
crierea editorialului este unul 
SS imre cei mai delicaţi paşi din 
realizarea revistei. Pentru că 
este o operaţiune lunară (îndatoririle perio- 
dice sunt stresante, nu-i aşa?), pentru că e 
|| vorba despre prima pagină, pentru că aşa 
(| m-am obişnuit, să iau foarte în serios unele 
1| lucruri. Plec de la premisa (poate fi falsă, 
dar asta nu mă ajută) că şi cititorul ia 
21| în serios editorialul — cititorul propriu-zis 
şi de bună-credinţă, deopotrivă cu cel 
care are sarcină să citească şi eventual 
|| să şi scrie despre ceea ce citeşte. 
: Din mai toate aceste puncte de vedere, 
Anul Urmuz 2023 a fost/este ca o mană 
l| cerească: ori de câte ori mă bântuia un 
subiect „presant”, dar incomod, l-am 
evitat apelând la Mitică. Am problema 
i-|| asta şi acum, voi proceda la fel. 
| Subiectul presant şi deloc convenabil 
este războiul din Ucraina. Cum să scrii 
despre aşa ceva fără să-ţi rupi peniţa (mă 
rog, tastatura)?! A început ca operaţiune 
specială, continuă ca război local, dar cu 
participare -— tot specială, adică deghizată 
în „ajutoare neletale” — de la Nipru la 
Potomac! Al Treilea Război Mondial, etapa 
„pe teren neutru” şi propagandistică. Incă 
„|| nedeclarat oficial, dar conturat de purtătorii 
|| de cuvânt ai „competitorilor” şi de comen- 
|| tariile puţinilor observatori lucizi şi nean- 
3] gajaţi. Şi, cu fiecare zi, tot mai riscant. 


act E, _ 
! | SIR O mică sistematizare preliminară este 


utilă (şi suficientă pentru discuţia de faţă). 


Războaiele au, în principiu, vreo patru 
paliere: pe teren, pentru combatanți şi 
civili; pe hărţi, pentru strategi şi analişti, 
fie ei profesionişti sau amatori; la nivelul 
conturilor bancare ale profitorilor; în cărţile 
de istorie. 


imic nu justifică, nimic nu iartă 
N războiul ca faptă. Oameni ucişi, 

oameni răniţi, militari şi civili 
laolaltă. Copii, tineri, bătrâni, bărbaţi şi 
femei de-a valma. Moarte. Sânge. Suferinţă. 
Plus distrugerile. Case, fabrici şi spitale 
dărâmate, arse. Moloz, fiare. ladul pe pă- 
mânt, un păcat de neiertat, un păcat de iad 
pentru cei care pornesc războaie. Oameni 
ne-oameni. Punctum, vorba Eminescului. 

Sar pe palierul al patrulea şi-mi reamin- 
tesc că istoria o scriu învingătorii. Atunci 
când există aşa ceva... Tragică aşteptare, 
dar nu la fel de tragică precum posibilitatea 
ca al patrulea război mondial să folosească 
arcul cu săgeți, aşa cum prezicea un 
fizician participant la realizarea bombei 
atomice. Am ajuns iarăşi să discutăm 
despre posibilitatea de a distruge, dacă 
nu planeta, măcar civilizaţia umană, prin 
folosirea armelor nucleare. 

În aşteptarea cărţilor de 
istorie, rămâne curiozitatea, 
deloc nevinovată, legată de 
palierul al treilea, care multe 
lucruri poate explica, unele 
greu de înţeles la vremea 
faptelor, rămânând în sarcina 
istoricilor. După covidenia de 
acum un an-doi, au apărut pe 
ecrane -— şi au şi dispărut re- 
pede — liste de noi miliardari, 
cu banii câştigaţi din viroza 
planetară devenită afacere 

planetară (atenţie, nu fac niciun proces 
de intenţie, chiar dacă simpla menționare 

a ideii de afacere poate părea o sugestie 
în acest sens). Aş propune însă un pariu, 
dacă aş avea cui, cum că ucrainenia bate 
covidenia la numărul de noi miliardari, dar 
nu se va putea verifica niciodată rezultatul 
pariului. Vaccinuri şi alte cele ţinând de 
„intendenţa medicală” au fabricat doar 
câteva firme mari, că de aceea li se zice 
Big Pharma, la intendenţa militară participă 
jumătate din planetă: tancuri şi drone, 
rachete şi mercenari, petrol şi gaz (even- 
tual lichefiat), grâu şi zahăr, migranţi şi 
„întărirea flancului estic”, deminarea, 
decontaminarea şi reconstrucţia de după 
război... Unii produc, alţii cumpără. Pentru 
a folosi în Ucraina, deci pentru a consuma 
imediat, sau preventiv — banul să circule 
(pardon: să ajungă acolo unde trebuie)! 


e rămâne, generos, palierul 
N teoretic, informaţional. Hărțile 
şi cărţile. Nu avem acces (decât 

când vor ei, iar atunci o fac în scop propa- 
gandistic) la hărţile planificatorilor, la 
scenariile posibile sau probabile, dorite 
sau deja puse la cale, ale Marilor State 
Majore ale armatelor şi ale CEO-urilor 
corporațiilor, vedem doar „formatorii 
de opinie”, coloneii şi generalii de la TV, 
uneori politicieni — activi sau foşti, mai 
rar, analişti veritabili ai geopoliticii. „Forma- 
torii” sunt totdeauna propagandişti previ- 
zibili, maniheişti, tonomate, cum inspirat 
le zicea un cunoscător, militarii sunt mai 
reţinuţi şi mai tehnici, uneori prea tehnici, 
politicienii mai scapă şi comentarii de 
bun-simţ, analiştii mai mult nu apar, pentru 
că pot spune lucruri „neconvenabile”. Cei 
de pe urmă mai şi scriu, dar impactul este 
neglijabil. 

Mă gândesc la analişti şi deschid o carte. 
Se numeşte Geopolitică şi geostrategie, 
este scrisă de Alba lulia Popescu, conferen- 
ţiar la Colegiul Naţional de Apărare, a apă- 
rut în 2021 la Editura Top Form, Bucureşti. 
Autoarea a publicat mai multe cărţi-manual 
cu subiecte înrudite, ştie ce spune, iar în 
carte chiar le spune. Lucid, profesionist, 
documentat — apreciam undeva că este 
o carte cât un raft de bibliotecă. Nu intru 
în detalii, extrag doar câteva idei despre 
ceea ce se întâmplă în Ucraina. Şi, sim- 
plific, se întâmplă ceea ce anunţa S.P. 
Huntington încă de pe la jumătatea anilor 
1990: ciocnirea civilizaţiilor, de data aceas- 
ta într-o „zonă pivot”, aşezată pe o falie 
confesională, pe o graniţă între catolicism 
şi ortodoxie. Se poate vorbi, şi chiar s-a 
vorbit, şi despre o falie globalizare-suve- 
ranism, progresism-tradiţionalism. 


(Continuare la pag. 2) 

petrec; cu toate astea nu credem să fie 
cineva care să poată afirma că dispoziţia 

spiritelor la noi e normală şi sănătoasă. Oamenii 
simt o apăsare, asemenea celei produse de 
atmosfera îngreunată de furtună, apăsare de 
care nimeni nu-şi poate da seama de unde vine, 
dar care se manifestă prin o sumă de incidente. 
Desigur nu e pură întâmplare că se-nmulţesc 
omorurile, aceste morţi fizice prin violenţă, 
precum se sporesc falimentele, aceste decese 
economice asemenea violente. Nu credem ca 
circulare să poată înlătura cauzele sociale din 
care răsar asemenea fenomene. În sfera vieţii 
morale pare a nu mai fi existând nicio idee 
serioasă care să-ncălzească sufletele şi să le 
ridice din mizeria vieţii de toate zilele. Ideile 
religioase sunt subminate de-un materialism 
brutal, ideile morale substituite prin maxime 
epicureice şi prin cinism; scandalurile se-nmul- 
ţesc şi iau formele cele mai degradătoare; ideea 
naţionalităţii chiar, atât de roditoare şi în stare 
a ţine loc multor goluri ale culturii, e subminată 
de teoreme cosmopolite şi sociale. C-un cuvânt, 
zi cu zi ne americanizăm, zi cu zi devenim mai 
nepăsători faţă cu soarta poporului nostru propriu 
şi-n mijlocul acestei nepăsări, caracteristice 
numai pentru popoarele guvernate de despotism, 
singurul nerv care mişcă elementele dominante 
este goana după influenţă şi aur. 

Precum corpurile cereşti răsar şi apun, tot 


i greu a afla o formulă pentru cele ce se 


(Urmare din pag. 1) 


câte ceva din toate, dar sintagma-cheie este „zonă pivot”. 

Domnul Eminescu scris-a 
Toate-s vechi şi nouă toate... 


astfel credinţa popoarelor vechi le dădea zeilor 
un răsărit pe orizontul conştiinţei omeneşti şi 
le dădea un amurg de seară şi o asfinţire. După 
apunerea lor ce putea să rămână în urmă decât 
întunerec şi haos? 

Tot astfel constelaţiunea de idei morale şi 
naţionale care au luminat trecutul nostru, care 
ne-a mânat pe calea dezvoltării, înclină spre 
apus, niciuna din credinţele din trecut nu rezistă 
disoluţiunii şi, ca să întrebuinţăm un frumos 
cuvânt al Bibliei, semnele vremii se înmulţesc. 


ânaţi de spiritul străin al unor mizerii 
VI străine, ne luptăm pentru sufrajul uni- 

versal sau pentru electivitatea magis- 
traturii. Marii oameni ce se pretind reprezentanţi 
ai poporului românesc întreg, cei ce pretind 
a personifica idealurile noastre naţionale, lupta 
de emancipare ce ne absoarbe de un secol şi 
jumătate, aceştia nu au în vedere decât utopii 
cosmopolite, proprii a ne dezorganiza şi mai mult, 
a slăbi în noi simţul de conservaţiune naţională 
şi, dacă se servesc din când în când de ideile 
comune poporului românesc, o fac numai debi- 
tându-le ca pe-o marfă, pentru a-şi câştiga 
popularitatea. 

Faţă cu aceste fenomene de descompunere 
pe toate terenurile, nu e oare o datorie pentru 
oamenii de bine de-a se opune uniţi acestui 
curent fatal care ameninţă a atomiza pe cel 
mai numeros popor din răsăritul Europei? Căci 

la ce alt tinde demagogia 
la noi şi pretutindenea decât 
de-a nimici clasele, identita- 
tea lor de interese şi de 
vederi, de-a le desface în . 
indivizi, de-a opune pretutin- | 
denea numărul şi mulţimea 
valorii, culturii şi meritului? 
A confunda pe toţi românii 
independenţi în colegiul al 
IV-lea, a majoriza prin aces- 
ta, ce alt poate să-nsemneze | 
decât a nimici din rădăcini 
clasele purtătoare de idei, 
pe cele care înţeleg intere- 
sele naţiunii, şi a le îneca în 
masa celor ce, neştiind nici 
scrie şi citi, nu sunt în stare 
a înţelege interesele lor 
proprii, necum acelea ale 
colectivităţii naţionale? (...) 
Se-nţelege că pentru aceste elemente orice mij- 
loc de-a rămâne deasupra e binevenit; niciunul 
din ilustraţiunile lor nu va avea slăbiciunea de-a 
se întreba care e preţul cu care se perpetuă dom- 
nia cupidităţii şi a corupţiei. Foile lor vor încerca 
să dovedească că nenaturală e unirea elementelor 
din opoziţie. În realitate însă pericolele ce ameninţă 
statul şi naționalitatea sunt cu mult superioare 
deosebirilor de vederi ce vor fi existat vreodată 
între membrii opoziţiei. (Timpul, 27 noiembrie 1882) 


Monumentul lui 
Mihai Eminescu 
de la C. de Argeş 


miliardarii şi săracii, politicienii şi militarii, oligarhii şi mercenarii, inflaţia 
şi crizele, manipularea, minciuna. O comedie tragică. Putin regretând 


probabil că nu şi-a terminat treaba în 2014. Biden, cel mai puternic om al 


= Huntington vorbea despre o falie confesională şi în Transilvania, 
dar autoarea cărţii îl contrazice, falia e mai spre răsărit, mult mai 
complexă, iar istoria recentă îi dă dreptate, cu concursul... intereselor 
economico-strategice, accentul nemaifiind pe religie: de vreo câteva decenii, 
Occidentul „civilizat” (ca multe alte cuvinte cu semantică aparent bine con- 
solidată — dar mai mult prin propagandă -— şi acest termen trebuie redefinit 
cu grijă, ori de câte ori îl folosim, de aceea îl aşez între ghilimele) a tot făcut 
„Paşi”, prin lumea arabă, prin Europa de Est, prin sudul a ceea ce a fost 
Uniunea Sovietică. Primăveri spontane bine organizate, maidane colorate, 
fibrilaţie oengistă. Sub steagul democraţiei, drepturilor omului, pluralismului 
şi incluziunii, corectitudinii politice, dar, la modul practic, discret sau la 
vedere, de mână cu NATO, UE şi cu corporaţiile de tot felul. Nu mai men- 
ţionez serviciile de informaţii, sunt uniform distribuite peste tot. Nu mai 
menţionez „forţa obscură”, forumuri mondiale şi familii multimiliardare, 
umbra lor pluteşte uniform peste tot. Imaginând planuri de lungă durată, 
pentru că aşa cum China (abia acum o numesc, dar trebuie avută constant 
în vedere) are un plan de o sută de ani (vezi cartea americanului Michael 
Pillsbury Maratonul de o sută de ani. Strategia secretă a Chinei de a înlocui 
SUA ca superputere globală, tradusă la Ed. Niculescu, 2020; apropo: secre- 
tul lui Polichinelle...) de a ajunge hegemon mondial, aşa cum Testamentul 
lui Petru Cel Mare, apocrif sau nu, asta nu contează, dă de trei secole 
frisoane Europei, la fel, Occidentul „civilizat”, de mână cu NATO, UE, ser- 
viciile şi corporaţiile, trebuie să aibă planuri cu bătaie lungă în timp şi pe 
hartă: s-a spus, chiar dacă doar în treacăt, că lupta pentru Kiev ţinteşte 
de fapt spre Moscova, pentru că pe acolo trece drumul spre Beijing!... For- 
mulări cu tentă literar-gazetărească? Poate, dar tare plauzibile. Pentru că e 
mereu nevoie de resurse, de pieţe de desfacere, de forţă de muncă ieftină. 
Intre timp, pe teren mor oameni, curge sânge, se dărâmă case şi şcoli... 
E singurul lucru sigur. lar lucrurile sunt abia la început. Dincolo de asta, 

planetei, împiedicându-se pe scenă, pe scara avionului, pe iarbă, anunțând 
că vrea să mai obţină un mandat de cel mai puternic om al planetei. Europa, 
impecabil coafată, zâmbind autist, confirmându-şi vocaţia de pierzător de 
serviciu. China, jucând GO pe harta lumii şi zâmbind confucian. Zelensky, în 
tricou verde, câştigând Eurovisionul, aşteptând şi un Oscar pentru rolul de 
prezentator TV pe care este pus să-l joace. Şi, parcă întâmplător contempo- 
rani cu toţi aceştia, politicienii români, ca nişte broaşte mici, într-o baltă mică, 
broscăind încet, să nu le audă berzele care se rotesc pe deasupra pădurii. 


vremea noastră, a regulii lipsei de reguli), aş mărturisi cum văd 

eu încheierea cea mai convenabilă a „cestiunii ucrainene”, pentru 
lume în general, pentru noi în particular, cei grăniţuiţi (acad. Al. Surdu) de 
mai toţi vecinii: un conflict îngheţat, fără învinşi şi învingători (ambele părţi 
putând să se considere, urmuzian, şi una, şi alta), care să-i ţină ocupați, 
măcar câteva decenii, pe toţi cei implicaţi, localnici sau transatlantici deo- 
potrivă, ba chiar şi pe extrem orientali. Altfel, rostogolirea într-o parte sau 
alta a conflictului nu va face decât să mute frontul. Moartea şi distrugerea 
adică. lar un învingător, de-ar fi, şi oricare ar fi acela, ar căuta în apropiere 
noi învinşi, că pretexte şi ambiţii există prin zonă. Un fel de şah etern, cam 
ca în peninsula Coreea, iar, între timp, cine ştie, poate omenirea se va ilu- 
mina, va avea o revelaţie, va veni Mesia sau, Doamne apără şi păzeşte, va 
apărea un inamic comun, dinspre Marte, dinspre Al, care să o unească... 

Ei, vedeţi ce-mi trece mie prin cap când mă pregătesc să scriu editorialul 
pentru numărul din august al revistei, vedeţi ce-mi apare mie ca fiind subiect 
de primă pagină, dar incomod? Cum să pun aşa ceva pe hârtie, cum să pun 
aşa ceva în revistă?!... lar până în august multe se mai pot întâmpla. 

Mă refugiez, prin urmare, în spatele lui Urmuz şi-l iau din nou părtaş. 

Pelicanul sau babiţa — Biden sau Zelensky — Putin sau Prigojin... 


D).- mi s-ar permite (vorba vine, pentru că totul este permis la 

Homo sapiens 


Horia BĂDESCU 

ntr-o comedie tristă a 
| regizorului Nae Caranfil, 
marele actor Gheorghe 

Dinică are o replică de o 
savoare şi de un adevăr 
: mortale: „Mâna-ntinsă care 
= 3 nu spune o poveste nu 
Ms —— primeşte pomană! Putem 
spune, parafrazându-l: Cine nu spune o poveste, 
n-are ce căuta în proză! Dacă ştii să povesteşti 
ai şansa să primeşti „pomana” lecturii. Altminteri... 
Fiindcă, precum ne învaţă O mie şi una de nopți, biblia 
prozei, povestea se spune în suk, în piaţă, orientala 
poiană-a lui locan, ea trebuie să farmece, pentru 
ca povestitorul să primească interesul ascultătorilor, 
fără de care povestitorul rămâne cu mâna-ntinsă. Ea 
cumpără atenţia celorlalţi şi deseori răscumpără viaţa 
celui care o spune, precum Şeherezada! lar povestea 
fără invazia imaginarului nu e posibilă. Fiindcă reali- 
tatea e doar anticamera imaginarului. Imaginarul 
e acela care-i dă semnificaţia, sensul profund, 
paradigma estetică. El face din realitate „carte 
de învăţătură”. Prin el povestea nu rămâne doar 
o suită de contexte şi relaţii existenţiale, ci capătă 
magia imposibilului posibil şi a posibilului imposibil, 
fascinația nevăzutului care se află dincolo de „privirea 
balizată şi banalizată” şi care se manifestă în deplina 
lui realitate. Am auzit deseori că viaţa bate filmul 
(cartea, povestea), însă doar ca insolit al situaţiilor. 
Povestea începe totdeauna dincolo de acesta. 
Imaginarul e cel care răscumpără viaţa, realitatea! 

„Pentru a putea să apară ceva, trebuie ca el 
să fie”, afirma Kant. „Trebuie să fie ceva, pentru ca 
el să fie spus, pentru ca să treacă în limbaj, această 
fiinţă spusă a realităţii”, nuanţa Paul Ricoeur. Dintr-o 
asemenea perspectivă, relaţia Fiinţă/Spunere îşi 
schimbă condiţia mimetică şi îşi asumă viziunea 
lui Rene Thom prin care Fiinţa este nu atât formă, 
cât, mai ales, act, în sensul de actus essende, idee 
care se regăseşte şi la Heidegger. Spunerea devine 
Fiinţă în act, Fiinţă spunându-se, nivel de fiinţare. 

Imaginarul artistic nu este umbra unei realităţi 
preexistente sau masca acesteia, ci o altă realitate. 
Şi chiar dacă această altă realitate este ea însăşi 
creaţia lui, eul o percepe ca atare şi din această 
perspectivă îşi creează relaţiile sale cu lumea. Altfel 
spus, eul artistic se regăseşte în imaginarul său 
ca nouă realitate: realitate a propriei creaţii. Între 
imaginea artistică şi modelul său are loc un al/ler- 
retour, identic celui care funcţionează şi în cazul 
modelelor matematice şi al imaginilor de sinteză. 
Cum ar spune Ph. Queau: „Imaginea generează 
modelul în aceeaşi măsură în care modelul naşte 
imaginea”, în contextul existenţei unui „proces de 
co-evoluţie recurentă”. Imaginarul artistic este virtual, 

imaginea artistică este reală. Faptul că imaginarul nu 
are materialitate, substanţă ar spune Al. Ciorănescu, 
nu anulează realitatea lui, o realitate tot atât de 

reală precum aceea a lumii instalate. Lumea este 
armonioasă alcătuire şi interferenţă a nivelurilor de 
realitate, expresia unităţii acestora. lar imaginarul este 
o lume tot atât de reală ca şi lumea exprimată şi 
nivelurile existării sale sunt infinite, ca şi ale acesteia. 


se întreba: „Unde suntem cu adevărat? Acolo 
unde suntem sau acolo unde gândim că 

suntem? Să ne amintim vorbele Doctorului angelic: 
Sufletul e mai mult acolo unde iubeşte decât acolo 
unde animă.” Unde se află cu adevărat scriitorul, 
în lumea existenţei sale sau în lumea „gândului” 
său creator? Cum împacă el această schizofrenie 
a planurilor existenţiale, cum suportă presiunea 
acelui aller-retour şi ce aduce această permanentă 
pendulare între fiecare dintre acestea? Cât şi cum 
trece dintr-un nivel de realitate în celălalt şi cu ce 
preţ şi ce repercusiuni? Sunt acestea acceptate şi 
practicate, cu voie sau fără voie, de eul, de fiinţa 
creatoare? Întrebări care mai degrabă rămân fără 
răspuns, decât să afle unul. Un răspuns cinstit, 
trecând dincolo de discreţia impusă de protejarea 
intimităţii scriitorului, a acelei zone de interdicţie a 
intruziunilor, vinovate sau nevinovate, ale criticului 
sau lectorului, atât de des supusă speculațiilor, 
interpretărilor scandaloase, mahalalei avide de 
dedesubturi insolite. Cât din realitatea vieţuirilor 
scriitorului trece în realitatea lumii imaginate şi cât 
din această nouă şi surprinzătoare existenţă virtual- 
reală marchează şi modifică vieţuirea acestuia? 

Există totuşi câteva răspunsuri lămuritoare, dintre 
care două se impun a fi luate în seamă pentru valoa- 
rea lor exemplară, care le-a acordat de-a lungul tim- 
pului notorietate. Aş începe cu arhicunoscuta zicere 
flaubertiană: Madame Bovary c'est moi!, despre care 
scriam, într-un alt context, că-şi păstrează integral 
sensul în cazul poeziei. Ca expresie absolută a interi- 
orităţii creatorului, poezia practică acel a/ler-retour 
amintit mai sus doar la nivel ontoestetic. În rest, 
valoarea paradigmatică a aserţiunii lui Flaubert se 
validează sută la sută în orizontul vieţuirii. A vieţuirii 
existenţiale şi poetice. Cu proza lucrurile stau un pic 
mai altfel. Sigur că există un transfer, şi vorbesc aici 
şi ca autor de proză eu însumi, între fragmente de 
interioritate auctorială şi eurile imaginare ale operei, 
nu în totalitatea acestora şi nu în aceeaşi măsură 
fiecăruia, dar îmi vine greu să evaluez cât din 
„vieţuirile” acestora se întorc şi îi influenţează viaţa 
„dumnezeu-tatălui” artistic, adică autorului, în acel 
„proces de co-evoluţie recurentă” despre care vorbea 
Philippe Qusau. Sigur că el e singurul a şti în ce 


n 
| n Cyber Terre et Noosphere, Philippe Qusau 


Fulguraţii 


Cluj, că a dispărut Geta! Fosta mea colegă 

de la facultatea de filologie din Bucureşti, 
Georgeta Naidin, căsătorită la puţin timp după licenţă 
cu alt coleg, al ei şi al meu: Gabriel Dimisianu. Nu am 
prea multe amintiri din anii facultăţii, Geta păstra ceea 
ce francezii numesc „un profil bas”. lar după absolvire 
drumurile noastre s-au despărţit radical, ea intrând 
în lumea editorilor de carte literară, eu în redacţia 
unui cotidian foarte politic şi închistat. Şi au trecut 
apoi decenii fără să ne mai vedem nici măcar din 
întâmplare, aşa încât împlinisem deja 64 de ani când 
i-am înmânat Getei, devenită între timp şefa Editurii 
„Albatros”, manuscrisul romanului meu intitulat Cartea 
muierilor. Eram în vizită la ei, în micul lor apartament 
din Calea Moşilor. A luat ditamai teancul de file trase 
pe imprimantă şi a început să citească. La a doua 
pagină s-a oprit şi mi-a spus: „Da, îl public!” Am tăcut, 
nedumerit. „Aşteaptă să citeşti toată cartea!” — i-am 
spus. „Sună-mă peste două zile.” Terminase lectura 
cărţii şi la întrebările mele insistente mi-a spus că 
n-are observaţii. Mi-a cerut să elimin ori să schimb 
un cuvânt. Un singur cuvânt într-un text de peste 
400 de pagini... Şi totuşi... 

Da, şi totuşi, la fel ca toţi ceilalţi lectori care 


A flu din revista Apostrof, care apare la 

au recenzat cartea, n-a observat că vocabula „muieri” 
nu apare decât o singură dată în tot textul şi atunci e 
adresată unor personaje bărbaţi. A fost — şi aceasta — 
una din neîmplinirile cărţii: subtilitatea sau/şi discreţia 
duse până la absurd. Dar nu astea sunt gândurile 
care mă năpădesc la dispariţia Getei. La sentimentul 
de gratitudine pentru graba şi generozitatea cu care 
mi-a tipărit cartea, se adaugă acum regretul că i-am 
înşelat aşteptările: dorea foarte mult ca romanul 
meu să fie urmat de încă unul sau două de aceeaşi 
calitate, pentru a putea adăuga încă un nume la şirul 
de scriitori pe care îi „debutase” în cariera sa de 
editor. Dorinţă ce a rămas, din păcate, neîmplinită... 
(3 mai 2023) 


bsenţa slăbeşte pasiunile mediocre, dar 
întăreşte adevăratele iubiri, la fel cum vântul 


stinge lumânările, dar înteţeşte focul. 
(La Rochefoucauld) 
(7 decembrie 2010) 


grafii (APA) care are un depozit imens (Garde 
Memoire) cu texte scrise sau dictate şi apoi 
transcrise de redactori profesionişti, incluzând viaţa 

Aporiile Şeherezadei 


măsură Mme Bovary e Flaubert însuşi! Dar nu am 
îndoieli că fragmente de vieţuire flaubertiene se află şi 
în celelalte personaje. Nu am îndoieli asupra faptului 
că o bună parte din ceea ce suntem sau din ceea 

ce am dorit să fim se regăseşte în fiinţele de discurs 
cărora le dăm viaţă, fie ele chiar personaje istorice 

cu o biografie cunoscută şi recunoscută. Şi că multe 
dintre aceste vieţi trăite imaginar de către autor în 
procesul scrierii pătrund în propria vieţuire, o influen- 
ţează sau chiar o modifică. Până într-atât încât nivelul 
virtual, imaginarul devine adevărata existenţă a auto- 
rului, ca în cazul lui Balzac, despre care avem ştiinţă 
din cutremurătoarea mărturisire făcută de acesta pe 
patul de moarte: „Cum se poate să mor, eu care n-am 
trăit niciodată!” Ceea ce vrea să spună, eu care am 
trăit numai în viaţa imaginată de mine însumi. Eu 
care am uitat de celălalt nivel de realitate, existenţa 
în care sufletul mă animă, pentru acela în care acesta 
iubeşte, imaginarul care m-a sedus şi m-a făcut să 

uit de realitatea morţii biologice! Dacă stau bine şi 

mă gândesc, din perspectivă scripturală, Tinerețe fără 
bătrânețe şi viaţă fără de moarte e o minunată cheie 
în care poate fi desluşit bocetul balzacian! Balzac 
înainte de moarte e fiul de împărat întors din tărâmul 
imaginatei eternităţi în cel existenţial, dinaintea 
cufărului hârbuit din care se ridică neîndurătoarea 
moarte. Şeherezada i-ar fi putut spune însă marelui 
Balzac că tocmai existenţa trăită în imaginar e aceea 
care i-a salvat viaţa pentru totdeauna. 


nivel de realitate, acela al imaginii artistice, 

existenţa şi virtualitatea, întrupatul şi imagi- 
narul. Povestea activează imaginaţia şi, odată cu ea, 
memoria în şi împreună cu care vieţuieşte, o obligă 
să recreeze totul, peisaje, oameni, idei, după chipul 
şi asemănarea celui ce se însoţeşte cu universul ei. 
Arta scrisului se bazează pe acea imaginatio vera 
a lui Coleridge, care creează şi adaugă realitate. 
Ea lucrează cu arhetipurile paradigmatice ale rea- 
lului, precum ideile platoniciene, sursa inepuizabilă 
a creaţiei în viziunea lui Albrecht Durer, este acel 
magnet care atrage în fiinţă lucrurile din afară pentru 
a fi transformate de interioritatea umană, despre care 
vorbea Paracelsus. Ea e „minciuna” creatoare, care 
„din floare face flutur, din flutur face floare./ De n-ai 
aripi ca şoimii, printr-însa poţi să zbori,/ ea dă un 
suflet florii şi sufletului flori”, cântată de Victor Eftimiu 
în Cocoşul negru. 

Povestea e viaţa noastră trăită prin alţii care am 
fi putut să fim şi n-am fost decât un vis al imaginaţiei 
şi, deopotrivă, viaţa altora trăită prin noi cei visaţi. 

O paradoxală osmoză în care existăm şi pe care 
o oferim pentru o cathartică vieţuire lectorului. 
Aporiile veşnicei Şeherezade. 


Pi salvează şi împacă, într-un alt 


Paul DIACONESCU 


unor oameni, familii sau chiar 
a două sau trei generaţii. 
Există şi un sector „secret”, 
pentru mărturiile ce vor fi 
deschise la termenul cerut 
de autori sau după dispariţia 
ultimului membru al familiei 
respective. Se pare că preocu- 
parea pentru păstrarea memo- 
riei, pentru copii, nepoți etc. a devenit chiar o modă, 
bănoasă pentru redactori, care fac asemenea bio- 
grafii, cele mai multe ilustrate cu fotografii de familie, 
de 100-200 de pagini, într-un ritm alert, 2-3 pe lună. 

Această informaţie dintr-o revistă franceză îmi 
aminteşte de cartea superb tipărită şi ilustrată, pe 
care am răsfoit-o în vizită la Erik G.: biografia mamei 
sale, bogată moştenitoare din familia chibriturilor 
suedeze, căsătorită cu un om de afaceri cunoscut 
în România, la Sinaia. Ea fiind fiica unui diplomat 
în funcţie la Bucureşti în interbelic. Era o femeie 
extraordinară, un caracter şi un temperament de 
mare forţă, foarte modernă şi independentă. Lon- 
gevivă şi ducace, a murit pe un aeroport american 
la vârsta de 90 de ani. 

(14 octombrie 2011, Aabenraa) 

lon Fercu 

Intru în seducătorul dumneavoastră joc tragic 
şi zic, neputându-mă despărţi de marile provocări: 
„Secolul al XXI-lea va fi al OMULUI sau nu va fi 
deloc”... Umanism, postumanism, transumanism, H+, 
H>, metaumanism... Omul robotizat, omul protetic, 
omul bionic, cyborg-ul, hibridarea omului cu maşina, 
transferul de conştiinţă... Acestea sunt vedetele 
dezbaterii contemporane. Timpul şi spaţiul, ca entităţi 
fizice ale acestui veac, nu vor pieri, desigur, dar ca 
realităţi doldora de uman se vor ofili până la asfixiere, 
dacă isteriile din această nişă a căutărilor nu vor 
fi potolite. Când Samuel Butler, prin 1863 (Darwin 
among the Machines), ne avertiza — „Omul va fi 
pentru maşini ceea ce sunt astăzi câinele şi calul 
pentru om. El va continua să trăiască, bineînţeles 
va cunoaşte în plus îmbunătăţiri şi probabil viaţa 
sa va fi mai agreabilă decât astăzi, domesticită sub 
triumfala putere a maşinilor... Dar în ferocitatea lor, 
maşinile câştigă teren pe zi ce trece, zilnic suntem 
mai tributari lor, există din ce în ce mai mulţi oameni 
destinaţi să le servească, sclavi... Rezultatul final 
nu este decât o problemă de timp” — unii au zis 
că nu are toate doagele în dotare. Se pare că avea 
şi câteva în plus. 

„Să fie inteligenţa artificială «modelul exemplar 
de om»”?... Walt Whitman, consilierul meu de 
lux, zice că aş putea răspunde şi astfel acestei 
dureroase interogaţii, dacă n-am teamă de 
eventualele represalii ale Poliţiei Cyborg: „Cred 
că m-aş întoarce să trăiesc cu animalele,/ Sunt 
atât de placide şi sigure de sine,/ Stau şi mă uit 
la ele îndelung./ Ele nu-şi ies din fire şi nu se plâng 
de soarta lor,/ Nu cunosc nopţile albe de veghe 
şi lacrimi/ pentru păcatele lor,/ Nu-mi fac greață 
discutând despre datoria lor/ faţă de Dumnezeu, / 
Niciunul nu-i nemulţumit, niciunul nu-i apucat/ 
de patima proprietăţii,/ Niciunul nu-ngenunchează 
înaintea celuilalt/, Nici înaintea vreunui strămoş 
care a trăit/ cu mii de ani în urmă,/ Niciunul pe 
faţa pământului nu este respectabil/ sau mizerabil” 
(Cântec despre mine — 32, în vol. Fire de iarbă, 
Bucureşti, Editura Pandora, 2000). 

Mereu am fost nişte fiinţe bântuite de nelinişti 
metafizice, de neliniştile limitelor. „Animal denaturat” 
(Rousseau), omul se confruntă astăzi cu spaima că 
transumanismul, postumanismul, metaumanismul pun 
în cauză chiar statutul speciei umane. Glasurile de 
sirenă ale acestor provocări sunt însă seducătoare 
pentru unii. Dacă individul este capabil să-şi modifice 
natura prin manipulări genetice, tehnologice, sesizând 
că acestea i-ar asigura un confort existenţial sporit, 
nu va privi cu optimism către aceste chemări? Am 
fost mereu „făpturi ale tranziţiei”, dar tranziţia către 
acest posibil prometeism fără limite este o provocare 
tare neliniştitoare... 

Sunt post-, trans-, metaumanismul doar nişte 
utopii? Dacă da, are dreptate Foucault atunci când 
spune că „utopiile consolează”? Şi dacă alină, mân- 
gâie, cărei răni vrea să-i mai tempereze durerea? Nu 
cumva rănii noastre fundamentale, supraviețuirea, pe 
care singuri ne-am provocat-o? Nu suntem însă pe 
cale de a ne provoca o rană şi mai mare? Dar dacă, 
Doamne fireşte, acestea sunt chiar distopii care vor 
să invadeze orizonturile fiinţării noastre? Trebuie 
neapărat să mărşăluim, pentru a ne salva, prin infer- 
nul lui Foucault, care ne avertizează că „de la faza 
de om la faza de om adevărat se trece prin nebunie”? 


eidegger ne-a spus că „faptul-de-a-fi-în- 
H lume” poartă pecetea de fiinţă a grijii. Grija 
(Sorge), fiinţa însăşi a existenţei noastre, 
îşi are rădăcinile adânci în teama de a muri, în arun- 
carea noastră în moarte. În postuman, observând 
cum tehnologia încearcă să extindă sfera umanului, 
prin invadarea omului de către IA, prin Cyborg şi alţi 
ucenici vrăjitori amelioratori, pecetea de fiinţă umană 
ar putea fi cea a unui Unheimlich, sentiment apoca- 
liptic de frică, de groază. Fiinţa umană va trece 
de la zvârcolirile cauzate de grijă la tortura numită 
Unheimlich. 
M-a tulburat întrebarea dumneavoastră şi mi-a 
aruncat gândurile în spaimele distopice semnate 
de George Orwell, Aldous Huxley, Jose Saramago, 
Michel Houellebecqg, Evgheni Zamiatin, Rui Zink... 


Întrebări de insomniac (III) 


Rodica LĂZĂRESCU| 


Acum, ştiţi ce fac? Recitesc aplicat Undeva, cânava, 
suave păsări cântătoare, romanul lui Kate Wilhelm, 
altă distopie mare cât un semn de exclamare uriaş 
aruncat cu dragoste, preventiv, pe cea mai nouă 
lacrimă umană... Recitesc şi mă întreb dacă nu 
cumva speciei umane îi va fi dor nu doar de păsările 
călătoare, ci chiar şi de OM. 

„Mai dormi, dacă poţi”... 


Cornel Simion Galben 

Judecând după cum a început, noul secol nu 
va fi nici religios, nici spiritual şi nici mistic. Dacă 
Dumnezeu nu-i va chema cât mai repede la El pe 
nebunii lumii, aceştia vor apăsa în demenţa lor pe 
butonul declanşator şi Apocalipsa, care ne-a intrat 
deja în case, va pârjoli totul, aşa cum ne prevenea 
cu două milenii în urmă Sfântul loan Teologul. E sufi- 
cient să ne aruncăm privirile doar spre Europa şi vom 
constata că în ultimele secole au fost atât de multe 


conflicte şi războaie, încât nu le mai ştim numărul. 
Şi ca şi cum nu ar fi fost suficiente dezastrele pro- 
vocate de cele două războaie mondiale, al treilea 
este în curs de derulare, amintindu-ne de cuvântul 
Evangheliei, care, prin vocea Mântuitorului, zice: 
„Căci se va ridica neam peste neam şi împărăție 
peste împărăție şi va fi foamete şi ciumă şi cutremure 
pe alocuri. Dar toate acestea sunt începutul durerilor” 
(Matei 24, 7-8). Mult mai aproape de noi, unul 

dintre Sfinţii închisorilor comuniste, loan lanolide, 
surprindea vizionar ceea ce urma să se întâmple 

în zilele noastre: „Lumea se închină maşinii. Este 

o pseudo-religie a dogmelor materiale, a sensului 
material şi a finalităţii neantice. Căci materia e neant 
şi spiritul oamenilor s-a neantizat prin zeificarea 
materiei. Materia a devenit scop şi nu mijloc al 
spiritului. Omenirea nu mai are transcendenţă, şi 
consecinţa este dezechilibrul psihic, descompunerea 
morală, tirania politică, distrugerea naturii, alienarea 
şi, în cele din urmă, războiul atomic. Civilizaţia 
modernă şi-a dezvoltat treptat propriul ei sfârşit, 

căci este cea mai dezechilibrată lume ce a existat 
cândva. Forţa ei e colosală şi sfârşitul ei este dezas- 
truos. Pe căile progresului paşnic, lumea va pieri prin 
senzualism, anarhie, tiranie, ură, poluarea naturii, 
epuizarea resurselor naturii, conflicte, degradarea şi 
alienarea oamenilor. Statul care va avea monopolul 
armelor sofisticate, al ingineriei genetice şi al tehnicii 
de determinare a conştiinţelor va fi atotputernic 

şi va nimici omenirea. 


în această civilizaţie, nimeni nu poate 
guverna forţele tehnologice în această 
civilizaţie. De aceea omenirea trăieşte pe culmile 
disperării. Pentru ca omul să rămână om şi să fie 
stăpân pe lumea în care-i este dat să trăiască şi pe 
care singur şi-o făureşte, e necesar un sfârşit de veac 
şi începutul unui veac nou.” (Deţinutul profet, Editura 
Bonifaciu, 2009, p. 43-44). Un veac nou îşi doresc 
şi cei ce guvernează în prezent lumea, dar nu ca 
să o ducă pe culmile civilizaţiei, ci ca să o subjuge 
în totalitate. Declanşând Marea Resetare, WEF 
(Forumul Economic Mondial) a planificat încă înainte 
de sfârşitul mileniului trecut crizele alimentară, 
energetică şi economică pe care le parcurgem acum, 
iar simularea din cadrul Event 201 se petrece aidoma 

N imeni nu garantează libertatea oamenilor 


Homo sapiens 


în zilele de faţă. llustrative 
sunt implicaţiile Fundaţiei 
Rockefeller, cea care a 
publicat, în 2010, raportul 
intitulat „Scenarii pentru viitorul 

tehnologiei şi al dezvoltării 

internaţionale”, în care a = 
prezentat modulul „Lockstep” (acţiuni sincrone) — un 
răspuns global coordonat la o pandemie letală —, ale 
cărui detalii le-am trăit pe viu cu toţii. lar toate aces- 
tea nu sunt decât „începutul durerii”, întrucât cu 
sprijinul inteligenţei artificiale sunt deja create structuri 
permanente de supraveghere şi control social care 
să limiteze drastic libertatea personală şi de alegere, 
gata să preia oricând controlul total asupra resurselor, 
bogăției şi populațiilor lumii. Ca să nu le facem pofta, 
ar trebui să ne aducem aminte de cuvintele lui lisus 
Hristos — „Fără de Mine nu puteţi face nimic. Dacă 
cineva nu rămâne în Mine se aruncă afară ca mlădiţa 
şi se usucă; şi le adună şi le aruncă în foc şi ard. 
Dacă rămâneţi întru Mine şi cuvintele Mele rămân 

în voi, cereţi ceea ce voiţi şi se va da vouă” (loan 

15, 5-7) —, să ne întoarcem la Dumnezeu şi să ne 
rugăm să fie pace şi bună înţelegere. Mi-aş dori 
tocmai de aceea ca secolul 21 să fie un secol al 
iubirii aproapelui şi al binefacerii, căci numai urmând 
pilda şi Cuvântul Mântuitorului vom putea salva 
omenirea de la pieire. 


Theodor Damian 

Ideea caracterului religios (în acest context includ 
conceptele spiritual, mistic în aceeaşi categorie) al 
unui secol, oricare ar fi el, deci şi secolul XXI pentru 
discuţia de faţă, îmi pare a fi, într-un fel anume, 
tautologică, deoarece dacă sintagma lui Mircea 
Eliade, Homo religiosus, este adevărată, şi este, 
chiar dacă ne referim vag la căutarea metafizică 
a omului sub orice formă ar fi aceasta sau la neli- 
niştea lui metafizică, atunci, vorbind fie antropologic, 
fie teologic, religia a definit în mod esenţial atât 
omul, cât şi timpul său în orice perioadă. 

Dacă A. Malraux a spus sau nu că secolul XXI 
va fi religios/spiritual sau nu va fi, nici nu contează. 
Contează conţinutul, posibilele interpretări şi reflecţiile 
ce pot pleca de aici. 

Ceea ce pare a stârni interesul în această frază 
este caracterul ei posibil apocaliptic: va fi religios sau 
nu va fi, adică nu va mai fi deloc, adică ne aşteptăm 
la sfârşitul lumii, fapt prezent în conştiinţa umană 
datorită profeţiilor apocaliptice din diverse religii, şi 
dacă ne-am raporta numai la Biblia noastră (Vechiul 
şi Noul Testament), prezent la profetul Sofonie care 
vorbeşte despre ziua mâniei Domnului în termeni 
de exterminare, pustiire, nimicire (Cap. 1, 14-16), 
cam aşa cum sună şi celebrul avertisment Dies irae, 
dies illa, solvet saeclum in favilla, sau avertismentul 
hristic (Matei, cap. 24) în termeni asemănători, 
ori la Sf. Ap. Petru (II Petru cap. 3) sau la alte texte 
ale Apocalipsei. 


va fi religios sau nu va fi, nu conţine nimic 
apocaliptic. Adică va fi religios sau nu va 
fi religios. Asta nu implică necesarmente sfârşitul 
lui, al lumii. Ca atunci când zicem că un secol poate 
să fie filosofic sau poate să nu fie filosofic. In aceste 
cazuri, desigur, se ridică întrebarea cu privire la ce 
înseamnă filosofia sau, aici în context, religia, potrivit 
diferitelor culturi ale lumii (ale secolului). Răspunsul 
este: quot capita tot sensus. 
De exemplu, acum vedem mai mult ca oricând 
apariţia unor noi religii, sau proliferarea lor, cum 
ar fi ceea ce unii numesc religia internetului, sata- 
nismul sau alte secte care mai de care mai ciudate, 
instituţionalizate sau nu, tipuri de spiritualitate care 
prin termen ar avea de a face cu religia, dar prin 
înţelegerea unora nu, căci îl întrebi pe unul: eşti 
o persoană spirituală, de ce religie aparţii? Şi îţi 
răspunde: nu ţin de nicio religie, dar sunt o per- 
soană spirituală. 


Ţiaii concluzia despre sec. XXI, că 


(În imagine, două Sfinte Mame, Fecioara Maria, 
în vizită la Sfânta Elisabeta — imagine faimoasă 
din Biserica Domnească din Curtea de Argeş.) 
> 

n primăvara anului 
| 2012 (la 6 mai), în Italia, 

la vila sa din Gallese 
(provincia Viterbo), trecea în 
neființă Camilian Demetrescu, 
una dintre personalităţile care 
au dat exilului românesc o strălucire cu totul aparte, 
atât în sfera de exprimare a artelor frumoase, cât 
şi în aceea a publicisticii. 

Născut în 1924 la poalele munţilor Bucegi (chiar 
în gara Buşteni), Camilian Demetrescu va absolvi Aca- 
demia de Arte Frumoase din Bucureşti, frecventând, 
în paralel, şi cursurile facultăţilor de medicină şi de 
filosofie. Începând din 1950 şi până în 1969, artistul 
a traversat o perioadă de intensă activitate, afirmân- 
du-se atât în sfera artelor plastice (ca participant la 
numeroase expoziţii din ţară şi străinătate), dar şi 
printr-o intensă activitate publicistică pe teritoriile 
criticii de specialitate, devenind director al revistei 
Arta. În 1966, la Editura Meridiane, se producea un 
strălucit debut editorial, cu un volum intitulat Cu/oare 
- suflet şi retină. Cartea s-a bucurat de o elogioasă 
primire în presa de specialitate, fiind inclusă în 
bibliografiile unora dintre facultăţile de artă. 

Pentru români, anul 1968, anul evenimentelor 
aşa-numitei Primăveri de la Praga, căpăta nu puţine 
accente profund derutante. În politica de la Bucureşti 
părea că se întrezăreşte un curajos act de emanci- 
pare faţă de Moscova. Aşa se face că, în presa 
occidentală, statura dictatorului Ceauşescu era, 
brusc, ridicată la proporţii de monumentalitate. În 
atmosfera generală din România, momentul amintit 
se adăuga unei aparente diminuări a presiunilor 
politicului asupra vieţii de toate zilele, în general, 
cât şi asupra orientărilor din cultură şi artă, în special. 
Coroborate între ele, acestea toate aveau să deter- 
mine adevărate seisme în percepţia anumitor inte- 
lectuali români. Mulţi dintre ei vor fi încredinţaţi că 
desluşesc în atitudinea dictatorului promisiunile unor 
schimbări fundamentale şi se vor grăbi să se înscrie 
în partid. Camilian Demetrescu, a cărui luciditate nu 
s-a dezminţit niciodată, va rămâne imun faţă de acele 
prea grăbite entuziasme, care, foarte curând, aveau 
să fie spulberate. Şi, ceva mai târziu, avea să şi scrie 
despre toate acestea: „Primăvara de la Praga fusese 
înmormântată, a noastră, nenăscută încă, agoniza.” 
(Camilian Demetrescu, Exil, Ed. Albatros, Bucureşti, 
1997, pp. 8, 9, 10) Aşa se face că, tocmai în anul 
de supra-glorie ceauşistă, 1968, artistul, cu un curaj 

Camilian Demetrescu 


rarisim la vremea aceea, în semn de protest faţă 
de politicile culturale care se aplicaseră în România, 
avea să refuze primirea ordinului Meritul cultural. 
În anul următor, 1969, solicita azil politic în Italia. 
Începând de atunci, în viaţa şi în creaţia lui 
Camilian Demetrescu se petrec schimbări funda- 
mentale. Desigur, faptul că atât în Italia (Festivalul 
„Dei due mondi” de la Spoleto, 1972, expoziţia „Dante 
in Vaticano”, 1984, Parma - Palazzo della Pilotta, 
1975, Viterbo — Palazzo dei Priori — 1977, Roma — 
Calcografia Nazionale — 1980), cât şi în alte ţări, va 
participa cu expoziţii personale de mare amploare 
sunt întâmplări care intrau, oarecum, într-o ordine 
a firescului. Dar semnificativ devenea de aici înainte 
interesul accentuat faţă de creaţia lui. Şi nu va fi 
vorba doar de expozantul ca atare, ci şi de ipostazele 
colaterale ale creatorului, cum a fost aceea de 
comisar la Quadriennale Nazionale di Roma (expo- 
ziţia Artisti stranieri operanti in Italia — 1977), fiind 
invitat de două ori la Bienala de la Veneţia. 


u adevărat spectaculoase aveau să fie 
însă — în această a doua parte a vieţii de 


creator — mutaţiile înregistrate la nivelul 
limbajului său artistic. Acesta avea să migreze spre 
teritorii care — până nu demult — ar fi fost greu de 
anticipat pentru cei care îi cunoscuseră creaţia de 
dinaintea momentului exil. Se poate vorbi de o anume 
distanţă, apreciabilă chiar, faţă de jocurile formale ale 
abstractionismului pe care îl practicase anterior. Se 
pare că resorturile acestei adevărate metanoia s-au 
datorat şi eforturilor consacrate restaurării unei micuţe 
biserici romanice (Santi Filippo e Giacomo) pe care 
o descoperise în 1977 la Gallese, provincia Viterbo, 
nu departe de Roma. 

Ceva, parcă predestinat, stăruia în destinul 
acesteia. Călugării cistercieni ofereau acolo un popas 
pelerinilor care coborau pe Via Francigena, care 
lega abația Mont Saint Michel, dintre Normandia şi 
Bretania, cu Santiago de Compostella şi se ramifica 
de-a lungul Italiei în drumuri secundare, presărate 
cu biserici romanice destinate să-i adăpostească pe 
drumeţii ce se îndreptau către mormântul Sfântului 
Petru de la Roma şi Ţara Sfântă. Artistul peregrin, 
venind tocmai din îndepărtata Valahie, devenea 
şi restaurator al micii biserici, dar şi mai mult decât 
atât, prin ucenicia pe care şi-o asumase acolo cu 
o veritabilă pasiune. Evident, fusese atins de harul 
şi spiritualitatea care pluteau între zidurile ridicate 


de călugări în jurul anului 1000. În acel spaţiu 
sacramental avea să sculpteze sublima imagine a 
Pantocratorului. Şi, toate acestea la un loc explică 
întrucâtva ranversarea copernicană a noii sale 
deveniri artistice, evidentă fiind fascinația cu care 
artistul redescoperea valorile artei creştine medievale. 
„S-a petrecut acolo — avea să mărturisească 
într-un interviu — schimbarea artei mele de la abstract 
la figurativ, a început acolo noua perioadă creştină 
şi am lucrat timp de 32 de ani, acolo am trăit sărbă- 
torile şi întâlnirile cu prietenii din toată lumea, a fost 
botezat al doilea băiat, Emanuel, şi primul nostru 
nepot, Alessandro”. (V. Mircea Brenciu, interviu 
în vol. Dialoguri cardinale, Ed. Societăţii Ziariştilor 
şi Oamenilor de Cultură Cincinat Pavelescu, Ed. 
Kron-Art Braşov, 2012.) 


firmaţiile privind acea perioadă poartă 
A: ele ecouri ale filosofiei meonice a lui 
Berdiaev. Ca şi la acesta, întrezărim ispita 
irepresibilă a unei re-întoarceri către un nou ev 
mediu în care alegoria şi simbolul revin în prim-plan. 
Adică re-devin modalităţi esenţiale ale formelor 
de exprimare artistică. Până şi credinţa, în noua 
lui viziune, pare atinsă de nostalgia începuturilor 
ei aurorale. De unde şi o altă mărturisire limpede pe 
care avea să o formuleze nu numai în grafia plastică 
ce îi va fi proprie ca artist, ci şi în cele pe care ni 
le va încredința prin scris. Pacea spirituală şi atât 
de creştineasca îngăduinţă a ecumenismului aveau 
să constituie de atunci înainte tărâmurile în care 
deopotrivă artistul, precum şi omul, vor stărui, 
deopotrivă, să îşi afle sălăşluirea/locuirea spirituală. 
(Să nu uităm, spunem noi, semnificaţia primă a 
cuvântului Oikumene, aceea de pământ locuit!) 
„Familia noastră ecumenică — mărturisea în acelaşi 
interviu — eu şi Mihaela ortodocşi, cei doi băieţi 
greco-catolici, iar nora şi primul nepot catolici. 
Binecuvântarea Lui ne va apăra de şerpii, care 
de acum înainte vor sta mai departe de noi." 
Această aspirație îşi va găsi exprimarea artistică 
într-un proiect absolut monumental ale cărui temeiuri, 
mărturisite de Camilian Demetrescu, au fost extrase 
dintr-o enciclică a Papei loan Paul al II-lea (ideea 
reconstrucției Corpului lui Hristos într-o singură 
Biserică). Este vorba de crearea unei imagini în care 
Hristos ţine în mâna dreaptă Basilica Sfânta Sofia din 
Constantinopol şi în mâna stângă Catedrala Sfântul 


Petru din Roma. 
—p 


de tip clasic, cum ar fi iudaismul, creştinismul, mahomedanismul şi altele 
de tip oriental care dezvoltă feluri diferite de spiritualitate (dincolo de 
unele puncte comune). 

Dacă fraza atribuită lui Malraux se referă la o anumită religie, ceea ce nu se 
înţelege din ea, atunci aceasta poate fi interpretată în perspectiva acelei religii. 
Dacă se referă la religie în general, cum se vede că e cazul, atunci ne uităm 
la secolul nostru, cel puţin până acum, şi vedem că este religios, căci avem 
în el tot felul de religii şi ne putem imagina că vor fi şi mai multe. 

Asta însă nu înseamnă deloc că pericolul dispariţiei civilizaţiei sau al lumii 
noastre nu stă ca o sabie damocliană deasupra secolului. Evanghelia vorbeşte 
despre „semnele timpului”. Sunt oferite o serie de criterii pentru orientare, dar 
o dată cât de cât precisă nu ni se oferă, chiar dacă am folosi marele dar divin 
al discernământului pentru a o descoperi. 

Citim despre ceea ce va fi, un cer nou şi un pământ nou, în urma unui posibil 
cataclism când „cerurile [prezente] vor pieri cu vuiet mare, stihiile arzând se vor 
desface şi pământul şi lucrurile de pe el se vor mistui” (II Petru 3, 10), dar, ni 
se spune, „ziua aceea va veni ca un fur”, deci atunci când nu te aştepţi, însă 
descifrând semnele timpului, atât cât îţi este cu putinţă, decizi să trăieşti în 
aşteptare, cu alte cuvinte, cu urgenţa şi imperativul unei vieţi morale duse în 
concordanţă cu voia lui Dumnezeu descoperită tot în Evanghelie (asta pentru 
a ne referi la religia creştină). 

Deşi pare neconvenabil de admis că secolul XXI ar putea însemna sfârşitul, 
totuşi nimic nu este imposibil. Mai sunt peste 70 de ani până la sfârşitul secolului, 
Mai este şi vorba aceea, „n-aduce anul ce aduce ceasul”. 

Dacă ar fi să descifrăm semnele timpului, atunci ce putem spune despre 
continua răspândire a secularismului (să ne referim la Occidentul creştin), numit 
de unii chiar „spiritual”, despre ideologia de gen şi schimbarea firii umane, 
despre posibilitatea războiului nuclear, despre transhumanism, despre inteligenţa 
artificială, care deja a intrat în casele noastre şi, la acest capitol, deci despre 
robotul inteligent (poate fi şi acest GPTA4, la ora actuală, cel mai avansat chatbot, 
dar mai ales generaţiile următoare), sistem (îi zic maşină) care poate deveni 
independent şi pune în pericol însăşi existenţa celui ce l-a creat? Cu alte cuvinte, 


Anul XIV m 


A sta ca să nu mai vorbim de diferenţe majore între unele religii chiar 


devenind tot mai dependent de această maşină făcută după chipul şi asemănarea 

omului, acesta ajunge s-o transforme în idol; şi, vorba filosofului american A. 

Heschel, vai de epoca (secolul) în care maşinile devin idoli, iar idolii devin monştri. 
Aşadar, vorbind de religie, de secol religios, implicit vorbim de trăirea prin- 

cipiilor fundamentale ale acesteia, ceea ce ne duce la morală. În ceea ce mă 

priveşte, văzând ce se întâmplă şi cum merg lucrurile în lumea mea, declinul 

moral vertiginos (mă refer în special la ceea ce mă doare mai mult, religia 

creştină), sunt mai degrabă pesimist, având suficiente motive să mă îndoiesc 

că lumea se va pocăi revenind la trăirea adecvată a adevărurilor noastre de 

credinţă. Sigur, cred şi în intervenţia miraculoasă a lui Dumnezeu în istorie. 

A mai făcut-o. Dar şi când a făcut-o, de exemplu, prin întruparea Logosului 

divin, urmarea învățăturilor de credinţă a lăsat-o tot la latitudinea omului. 


interpretată în sensul sfârşitului lumii, acesta poate fi oricând, şi în secolele 
următoare, deşi „semne ale timpului” se pot observa de acum. Şi dacă 
sfârşitul va veni, acest lucru va fi nu neapărat din cauza lipsei religiei sau 
spiritualităţii — acesta vor continua să existe în diverse chipuri câtă vreme 
omul rămâne în esenţă o fiinţă religioasă - şi în niciun caz din cauza lipsei 
de informaţie (căci aceasta vine orişicum ca o avalanşă peste noi), ci, vorba 
lui A. Heschel, din nou, din cauza lipsei de apreciere a unuia faţă de altul (invidia 
şi egoismul sunt implicate aici) sau, cum Domnul Hristos Însuşi zice: „Mulţi se 
vor sminti şi se vor vinde unii pe alţii; şi se vor uri unii pe alţii... iubirea se va răci” 
(Matei 24, 10-12). 

Se înţelege deci că liantul care ţine lumea întru fiinţă este dragostea şi de 
aici toate celelalte daruri precum îndelunga răbdare, pacea, bucuria, credinţa, 
blândețţea, facerea de bine, înfrânarea, bunătatea, aşa cum înţelept precizează 
Sf. Apostol Pavel într-o scrisoare (Galateni 5, 22-23) sau cum tot el detaliază 
în celebrul imn al dragostei creştine (| Corinteni 13, 1-8). 

Ar mai fi de adăugat şi observaţia lui Cioran că o civilizaţie începe în îndoială 
şi sfârşeşte în mit. 

Punct de reflecţie! 


N 
| n concluzie, profeția atribuită lui Malraux nu spune mai nimic. Dacă este 

e poate spune că arta lui Camilian 
S Demetrescu atingea altitudinile unei 
re-descoperiri a omului paradigmatic 
şi totodată a izvoarelor uitate ale culturii europene 
în care vibraseră pulsaţiile Sacralităţii, acel Altul 
Absolut (Ganz Andere) în termenii unui Rudolf Otto. 
Veritabila schimbare la faţă a exprimării artistice 
a lui Camilian Demetrescu avea să culmineze cu 
celebrul ciclu de nouă tapiserii pe tema Hierofaniilor, 
ciclul care a fost — şi a rămas — expus în spaţiul 
destinat audienţelor private ale Papei Benedict 
al XVI-lea. Inaugurarea lor avea să se facă, alături 
de Sfântul Părinte, la 2 ianuarie 2008, împrejurare 
pe care artistul o va evoca în amintirile din interviul 
(deja amintit) cu Mircea Brenciu: „Momentul cel 
mai important pe care l-am trăit a fost întâlnirea 
cu privirea acestui om. O privire care te vede, te 
întreabă şi te ascultă fără grabă. l-am prezentat 
tapiseriile una câte una, simbolurile au vorbit pentru 
mine, amintind înţelepciunea creştină a ţăranului 
nostru.” 

Dar momentul de maximă limpezime şi totodată 
de oficializare a acestei reconversii artistice coper- 
nicane s-a produs cu prilejul expoziţiei organizate 
în septembrie 1981, la Roma. Mircea Eliade este 
acela care l-a consemnat ca atare: „Arta actuală 
a lui Camilian Demetrescu pare destinată unui om 
contemporan ameninţat să piardă treptat toate liber- 
tăţile pe care abia a învăţat să le cunoască. /.../ A 
ales ca temă a operei sale simbolurile creştinismului 
originar şi ale ebreismului, deoarece, cum el însuşi 
mărturiseşte, civilizaţia occidentală se sprijină încă 
pe aceste mituri. El propune o lectură a simbolurilor 
biblice /.../ inspirat de iconografia romanică şi mai 
ales bizantină. /.../ Artistul ştie, şi vrea s-o spună prin 
arta sa, că fiecare eveniment cotidian, în aparenţă 
insignificant, are în schimb o semnificaţie simbolică, 
ilustrează un simbolism primordial, transistoric, 
universal; şi că actul de descifrare a acestor semni- 
ficaţii simbolice, religioase, ale evenimentelor, poate 
să devină un instrument de iluminare şi de mântuire.” 
(Mircea Eliade, Pentru a înfrânge balaurul, în vol. 
Camilian Demetrescu, Exil] II, Intoarcerea la simbol, 
Ed. MNLR, Bucureşti, 2009, p. 7.) 

Incepând de la momentele acelea, Camilian 
Demetrescu se alătură acelor artişti şi gânditori 
pentru care prezenţa abstracţiunilor în artă căpăta 
conotaţiile unei tot mai vizibile ostilităţi către tot ceea 
ce era „omenesc/prea omenesc”. Mesajul — întemeiat 
pe o paralizie a reflecţiei şi o asurzire sensibilităţii — 
se pustia de sensuri, devenind tot mai vid. („Arta 
abstractă, va spune Camilian în ultimul său interviu, 
sugerează, nu comunică!”) Incă din primele pagini 
ale Teoriei sale estetice (Asthetische Theorie), 
Theodor Wisengrund Adorno avansase o afirmaţie 
tulburătoare: „Locul artei a devenit unul incert. 
Autonomia pe care ea a atins-o după ce s-a deba- 
rasat de funcțiunea cultică şi de imitaţiile ei s-a 
hrănit din ideea de umanitate. Ea a fost cu atât 
mai zdruncinată cu cât societatea a devenit mai 
puţin umană.” (Adorno, Th.W., Teoria estetică, 

Ed. Paralela 45, 2005, Piteşti, p. 10) 


asuma acum un nou destin artistic, îndepăr- 

tându-se de arta abstractă pe considerentul 
că „...abstractizând creaţia şi formele sale simbolice, 
înseamnă a goli imaginea de misterul întâlnirii dintre 
Spirit şi materie, dintre Dumnezeu şi om. /.../ S-a 
ajuns, astfel, la o nouă formă de iconoclastie (laică, 
atee), mai devastantă decât cea doctrinară împotriva 
chipului cioplit din Tablele Legii. Declinul iconografiei, 
a catehismului vizual, a lăsat singur cuvântul rostit 
al Evangheliei /.../ şi tocmai de aceea arta simbolică 
devine cu atât mai indispensabilă pentru a da 
consistenţă cuvântului. /.../ Avem nevoie (aici, 
în Occident mai ales) de o urgentă întoarcere la 
o iconografie cu adevărat sacră, evident, fără a 
copia experienţa trecutului, în spiritul unei renovări 
moderne, dar în continuitatea marii tradiţii creştine.” 

Dacă vrem să înţelegem ce a însemnat exilul 

pentru Camilian Demetrescu, am putea vorbi de 
o regândire a rosturilor artei ca orizont cu vastă 
deschidere spre transcendenţă. Se situa astfel într-o 
foarte strânsă rezonanţă cu cei mai apropiaţi prieteni 
şi comilitoni din bejenie (Mircea Eliade, Vintilă Horia 
sau Mircea Popescu), dar şi sub iradiaţiile marilor 
spirite ce au strălucit în cultura europeană a veacului 
XX: Gabriel Marcel, Raymond Abellio sau Junger. 
Prin spectaculoasa lui reconversie, atât artistul 
Camilian Demetrescu, cât şi gânditorul şi, nu mai 

A sumându-şi exilul, Camilian Demetrescu îşi 


puţin, publicistul se repliau către o regândire a 
fenomenului de dezvrăjire a lumii (Entzauberung 
der Welt) pe care Max Weber îl întrezărise în 
modernitatea noastră pe cale de a-şi afla desăvâr- 
şirea prin secularizare. Imperios necesară devenea 
acum re-inversarea sensurilor, deci o re-vrăjire 

a lumii. Reinstaurarea sacralităţii se profila ca un 
nou temei de re-fondare a civilizaţiei, demantelată 
de violentele ecloziuni pozitiviste. 

Vorbind despre delirul nihilismului, despre 
pompele funebre ale iluminismului care l-au îngropat 
pe Dumnezeu în panteonul miturilor apuse, ca 
şi despre ateismul care, prin ridicarea deasupra 
oraşelor a noilor catedralele de avangardă, tinde să 
distrugă acel corp al Lui Christos, care dintotdeauna 
se cheamă Biserica, gânditorul Camilian Demetrescu 
întreabă: „Ce a mai rămas înăuntrul acestor ziduri 
de ciment şi de piatră artificială însemnate, totuşi, 
paradoxal, cu o cruce solitară? /.../ De câte ori mă 
regăsesc într-unul 
din aceste edificii 
noi, înscrise la 
cadastru drept locuri 
de cult, /.../ nu pot 
să nu închid ochii, 
pentru a mă întreba 
ce anume lipseşte 
ca să mă simt cu 
adevărat într-o 
biserică, unde mă 
aflu şi de ce mă 
apasă acest vid 
inexorabil din jurul 
meu. /.../ Tot restul 
parcă a fost înghiţit 
de un ciclon în 
prăpastia uitării, 
aruncat în betoni- 
erele acestei civili- 
zaţii care sfărâmă 
şi devoră memoria 
umanităţii.” (V. 
interviul cu Mircea 
Brenciu.) 


Cr va parcurge aceste aserţiuni în mod 


inevitabil va fi surprins de cvasi similitudinile 

cu rostirile unuia dintre cei mai profunzi 
gânditori ai exilului românesc, Vintilă Horia. Aproape 
cu aceleaşi cuvinte ambii s-au exprimat cu privire la 
acest „...moment de confuzie şi incertitudine pe care, 
cum va fi spus câştigătorul Premiului Goncourt, nici 
Biserica nu a ştiut să-l evite”. Într-adevăr, postumi- 
tatea lui Vintilă Horia a oferit una dintre cele mai 
erudite şi strălucitoare cărţi ale exilului românesc: 
Crucea. Este eseul care pledează pentru o reinsta- 
urare a acelei ordini prin care umanitatea ar fi în 
măsură să se regăsească în propria sa esenţă, 
păstrând proximitatea cu inefabilul şi cu acel esenţial 
ce se refuză dizidenţelor raţionaliste. Şi acolo se 


vorbeşte despre pustietatea dintre zidurile modernelor 


locuri de cult. Se cuvine să precizăm că această 
scriere a fost descoperită foarte târziu şi s-a publicat 
abia anul 2017 numai în România. Pentru a înţelege 
totuşi aceste similitudini e suficient să ne amintim 

de prietenia îndelungată şi constantă care s-a legat 
între cei doi. Camilian a fost şi unul dintre comenta- 
torii deosebit de avizaţi şi subtili ai scrierilor lui Vintilă 
Horia. 

In percepţia, evident încă inhibată, a celor, foarte 
puţini la număr, care, azi, ar mai putea fi dispuşi să 
se intereseze de operele şi marile figuri ale exilului 
românesc, personalitatea lui Camilian Demetrescu 
se configurează ca una dintre apariţiile deosebit de 
complexe prin diversitatea uimitoare a orientărilor 
sale. Remarcabilă este, în primul rând, luciditatea 
exemplară cu care a ştiut să-şi evalueze propriul 
timp, ca timp al trăirii/ timp al mărturisirii. Moralmente 
îşi asumase rigorile (şi nu puţinele riscuri ale) exilului 
ca pe o condiţionare de-ne-evitat a supravieţuirii sale, 
în primul rând din punct de vedere spiritual şi moral. 

Prin urmare, se va înţelege de ce întreaga lui 
publicistică se va complini ca un demers de reală 
şi profundă continuitate cu întreaga orientare anti- 
comunistă a exilului. Ţinând seama de ceea ce 
respiră în întreaga ei substanţă, publicistica lui se 
bazează pe raţiuni refractare, incisive, total incomode, 
dar şi de o luciditate imperturbabilă. Într-o Italie la fel 
de stângistă ca şi Franţa intelectuală, exilatul politic 
anticomunist avea curajul să-i scrie lui Berlinguer. Şi 
totuşi, în acea Italie „gramscizată, ocupată ideologic 

de cultura de stânga, o cultură care a pătruns în toate 
fibrele societăţii, /.../ cu consecinţe devastatoare 
asupra echilibrului politic”, artistul şi, implicit, publi- 
cistul, va fi deosebit de apreciat. Astfel, în 1990, la 
Roma, i se va conferi Premiul Internaţional „Labirintul 
de argint”. (Un premiu deosebit de onorant, anterior 
conferit unor mari personalităţi între care se numărau 
Jorge Luis Borges, teologul Julien Ries, filosoful 
Augusto del Noce.) În anul următor (1991) obţine 
Premiul Internaţional „La Pleiade”, acordat de 
Fundaţia „Adenauer” şi Parlamentul Italian. În anul 
2000, şi preşedintele României îi va conferi Ordinul 
Naţional Steaua României în grad de Mare Ofiţer, 
pentru contribuţia deosebită adusă promovării 
democraţiei şi culturii româneşti în lume. 


sensurile şi semnificaţiile pe care le degajă în 
amplexiunea lor demersurile sale, deopotrivă 
prin exprimarea plastică, dar şi prin cea 
publicistică, descoperim la Camilian 
Demetrescu un amplu rechizitoriu asupra 
tragicelor şi aberantelor desfăşurări de 
evenimente cu care cultura, în lumea 
europeană şi nu numai, continuă 

să se confrunte. 

S-ar părea că, după trei decenii de 
post-comunism, fenomenul pe care-l 
numim cultură (inseparabil legat de artă 
şi învăţământ) aproape a dispărut din 
sfera de preocupări a politicilor de stat. 
lată de ce ne reamintim cu nostalgie că, 
despre Cultură, un Mario Vargas Llosa 
spunea că „poate fi experiment şi medi- 
taţie, gând şi vis, pasiune şi poezie şi 
revizuire critică profundă şi constantă a 
tuturor certitudinilor, convingerilor, teoriilor 
şi credințelor”. (Llosa, Mario Vargas, 2016, 
Civilizaţia spectacolului, Humanitas: 186) 
Cu nostalgie şi mari regrete, dat fiind 
că la noi Cultura o regăsim într-o zodie 
a mizeriei spirituale, a puţinătăţii şi 
indigenţei şi tot mai sufocată de voga 
unei modernităţi al cărui cuvânt de ordine 
(golit de orice urmă de sens) este distracţia. Această 
stare de lucruri ne duce cu gândul la acea „durată” 
prevestită de T.S. Eliot (Notes Towaras the Definition 
of Culture, 1948) „despre care să se poată spune că-i 
lipseşte cu totul cultura.” (Apud Llosa, 2016: 186.) 
Comentându-i afirmaţiile, nici Mario Vargas Llosa 
nu dădea semne de optimism atunci când aprecia, 
în consideraţiile lui, că fenomenul cultură, „în sensul 
tradiţional al cuvântului, e în prezent pe cale să 
dispară. Poate a şi dispărut deja, golită discret de 
conţinutul ei, acesta fiind înlocuit cu un altul, care 
denaturează conţinutul originar.” (op. cit., p. 9) 

Evident, privite din perspectiva ultimelor trei 
decenii, realităţile noastre confirmă întru totul cele 
mai pesimiste diagnoze, dat fiind că ceea ce se 
excomunică, deliberat, cu bună (?) ştiinţă e tocmai 
ideea de valoare. Ştiinţele umaniste sunt — practic — 
expulzate tacit din sfera educaţională. „Inflorirea” 
(sic!) analfabetismului (a celui propriu-zis, ca şi 
a celui numit funcţional) atinge un ritm devastator, 
interzicând orice nădejde de viitor pentru această 
ţară. Insă toate aceste situaţii nu îngrijorează 
pe nimeni, ci, dimpotrivă, unul dintre guvernanţi 
(liberali) chiar spunea nu de mult, cu o nonşalanţă 
incalificabilă, că, pentru decidenţi, nici cultura, 
nici învăţământul nu constituie o prioritate. După 
asemenea rostiri să nu ne mirăm că lipsa de speranţă 
şi torpoarea s-au instalat în sufletul şi în reacţiile 
conaţionalilor noştri. Redevenim (vorba Anei 
Blandiana) un popor vegetal. Pe toate canalele 
mediatice şi supra-mediatice se inoculează o rece 
uitare de sine şi se cultivă ceea ce Virgil lerunca 
numea o pedagogie a uitării. Se reia, se aplică, tacit, 
ideea — ştim bine cât de toxică — a omului nou (!?), 
al cărui viitor trebuie să fie fără cultură, fără memorie, 
fără istorie, fără gânduri şi fără Dumnezeu. Dar o 
asemenea prefigurare a viitorului (semnele ei deja 
sunt vizibile pe diverse planuri) nu este un coşmar 
orwellian, ci o realitate a foarte recentelor întâmplări 
ale prezentului. Şi asta ne readuce la o rostire 
a aceluiaşi Mario Vargas Llosa, când a susţinut 
că „bazele culturii tradiţionale au falimentat şi 
au fost înlocuite cu nişte iluzii.” (op. cit., p. 198) 


| a o privire retrospectivă, dacă aprofundăm 


(În imagine, Camilian Demetrescu, reluare de la 
https://ziarullumina.ro/galerie/camilian-demetrescu-un- 
artist-roman-pe-meleaguri-italiene-177453.html) 

Homo sapiens 


Pactul Molotov- 
Ribbentrop 
a întâlnirea de la Bonn 
dintre Brejnev şi Franz 
Joseph Strauss, acesta din urmă a spus: „Fără pactul 
din 1939 al Rusiei Sovietice cu Hitler, cel de Al Doilea 
Război Mondial n-ar fi fost cu putinţă”. 


Ruse Sovietică a fost aceea care a demontat 
principiul naționalităților asupra căruia s-a 
biruit în cârdăşia cu Roosevelt la conferințele de 

la Teheran, lalta şi Potsdam. Astfel, s-a realizat, 
împotriva Europei, dualismul imperial SUA-URSS, 
supranumit şi Cortina de Fier (Pamfil Şeicaru). 


lliot Roosevelt, fiul lui Franklin Delano 
Roosevelt, a mărturisit în cartea Mon pere 
m'a dit (ediţia franceză, la Flammarion), că tatălui 
său îi era indiferent dacă Rusia va ajunge la Atlantic, 
aşa cum visa Stalin. Ţinta primă: distrugerea 
pentru totdeauna a Germaniei, conform Planului 
Morgenthau. 


( a înţeles printre cei dintâi cât de 
primejdios este marxismul prin faptul că era 
ostil ideii naţionale: „Ruptura relaţiei dintre Mazzini şi 
Karl Marx se datorează ostilităţii doctrinare a mişcării 
socialist-comuniste faţă de ideea naţională, deoarece 
el susţinea că proletarii n-au patrie” (Apud Pamfil 
Șeicaru, II, p. 70). 


eicaru: „Revoluţia bolşevică, de la început, s-a 

arătat ca o ruptură în comunitatea europeană, 
ceva mai mult, ca o insurecție împotriva spiritului 
european, ca o revanşă a substratului asiatic 
împotriva acelei pături suprapuse care se străduise 
să integreze Rusia comunităţii europene” (/bidem, 
p. 72). Păgânismul împotriva creştinismului, tocmai 
când Nicolae al II-lea propunea o comunitate şi 
o pace creştină Europei. Se dezvăluie, astfel, taina 
transformării ultimei familii ţariste în țap ispăşitor 
pentru cauza revoluţiei şi întronarea noii ordini 
precreştine. Drama e că europenii n-au înţeles 
fenomenul, văzând doar în nazism primatul violenţei 
în faţa justiţiei creştine. 


hurchill a propus, la Teheran, ca debarcarea 

americană să se facă în Balcani, dar n-a avut 
succes în faţa lui Stalin şi a lui Roosevelt, ceea ce 
a pus în pericol libertatea popoarelor care vor cădea 
sub stăpânire bolşevică. S-a permis, astfel, Rusiei 
să-şi extindă nepermis imperiul, micşorând tot mai 
mult Europa, care, în 1914, se-ntindea până la Urali. 
Aşa s-a ajuns ca după Al Doilea Război graniţa 
Europei să se mute pe Elba. 


Gring a declarat la Nurenberg că hotărârea 

Marii Britanii de a garanta securitatea Poloniei 
l-a determinat pe Hitler să suspende planul invaziei 
în Polonia. L-a reluat doar în clipa încheierii Pactului 
Molotov-Ribbentrop. Rusia a pornit ofensiva împotriva 
Poloniei şi, în clipa când Hitler a invadat Polonia, s-a 
oprit pentru a-i lăsa pe nemți să-şi consume forţele. 
De asemenea, au respins concursul american Împo- 
triva Germaniei. Spărgătorul de gheaţă (cum l-a 
numit Viktor Suvorov) trebuia să-şi facă treaba. 


arbarie şi sacrificiu. Şeicaru observă: „În marile 

legende româneşti se evocă potolirea unor 
monştri prin sacrificii umane. Potolirea monstrului 
Rusia s-a făcut prin sacrificarea popoarelor din estul 
Europei” (Ibidem, p. 84). Statele vestice aveau nevoie 
de liniştea monstrului spre a se simţi ele însele 
liniştite. Şi au fost generoase cu el. 


Arma energetică 
stăzi, Rusia pare mai tare decât Europa 
mijlocului de veac XX, de vreme ce deţine 
supremaţia armei energetice din care se nutreşte 
înarmarea militară. 

Pamfil Şeicaru: 


(o. au reacţionat ţările europene după 
slavizarea Estului? Lamentabil, ca nişte 
puteri fricoase, observă şi Pamfil Şeicaru. În loc să 
adreseze proteste, au început să dea vina pe nişte 
„docili executanţi ai ordinelor primite de la Moscova” 
(Ibidem, p. 86), aflaţi la cârma statelor „satelite”. 


Vee e mai bună decât moartea chiar şi pentru 
acela care-şi doreşte moartea, în plină criză 
existenţială. 


Raymond Aron 
(în Le Grand 


Schisme), citat de 
Şeicaru, era pe deplin 
edificat asupra culpei 
marilor puteri în 

ce priveşte situaţia 
postbelică a 
României: „De ce 

să i se reproşeze 
domnului Vâşinski de 
a fi impus guvernul 
Groza regelui Mihai? 
Doar i s-a recunoscut 
în mod tacit, dar clar, 
Uniunii Sovietice 
dreptul de a supra- 
veghea aceste ţări 

şi regimul lor interior. 
Toată lumea ştia 
despre comunismul 
stalinist că nu 
tolerează opoziţie. 
Dacă guvernanţii 
americani şi englezi au ignorat acest lucru, ei sunt 
aceia care poartă răspunderea neînţelegerii, căci 
naivitatea nu este scuză” (Apud ibidem, p. 91). 


Ce dintâi, aşadar, care au încălcat flagrant 
principiile Chartei Atlantice, mult trâmbiţate 
de Occident, n-au fost ruşii, ci americanii şi englezii. 


ONU? 

NU (fondată la 24 octombrie 1945), cu 

menirea de a supraveghea şi desfiinţa 
regimurile coloniale, n-a făcut nimic pentru a pune 
capăt stării coloniale din ţările ocupate de sovietici. 
Ba, le-a recunoscut starea de sclavaj, la primirea 
(România, în 1949) în ONU, încât regimurile colo- 
niale tradiţionale erau mult mai umane decât cele 
„vegheate” de Moscova: „Niciun regim colonial nu a 
imaginat confiscarea omului, despuierea lui de toate 
bunurile sufleteşti, reducerea la situaţia animalelor 
de muncă. Şi încă animalului i se poartă de grijă şi 
stăpânul nu-l torturează.” Şeicaru vedea, pe bună 
dreptate, un adevărat „complex de inferioritate” 
al Europei occidentale faţă de colosul sovietic 
(Ibidem, p. 92, 93). 


eicaru a înţeles bine că regimul sovietic 

însemna întoarcerea civilizaţiei creştine 
la bârbaria precreştină a victimizării: „Nu este o 
exagerare: o cât de sumară şi — fireşte — minimă 
evaluare a numărului de victime din spaţiul european, 
ocupat de Rusia Sovietică peste hotarele din 1939, 
ne-ar da cifra victimelor care ispăşesc nevinovate 
virtuțile misionare ale puterilor democrate” (/bidem, 
p. 94). Şeicaru invocă încercarea Vestului, prin 
politica d'apaisement (de aşteptare), de a converti 
Rusia la un comportament creştin, democratic, dar 
rezultatul a fost contrar, hrănind ambițiile lui Stalin 
că a sosit momentul decisiv al revoluţiei mondiale: 
„Regimul bolşevic nu poate respira în climatul unei 
ordini de drept internaţiona!” (/bidem, p. 95). 

Atunci, ca şi acum, Rusia a exploatat abil, dar în 

forţă, încălcările dreptului internaţional, învinovăţind 
pe nevinovaţi, precum în agresiunile din Georgia 
şi din Basarabia. 

Între camarilă şi Dotla asiatică (2) 


Theodor CODREANU 


În mai 1945, nu s-a încheiat o pace reală, 

fiindcă cele două forţe în confruntare, demo- 
craţia şi totalitarismul, „au rămas în poziţia iniţială 
din septembrie 1939, poziţie agravată pentru puterile 
democrate prin revărsarea forţelor imperialismului 
rusesc în Europa”, dar şi în lume, poziţie la care ţarul 
Alexandru |, după căderea lui Napoleon, nici nu putea 
visa (/bidem, p. 96). 


talin a semnat, în 1943, la Teheran, 

Charta Atlanticului, făcându-i pe 
Roosevelt şi Churchill să anunţe întregii lumi 
o mare victorie, când, de fapt, era invers: „Din 
nenorocire, autodidactul Stalin a citit cu mai 
mult folos /liada lui Homer, decât cei doi distinşi 
intelectuali, produs al universităţilor din Harvard 
şi Oxford. Troienii aplaudau intrarea solemnă în 
cetatea llionului a calului de lemn, imaginat de 
şiretul Ulisse.” Ceea ce intra perfect în politica 
lui Lenin, care declara: „Trebuie să fim pregătiţi 
pentru orice sacrificiu şi chiar pentru folosirea 
înşelăciunii, vicleniei, metodelor ilegale, 
eventual să ignorăm adevărul sau să-l 
falsificăm, pentru ca în final să asigurăm 
înaintarea comunismului”. 

Stalin a urmat cu sfinţenie drumul indicat de 
Lenin, nu l-a încălcat, cum s-au iluzionat naivii 
politicii occidentale de stânga: „Cine ar putea 
spune că până azi, mareşalul Stalin nu a izbutit 
să obţină tot ce a voit?” (Ibidem, p. 97, 98) În 
realitate, Stalin ştia că n-a obţinut tot ce-a dorit: 
Europa întreagă şi izbânda Revoluţiei Mondiale. 


(1894, Buzău — 1980, Dachau) | A înţeles-o foarte bine Viktor Suvorov. 


Cine va condamna crimele comunismului, aşa 
cum au fost cele ale nazismului? se întreba 
Pamfil Şeicaru (1894-1980). Ar fi aflat răspunsul, 
sub preşedinţia lui Traian Băsescu: un urmaş 

al Kominternului, Vladimir Tismăneanu. 


poa postbelică n-a însemnat altceva decât 
înlocuirea puterii germane din Europa cu 
puterea sovietică, remarca încă din 1946 ziarul 
New York Times, cu ajutorul politicii prosovietice 

a lui Roosevelt. 


(0 mare sovietic a strivit buturugile mici 
ale Europei ocupate. Dar atâta vreme cât în 
aceste ţări, zice Şeicaru, Rusia „nu a terminat toate 
rezistenţele naţionale”, buturugile acestea mici 

mai pot răsturna imperiul. Se poate spune că nu 
Occidentul a învins în Războiul Rece, ci naţiunile 
supravieţuinde comunismului. 


acă burghezia şi intelectualitatea au fost 

distruse relativ uşor, doar în câţiva ani, 
Șeicaru credea că starea socială cea mai rezistentă 
este țărănimea, având înrădăcinat de multe secole 
sentimentul proprietăţii. Se întreba însă cât mai poate 
rezista țărănimea în faţa colectivizării forţate? 


rintr-o stranie interpretare a principiilor 

din Charta Atlanticului, ca şi a principiilor 
ce formează armătura Organizaţiei Naţiunilor Unite, 
Rusia Sovietică se găseşte împuternicită cu un 
fel de blanc seing în ce priveşte popoarele din 
estul Europei. Care sunt gesturile menite să îndrep- 
tăţească o cât de vagă speranţă că s-ar căuta să 
se repare consecinţele tragice ale erorilor de la 
Teheran şi Yalta?” Şeicaru nu le vedea, căci nici 
nu erau. Cerea doar democraţiilor „o sprijinire 
a acestor forme de rezistenţă naţională” (/bidem, 
p. 124, 128). 

Speranţă deşartă, căci democraţiile occidentale 

au sfârşit prin a reprima ideologic naționalismul sub 
umbrela political correctness! 

Recentele alegeri din Turcia 
Reflecţii pe marginea unor comentarii din presă 


parlamentare şi prezidenţiale din Turcia 
s-au aflat în atenţia presei internaţionale. 
Analizele şi comentariile de tot felul pe marginea 
rezultatelor acestor alegeri continuă şi acum. În cele 
ce urmează doresc să prezint punctual părerea mea 
personală în privința unora din problemele abordate 
în mass-media, inclusiv din România şi Turcia, legate 
de această chestiune. Pentru cei care nu mă cunosc, 
cred că trebuie să menţionez faptul că am o lungă 
experienţă în cariera academică, fiind unul dintre 
cei care cunosc în profunzime istoria Turciei şi a 
lumii turce, tradiţiile şi mentalitatea turcilor. Totodată, 
consider că este bine să se ştie şi faptul că sunt 
familiarizat atât cu istoria relaţiilor internaţionale, 
cât şi cu diplomaţia curentă, în calitatea mea de 
îndrumător de doctorate în specialitatea menţionată 
şi ca fost ambasador al României în state turcice 
din Caucaz şi Asia Centrală. Cred, aşadar, că 
sunt îndreptăţit să fac comentariile de mai jos. 


C um era şi firesc, recentele alegeri 


dintelui Erdogan şi de această dată. 

In primul rând, în cei 20-21 de ani, de când 
se află la conducerea Turciei, di Erdogan a dovedit 
că este un lider puternic. De regulă, masele 
urmează asemenea lideri; este o lecţie 
a istoriei. Desigur, şi dictatorii sunt lideri 
puternici. Dar, aici au fost alegeri cu adevărat 
democratice şi corecte. Masele au decis, nu 
forțele armate, cum este în cazul dictatorilor. 
In cele două decenii, Turcia s-a schimbat 
mult. Nimeni nu ar putea să conteste această 
realitate. Turcia se află printre cele mai 
dezvoltate 20 de ţări ale lumii, iar ritmul ei 
de creştere actuală o plasează chiar pe locul 
trei. În vremea dlui Recep Tayyib Erdogan 
s-a dezvoltat şi industria de apărare, de la 
avioane, drone, tancuri la portavioane, mai 
bine zis, portdrone. Produsele militare turceşti 
sunt căutate pe pieţele internaţionale. Infrastructura 
din Turcia este la nivelul statelor dezvoltate ale lumii. 
Au fost construite linii de tren şi auto sub Bosfor 
şi chiar sub Marea Marmara. Toate cartierele unui 
megalopolis ca Istanbul sunt conectate între ele 
prin linii de metrou. Am avut de curând ocazia să 
le folosesc. S-a construit un nou aeroport imens şi 
se află în construcţie un nou Istanbul, modern, numit 
Yenişehir (Oraşul Nou), prin mijlocul căruia va trece 


Pina: eram sigur de victoria Preşe- 


noul canal de navigaţie dintre Marea Neagră şi Marea 


Marmara. Sunt proiecte gigantice realizate şi în curs 
de realizare. Dezvoltarea rapidă şi de amploare a 
Turciei este atuul de bază al dlui Erdogan. Cred 

că a contat mult şi ajutorul generos pe care guver- 
nul condus de Erdogan l-a acordat Republicii 
Azerbaidjan, în lupta ei victorioasă pentru eliberarea 
teritoriilor cotropite de Armenia. Turcii sunt mereu 
atenţi la situaţia turcilor din afara Turciei. 

Având în vedere multe comentarii legate de 
aceste alegeri, atât în presa străină, cât şi în cea 
românească, am impresia că multă lume nu îi 
cunoaşte încă suficient de bine nici pe turci, ca popor, 
şi nici pe dl Erdogan, ca lider. Cel puţin unii politicieni 
şi ziarişti din Europa, inclusiv din România, sunt 
încă tributari unor viziuni vechi, medievale, chiar 
de sorginte cruciată, atunci când se referă la turci şi 
conducătorii lor. Poporul turc este un popor mândru 
şi demn, nu acceptă dominaţia altuia, indiferent cine 
ar fi acesta. Am avut prilejul să-l cunosc personal pe 
di Erdogan, în tinereţe, cu peste 30 de ani în urmă, 
cu ocazia unei întruniri internaţionale dintr-o ţară 
îndepărtată. In cele 5-6 zile cât am fost împreună, 
l-am ascultat vorbind în particular şi adresându-se 
unor înalţi demnitari străini. Am rămas cu convin- 
gerea că este un om demn, energic, ferm, inteligent, 
prietenos, cu prestanţă şi devotat ţării sale. DI 


Erdogan este un adevărat om de cultură şi un talentat 


orator, vorbitor excelent de turcă literară, ceea ce 

nu este la îndemâna oricui. De asemenea, el este în 
măsură să apeleze şi la vechea limbă turco-osmană, 
specifică elitei intelectuale şi vechii aristocrații turce. 
(La recenta ceremonie de depunere a jurământului 
de către Preşedintele Recep Tayyib Erdogan, 

Preşedintele interimar al Parlamentului Turciei, 
di Devlet Bahgeli, a vorbit în turco-osmană, tocmai 
în ideea de a accentua solemnitatea momentului 
şi de a reafirma mândria de a fi urmaşii unui mare 
imperiu, chiar dacă cuvântarea sa a fost înţeleasă 
doar de foarte puţinii avizaţi.) Intre timp, dl Recep 
Tayyib Erdogan a devenit însă un şef de stat tot mai 
autoritar, ceea ce a afectat şi libertatea de exprimare, 
îndeosebi a presei. Poate, este nevoie, totuşi, acolo, 
de autoritarism, pentru a realiza marile schimbări. 
Şi Ataturk a fost autoritar! Totuşi, mă aşteptam ca 
dl Erdogan să câştige din primul tur, chiar cu un 
procent confortabil, pe undeva între 55 şi 60%. Elec- 
toratul turc este conservator-naţionalist în proporţie 
de 65%. DI Erdogan a câştigat, în mod corect, după 
o pandemie teribilă şi un cutremur devastator. Aceste 
catastrofe naturale au afectat, cu siguranţă, procentul 
său electoral. Dar, nu a ieşit cum au sperat mulţi 
din afară. DI Erdogan va fi încă cinci ani în fruntea 
poporului său, ceea ce cred că va fi de folos Turciei şi 
celor care o preţuiesc cu adevărat, inclusiv României. 
Am văzut în unele comentarii că aceste alegeri ar 
trebui să fie învăţătură de minte pentru clasa politică 
turcă. Nu cred că este cazul de o nouă lecţie, deoa- 
rece nu s-a schimbat ceva în profunzime. 


pandemiei si a cutremurului, nu din cauza 

partidului aflat la guvernare. Procentul 
obţinut de coaliția din jurul AKP la alegerile parla- 
mentare este dovada clară în acest sens. În ciuda 
aşteptărilor, predicţiilor şi a evaluărilor unor analişti, 
inclusiv de la noi, dl Erdogan nu are ca obiectiv 
restaurarea unui imperiu şi nici politica lui externă 
nu este „neo-otomanism”. Invocarea cu mândrie a 
trecutului măreț nu înseamnă restaurarea acestuia. 
Am mai scris şi cu altă ocazie, liniile fundamentale ale 
politicii Turciei actuale nu se aseamănă nicidecum cu 
cele ale Porții otomane. De exemplu, Poarta otomană 
nu a acordat nicio atenţie lumii turcice, îndeosebi 
Asiei Centrale, pe când Ataturk şi apoi toţi preşedinţii 
Turciei, inclusiv şi îndeosebi Preşedintele Erdogan, 
au fixat ca obiectiv prioritar relaţiile cu turcii din afară, 
în primul rând cu cei din Asia Centrală şi Caucaz. 
Poarta otomană vedea Occidentul ca inamicul 
principal; odată cu Ataturk, Occidentul a devenit 
principalul partener al Turciei. Pe plan intern, baza 
Imperiului otoman era constituită din immet-i 
Muhammed (credincioşii lui Muhammad), pe când 
Republica Turcia este susţinută de Tirk milleti 
(națiunea turcă). Recomand tuturor celor care 
vorbesc de neo-otomanism să se familiarizeze 
mai întâi cu istoria otomană şi cu cea a Republicii 
Turcia. Aş zice că regimul Erdogan este în fapt 
un neo-kemalism. Erdogan şi oamenii lui aplică cu 
consecvență linia de dezvoltare trasată de Mustafa 
Kemal Ataturk, bazată pe propria naţiune şi 
deschidere către lume. Ataturk şi cei din jurul lui nu 
au avut condiţii politice şi posibilităţi materiale pentru 
a aplica toate ideile de reformare şi dezvoltare. Ele 
sunt puse în practică acum de echipa dlui Erdogan. 
Reamintesc faptul că, în urmă cu 20 de ani, când 
Erdogan a ajuns la putere, primul lui gest a fost 
deschiderea către Occident. A mers aproape în toate 
capitalele statelor europene şi americane, pentru a 
explica direct că obiectivele de bază ale guvernării 
sale erau continuarea şi întărirea legăturilor cu aceste 
ţări, dar cu respectarea suveranităţii şi avantajului 
reciproc. Se pare că, undeva, nu a fost bine înţeles 

A ceste alegeri au fost pe „muchie” din cauza 


Tasin GEMIL 


şi, ca urmare, relaţiile sale 

cu liderii occidentali, în primul 
rând cu cei din SUA, au 
început să se deterioreze. 


Turcia actuală nu cred că depăşeşte limitele 
însemnătăţii pe care multe guverne europene o 

acordă bisericii creştine, pentru consolidarea propriei 
naţiuni şi pentru promovarea culturii naţionale. Grecia, 
de pildă, stat UE, are un regim declarat semiteocratic. 
Biserica este dominantă în viaţa privată a oamenilor. 
Acolo nu există minorităţi etnice, ci doar religioase. 
Dar, nimeni nu critică conducerea Greciei pentru 
faptul că acordă o importanţă aşa de mare religiei. 
In Turcia de astăzi credinţele religioase sunt libere 
şi protejate de stat. Am fost de curând la Istanbul şi 
am umblat o zi întreagă pe străzi. Nu am văzut decât 
foarte rar femei cu capul acoperit, deşi era destul de 
rece (nu am în vedere aici arăboaicele şi iranienele 
aflate, în număr mare, în Turcia). Totodată, am văzut 
în restaurante multe turcoaice, în primul rând tinere, 
care nu se sfiau să bea un pahar de vin sau de bere. 

Observ că mulţi au tot felul de aşteptări de la 
aceste alegeri. Este firesc să se vorbească de ce va 
aduce noua guvernare, îndeosebi pe plan 
extern. Dar, trebuie ţinut seama de cine 
şi ce aşteaptă. Marile cancelarii, în primul 
3] rând SUA, aşteaptă ca Erdogan să fie mai 

i] „ascultător”, ceea ce nu cred că vor obţine. 
Preşedintele Erdogan este decis să urmeze 
calea naţională de dezvoltare, fără con- 
a strângeri din afară, indiferent de unde 
ar veni acestea. Este totuşi posibil ca în 
următoarea perioadă Occidentul să nu-l 
mai izoleze pe Erdogan, aşa cum a făcut 
m în ultima vreme, pentru că în noua situaţie 
internaţională cred că Occidentul are mai 
1: “| multă nevoie de Turcia, decât aceasta de 
Occident. Turcia are un rol cheie în conflictul 
Rusiei cu Ucraina şi Occidentul. 

Este abordată deseori şi problema relaţiilor 
„prieteneşti” dintre Turcia şi Rusia. Nu aş vorbi de 
o prietenie între Erdogan şi Putin, nici între Turcia 
şi Rusia. In istorie există permanenţe, de care 
trebuie să se ţină seama neapărat. Rusia nu a înce- 
tat niciodată să se răfuiască cu popoarele turcice şi 
nu a renunţat la obiectivul ei istoric major de a pune 
stăpânire pe strâmtori, adică pe Istanbul, numit în 
mod semnificativ Țarigrad, şi de a ieşi fără oprelişti la 
Marea Mediterană. Rusia a reprezentat şi reprezintă 
principalul factor durabil de insecuritate pentru Turcia. 
In condiţiile în care Turcia a fost cvasi izolată de 
Occident, îndeosebi de SUA, era logic ca Turcia 
să se apropie de o mare putere ca Rusia, pentru 
a înlătura, măcar temporar, pericolul din acea parte. 
Jocul politico-diplomatic al lui Erdogan cu Rusia 
va continua, atâta vreme cât SUA nu vor renunţa 
la restricţiile impuse în relaţiile cu Turcia, cu scopul 
de a o subordona. 


onstat cu mirare că alţii, dimpotrivă, 
| se aşteaptă la un război ruso-turc. Nu va 
fi niciun conflict între Rusia şi Turcia, cu 

atât mai mult cu cât Rusia devine tot mai conştientă 
de slăbiciunea sa reală. Au trecut de mult timpurile 
deselor războaie ruso-turce. Rusia este deosebit de 
interesată să ţină Turcia departe de SUA. Pe lângă 
capacităţile sale economice şi militare, Turcia deţine 
şi o poziţie geostrategică care contează în politica 
regională şi globală. Turcia este o poartă importantă 
către Caucaz, Asia Centrală, Orientul Apropiat şi 
Mijlociu. Totodată, Turcia este avanpostul european 
al lumii turcice şi al lumii musulmane, în ansamblu. 

Desigur, tema principală în comentarii este poziţia 
Occidentului, în primul rând a SUA, faţă de noua 
victorie a Preşedintelui Erdogan. Joe Biden şi alţi şefi 
de stat occidentali s-au grăbit să-l felicite pe Erdogan, 
insistând pe necesitatea cooperării. Dar, toată lumea 
ştie că Occidentul, îndeosebi SUA, au dorit înlătura- 
rea lui Erdogan, pentru că este „neascultător” şi 
pune în primul plan interesele majore ale ţării sale. 
Nu s-a putut. 


An — 

otul a fost corect şi în favoarea lui 
VErcoian Liderii occidentali nu au de ales. 
Trebuie să reia dialogul cu Preşedintele 

Turciei. Occidentul nu are de ce să se teamă de 
Turcia, deoarece interesele fundamentale ale Turciei 
sunt legate strâns de legăturile pe multiple planuri cu 
Occidentul. Este linia trasată de Ataturk, iar Turcia şi 
Erdogan merg pe acelaşi drum, indiferent de ce zic 
unii şi alţii. Au fost, sunt şi vor fi animozităţi, dacă 
ambele părţi se consideră egale şi suverane. Turcia 
nu va abdica nicidecum de la suveranitatea sa, chiar 
şi fără Erdogan, pentru că aşa vrea poporul turc. 
Occidentul, mai cu seamă SUA, trebuie să accepte 
această condiţie esenţială, dacă doresc să aibă 
relaţii bune cu Turcia. Nu cred că vor fi schimbări 
substanţiale în politica internă şi nici în cea externă 
ale Preşedintelui Recep Tayyib Erdogan. Dezvoltarea 
economică sustenabilă va continua, poate mai 
accelerat, pe plan intern. Preşedintele Erdogan a 
anunţat deja că economia va fi preocuparea prioritară 
a noului cabinet. De altminteri, numirea unui expert 
economic cu renume internaţional în noul cabinet 
este un semnal cât se poate de clar. În politica 
externă a Turciei va conta atitudinea partenerilor 
occidentali, în primul rând a SUA. Cred că Occidentul 
îşi va revizui, măcar parţial, comportamentul faţă 
de Turcia, având în vedere faptul că administraţia 
Erdogan va continua încă cel puţin cinci ani. Vor fi 
marcate apropieri semnificative, mai ales cu Germa- 
nia, poate şi cu Franţa. Aceste ţări, ca şi Turcia, ţin 
mult la suveranitatea lor, în raporturile cu SUA. 

Apelul la „suveranitate”, „independenţă” din 
mesajele internaţionale sunt formule diplomatice. 
Nu trebuie căutate înţelesuri pe care nu le au. 
Preşedintele SUA ştie prea bine că problema 
suveranităţii este cuiul din relaţiile turco-americane. 
Dar, SUA continuă să preseze Turcia în problema 
kurdă, ceea ce pentru Turcia este o chestiune 
fundamentală de integritate teritorială şi suveranitate 
naţională. De aceea, Turcia a fost şi este fermă 
cu Suedia în problema susţinerii militanţilor kurzi 
adăpostiţi în număr mare în acea ţară. SUA şi 
alte state din Occident trebuie să ţină seama de 
problemele fundamentale de securitate ale Turciei, 
dacă doresc într-adevăr relaţii bune cu această ţară. 
Occidentul este nevoit să-l „suporte” încă cinci ani 
pe Erdogan şi, ca urmare, trebuie să se adapteze. 
In schimb, accentul pus pe „suveranitate” şi 
„independenţă”, în mesajul de felicitare al lui Putin 
adresat lui Erdogan, este cu trimitere la atitudinea 
SUA faţă de Turcia. Kremlinul ştie prea bine că 
respectarea acestor principii reprezintă condiţii 
fundamentale în evoluţia raporturile turco-americane. 
Putin ar fi încântat să contribuie la agravarea acestor 
relaţii, ceea ce nu cred însă că se va întâmpla. 


dintre Turcia şi România. Asemenea griji 

cred că sunt lipsite de orice temei. Rapor- 
turile româno-turce continuă să fie bune şi foarte 
bune. Nu văd vreun motiv să nu se dezvolte şi în 
viitor în avantajul ambelor ţări. Schimburile comer- 
ciale dintre ele au ajuns la aproape 10 miliarde usd, 
în 2022, cu tendinţe de creştere (12,5%) în acest 
an. Parteneriatul strategic dintre România şi Turcia, 
semnat în 2011, este în vigoare şi apropie tot mai 
mult cele două ţări. Spuneam recent, la o înaltă 
reuniune consacrată Balcanilor şi Europei, găzduită 


A u fost exprimate şi temeri legate de relaţiile 


Semn(al) de carte 


Gheorghe Şeitan, Zalmoxis în cântecul bătrânesc, Editura Exponto, 


Constanţa, 2023 


De la publicarea culegerii Poezii poporale. Balade (Cântice bătrâneşti) adunate 
şi îndreptate de Vasile Alecsandri, volumul |, II (1852-1853), şi până astăzi, mulţi 
cercetători s-au aplecat asupra studiului folclorului literar românesc, un tezaur 
unic care ascunde mai multe „mistere păgâne”. Unul dintre aceşti temerari, care 
şi-au propus să treacă probele iniţiatice ale descifrării bogatului patrimoniu al 
baladelor noastre, este şi Gheorghe Şeitan. Nu întâmplător şi-a intitulat volumele 
Mioriţa vine din cer şi Meşterul Manole — o creaţie criptată, autorul încheindu-şi 


de Universitatea din Istanbul, că „legăturile dintre 
România şi Turcia sunt motorul cooperării în Balcani”. 
Motorul funcţionează bine, ceea ce înseamnă că şi 
colaborarea balcanică merge destul de bine, în ciuda 
unor neînţelegeri mai vechi între unele componente 
balcanice. „Prietenia istorică turco-română”, evocată 
de Preşedintele de atunci al Turciei, Suleyman 
Demirel, în cadrul discursului rostit în Parlamentul 
României, în martie 1994, a fost respinsă tacit de 
deputaţii şi senatorii aflaţi atunci în aulă. Sintagma 
este desigur exagerată, dar nu lipsită complet de 
temei. Cronicile medievale şi propaganda naționalistă 
din România au insistat pe războaie, prădăciuni, 
haraci etc. în istoria relaţiilor româno-turce. Dar, 
memoria istorică colectivă românească a reţinut 

şi caracterul corect, ferm al turcilor, comparativ 

cu ipocrizia vecinilor creştini. Este un adevăr că, 

în perioada dominaţiei otomane, a fost garantată 
dăinuirea statalității românilor, respectarea hotarelor, 
păstrarea vechilor tradiţii, dezvoltarea liberă a culturii 
române. Istoria nu trebuie uitată, cu bune şi rele, 

dar nu trebuie absolutizată o parte, deoarece 
învăţămintele ei vor fi deformate. 


cred că se poate spune că ea va merge, 

poate şi mai hotărâtă decât înainte, pe 
calea dezvoltării economice, a promovării valorilor 
naţionale, apărării suveranităţii şi afirmării pe plan 
regional şi global. În perioada cât a fost dl Erdogan 
la putere a crescut o nouă generaţie, racordată la 
progresele tehnicii actuale. Peste 7 milioane de tineri 
au votat acum pentru prima oară. Această generaţie 
tânără ar fi fost în măsură să-l înlăture pe dl Erdogan 
de la putere, dacă într-adevăr ar fi vrut sau, mai bine 
zis, ar fi fost motivată. Opoziția nu a reuşit să câştige 
încrederea tinerilor. Rămâne de văzut dacă aceasta 
va învăţa ce trebuie din lecţia înfrângerii. 

Este firesc ca în presa românească să fie avută 
în vedere şi poziţia, mai bine zis contribuţia minorităţii 
turco-tătare la dezvoltarea relaţiilor dintre cele două 
ţări. Dacă în perioada comunistă această comunitate 
era trecută în categoria „şi alte minorităţi conlocui- 
toare”, după 1990, despre minoritatea turco-tătară din 
România s-a scris şi s-a vorbit mult, în orice caz, mult 
mai mult decât s-a scris în toată perioada 1878-1990. 
Această comunitate este deosebit de atentă la ceea 
ce se petrece în Turcia. Atât turcii, cât şi tătarii sunt 
legaţi puternic de Turcia. Aceştia din urmă, adică 
tătarii, sunt lipsiţi de mult de protecţia unui stat 
naţional propriu şi au suferit deportări repetate, chiar 
şi în cursul unei singure generaţii. Turcia reprezintă 
pentru ei statul protector şi de apartenenţă. Am mai 
spus şi scris că Turcia este singura ţară din lume în 
care tătarii, de oriunde ar veni, se simt la adăpost, 
în siguranţă. In acelaşi timp, turco-tătarii din România 
sunt ataşaţi profund şi de ţara în care trăiesc de 
generaţii. In România este răspândită convingerea 
că turcii şi tătarii sunt cei mai loiali minoritari etnici. 

In acelaşi context, mai nou, se fac referiri şi la comu- 
nitatea românească din Turcia. Personal, nu am — 
din păcate — informaţii despre situaţia comunităţii 
româneşti din Turcia, care este de dată recentă, fiind 
formată după 1990. Aud că este destul de numeroa- 
să, dar nu am aflat dacă s-a putut organiza legal. 

Nu mă îndoiesc că se bucură de aceeaşi protecţie 

şi bunăvoință de care se bucură turcii şi tătarii din 
România. Cu cât această comunitate va fi mai mare 


Ric la perspectiva evoluţiei Turciei, 


geto-dac. 

Multe dintre aspecte 
sunt ipotetice, altele 
imaginare, dar am folosit 
şi documente care aduc 
dovezi credibile şi inedite 


şi mai puternică, cu atât va fi mai benefică contribuţia 
ei, alături de comunitatea turco-tătară din România, 
la dezvoltarea legăturilor dintre România şi Turcia. 
Problema aderării Turciei la UE constituie un 
subiect de interes curent al presei, mai întâi din 
Turcia, apoi şi din alte ţări. Problema este veche, 
foarte veche. Nu cred că va fi soluţionată într-un timp 
predictibil. Deşi a fost respinsă în mod repetat, Turcia 
nu a renunţat la acest obiectiv. Preşedintele Erdogan 
a reînnoit şi recent acest deziderat. Ca membră UE, 
Turcia ar avea, desigur, toate avantajele de care 
beneficiază membrii UE. Dar, după părerea mea, 
în cazul Turciei este un alt motiv, unul special, care 
cred că este chiar prioritar, deşi nu se vorbeşte de 
el. Acceptarea în UE ar însemna primirea Turciei, în 
sfârşit, în mod oficial, în „familia europeană”, statut 
la care ea râvneşte de aproape 200 de ani. Se speră, 
probabil, să se elibereze astfel de teama istorică faţă 
de Cruciadele Europei creştine. De altminteri, întrea- 
ga lume islamică nu a scăpat încă de „sindromul 
cruciat”. De ce nu este primită Turcia în UE? Ar 
fi multe de spus aici, dar mă rezum doar la câteva 
constatări. Vaticanul şi fostul Preşedinte al Franţei, 
Valery Giscard d'Estaing (1974-1981), aflând de 
această cerere a Turciei, au declarat răspicat că UE 
este o organizaţie creştină şi că o ţară musulmană 
nu are ce căuta acolo. Aşadar, principala cauză 
a respingerii Turciei de către UE este mentalitatea 
cruciată a unei însemnate părţi a Europei şi chiar 
a SUA. Franţa, ca membră de vază a UE, s-a opus 
permanent aderării Turciei. Nici Germania nu a fost 
favorabilă Turciei, având în vedere populaţia Turciei 
de 85 milioane de persoane, ceea ce ar dăuna 
poziţiei Germaniei în UE. Sunt şi unele ţări mai mici 
care nu agreează o asemenea idee. Acestea cred 
că sunt motivele principale, dar sunt şi multe altele 
mai puţin vizibile, legate de jocurile de culise. SUA 
au recomandat insistent UE primirea Turciei între 
membrele sale, dar nu au reuşit să convingă, pentru 
că nu au fost suficient de convingătoare. 


nu se facă referiri şi la războiul din Ucraina. 

La 1 februarie 2022, deci cu mai bine de 
trei săptămâni înainte de invazia rusă în Ucraina, 
am publicat un articol intitulat NATO este garanţia 
vitală a Rusiei, în care demonstram că ar fi o 
greşeală fatală pentru Rusia să invadeze Ucraina. 
Dimpotrivă, ea ar trebui să se apropie cât mai mult 
de Occident, pentru că omenirea se îndreaptă către 
bipolarism, în care se vor confrunta SUA şi China. 
In mod natural, Rusia trebuie să fie împreună cu 
lumea europeană şi SUA, Canada. Altminteri, va fi 
subordonată de China şi, în timp, va pierde imensele 
teritorii de la răsărit de Ural. Rusia a făcut această 
greşeală fatală şi plăteşte, va plăti şi mai mult, nu 
după multă vreme. Mulţi privesc cu îngrijorare la 
relaţiile dintre Rusia şi China. Personal, am fost 
bucuros când Preşedintele Chinei a mers la 
Moscova, deoarece cred că a fost acolo ca să-i 
atragă în mod ferm atenţia lui Putin să nu cumva 
să recurgă la lovituri nucleare. Lui Putin îi este 
frică mult mai mult de China decât de SUA şi NATO. 
Războiul din Ucraina se va sfârşi atunci când vor 
dori decidenţii! După părerea mea, lumea se va linişti 
şi se va bucura de pace şi securitate numai atunci 
când Ucraina şi Rusia vor colabora în cadrul NATO. 
Este o idee strict personală. 


Di: în acest context, nu se putea să 


neamului nostru în țarina strămoşească, pe care o încinge 

Dunărea şi o adăpostesc Carpaţii. lar pentru cititori, am 

vrut să fie o reîntoarcere la copilăria fiecăruia, când va 

fi aflat prima dată despre strămoşii traco-geto-daci. 
Cartea se desfăşoară ca o poveste auzită de la cineva, nu ca o controversă, 

şi totuşi aduce dovezi istorice, încercând să reconstituie universul spiritual traco- 


Gheorghe ȘEITAN 
Pee 0 | 


.. 


trilogia cu abordarea baladei Toma Alimoş într-o cheie esoterică, hermeneutică, 
incitantă, care permite decodarea unor semnificaţii profunde, camuflate în (uni)ver- 
sul acestui cântec bătrânesc. (Prof. Anastasia Dumitru, pe coperta a patra) 


despre existenţa unei mari 
culturi pe aceste meleaguri, | 
dintr-o perioadă când 
oamenii trăiau în armonie 
şi în deplin acord cu ener- 
giile creatoare ale naturii, 
iniţiaţi fiind în nemurire 

de Zalmoxe. (Autoarea, 

în Introducerea la carte) 


Ana Calina Garaş, Daci nemuritori, Editura RAO, Bucureşti, 2021 

In cartea Daci nemuritori am scris despre un subiect vast, plin de poezie, fapte 
adevărate, dar şi fabuloase, în dorinţa de a reda vremii noastre o lume apusă 
cu aura adevărului istoric. 

Am scris-o dintr-un interes al meu de a scormoni la rădăcinile noastre identi- 
tare, de a contribui cu ceva la descifrarea miracolului dăinuirii multimilenare a 

loan Slavici şi Artemiu Publiu Alexi. 
Serbarea de la Putna (II) 


Alexandru DĂRĂBAN 


scrise de Alexi, prima dată la 9 iulie 1871, iar 
a doua oară în 17 iulie 1871, de fiecare dată 
din Viena. 
În răspunsul dat în 8 iulie 1871, Slavici menţiona 


| oan Slavici va răspunde în două rânduri celor 


ca: 


Ne-am bucurat la citirea răspunsului dumnea- 
voastră. Cauza ne cheamă pe toţi; noi nu suntem 
competenţi a vă mulţumi pentru că i-aţi urmat. 

Vă mulţumesc în numele cauzei. 

Am văzut cu plăcere cum că părerile dumnea- 
voastră faţă cu serbarea nu e forțată, ci e o trebuinţă 
comună. Încât pentru câteva observări care le-aţi 
făcut oarecum contra paşilor făcuţi de noi, am 
observat cu bucurie cum că aceasta nu purcede 
decât din necesitatea expresiunilor noastre. Anume 
cenzurarea cuvântărilor e unul din punctele admise. 

Fraţilor! Noi nu avem nici dreptul şi nici puterea 
de a face aceasta; şi dacă le-am avea, am fi în 
contrazicere cu principiile care le profesăm, dacă am 
năzui la dezvoltarea liberă a cugetelor fără a proiecta 
că exprimarea lor va fi liberă. Noi suntem români, 
voim mişcare liberă, ci nimic nu ne va împiedica 
de la aceasta. Cenzurarea nu poate fi dară faţă una 
cu una cuvântare; cuvântarea festivă care se va 
ține după deschidere... Pentru elaborarea acestei 
cuvântări s-a scris concurs: care va fi mai bună dintre 
cuvântările scrise, aceea se va rosti de la tribuna 
festivă. Spre acest scop s-a ales Comisiunea de 
etică. La banchet şi în congres va vorbi fiecare după 
cum o va primi de cuviință. Suntem maturi şi voim 
a crea; va şti fiecare ce are a zice şi ce a reface. 
Într-atât, în echipă, se vor ține conferințe secrete 
în care îşi va putea uşura fiecare sufletul. 

Vă facem, însă, în schiţa proiectului, planul de 
serbare... Definitiv nu le vom putea hotări, decât 
după ce am auzit părerile tuturora. Vă rugăm, dară 
şi pe dumneavoastră: exprimaţi-vă din nou. 

Se face un portic festiv, un piedestal de marmură 
pentru urnă, se îngrijesc gazdele care contractară 
un bucătar, se cere concesiune de la guvern, cu 
un cuvânt Comitetul, care se propune în 1 august 
la Putna, pregăteşte serbarea şi invită după aceea 
cu cel puţin 15 zile înainte de serbare publicul la 
participare. Corporaţiunile şi persoanele mai de 
frunte se vor invita „ad personam”. 

1. În noaptea spre 27 august a.c. la ora 12 se 
anunţă prin salve sosirea zilei de serbare. 

2. La ora 8 se adună oaspeții în portic. Comitetul 
se adună în corpore, oaspeții, şi deschide serbarea. 
Patru juni din patru zări aduc urna, o pun învelită 
pe un piedestal provizoriu, 8-12 aprozi, în costumele 
de pe timpul lui Ştefan, păşesc călare înainte, patru 
rămân până la mormânt. 

3. Sfânta Liturghie. 

4. Parastas. 

5. Sfințirea, apoi, a urnei şi a flamurilor primite 
de la juni înaintea porticului. 

6. Cuvântarea festivă (după deschidere). 

7. Conducerea festivă (reprezentanţii celor 
9 provincii duc urne). 

8. Urna se pune pe mormânt (corul intonează 
imnul festiv compus de Alecsandri Flechtenmacher). 

La ora 2 banchetul festiv în portic, serata 
muzicală. 

În 28 conferințe. În 29, dimineaţa, congresul. 

Ordinea zilei (proiect) 

1. Preşedintele deschide şedinţa şi provoacă 
Congresul şi Consiliul. 

2. Se verifică membrii (vă întrebăm: cine are 
acest vot? numai acei dornici ?...) 

3. Se aleg funcţionarii. 

4. Se purcede la discutarea următoarelor 
chestiuni: 

|. În ce mod s-ar putea dezvolta întreaga Junime 
română academică omogen? 

II. Prin ce ar putea contribui generaţiile noi la 
generalizarea culturii? 

III. În care direcţie trebuie să purceadă Junimea 
română spre a putea câştiga condiţiile unei dezvoltări 
sigure şi permanente? 

IV. Care ram al dezvoltării trebuie să atragă mai 
cu deosebi chestiunea noastră? 

V. Când şi unde să fie viitorul congres? 

5. Propuneri eventuale. 

6. Şedinţele şi congresul se încheie (după 
verificarea protocolului). 

Noi am dori răspunsurile: 

La I. Prin o organizaţiune care face cu putinţă ca 
toţi junii români academici să se ştie în nestrămutată 
atingere spirituală. Spre acest scop propunem: 

1. Societăţi academice pe la toate academiile 
vizitate de români. 

2. Un organ literar-ştiinţific al Junilor români 
la care să conlucre toți. 

3. Congrese mai adeseori. 

La II. Prin o organizaţiune care să facă cu putinţă 
că deosebitele clase sociale ale naţiunii să se atingă 
spiritul. Spre acest scop propunem: 

1. Junii români inteligenţi să formeze pretutindeni 
Comitete provinciale. 

2. În baza provinciilor române să se înființeze 
câte un comitet central. 

3. Închegarea întru sine şi cu societăţile 
academice care au centrul lor în redacţiunea 
organului. 

La III. Combătând cosmopolitismul în direcţia 
naţionalismului, bineînţeles. Propunem: 

1. Studierea cugetării, închinăciunilor, datinilor, 
trebuinţelor etc. ale poporului român în genere 
şi în special. 

2. să ne năzuim a fi conduşi de trebuinţele, 
convingerile şi situaţiunile generale, în loc de 
a conduce prin convingerile noastre speciale. 

3. Să deşteptăm în popor conştiinţa, trebuinţele 
sale latente, arătându-i calea spre a le îndeplini. 

4. Să ne cunoaştem cugetarea originală română 
de la popor în loc de a generaliza cugetarea străină. 
La IV. Dezvoltarea economică. Propunem: Atât 
comitetele cât şi societăţile academice să introducă 
sistemul de prelegeri publice, lucrându-se cu păreri 
unite pentru crearea claselor pozitive (meseria, 

industrie, comerțul etc.). 

La V. În Transilvania, în 1874, august, 19. 
Propunem: 

1. Să se ridice o capelă modestă la locul unde 
s-a ucis Mihai Viteazul. 

2. În 19 august 1874 să se sfințească biserica 
şi să se aranjeze o serbare de amintire. 

3. Congresul la care să fie toate comitetele 
provinciilor reprezentate. 

Acesta este proiectul. Vă rugăm, din nou, 
de prezenţa dumneavoastră. Cele de până aici 
se vor lua la stabilirea definitivă în consideraţiune. 
Nu credem cum că nu veţi lua parte la serbare. Zelul 
naţionalismului şi însufleţirea dumneavoastră pare 
a fi cu mult mai mare decât să-mi permită aceasta. 
Serbarea este o manifestaţiune care numai prin 
prezentare numeroasă va putea atrage atenţia 
Europei. Şi asta e ce mai voim. 

Aşteptăm răspunsurile dumneavoastră! 

Salutările frăţeşti ale noastre. 


atenţia autorităţilor austriece, Eminescu şi 

Slavici fiind chemaţi la poliţia din Viena pentru 
a da explicaţiile necesare. Li se făcuse promisiunea 
că guvernul nu se va amesteca. Dar, totuşi, guvernul 
a dat ordine autorităţilor administrative din Bucovina 
să ţină sub supraveghere manifestaţia studenţimii 
române. 

Înţelegând cum stau lucrurile, Comitetul central 
au luat hotărârea de a pleca la Putna, dându-şi 
seama că dacă nu se grăbesc, autorităţile locale 
s-ar putea să împiedice ţinerea serbări. În 16 iulie 
1871 Comitetul a înştiinţat publicul că în următoarele 
zile îşi vor muta sediul în Bucovina, în vederea 

| ntre timp, pregătirile pentru serbare atraseră 


întocmirii planului de desfă- 
şurare a serbării. Probabil, 
datorită acestor mişcări, Slavici 
îi va da un al doilea răspuns lui 
Alexi în data de 17 iulie 1871. 


Comitetul a primit cu cea mai bună bucurie ştirea 
cum că vă veţi reprezenta în congres şi respectiv 
la serbare. 

Încât pentru părerile dumneavoastră comitetul e 
cu totul în acord cu dumneavoastră. Dorinţele care le 
exprimaţi în acea propunere sunt dorințele românilor 
în genere: o asociaţiune a elementului latin e garanţia 
socială a acestor elemente; nu o poate dori decât 
fiecare român. 

Noi, Comitetul central, avem dorința de a duce 
la cunoştinţa congresului toate dorinţele care s-au 
exprimat faţă cu noi, din o parte ori din alta: asta e 
funcțiunea noastră organică. Cu atât mai bucuros 
vom Împlini însă în acest caz special această dorinţă 
încât a nu pretinde de la noi decât ce azi ne dorim. 

Transmiţând însă dumneavoastră un reprezentant, 
e mai consult atât formal cât şi în privinţa practică, ca 
să-i daţi acestuia oarecare instrucţiuni în astă privinţă, 
că aşa noi şi domnul să fim în acord complet. 

Din partea mea vă asigurăm, în special, cum 
că fără de a fi membrul Comitetului central m-aş lupta 
pentru aceste idei. Cu atât mai mult între împrejurările 
de azi. Încât pentru realizarea-i lipsesc condiţiile. 
Sper însă cum că Congresul va preschimba ideea 
şi se va năzui a câştiga condiţiunile realizării. 

Un lucru nu poate fi fără de a fi fost odată început. 
Noi nu avem de a apăra cu direcţiuni existente; 
noi trebuie să le încercăm, să le creăm oarecum 
şi dacă vom afla odată direcţiunea nimerită, vom 
lucra cu păreri unite. 

Comitetele se găsesc a da cale. 

Până în 1 august a.c. primeşte corespondenţa 
în Viena (Bumbacu, Universitate). 


încadrându-se între acele manifestări ale 

naționalităților din Imperiu, cătând să-şi 
afirme existenţa ca popor, cu drepturi egale în viaţa 
statului. Au avut loc dezbateri în presă, s-au publicat 
articole, descriindu-se manifestările de la Putna, iar 
participarea românilor din toate provinciile vestind 
parcă, nu peste mult timp, prăbuşirea graniţelor. 

În anul 1873 s-a organizat la Viena o mare 
expoziţie, România fiind admisă ca ţară agricolă. 

În acest fel şi-a putut expune produsele sale din 
acest domeniu. Nefiind în comitetul care reprezenta 
ţara, Carol Davila plecase la Viena pe propria-i 
cheltuială, desfăşurând o activitate susţinută. 

S-au putut afla informaţii despre aceste lucruri din 
corespondenţa purtată cu soţia sa, care devenise, 
îndată după expoziţia de la Viena, directoarea Azilului 
Elena Doamna. Instituţia Azilul Elena Doamna a 
cunoscut o intensă dezvoltare, chiar scoțând şi o 
publicaţie intitulată Educatorul, care a căutat să fie 
un organ pedagogic pentru toţi românii. În atenţia 
foii stăteau şi adunările Astrei şi cele învăţătoreşti 
de peste munţi. Printre cele publicate a fost şi 
reproducerea dizertaţiei, foarte importantă, Însem- 
nătatea ştiinţelor naturale şi reformele ce le reclamă 
studiul lor în şcoalele noastre, susţinută de Artemiu 
Publiu Alexi la Prundu Bârgăului (Năsăud) la 

o reuniune a învăţătorilor. 

Congresul studenţesc de la Putna, din august 
1871, a pus în discuţie înfiinţarea unui cotidian 
românesc dincolo de Carpaţi. Românii ardeleni 
aveau puţine ziare, iar cele care erau aveau o apariţie 
de două-trei ori pe săptămână. S-a ajuns, după 
multe frământări şi dispute, ca la 14/26 aprilie 1884 
să-şi înceapă apariţia Tribuna, loan Slavici primind 
însărcinarea de director. În jurul acesteia s-a 
declanşat o puternică mişcare literară, pe lângă 
cea politică. 


near de la Putna a avut loc, aceasta 


— 

Magda URSACHE 


IE: cărţii lui lon 
Simuţ, Pe ce lume 
trăim? Simptome 
(Editura Şcoala Ardeleană, 
Cluj-Napoca, 2022), carte 
AN inconvenabilă multora, 
inadmisibil de bună pentru alţii, m-a inspirat în 
a-mi alege un titlu. 

De ce am ajuns să trăim într-o lume-nelume, 
atinsă de nebunie distopică? Răspunsul e simplu: stat 
capturat de impostori. La vârf au ajuns cei şantajabili, 
acceptând cu respect plecat tot ce li se cere. În vremi 
interbelice, pe strada Lăpuşneanu din laşi era o 
cârciumă poreclită „La reşpect general”. Acolo, toţi 
clienţii erau primiţi de patron cu plecăciune şi cu 
salutul „Reşpect general!”, aşa cum fac guwernerii 
noştri cu toate recomandările UE, de la achiziţionarea 
a milioane de vaccinuri, pe care le plătim ca să 
le aruncăm, la manifestații ale bărbaţilor pe tocuri. 
Ultima directivare: inteligenţa artificială ţi-i destul. 
Robotul gândeşte mai bine. În alte cuvinte: De ce 
să mai fii inteligent? Poţi cădea liniştit în prostie. 

Or, prostia e nemuritoare. 

Supravieţuieşte, după tata Darwin, cel care 
se adaptează. „Nu te adaptezi, mori.” Am ajuns în 
acest punct: cine are calităţi normale nu reuşeşte pe 
plan social. Uitaţi-vă la politici: ignoranţi şi diletanţi. 
Moftangiii lui Caragiale sunt complet depăşiţi de 
moftangiii zilelor noastre. Omul nou e milionar din 
burta maică-si. Precis direcționat, ajunge director în 
firma lui taică-su, director general în firma bunică-si, 
înainte de a face liceul. Cu liceu terminat sau fără, 
conduce câteva firme cu unic angajat. E manager 
de familie, apoi manager de spital fără Facultate de 
Medicină sau cu facultate pe lei (metoda „Cuza”). 
Între timp, vânează diplome pe la universităţi străine, 
plagiază pentru un doctorat-două, ba chiar dă în 
judecată universitatea care i-a descoperit furtul 
(intelectual). A fost scos de la catedră vreun pla- 
giator? Şi rectorii plagiază, nu-i aşa? Universitățile 
sunt autonome. De la cultura de masă s-a ajuns la 
doctorat de masă. Modelul Udrea, masterandă la 
Teologie, e în admiraţia lui Th. Baconschi. Modelul 
Simonis, ajuns din director de bar coşcogea director 
de aeroport Timişoara, pe calea aerului pesemne, 

e urmat. Numai două exemple ai de dat? Ba 6, 66, 
666. Am făcut fixaţie la cifra asta: şase clase, şase 
case... Cel demn de ironia torențială a lui Caragiale 
e ministrul PSD Remus Pricopie. Întrebat în legătură 
cu numele său, Remus, de cine a fost hrănit, ca su- 
gar, omonimul, a răspuns: „De o vulpiţă.” Măiculiţă! 


vechi, dom'le, de vreme ce există situaţii 

prielnice pentru „băieţii deştepţi”. Premier 
poţi ajunge şi cu diplomă de liceu incertă (ca Florin 
Cîţu) şi cu doctorat plagiat. Şi câţi politicieni nu-s 
infirmi moral sau, cum le spunea Goga, atinşi de 
„meningită morală”? Cartea nu intră neapărat în 
trebuinţele unui ministru sau parlamentar. lar noi 
aşteptăm de 30 de ani încoace să obosească 
ignoranţa şi să sucombe. 

„Şcoala în declin?” se întreabă şi ne întreabă 

răspicat lon Simuţ. În 12 ianuarie 2021, notează: 
„Când şcoala e în declin, națiunea e în pericol. 


Eicci i anonim cu „Ai carte, ai parte” e 


Fără nicio exagerare.” 

Reţeta ignoranței s-a produs şi funcţionează. Au 
lucrat la ea 25 de miniştri în 29 de ani, fiecare după 
puteri, iar calitatea şcolii s-a tot redus, după planuri 
peste planuri, de durată minimă. O prietenă 
profesoară, E.T., îmi spunea că o elevă din clasa a 
12-a a întrebat-o ce înseamnă interbelic. De unde să 
fi auzit fata de interbelic, dacă istoria se predă fără 
dimensiuni temporale? Şi se iau continuu măsuri de 
reducere. De redresare, nu. Cine să le ia? Ministra 
Pepsiglas? Cineva care nu ştia ce înseamnă biped? 
Preaplecata doamnă Deca, absolventă de Academie 
navală, care ar şti să conducă o navă şi nu poate, 
pentru că nu mai avem flotă? A învăţat să navigheze, 
de ce n-ar fi bună să navigheze pe apele tulburi 
ale Învăţământului? De ştiut ştie că îţi „asiguriseşti” 
funcţie importantă dacă accepţi să fii slujbaş supus 
la tot ce-i nedrepi şi revoltător. 

S-a spus nu memorării mecanice, apoi memorării. 
De ce să memorezi tabla înmulţirii? N-ai calculator? 
Istoria e „facilă”, geografia e „demodată”. Timpul lor 
s-a dus. N-ai nevoie să ţii minte nimica, important 
e know-how-ul. Fiţi subtili, învăţaţi-i pe copii limba 
calculatorului! 


loan-Aurel Pop? La întrebarea ce limbă 

se vorbeşte în America Latină, răspunsul 
învăţăcelului a fost: latina, ce altceva? La noi, latina 
e limbă moartă, s-a scos din şcoli. Şi ce? Nu te poţi 
plimba cu avionul prezidenţial (ca Deca), în Chile 
şi-n Argentina, fără să ştii geografie? În ce-o priveşte 
pe navigantă, doamna crede că scopul profesorului 
nu e să parcurgă programa, ci să dezvolte compe- 
tenţă în a comunica. Aşa că manualul de Limba şi 
literatura română se cheamă Limbă şi comunicare. 
Dar ce comunicăm? Aş propune ca subtitlu: Manual 
ex-cultural de română. 

Şcoala trebuie să fie „diferită”. „Pedagogia 
modernă”, după ministrul Sorin Cîmpeanu, care a 
propus 5 module, 5 vacanțe, înseamnă un soi de 
şcoală fără şcoală şi fără profesor. „Modulele de 
repaos” îi fericesc pe elevi. Am ajuns prima şcoală 
din Europa la zile libere. Din vacanţă în vacanţă, 
procesul de educare/predare e fracturat, discontinu- 
ităţile nu-s de luat în seamă. Şcoala nu mai învaţă. 
Anul şcolar are 35 de săptămâni doar pe hârtie, 

s-a ajuns la 30, plus cele două săptămâni de chiul 
programat: Săptămâna Verde şi Şcoala Altfel, care 
ar dezvolta competenţa de-a tăia frunze la câini. 

După lon Simuţ — şi-l aprob — boala Învăţămân- 
tului e reformita, iar „experţi în prostie”, cum nu se 
sfieşte să-i declare acidul polemist, fără limonadă 
roz în călimară, sunt mult prea mulţi. De recomandat 
e să înţelegi un text non-literar, nu literar. O reclamă 
televizuală, despre combaterea căderii părului, 

a constipaţiei, a păduchilor, de exemplu. Sau 

un sms, ca să-ţi dezvolţi pragmatismul. Aşadar, 

la materia română nu se mai educă înţelegerea 
emoţiilor unui text literar, ci neliterar. Ce înţelegere 
a textului, interpretare, simţire? 

Din reducere în reducere, s-a ajuns la situaţia 
ca 42% dintre elevii ciclului I-VIII să fie nefuncţionali: 
nu înţeleg ce citesc. Profa le vorbeşte despre eul liric 
şi ei cred că-i vorba de „leul liric”. Ce eu liric? E mai 


| | n exemplu de ignoranță dat de profesorul 


Pe ce texistenţă trâim? 


Dacă oamenii au minţile goale, degeaba sunt pline memoriile calculatoarelor. Acad. loan-Aurel Pop 


important să ştie ce înseamnă enunţ asertiv, intro- 
ducere asertivă. Figuri de stil? O elevă de-a opta 
nu ştie ce-s alea şi nici nu vrea să ştie, m-a anunţat 
prietena profesoară de română, E.T., pardon, 

de comunicare. 


e ce am dezespera? Şcoala postsocialistă, 

B) prin şcoliţii ei miniştri, are în grijă formarea 

caracterelor voluntare. Profii pot lua pumni 
în gură şi-n figură. Doamna Deca spune NU exma- 
triculării elevilor violenţi (ştire-scandal din 13 mai: 
o adolescentă, drogată, violată, torturată de patru 
eleve-colege) şi tot NU coerciţiei în şcoală. Pe un 
canal TV, Val Vâlcu, publicist la Adevărul, comentator 
şi lector univ., opina cu cap plecat pro Deca. Ştia 
gazetarul că elevii proiectaseră pe tablă filme pentru 
adulţi? Astfel de „competenţe” trebuie să dezvolte 
şcoala? Şi ce dacă! Să nu-i deranjăm din treabă. 
Pân' la urma urmelor, şi profii se împuşcă, nu-i aşa? 

Cedăm în faţa Cancel Culture, pas cu pas. Easy 
reading e în trend, virusul „woke”, al cenzurii gândirii, 
face ravagii. Educaţia naţională prin valorile naţionale 
pare un model educativ vechi. La fel, educaţia 
estetică. A, nu Eminescu! Are atitudini naţionaliste, 
mai bine Florin Bican, care ştie să salveze lumea. 

De la golul emoţional la golul intelectual nu-i mare 
distanţă. Exemplu de exerciţiu şcolar, la gimnaziu: 
„Faceţi o compunere folosind numai emoticoane”. 
Pierderea vocabularului nu-i mare pagubă. Vorbim în 
wrongleză. O soluţie? Să se introducă limba engleză 
în şcoli, ca limbă de predare, că tot dispare româna. 
A fost opinia unui universitar, lingvist de felul lui, 

pe care cineva îl propunea academician. 

lon Simuţ întreabă retoric, 12 ianuarie 2021: 
„Putem trăi fără cultură?” Cam da. Des-culturalizarea 
e în toi. N-avem nevoie de istorie şi de cultură pentru 
că trebuie să ne dezlipim de un loc geografic, de 
anume graniţe, de o cutumă, de un specific. Pentru 
că trebuie să spunem Adio, diferenței], în vederea 
„omogenizării naţiunilor”. Identitatea proprie? Nu mai 
contează. Îmi scrie Mirela Roznoveanu, din NY: „Văd 
că este ordin global să se dezintegreze toate culturile 
şi naţiunile. Credeam că aceste lucruri groaznice se 
petrec numai aici.” Citise în Actualitatea literară, nr. 
123, textul meu Doamne, nu pleca!, unde era vorba 
despre mult anunţata „metastază a naţiunilor”, despre 
efortul „defectologilor” — nu-i mai numesc, se cunosc 
— de a dilua factorul etnic. 

Mie mi se pare că vine peste noi neo-formula 
internaţionalismului proletar, trasă direct din stalinism. 
Cum glosa eternul Eminescu: „Alte măşti, aceeaşi 
piesă/ Alte guri, aceeaşi gamă”. 


româniei. Scopurile, cârtițele şi arhitecţii 

reformei învăţământului românesc (Ed. Ideea 
europeană, Bucureşti, 2020) de Mircea Platon, 
confratele lui lon Simuţ întru contestarea „reformitei”: 

„Revoluţia continuă a învăţământului nu e decât 

un alt nume pentru transformarea lui în vacă de muls 
pentru diverse corporaţii (cei care vând softuri, cei 
care vând computere, cei care vând curricule, cei 
care vând expertiză). După defrişarea munţilor, avem 
acum, iată, o uriaşă operaţiune de defrişare a minţilor. 
Trebuie oprită.” Mergem pe non-combat?... 


n 
| nchei cu un fragment din Deşcolarizarea 


sate, dar parcă cea mai iritantă a fost cea a limbii. Tribuniştii au procedat 
cu multă diplomaţie, nepermiţând publicarea în coloanele ziarului a unor 
materiale care să declanşeze dispute în problema limbii. O singură dată au per- 
mis publicarea unui articol despre ortografie intitulat Încă ceva despre conferinţa 
de la Blaj şi despre ortografia scrierii româneşti, semnat de Artemiu Publiu Alexi. 
Acesta era atunci profesor la Năsăud, declarându-se pentru fonetism, împreună 
cu ceilalţi membri ai delegaţiei năsăudene. Artemiu Publiu Alexi arăta că „Toată 
lumea lucră pentru simplificarea ortografiei şi, deosebit în şcoală, pentru că numai 
aşa se poate uşura înaintarea popoarelor în cultură. Ortografia nu este un scop, 
ci numai mijloc. Scopul este cultura şi răspândirea acesteia în masele poporului, 
iar ortografia este mijlocul. Numai acea ortografie este corespunzătoare şi bună 
care poate să înlesnească mai bine răspândirea culturii în masele poporului.” 
Această părere a avut reacţii în Foaia scolastică, publicaţie a Reuniunii 
învăţătorilor din Arhidieceza de Alba lulia şi Făgăraş. 
Artemiu Publiu Alexi a mai publicat în Tribuna o Corespondenţă din Năsăud 
(21 februarie 1889) şi mai multe episoade dedicate Fondurilor grănicereşti 
năsăudene. 


| a apariţia Tribunei, existau în Transilvania multe probleme controver- 


Anul XIV m 


Atât în perioada studenţiei, a lui loan Slavici la Viena şi a lui Artemiu Publiu 
Alexi la Graz, cât şi după terminarea studiilor superioare, întorşi acasă, îi găsim 
pe cei doi angajaţi în lupta naţională, prin implicarea în diferite acţiuni, în cazul 
de faţă, în cadrul serbării de la Putna, precum şi în colaborări ale lui Alexi în 
publicaţiile conduse de Slavici, în special Tribuna. 

Prin participarea celor doi la evenimentele vremii, îi putem considera şi ca 
oameni politici, fapt întărit prin activitatea lor publicistică, care a urmărit statornic 
țeluri politice puse în slujba luptei de emancipare a poporului român. 

ştiu dacă azi lon Barbu are mai mult de 
4-5 înţelegători pe care i-am putea denunța, 
cu stradă şi număr. Dar poetul acesta nu există 
pentru vulg, chiar dacă vulgul e literar...”, norocul 
nostru, al celor care l-am avut profesor, chiar la două 
discipline, pe Dan Barbilian, una şi aceeaşi persoană 
cu lon Barbu, a fost că acestea erau cursuri de 
matematici pure (Algebră modernă şi Bazele geo- 
metriei) şi, cu oarecare strădanie, puteam dezlega 
enigmele din notițele luate la curs. 
Am în faţă o carte excelentă, cu titlul Poezii 
de Ion Barbu, ediţie îngrijită de Romulus Vulpescu 
(1933-2012), apărută în 1970 la Editura Albatros. 
Volumul are trei diviziuni: prima conţine Poezii 
originale, apărute în periodice sau în volume de 
versuri, a doua, Traduceri apărute în periodice 
sau în volume şi, a treia, Addenaa, cu texte 
de lon Barbu şi texte despre lon Barbu. 
Din ultima diviziune, conţinând paginile de proză, 


D):: Felix Aderca, în 1927, spunea „Nu 


mă opresc la rânduri care ne dezvăluie două aspecte: 


mai întâi, cel care conţine note autobiografice, apoi, 
cel în care Dan Barbilian leagă cele două mari sfere 
ale vieţii sale: matematica şi poezia. 

Genialul matematician-poet Dan Barbilian, născut 
la Câmpulung-Musscel în 19 martie 1895 (se va stinge 
la Bucureşti, în 11 august 1961), vine cu amintiri din 
copilărie, adolescenţă, tinereţe... 

„Eram premiul | al clasei a doua primare! Învăţam 
de frica tatii. (...) Când în clasa [a] VIII[-a] toamna mă 
ducea tată-meu, cu trenul, de la Giurgiu la Bucureşti 
să-mi găsească gazdă (octombrie 1913), eram plin 
de subiectul cercurilor bitangente unei conice. Tata 
dormita şi eu mă gândeam intens. Prima teoremă 
o găsisem. Căutam însă o proprietate tot aşa de 
semnificativă pentru cercurile (0) ca pentru cercurile 
(17). N-am găsit-o, m-am scârbit de matematice, 
m-am înhăitat cu Baer şi Vianu. Literatură, chefuri... 
Ce poate decide o carieră, ce nimicuri în definitiv? 
De aici a ieşit Joc secund, dar marele matematician, 
care se anunţa, a fost îngropat. Sau parte numai 
amânat până în 1935, data celei dintâi lucrări care 
mă reabilitează, Încadrarea Geom. Descriptive 
în programul lui Klein?” 


manifestat destul de timpuriu, pe la sfârşitul 

clasei a 2-a gimnaziale... Dacă această 
înclinare s-a fixat totuşi, o datoresc profesorului meu 
din clasele reale, lon Banciu, căruia i se cuvine să-i 
mărturisesc aici plinătatea admiraţiei şi recunoştinţei 
mele... Prin întinsa, dar înţeleapta scolaritate la care 
ne obligase şi, mai ales, prin autoritatea întregii sale 
înfăţişări, izbutise să înjghebe un adevărat lagăr 


An 
| nclinarea pentru studiile matematice s-a 


Istoria de lângă 
Dan Barbilian în proza despre sine Pi 


Eufrosina OTLĂCAN | 


de muncă matematică, entuziastă şi arzătoare. 
În amintirea promoţiei 1914 a liceelor Lazăr şi Mihai, 
unde preda pe atunci, rămâne o figură de mare 
dascăl.” 

Plecat la Goettingen, prin susţinere din partea 
lui Gheorghe Ţiţeica, atunci când ajutorul din ţară 
nu-i mai soseşte, se consideră fără nicio obligaţie; 
scrie [în 1940]: „Mă las cu totul în voia demoniei 
literare, călătorind prin frumoasa Niedersachsenland, 
dar mai ales, asimilând misterioasa atmosferă, satu- 
rată de meditaţiile lui Gauss şi Riemann, a acelui 
orăşel pentru totdeauna matematic, în care filiaţia 
cugetării nu are nevoie de o vehiculare tangibilă, 
ci se transformă imaterial.” 

Astfel încât, „proiectul de a-mi lua doctoratul 
la Goettingen n-a fost realizat. Însă, mai târziu, în 
1936, am avut onoarea de a fi fost primul şi până azi 
singurul român invitat să conferenţieze la Institutul 
Matematic din Goettingen, în cadrele ilustrei societăţi 
matematice locale.” 

„În toamna anului 1914, încep să cercetez 
cursurile secţiei de matematice a Facultăţii de 
Ştiinţe din Bucureşti. (...) Între 1917 şi 1927 mă 
îndeletnicesc mai ales cu literatura. Am totuşi timp 
între 1917-1920 să termin redactarea unor prime 
lucrări de matematice şi să trec la Bucureşti licenţa 
în matematice (octombrie 1920). Între 1921 şi 1924 
întreprind o călătorie de studii în Germania.” Cum 
a fost această călătorie a lui Barbilian, am redat mai 
sus spusele sale. Pe mai puţin de o pagină, urmează 
date despre activitatea sa de profesor, încheind cu 
precizarea: „Din 1938, membru al Societăţii Deutsche 
Mathematiscche Vereinigung”. [Această Notă asupra 
lucrărilor ştiinţifice o prezintă Barbilian în 1940, în 
revista Bucovina.] 


e întoarce în ţară în martie 1924 şi intră 

Si învăţământul secundar. Şi, ne spune: 

„Hotărât să fac din cariera didactică numai 
un mijloc de existenţă şi să mă devotez activităţii 
literare”. Dar, în 1926 este chemat de Gheorghe 
Ţiţeica, care-i propune să-şi facă doctoratul în 
Bucureşti şi îi oferă locul de asistent pe lângă 
catedra de Geometrie analitică. Ţiţeica acceptă 
tema propusă de Barbilian; în 1928 începe tipărirea 
tezei, iar în 1929 o susţine. 

„Între 1927 şi 1932 legăturile ştiinţifice cu Gh. 
Ţiţeica sunt destul de strânse şi îndur în acest timp 
ascendentul netăgăduitei sale personalităţi. Astfel îmi 
însuşesc idealul său matematic... Aşadar, fixez 1933 
ca dată a unei mai complete aclimatizări matematice, 
a apariţiei unei conştienţe mai clare a limitelor proprii. 
Ea urmează lichidării din 1930 a trecutului meu literar 
(1919-1930). Această regăsire de mine însumi o 


noi 


datorez cufundării în opera 
lui Gauss, Riemann şi Klein.” 

Barbilian despre umanismul 
modern: „In ceea ce mă 
priveşte, resimt ca o umilinţă 
neştiinţa mea de elineşte... 
Ceva mai mult, sunt gata s-o 
recunosc public, cu o singură 
condiţie. Umaniştii clasici să declare şi ei imediat, 
că resimt o umilinţă egală şi vinovată. Necunoaşterea 
Elementelor lui Euclid, Stoicelor lui Apollonius din 
Perga, Colecţiilor Matematice ale lui Pappus. Dar 
umaniştii clasici nu vor să ştie de aşa ceva.” 

„Ce distinge umanismul matematic de umanismul 
clasic? În două vorbe: o anume modestie de spirit şi 
supunerea la obiect. O formaţiune matematică, chiar 
dacă se valorifică literar, aduce un anume respect 
pentru condiţiile create în afară de noi, pentru 
colaborarea cu materialul dat. (...) Deci: veracitate, 
modestie a spiritului, supunere la obiect, iată 
caracteristicile unei formaţiuni matematice. (...) 

De aceea ne putem considera cu drept cuvânt 
umaniştii cei noi, umaniştii moderni; nu opuşi, 
dar, sigur, distincţi de umaniştii clasici.” 


onsiderându-se un reprezentant al 
| programului de la Erlangen, care „continuă 
adâncirea fiecărei teorii în parte, fără 
să piardă din vedere omogeneitatea şi unitatea 
întregului”, Barbilian face următoarele aprecieri: 
„Astfel, cercetarea matematică majoră primeşte 
o organizare şi orientare învecinate cu aceea a 
funcţiunii poetice, care, apropiind prin metaforă 
elementele disjuncte, desfăşoară structura identică 
a universului sensibil.” 

Din interviurile publicate în cartea lui R. Vulpescu, 
mă opresc la cel pe care Barbilian îl acordă lui |. 
Valerian, în care matematicianul-poet mai vorbeşte 
despre sine: „Mă stimez mai mult ca practicant al 
matematicilor şi prea puţin ca poet, şi numai atât 
cât poezia aminteşte de geometrie... Există undeva, 
în domeniul înalt al geometriei, un loc luminos unde 
se întâlneşte cu poezia.” Aici ne spune şi că „Numele 
de lon Barbu nu este un pseudonim întâmplător. 
Aşa l-a chemat pe bunicul meu, maistru zidar şi 
mahalagiu bucureştean din Omul de piatră. Lui 
îi datoresc atmosfera balcanică din ultimele mele 
poezii. l-am luat numele, deci eram dator să las 
ca glasul lui să se facă auzit...” 

Am scris această pagină, în care cele mai multe 
cuvinte sunt ale lui Dan Barbilian despre el însuşi, 
drept recunoştinţă şi omagiu adus unui mare savant 
şi poet, profesorului care, la orele sale de curs, 
ne-a dezvăluit noul umanism. 


Poezie fără frontiere 


Traducere de Gabriela CĂLUŢIU SONNENBERG 


şi Germain DROOGENBROODT 


Progres tehnologic 
Thor Stefânsson (Islanda) 


Când tehnica se va înstăpâni 
peste interacţiunile umane, 
nu numai înlesnind, 

ci înlocuindu-le cu totul, 


Spre înalturi, pe vecie, cele două 
sfere şi nordul geografic. Noi 
vedem distorsionat, ce mintea ne arată. 


Verdele înseamnă viaţă, deci, 
ce văd şi ce privesc e doar o seamă 
de trunchiuri răsucite de pini. 


Când nu vom şti cum să comunicăm 
decât pe celular sau prin calculator 
şi orice fel de intimitate omenească 
va juca doar un rol secund, 


Gibraltar nu Gibraltar 
Janee J. Baugher (SUA) 


Tu, lot dintr-un ogor, văzduh alb, lac albastru 
în care zgârie-norii se oglindesc, 
cei în care noi doi, nedespărţiţi, am vieţuit cândva. 


Când pruncii nu vor şti cum să se joace împreună, 
ci fiecare pe cont propriu, în lumea electronică, 
iar mamele la sân nu vor mai alăpta 

Să mă caţăr pe munte, decât cu ochii aţintiţi pe vreun ecran, 
să ies la soare, sau să alunec 


în apă ispitindu-te înapoi? 


Deasupra foişorului de pe creastă, 
în care mi te închipui dormind, 


luna crescândă străluceşte. Când nu vom mai întrezări 
> Ş da el o altă şansă de a perpetua 
Dibaciul lac reflectă un lucru al cărui chip rasa umană decât prin fertilizare in vitro, 
are mai multă noimă 


decât lucrul în sine. Cine sunt eu acum? 


Soarele aruncă raze în vermillon 
şi nimeni dintre noi n-ar fi avut dreptate 
de-ar ar fi pretins că urcă sau coboară. 

atunci vom fi pierduţi. 

Istoria de lângă noi 


Dan D. FARCAŞ 


ve 


n toate timpurile, 
| coeziunea marilor grupuri 
umane a fost asigurată, 
înainte de toate, pe lângă 
| limba vorbită, de credinţele 
comune privind relaţia cu o 
„Putere de dincolo” care intervenea uneori în mersul 
treburilor pământeşti. Prin urmare, la toate popoarele, 
pe lângă ocupațiile menţionate mai sus, o poziţie 
specială o avea preoțimea, începând cu şamanii şi 
vindecătorii preistorici, până la ierarhiile bisericilor 
oficiale de azi. Mai mulţi conducători de regate ori 
imperii au înţeles că uniformizarea credințelor pe 
teritoriul ocupat şi punerea demnităţii lor, oficial, 
sub semnul acestei credinţe erau premise obligatorii 
pentru o stăpânire în bună rânduială, chiar mai 
importantă decât uniformizarea limbilor vorbite. 

Strămoşii noştri îndepărtați, care ţineau de ceea 
ce Marija Gimbutas a numit „Vechea Europă”, se 
închinau, ca mai toate civilizațiile agricole, în primul 
rând, la zeiţa supremă Mama Pământ (poate Mama 
Glia sau Gaia, ca în greaca veche, poate Ana, aşa 
cum crede Leonardo Tonitza, în Evenimentul istoric, 
nr. 56/2022) şi la un zeu-taur al fecundității. Credinţa 
lor a fost dislocată la venirea indo-europenilor, care, 
ca toate popoarele stepei, se închinau în primul 
rând la zeități masculine, cereşti. 

Dacă geto-dacii au avut un sâmbure din ceea ce 
azi numim „conştiinţă naţională” acesta a fost în bună 
măsură de natură religioasă. Sarmizegetusa Regia 
nu a fost, cum se crede îndeobşte, capitala regatului 
dac, decât într-un sens foarte larg. Ea a fost, în 
primul rând, sanctuarul cel mai important al dacilor. 
Pe platforma sacră de aici există şase sau şapte 
temple. Ele aparţineau, evident, unor zei diferiţi, 
argument că dacii erau politeişti. O pluralitate de 
temple există şi în alte aşezări ale dacilor, de pildă, 
în reşedinţa regală Costeşti, aflată la circa 8 kilometri 
mai spre vest, integrată în sistemul defensiv al 
Sarmizegetusei. 

După majoritatea autorilor, zeul suprem al geto- 
dacilor ar fi fost Zalmoxis (numit şi Zamolxis), un zeu 
htonian (subpământean), care dispare în adâncuri, 
ca să reapară mai apoi. El este stăpânul (şi al?) 
tărâmului de dincolo, al morţilor şi al viilor. lar 
conform relatării lui Herodot, geții credeau în 
nemurirea sufletului şi considerau moartea ca o 
simplă schimbare de ţară. De altfel, numele Zamolxis 
trimite la o presupusă rădăcină indo-europeană (cu 
sensul de „pământ”, care a dat zemlea în limbi slave). 
Numele a mai fost comparat şi cu cel al unei divinităţi 
lituaniene masculine a pământului cu numele de 
Zemeluks, Zamoluksei, Zameluks sau Ziameluks. 

Ne mai amintim că, pentru lordanes, Zalmoxis 
a fost un rege mitic al goților. 

După alţi autori, zeul suprem al dacilor a fost 
Gebeleizis, zeul furtunii, al fulgerului, al tunetului 
şi al ploii, echivalentul zeilor supremi (Zeus, Jupiter 
etc.) din alte panteoane europene. El era reprezentat 
ca un bărbat chipeş, uneori cu barbă, şi e posibil 
să fi fost înrudit, sau chiar acelaşi, cu zeul trac 
Zibelthiurdos. Alte surse antice afirmau că Gebeleizis 
ar fi fost echivalat cu Zalmoxis ca fiind acelaşi zeu. 


antice despre geto-daci, era Derzelas sau 
Darzalas, tot un zeu subpământean, dar 
şi de sănătate şi vitalitate. În timpul vieţii înaltului 
preot al lui Burebista, Deceneu (devenit apoi rege), 
Derzelas ar fi fost principalul zeu dac, încercându-se 
identificarea lui cu Zalmoxis. Dar, în mod sigur, 
dincolo de acest sincretism încurcat, existau şi multe 
alte zeități, unele de interes local, numele cărora 
nu ne-au mai parvenit. 
O zeiţă de prim rang a panteonului geto-dac 
era Bendis, zeiţa Lunii şi a vânătorii, a pădurilor şi 
a farmecelor, dar şi zeiţa dragostei şi a maternității. 
După cum menţionează Herodot, tracii au împrumutat 
zeiţa Bendis de la daci, ajungând apoi ca ea să fie 
obiect de cult şi în Atena. Între zeitățile dacilor, mai 

este menţionată şi Kotys (Cottyo) o zeiţă-mamă, 
personificare a fertilităţii, identificată uneori cu Bendis. 

Când romanii au cucerit Dacia, ei nu s-au mulţumit 
doar să distrugă toate templele de la Sarmizegetusa, 
dar au şi construit (din pietrele scoase din clădirile 
demolate) un castru în faţa fostului sanctuar, cu rolul 
expres de a împiedica localnicii să se mai întoarcă 
în acest loc sacru şi să uite astfel de apartenenţa lor 
la religia care îi unea. Un pretext ar fi fost că — prin 
obiceiul de a trimite un sol la zei, aruncându-l în 
sulițe cu vârful în sus — geto-dacii ar practica sacrificii 
umane, ceea ce în Imperiul Roman era interzis. 

Ca efect al distrugerii sanctuarelor, după un 
timp, aşa cum atestă dovezile ajunse până în zilele 
noastre, localnicii au adoptat zeii cuceritorilor, ca 
şi alte noi credinţe. Pe lângă panteonul roman clasic, 
în zonă câştigă în popularitate cultul lui Mithra, 
zeul solar iranian „al invincibilităţii”, ca şi cel al unui 
misterios Cavaler Trac (sunt cunoscute pe teritoriul 
românesc circa 200 de monumente închinate 
acestuia). El a fost identificat uneori cu un zeu 
local numit Heron sau cu zeul trac Sabazios, 
dar şi cu zeul Derzelas, reprezentat călare. 

De o importanţă majoră în formarea poporului 
român a fost desigur apariţia creştinismului. Conform 
tradiţiei, religia a ajuns aici mai întâi (deşi cel mult în 
Dobrogea), prin activitatea misionară a Apostolului 
Andrei în secolul | AD. Un rol însemnat în răspân- 
direa acestei religii l-au avut, după ocuparea Daciei, 
coloniştii, soldaţii, negustorii sau sclavii creştini 
stabiliţi aici. Aceştia trăiau, la fel ca în restul Impe- 
riului Roman, cu precădere în oraşe. Dovadă stă 
şi cuvântul „păgân” provenit din latinul paganus, 
care însemna, la origine, „sătean”. După retragerea 
romană, odată cu orăşenii, armata şi administraţia 
romană, pleacă din Dacia şi majoritatea creştinilor. 
Focare creştine puteau rămâne, dar numai izolat. 

Stăpânii migratori vremelnici ai spaţiului românesc, 
care s-au perindat după retragerea aureliană, n-au 
avut niciun interes să sprijine creştinismul. Hunii sau 
avarii erau animişti, germanii politeişti. Oricâtă patimă 
s-a investit în ea, nici ipoteza după care dacii ar fi fost 
monoteişti dintru început, deci că populaţia ar fi fost 
avidă de creştinism, nu stă în picioare. 


Românii, i-au martirizat iniţial pe propovăduitorii 
creştinismului. E drept, apoi s-au creştinat 
treptat, mai ales sub influenţa episcopului Ulfila (sau 

Wulfila), un adept al doctrinei arianismului. Pentru 

a traduce scrierile sfinte în limba goților, în anul 369, 
Ulfila a creat alfabetul gotic. Unele surse spun că el 
s-ar fi bazat pe un ipotetic alfabet al geților, variantă 
nesusţinută, din păcate, de niciun fel de dovezi 
materiale şi cauzată probabil de aceeaşi confuzie 
geţi-goţi. Ceea ce se prezintă uneori drept alfabet 
getic sunt de fapt rune gotice, o scriere atestată 
începând din secolul || AD şi larg răspândită mai 
ales în Scandinavia, derivată mai mult ca sigur 

din alfabetul latin. Un exemplu de text runic este şi 
inscriptia de pe colanul din tezaurul de la Pietroasa, 
gutani ovi hailag, unde primul cuvânt, în limba goților, 
are sensul de „al goților”, iar ultimul pe cel de „sacru”, 
cuvântul din mijloc rămânând controversat. 

O convertire creştină cât de cât notabilă, în nordul 
Dunării, s-a produs abia între anii 350 şi 450, prin 
activitatea unor misionari de limbă latină, între care 
cel mai important a fost Niceta. Drept rezultat al 
ocupaţiei romane, dar şi al unor acţiuni de creşti- 
nare ulterioară, termenii de bază, folosiţi şi azi 
de credincioşii din ţara noastră, provin din latină, 
între care: „creştin” (din christianus), „biserică” 

(din basilica), „a boteza” (baptizare), „rugăciune” 
(rogationem), „a cumineca” (communicare), „închi- 
nare” (inclinare) „crăciun” (probabil din creationem), 
„paşte” (din paschae), „cruce” (crux) etc. 

Creştinismul local a rămas totuşi, mult timp, 

o religie sincretică, în condiţiile în care nu există 
mărturii ale unei biserici organizate. Acest sincretism 
a fost probabil chiar încurajat la începuturi, pentru 

a uşura trecerea la creştinism. De pildă, dacă tradiţia 
mithraistă spunea că zeul solar Mithra s-a născut (la 
fel ca şi alţi zei solari dinaintea lui) pe 25 decembrie 
(socotit solstițiul de iarnă), această dată a fost 
adoptată şi drept zi de naştere a lui lisus. Virtuţile 
Cavalerului Trac au trecut asupra Sfântului Gheorghe, 
însuşirile Venerei asupra Sfintei Vineri, calităţile, 
foarte importante pentru popor, ale lui Gebeleisis 

au trecut (poate prin Jupiter) asupra Sfântului Ilie 
ş.a.m.d. Toţi aceşti zei antici, înveşmântaţi în sfinţi 
ortodocşi, au rămas astfel extrem de importanţi 

în conştiinţa populară de la noi. 


Diana, atestată la Sarmizegetusa romană 

(continuând probabil cultul zeiţei Bendis), 
a devenit Sân-ziana, aşa cum „dies” a devenit „zi”, 
ori cum dianatici (cei posedaţi de Diana) a dat în 
limba română cuvântul zănatici. În mitologia româ- 
nească folclorică, lana Sânziana este sora Soarelui 
(la fel ca pentru cuplul Diana-Apollo din mitologia 
greco-romană). În calendarul popular, în ziua de 24 
iunie (socotit solstițiul de vară, venerat în străvechile 
culte solare) se celebrează Noaptea de Sânziene 
(sau Drăgaica). E posibil ca această dată să fi fost 
adoptată de cultul creştin ca ziua Naşterii Sfântului 
loan Botezătorul doar pentru a o îndepărta pe Diana. 
O seamă de alte tradiţii din vechile credinţe au fost 
convertite în acelaşi fel, sau au rămas tolerate de 
biserica creştină. 

Împlinirea procesului de trecere la creştinism a 
tuturor locuitorilor de pe actualul teritoriu al României 
s-a realizat abia după anul 864. Atunci, ţarul Boris, 
cu sprijinul lui Chiril, Metodiu şi al urmaşilor lor, au 
înfăptuit creştinarea, în rit ortodox slavon, a ţaratului 
bulgar, care cuprindea şi teritoriul aparţinând azi 
ţării noastre. Cu această ocazie, s-a realizat şi 
organizarea clerului şi a ritualurilor, desigur în limba 
slavonă. Aşa se face că, în timp ce termenii de bază 
ai creştinismului i-am moştenit din latină, în schimb 
toţi ceilalţi, folosiţi de biserica noastră ortodoxă, mai 
ales cei ţinând de ierarhii, liturghie, ori de practica 
religioasă, au origine slavonă (la care s-au adăugat 
ulterior şi termeni greceşti). Este semnificativ că 
arheologii n-au găsit, la nord de Dunăre, decât 
cu totul excepţional, urme de biserici, ori urme ale 
unor ritualuri funerare creştine anterioare sfârşitului 
secolului IX. lar urmele de creştinism care apar aici 
după această dată vădesc o influenţă clară slavonă, 
venită mai ales dinspre Bulgaria. 

O istorie diferită a avut, desigur, Dobrogea, unde 
autoritatea imperiului roman s-a menţinut mai mult. 
Dar chiar şi aici, mărturiile creştinismului (de pildă, 
martirii unor persecuții) apar abia la sfârşitul seco- 
lului III şi la începutul secolului IV. După edictul lui 
Constantin cel Mare din 313, la Tomis se va organiza 
o episcopie şi apoi o arhiepiscopie. În curând, în zonă 
s-a dezvoltat şi spiritul monahal. La sfârşitul secolului 
VI, în Dobrogea (în sens larg) erau 14 episcopii. Au 
fost creştinaţi, în această perioadă, şi dacii romanizați 
din celelalte zone aflate în sudul Dunării. 


Va Pârvan demonstrează că Sancta 


oraşele, inclusiv toate bisericile creştine, a 
dezorganizat clerul şi a desfiinţat sau a obligat 
la strămutare episcopiile. Biserica creştină va fi 
restabilită aici abia peste două secole şi jumătate, dar 
ea nu va mai folosi limba latină ori greacă, ci slavona. 
După anul 1000 au existat numeroase încercări 
pentru a-i converti pe români la ritul latin catolic. Fără 
succes. Tradiţia a prevalat, iar bisericile românilor 
vor păstra ortodoxia (şi scrierea) slavonă, rămânând 
subordonate patriarhiilor bulgăreşti şi apoi celor 
sârbeşti din Ohrid şi lpek, până în secolul al XV-lea, 
respectiv patriarhiei din Constantinopol, până la 
realizarea autocefaliei, în 1864. lar primele cuvinte 
româneşti la slujba bisericească se vor auzi, timid, 
abia în secolul XVII. 
(Va urma.) 


nvazia slavilor, din jurul anului 600, a distrus 

Bogdan Ghiurco: /ată că Perspective ale minţii. 
Teoria inteligenţelor multiple apare pentru prima dată 
în România la aproape 40 de ani de la publicarea 
în SUA (1983). De ce este cartea încă relevantă? 
Ce a pierdut publicul român în acest interval în care 
a avut un acces limitat la teoria lui Gardner? 

Cătălin Mamali: Teoria Inteligenţelor Multiple 
(TIM) elaborată de Howard Gardner este o contribuţie 
crucială pentru ştiinţele cognitive, pentru psihologie, 
educaţie şi alte domenii conexe, contribuţie cu 
consecinţe benefice la nivel macro-cultural. Este 
meritul remarcabil al Editurii Curtea Veche de a 
publica în acest an, 2022, două lucrări fundamentale 
care au dus la o schimbare paradigmatică în înţele- 
gerea (teoria asupra) capacităţilor mintale şi practica 
prin care tipurile de inteligenţe umane sunt observate, 
folosite şi dezvoltate: /nteligențele Multiple. Noi 
Perspective (Multiple Intelligences. Theory in 
Practice, 1993/2006) precum şi cartea Perspective 
ale Minţii. Teoria Inteligențelor Multiple (Frames of 
Mind: The Theory of Multiple Intelligences), iniţial 
publicată în 1983 de Basic Books şi amendată, 
dezvoltată de Howard Gardner în ediţiile din 2004 
şi 2011 pe baza cercetărilor sale, a criticilor asimilate 
şi a interacțiunii sale intense cu alte minţi creatoare. 
Nucleul acestor volume, care relevă evoluţia TIM, 
este constituit de cartea Frames of Mind (1983). 
Cartea nucleu, precum şi volumele şi articolele 
de specialitate publicate ulterior sunt relevante 
prin influenţa epistemică, pedagogică (educaţională) 
şi culturală. Evident, TIM are un caracter transdis- 
ciplinar. Pot specula că în contextul dinamic al 
ştiinţelor neurocognitive şi al Inteligenţei Artificiale, 
relevanţa TIM, deci a volumelor publicate, va creşte. 

Editura Sigma, după cum vă este cunoscut, 

a spart gheaţa şi a publicat mai multe volume de 
Howard Gardner. De exemplu /nteligențe multiple. 
Noi orizonturi (traducere a ediţiei din 2006), carte 
publicată la Sigma în mai multe ediţii (2015, 2019) 
şi, mai recent, cartea Mintea Sintetizatoare 

(A Synthesizing Mind). 

Din perspectivă cognitivă (de specialitate şi 
generală), dar şi culturală, publicarea celor două 
volume de H. Gardner la Editura Curtea Veche este 
un motiv de optimism asociat cu sentimentele mele 
de gratitudine pentru această realizare editorială. 

De altfel, Editura Curtea Veche a publicat multe 
lucrări de valoare de care am avut şansa să fiu 
apropiat. De exemplu, excelenta lucrare Connected. 
Puterea surprinzătoare a rețelelor sociale şi felul în 
care ne modelează viaţa de Nicholas Christakis & 
James Fowler. Intrebarea „Ce a pierdut publicul 
român...?” este foarte importantă. Intrebarea, proba- 
bil, este generată de înţelegerea trăită a climatului 
cultural (inclusiv ştiinţific) autohton. Empatizez cu dvs. 
— mai ales că în anii '70, '80 am realizat o cercetare 
asupra cercetătorilor ştiinţifici (nepublicată aici) 
precum şi peste 80 de interviuri de adâncime cu 
intelectuali din domenii variate (copiile interviurilor, 
dincolo de cele existente la fiecare participant sau 
familia acestuia, mai există la diverşi funcţionari 
culturali). Răspunsul este la cititori. La fiecare cititor — 
în funcţie de experienţă, abilităţi şi caracter. Sunt 
optimist, pierderile, cele ce vor fi identificate de 
fiecare pot reprezenta şi un potenţial de dezvoltare. 
Există mari resurse umane care pot să răspundă la 
întrebarea dvs. Problema societală este de a limita 
irosirea lor. Mi se pare că politicienii sunt foarte 
risipitori tocmai cu aceste resurse umane. Costurile 
sunt incalculabile. Sper că volumele recent publicate 
să stimuleze procese de recuperare inventivă. 

Mai este necesar să considerăm, printre alte 
cauze, faptul că idei novatoare, care reconfigurează 
domenii mai largi sau mai restrânse ale curiozităţii 
şi creativităţii, nu sunt acceptate imediat. Un exemplu 
simplu: prin 2004 a fost publicată o carte fundamen- 
tală pentru înţelegerea caracterului, Character 
strengihs and virtues. A handbook and classifica- 
tion de Peterson & Seligman. Cu toate că în SUA 
studenţii şi mentorii lor sunt răsfăţaţi de o mare 
varietate de texte (textbooks) din care pot alege 
textele de psihologie, deşi excelente, au omis con- 
ceptul de caracter. Nici la 10 ani după publicarea 

volumului amintit, acest concept nu a fost preluat de 
noile ediţii ale manualelor universitare de psihologie. 


B.G.: Deşi mulţi nu au citit cărțile lui Gardner 
şi nici nu bănuiesc măcar de unde provine teoria 
inteligenţelor multiple, terminologia a început să 
circule chiar şi la noi şi este folosită uneori după 
ureche. Auzim astfel pe câte unii care spun, de 
exemplu, „copilul meu are o inteligență matematică/ 
lingvistică bine dezvoltată”. Care sunt, în opinia 
dumneavoastră, diferenţele între concepția populară 
şi esenţa teoriei? Altfel spus, care sunt dovezile care 
dau greutate ştiin- 
țifică acestei teorii 
aparent intuitive? 

C.M.: Faptul 
că la nivelul cu- 
noaşterii comune 
există presupuneri, 
observaţii care 
înclină spre recu- 
noaşterea unor 
forme variate de 
inteligenţă, identi- 
ficate uneori ca 
„talente”, este 
justificabil. Dar în 
niciun caz repre- 
zentările simpliste 
asupra tipurilor de 
inteligenţă care sunt generate impresionist sau doar 
pe baze anecdotice superficial explorate nu ajută. 
Gardner s-a exprimat deseori în mod critic asupra 
unor asemenea interpretări fanteziste ale TIM. 
Dovezile aduse de Gardner sunt generate de 
observaţii metodice, cercetări experimentale neuro- 
cognitive, studii empirice pe variate categorii de 
participanţi, studii asupra unor cazuri clinice, explorări 
complexe ale unor creatori exemplari din diferite 
domenii pe baze biografice şi istorice şi, nu în ultimul 
rând, pe baza unor criterii culturale. Argumentele sunt 
de natură biologică, neuro-cognitivă, clinică, empirică 
(nu doar experimentală) şi culturală. Printre tipurile 
exemplare pentru diferitele tipuri de inteligenţe 
amintesc doar trei, examinate de Gardner în diferite 
etape ale dezvoltării TIM: Darwin pentru inteligenţa 
naturalistă (un tip de inteligenţă identificat de Gardner 
mai târziu, cu ajutorul criticii unui eminent specialist 
în domeniul evoluţiei, Ernst Mayr), Einstein pentru 
inteligenţa logico-matematică, Gandhi pentru 
inteligenţa interpersonală. Fiecare dintre aceste 
personalităţi creatoare a excelat într-un anumit tip 
de inteligenţă, dar este caracterizată de performanţe 
excelente specifice şi altor tipuri de inteligenţe. 

De exemplu Darwin, Einstein şi Gandhi excelează 
în inteligenţa lingvistică. 

Gardner a generat Întrebări fundamentale asupra 
capacităţilor intelectuale şi a ajuns prin cercetări 
complexe şi riguroase, prin imaginaţie ştiinţifică, 
printr-o vastă erudiție, la o teorie revoluţionară 
pentru ştiinţele cognitive. Concepţia sa este dublată 
de o valoroasă componentă practică. 


B.G.: Gardner susţine în Inteligenţele multiple. 
Noi perspective că „Gradul de dezvoltare a 
inteligenţelor este un produs al potenţialului biologic 
sau genetic, al accentului pe care o cultură îl pune 
pe o anumită activitate, al calităţii educaţiei şi al 
motivaţiei individului” (p. 237). Credeţi că mediul 
educaţional şi cultural românesc favorizează dez- 
voltarea unui tip de inteligență? Care ar fi acesta? 

C.M.: Intrebarea este deosebit de importantă 
şi dificilă. Un răspuns valid va putea fi oferit de 
investigarea empirică a problemei. În timp (perioade 
relativ mari), mediul cultural românesc a stimulat 
dezvoltarea mai multor tipuri de inteligenţe care 
sunt identificate de TIM. Foarte probabil, inteligenţa 
muzicală este un astfel de tip. Desigur, ne vom 
gândi la George Enescu. Totodată, dincolo de 
individualitatea creatoare, este evident că această 
inteligenţă este exemplificată de o mare suită de 
compozitori, muzicieni excepţionali precum Pascal 
Bentoiu, Mihai Brediceanu, Ştefan Niculescu, Tiberiu 


Dialoguri esenţiale 
De vorbă cu Câtălin Mamali 
despre Teoria Inteligenţelor Multiple 


Bogdan GHIURCO 


Olah, Aurel Stroe, Anatol Vieru, 
listă, evident, lacunară. Mai toţi 
au excelat şi în alte tipuri de 
inteligenţă. Cred că inteligenţa 
muzicală s-a dezvoltat pe 
fondul deosebit de fertil al unei bogate tradiţii (inclusiv 
inteligenţe) muzicale populare dăruită de creatorii 
anonimi. De altfel, compozitori excelenți formaţi 

în alte culturi, precum Bela Bart6k, au recunoscut 
practic, dar şi retoric, muzica populară ca o gene- 
roasă sursă de inspiraţie. Este necesar un studiu 
sistematic al modului în care creaţii muzicale 
folclorice româneşti sunt integrate, folosite, 
dezvoltate de autori individuali de pe 
diverse meridiane. Nu ştiu dacă o analiză 
de specialitate a destinului mondial al 
doinei, prin variate utilizări, a fost realizată. 
Dacă nu, atunci este de dorit. Consider 

că un caz paradigmatic al inteligenţei 
muzicale combinate cu cea lingvistică 

ne este oferit de Tudor Gheorghe. 

Mediul educaţional românesc a cultivat 
inteligenţa logico-matematică. Nu este 
o întâmplare că o şcoală de matematică 
|] care cuprinde individualităţi creatoare 
precum (din nou o exemplificare parţială) 
T. Lalescu, Gr.C. Moisil, S. Marcus, 

S. Guiaşu, A. Bagdazar... a generat 
o inteligenţă logico-matematică precum 
cea a lui Ciprian Foiaş. 

Un alt caz de şcoală de mare succes este repre- 
zentat de inteligenţa fizico-chinestezică a gimnastelor. 
Nadia Comăneci, antrenorii ei Bela şi Marta Karoly, 
precum şi gimnastele şi antrenorii care au urmat sunt 
dovezi ale puterii unei şcoli de a cultiva inteligenţe. 
Din nefericire, exemplele Năstase şi Ţiriac, în tenisul 
masculin, nu au fost exploatate eficient. 

Atunci când societatea s-a aflat în mare suferinţă 
(perioada comunistă) iar gândirea liberă şi creati- 
vitatea erau reprimate, s-au născut grupuri, cercuri, 
cenacluri, laboratoare de tip informal care au stimulat 
diferite tipuri de inteligenţe. Printre cei care au avut 
această idee sunt A. Rosetti (lingvistică), Gr. Moisil 
(logică matematică şi aplicaţii), M. Malița (teoria 
sistemelor), M. Şora (filosofie), de exemplu. Desigur, 
mai este şi cercul de la Păltiniş, „arca lui Noica”, 
construită în apropierea meleagurilor nemărginitului 
Blaga care a folosit metaforic „Arca lui Noe” pentru 
a ajuta supraviețuirea — fizică, culturală, morală — 

a neamului în vremuri de cumpănă. Acestea sunt 
doar spicuiri. 

Toate tipurile de inteligenţe sunt posibile aici. De 
exemplu, chiar în perioada de represiune comunistă, 
inteligenţe lingvistice (poetice) de excepţie şi-au croit 
drumul. Creatori de valoare universală precum Marin 
Sorescu şi Nichita Stănescu sunt printre aceste 
dovezi. 

Consider că neglijarea, ocolirea, blocarea prin 
forme variate, uneori foarte subtile, ale diferitelor 
tipuri de inteligenţe, fie din trecut, fie contemporane, 
constituie un obstacol periculos. Uneori este 
ignorarea. Cât se cunoaşte aici arta lui Ghenie? 


B.G.: Inteligenţele multiple. Noi perspective 
analizează care au fost efectele practice ale teoriei 
inteligenţelor multiple la mai bine de douăzeci de ani 
de la formularea teoriei în Perspective ale minţii. Spre 
exemplu, au fost înfiinţate şcoli bazate pe această 
teorie şi, conform lui Gardner (Inteligenţele multiple, 
pp. 235-236), rezultatele au fost foarte încurajatoare. 
În contextul actual al dezbaterilor proiectelor de lege 
ale educaţiei, care sunt aspectele practice ale teoriei 
care nu ar trebui să lipsească din aceste legi? Spre 
exemplu, Gardner este entuziasmat de rolul muzeelor 
pentru copii în cultivarea mai multor tipuri de inteli- 
gențe. Inutil de spus că, în proiectele de lege amin- 
tite, nu există nicio prevedere legate de muzee. 

C.M. Cunosc doar superficial legea la care vă 
referiţi şi dezbaterile provocate (inclusiv scrisoarea 
celor o sută). Deci nu mă pot pronunţa. TIM oferă 
variate căi de stimulare a dezvoltării tipurilor 
de inteligenţe. Dvs. aţi amintit muzeele. 

Dialoguri esenţiale 


şi sprijinită de cercetări în domeniul motivaţiei: 
stimularea motivaţiei intrinseci în procesele 

educaţionale, de la domeniile teoretice la cele direct 
practice. Recompensarea informativă a performan- 
țelor, a succesului în învăţarea auto-organizată, a 
creativităţii şi ideilor cu aplicare practică. Această 
recompensare devine eficientă atunci când stimu- 
lează motivaţia intrinsecă. Instituţional, cred că 
monitorizarea caracterului drept/nedrept al evaluării 
elevilor şi studenţilor pentru o promovare (selectare) 
cât mai obiectivă a valorilor este o condiţie necesară 
a unui sistem educaţional dedicat binelui comun. 

Gardner remarcă un studiu de excepţie pentru 
sistemul educaţional realizat sub auspiciile Clubului 
de la Roma coordonat de Aurelio Peccei. Studiul, 
publicat cu titlul No Limits to Learning, îi are ca autori 
pe J. Botkin (SUA), M. Elmandjra (Maroc), M. Malița 
(România), cu participarea unor echipe din toate cele 
trei ţări. Intreb dacă în procesul elaborării recentei 
legi s-a consultat şi această lucrare. 


| ndrăznesc să fac o sugestie derivată din TIM 


B.G.: Testele psihometrice de inteligenţă, criticate 
de Gardner, şi tipul actual de învăţământ, care pune 
accentul pe dezvoltarea şi evaluarea inteligenţei 
logico-matematice şi a celei lingvistice, omit o 
sumedenie de aspecte ale dezvoltării individului. 

De regulă, ne întrebăm cum pot părinţii, educatorii 
sau profesorii să dezvolte pentru copiii lor alte tipuri 
de inteligență, cum ar fi cea interpersonală sau 
spaţială. Dar eu vreau să pun aceeaşi întrebare 
pentru un adult. Care sunt implicaţiile educaţionale 
ale teoriei pentru adulţi? Şi ce impact poate avea 
teoria lui Gardner asupra pieţei muncii şi a metodelor 
de angajare. Spre exemplu, în Inteligenţele multiple, 
Gardner dedică un capitol locului de muncă, susţi- 
nând că managerul sau responsabilul cu resursele 
umane trebuie să se concentreze pe profilul, nu pe 
punctajul unui candidat, şi chiar propune un scurt 
ghid pentru interviul de angajare. 

C.M.: Relaţia dintre teorie, modele ştiinţifice şi 
practică este influenţată de multe variabile, unele 
anticipabile, altele imprevizibile. Dincolo de acestea 
intervin decizii politice, resurse financiare, interese 
de grup şi factori morali sau, mai exact, „identitatea 
morală”, după cum conceptualizează Gardner. 
Potenţialul uman are un rol esenţial în contextul 
TIM. Indiferent de vârstă, dar prin forme adecvate, 
acesta trebuie respectat, stimulat şi dezvoltat. 


B.G.: Gardner a scris mult şi despre creativitate. 
Care este legătura între inteligență (inteligenţe) 
şi creativitate? 

C.M.: Toate tipurile de inteligenţe care sunt 


obiectivate în răspunsuri, soluţii (abstracte, concrete, 
vizuale, muzicale...), se disting şi prin noutatea lor, 
prin caracterul lor inovator, care poate duce chiar 

la schimbarea domeniului. În mod explicit, TIM — aşa 
cum apare şi în alte lucrări precum Creating Minds — 
ajută la înţelegerea procesului prin care variatele 
tipuri de inteligenţe sunt asociate cu creaţii de mare 
valoare. Un element distinctiv, dincolo de deschiderea 
faţă de argumentele critice generate de alte minţi 
creatoare, este cel al capacităţii de auto-evaluare, 
de auto-interogare a acestor personalităţi capabile 
să practice eficient îndoiala metodică. Acestor 
personalităţi le este străină aroganţa epistemică. 
Darwin a observat, clasificat, conceptualizat, verificat 
logic şi empiric teoria evoluţiei. Dar Darwin nu 

a impus în niciun fel un „mode!” al selecţiei, nu 

a elaborat un program pentru realizarea selecţiei. 
Marx, care l-a admirat pe Darwin, a trecut un Rubicon 
epistemic şi moral atunci când a elaborat, împreună 
cu Engels, Manifestul Partidului Comunist. Marx 

a considerat că MPC are o aplicabilitate generală, 
mondială. MCP este o reţetă politică otrăvitoare 
pentru întreaga omenire. Marx a urât societatea 
engleză unde a trăit mult timp ca refugiat şi a putut 
studia. Darwin a iubit toate formele de viaţă. Darwin 
nu a scris un Manifest al Selecţiei Naturale. Un 
astfel de manifest imaginar este contrar viziunii sale 
de căutător al adevărului. La rândul său, Gardner, 
prin modul în care se relaţionează la propria sa 
teorie, TIM, şi la fapte, prin noi întrebări, căutări şi 
deschidere spre criticile exprimate de alţi cercetători, 
este apropiat de Darwin. Nu întâmplător, creatorul 
TIM a fost numit Doubting Howard Gardner. 


B.G.: Care este, în opinia dumneavoastră, cea 
mai fundamentată critică la adresa teoriei inteligen- 
țelor multiple? Şi care este cea mai pertinentă teorie 
concurentă? 

C.M.: O critică importantă mi se pare a fi cea 
emisă de S. Moran. Moran consideră, din perspectivă 
evoluționistă, dar şi psiho-genetică, posibilitatea unor 
„generaţii de inteligenţe”, deci existenţa unui „arbore 
genealogic al inteligenţelor” care ar determina apariţia 
lor într-o anumită ordine. Elementul comun Gardner- 
Moran este cel al perspectivei psiho-genetice, 
Piagetiene. Teoriile concurente sunt numite chiar de 
Gardner. Cred că teoria lui Guilford, care identifică 
120 de vectori mintali (inclusiv operaţii mintale), 
considerată de Gardner a fi similară cu TIM, este 
un puternic competitor, mai ales dacă va integra 
principiile teoriei constructelor personale (G. Kelly). 
Teoria triunghiulară a inteligenţei, elaborată de R. 
Sternberg, cu studii cruciale asupra unor chestiuni 
perene — dar mult timp refuzate de cercetarea 


„academică”, precum iubirea şi înţelepciunea, este 
o altă competitoare majoră recunoscută de Gardner. 


B.G. De-a lungul timpului, au fost propuse 
noi tipuri de inteligențe. Inteligența emoţională 
(Daniel Goleman) sau inteligența succesului (Robert 
Sternberg). Chiar şi Gardner a speculat despre 
posibilitatea existenţei inteligenţei „existenţiale” 
sau, mai recent, a inteligenţei „pedagogice”. Aveţi o 
favorită personală pentru cea de a opta inteligenţă? 

C.M.: Consider că inteligenţa emoţională este deja 
inclusă în tipurile de inteligenţe identificate de TIM 
ca „intrapersonală” şi „interpersonală”. Inteligența 
existenţială are nu numai un loc clar în TIM, dar 
şi un mare rol în lumea de azi şi de oricând. De 
fapt, lumea de azi mi se pare că are un mare deficit 
la acest capitol. Reprezentanţi ai acestui tip, după 
înţelegerea mea, sunt Socrate, Confucius, lisus, 
Augustin, Franklin, Thoreau, Gandhi, Tutu, Palach... 
Pentru România, după cunoaşterea mea, creatorul 
Constantin Brâncuşi, dincolo de excepţionala sa 
inteligenţă spaţială, este un reprezentant major al 
inteligenţei existenţiale. Cred că ansamblul de la 
Târgu Jiu — Masa Tăcerii, Poarta Sărutului, Coloana 
Infinitului — nu ar fi fost posibil fără inteligenţa 
existenţială. Ansamblul este o creaţie de valoare 
universală care inspiră identitatea existenţială 
a culturii din care s-a născut Brâncuşi. 

Intrebarea „Aveţi o favorită personală pentru cea 
de a opta inteligenţă?” mă face să repet o constatare. 
Toate tipurile identificate de TIM sunt vitale. Dar, 
aşa cum arată Gardner, toate aceste computere 
inteligente care există în mintea umană sunt inter- 
active. Mintea sintetizatoare, idee avansată de 
Gardner, este expresia acestei interdependenţe. 

Un tip de inteligenţă care aparţine tipurilor 
de inteligenţe numite de TIM ca „intrapersonală” 
şi „interpersonală” pe care l-am identificat în unele 
studii este inteligenţa motivaţională. Pe scurt, 
inteligenţa motivaţională este abilitatea de a citi 
(identifica) motivele altora şi ale propriului compor- 
tament, completată de capacitatea menţinerii unui 
echilibru între motivele intrinseci şi cele extrinseci 
care facilitează co-dezvoltarea. Această capacitate mi 
se pare a fi rudă bună cu tendinţa de auto-susţinere 
(Emerson, Thoreau), care este azi în mare suferință 
în mai toată lumea. 

Din nou, gratitudine Editurii Curtea Veche pentru 
publicarea acestor două cărţi ale lui H. Gardner. Am 
observat calitatea deosebită a notelor de traducător. 
Amendarea unor erori bibliografice precum cea 
referitoare la citatul care-l indică pe Sf. Augustin ca 
autor în loc de Toma d'Aquino este doar un exemplu. 

(30 august 2022) 


Sanda Golopenţia, Chemarea mâinilor negative, 


Semn(al) de carte 


Asociaţia Scriitorilor din Judeţul Sălaj, 27 de scriitori sălăjeni — antologie, 


Editura Caiete Silvane, Zalău, 2023 


Carmen Georgeta Ardelean, Simona Ardelean-Samanta, Silvia Bodea Sălăjan, 


loan Vasile Bulgărean, Imelda Chinţa, Maria V. Croitoru, Simone Gy5rfi, Gy5rfi- 


Deâk Gy6rgy, Dina Horvath, Florin Horvath, Mioara Lazăr, Marcel Lucaciu, Flavius 


Lucăcel, Angela Maxim, Ancuţa Mărieş, Alice Valeria Micu, Augustin Mocanu, 
Viorel Mureşan, Viorica Mureşan, loan Maria Oros, lleana Petrean-Păuşan, lon 
Piţoiu-Dragomir, Teodor Sărăcuţ-Comănescu, Daniel Săuca, Doina lra-Tăutan, 
Viorel Gh. Tăutan, Artemiu Vanca. 27 de scriitori. În ordine alfabetică. Membri ai 
Asociaţiei Scriitorilor din Judeţul Sălaj (AS-SJ). Se prezintă aici (am lăsat fiecare 
autor să-şi aleagă modalitatea de prezentare), în noua antologie apărută la 
Editura Caiete Silvane sub egida AS-SJ, şi pentru a fi mai bine cunoscuţi 
publicului iubitor de literatură din judeţul nostru şi nu numai. Cartea va fi editată 
şi în format ebook, fiind disponibilă gratuit prin librăria online a Editurii Caiete 
Silvane (edituracaietesilvane.ro). (Daniel Săuca, editorul volumului, la începutul 
antologiei) 


Cristian Moşneanu, Regina Maria, Editura Librex, Bucureşti, 2018, 
Colecţia Centenarul Marii Uniri 

A scrie o carte despre Regina Maria este cea mai mare onoare pe care o 
poate avea un cercetător şi, totodată, cea mai mare provocare, pentru că are 
datoria să scrie şi să transmită în mod obiectiv şi corect toate faptele celei mai 
frumoase regine pe care a avut-o vreodată Europa. 


In istoria cunoscută a poporului nostru nu cred că a existat un conducător mai 


iubit decât regina noastră mamă. Indiferent ce s-a scris, ce se scrie şi ce se va 


scrie despre ea, niciuna din imaginile zugrăvite în condei despre „mama noastră” 


nu poate transmite starea de spirit a celor care au avut bucuria să o cunoască. 
Nimic nu poate înlocui sentimentul pe care oamenii l-au avut în inima lor în 
momentul întâlnirii cu regina, cea dătătoare de speranţă, linişte şi lumină. 
(Autorul, în Introducerea la carte) 


Editura Spandugino, Bucureşti, 2023 

Cartea de faţă se ţese în jurul a trei filme — două 
ale lui Marguerite Duras: Les mains negatives şi Le 
camion (Mâinile negative şi Camionul) şi unul al lui Marcel Carne: Les Visiteurs 
du soir (Oaspeți de seară), pe care le confruntă cu enigmaticele mâini negative 
care ne întâmpină în peşterile pictate din Franţa şi nordul Spaniei şi, respectiv, 
cu piesa L'Impromptu de Versailles (Impromptu-ul de la Versailles) a lui Moliere 
şi cu romanul durasian Le ravissement de Lol V. Stein (Răpirea lui Lol V. Stein). 
În primul caz, relaţia dintre film şi semnul preistoric este stabilită de creator, care 
o proclamă prin titlu. În ultimele două, ea este propusă de interpret. Apropierea 
dintre filmul Camionul şi piesa lui Moliere pricinuieşte reflecţii asupra raportului 
dintre criza existenţială şi impromptu şi asupra modului în care ar putea fi definit 
impromptu-ul filmic. Alăturarea filmului produs de Carne în anii întunecaţi ai 
Ocupaţiei şi a istorisirii centrate pe Lol V. Stein, scrise de Duras, este o ipoteză/ 
aventură de lectură. În toate cele trei cazuri, existenţa difuză a creatorului într-un 
spaţiu cultural infinit extensibil, cu urmările ei posibile, se află în focarul analizei. 
(Autoarea, pe coperta a patra) 


Asociaţia Scriitorilor din Judeţul Sălaj 


- 


COLECŢIA 


ptotetotitatetetotatetetetotaapeetet 
Pana Mana 


CRISTIAN MOSNEANU 


27 de scriitori sălăjeni 
Ia 

Raia ROGAC: Doamna Alexandra Tănase, mi se 
pare că vă cunosc de o viaţă, chiar dacă nu suntem 
apropiate. Eu, în calitate de ziarist de actualități, de 
multe ori trebuia să particip la mai multe manifestări 
culturale, uneori chiar în aceeaşi zi, manifestări în 
care se produceau personalităţi de primă mărime, 
care făceau cinste Neamului, de acasă sau de 
oriunde, şi de multe ori vă vedeam acolo, alături 
de soțul Constantin Tănase. Apropo, o coincidenţă 
fericită de nume şi prenume cu marele actor şi regizor 
român de o popularitate enormă, fondator de teatru, 
iar în cazul Constantin Tănase din Chişinău, fondator 
de ziare, în special Timpul. Editorialele lui se bucurau 
de mare-mare succes, cu nerăbdare erau aşteptate 
nu numai în R. Moldova, dar în tot arealul românesc. 
Părerea mea este că a fost un editorialist nepereche. 

Inţelepciunea unui proverb spune că în spatele 
unui bărbat puternic se află o femeie puternică. Voi 
aţi fost ambii puternici, puternici în vocaţia de a vă 
dărui total muncii îndrăgite, puternici în dragoste şi 
dorinţa de a întemeia o familie, în care urmaşii să 
se simtă iubiţi şi demni de părinţi. Chiar şi pe patul 
de spital, în ultimele ore pe pământ, înainte de a 
trece în veşnicie, Constantin Tănase era preocupat 
de scrierea editorialului... Aţi editat o carte In 
memoriam, în care a fost inclus şi Ultimul editorial, 
devenit titlul lucrării, în care au fost incluse şi alte 
materiale nepublicate, precum şi o serie de calde 
amintiri despre cel care ne-a părăsit, din partea 
celor care l-au cunoscut şi apreciat. 

Alexandra TĂNASE: M-am născut şi am fost 
educată printre cărţi. Deşi cu părinţi ţărani, în casa 
părintească erau multe cărţi şi luam mereu de la 
bibliotecă şi altele, pe care le citeam, uneori cu glas 
tare. Când mi-am creat propria familie, având un 
soţ iubitor de carte, am început să ne adunăm, 
încet-încet, o bibliotecă de familie, pe care o păstrez 
şi azi cu sfinţenie. În familie ne întreceam în lecturi, 
deseori dezbăteam cele citite. 

R.R.: /n care familie, cea părintească, unde creş- 
teau patru copii pasionaţi de lectură, sau în familia 
Tănase, unde lecturau toţi, părinţii şi cei trei feciori? 

A.T.: Cartea se bucura de mare cinste şi într-o 
familie, şi în alta. Gustul lecturii l-am deprins din 
copilărie. Chiar dacă noi, copiii, aveam şi anumite 
obligaţii în gospodărie, atunci când părinţii ne vedeau 
cu cartea în mână, nu ne deranjau. 

R.R.: Congştientizau vorba cronicarului Miron 
Costin, că „Nu este alta mai frumoasă şi mai 
de folos zăbavă decât cetitul cărților...” 

A.T.: Era frumos, dar să ştiţi că am avut noroc 
şi în cel de-al doilea caz, când l-am întâlnit pe 
Constantin Tănase şi ne-am împletit destinele, 
formând o familie. Viaţa mea alături de acest om 
erudit a fost plină de evenimente interesante. Când 
a fondat ziarul Timpul, l-am susţinut. 

R.R.: La începutul renaşterii naţionale, când 
apăruse noul ziar Flux, care se bucura de mare 
popularitate, la timona lui erau Constantin Tănase 
şi Val Butnaru. Mă gândeam că ambii, fiind ambiţioşi, 
nu vor rezista să funcţioneze pe acelaşi proiect, şi 
aşa s-a şi întâmplat. Constantin Tănase a venit apoi 
cu Timpul, iar Val Butnaru a avut mai multe încercări 
cu Jurnal de Chişinău, ca în cele din urmă să rămână 
cu Jurnal TV. Flux a fost preluat de lurie Roşca, 
dar nu a rezistat, dezamăgind cititorii... 

A.T.: Nu vom aborda acest subiect. Să revenim 
la timpurile noastre. Constantin Tănase de la început 
şi-a asumat misiunea editorialistului, eu fiind prima 
cititoare, citeam din manuscris, eram şi primul critic. 
De multe ori sugeram titluri pentru materialele deja 
finisate, mă bucuram că se ţinea cont şi de punctul 
meu de vedere, cel al primului cititor. Cartea Ultimul 
editorial a fost o ultimă dorinţă a ziaristului Constantin 
Tănase care, pe patul de suferinţă din spital, într-un 
caiet de notițe, a scris că dacă va mai trăi, va scrie 
o carte nouă şi o va intitula Ultimul editorial, dar, din 
păcate, nu a reuşit. Eu am realizat acest gând al lui 
şi, în anul 2019, a apărut această carte, cu ultimele 
materiale nepublicate, inclusiv editorialul, completată 
cu omagii aduse de personalităţi şi prietenii care 
l-au cunoscut, astfel fiind comemoraţi cei 70 de 
ani de la naşterea lui C. Tănase. 

R.R.: Aţi avut şi dumneavoastră o rubrică 
la Timpul... 

A.T.: Se numea „O tabletă la zi”. Tematica era 


16 


De vorbă cu Alexandra Tănase 


largă: de la politică, în special despre politicieni, 
la viaţa social-culturală. 

R.R.: V-a influenţat Constantin Tănase? 

A.T.: Atâta timp cât a scris el, eu nu am îndrăznit 
să public ceva, căci el era prea bun. Abia mai târziu, 
când Pavel Păduraru, redactor la Timpul, mi-a 
sugerat să scriu acele tablete din viaţa cotidiană 
a mai marilor zilei, am acceptat. Era destul o vorbă, 
un gest al cuiva şi tableta era gata! Rubrica dată 
avea cititorii ei, chiar admiratori, care îmi telefonau 
sau îmi scriau mesaje, chiar şi scrisori. De exemplu, 
de la Bucureşti îmi scria comentarii doamna Ludmila 
Sfârloagă, mare admiratoare a Basarabiei. 

R.R.: Să revenim la evenimentul comemorativ. 

A fost o lansare frumoasă, de la care nu puteam 
să lipsesc, a fost un adevărat florilegiu de amintiri 
despre editorialistul, multiculturalul, cărturarul, 


prietenul şi omul de Omenie Constantin Tănase. 
Am scris despre această manifestare, unde fiecare 


participant a primit câte un exemplar de carte. Eu mă 


încumet să-mi exprim gândul că atunci când a decis 
să fondeze Timpul, s-a gândit şi a exercitat practic 
modelul Eminescu de la Timpul, cel din epocă. 


Editorialele lui C. Tănase erau incitante, la tema zilei, 


efervescente, aşteptate, comentate, foarte populare. 
Să vedem în continuare când şi cum drumurile 


voastre toate s-au întâlnit, după prezicerea cântată a 
lui Dan Spătaru, mă refer la cuibul de familie Tănase. 


A.T.: Cu studentul Constantin Tănase m-am 
întâlnit în 1968, la Universitatea Pedagogică de 
Stat „Ion Creangă” din Chişinău (UPS), unde am 
fost colegi la Facultatea de Filologie, tocmai se 
redeschisese această instituţie pedagogică. Ne-am 
bucurat mult când am aflat că UPS i-a avut studenţi 
pe Grigore Vieru, Spiridon Vangheli, Anatol Codru 
şi alţi scriitori remarcabili. Aveam fiecare câte 19 ani. 
Am stat în aceeaşi bancă, în ultimul rând al aulei 
universitare şi, uneori, când nu era prea interesant 
la ore, citeam cărţi, mai ales poezie. La acea vreme 
a debutat Grigore Vieru cu poezia pentru maturi, 


volumul intitulat 7u. Era o cărticică de culoare neagră. 


Acolo, în ultima bancă, am citit împreună poezia, 
care purta titlul micului volum. Îmi amintesc şi acum 
versurile: „Venii târziu acasă/ Să văd ce-ai zice tu/ 
Luai puţin din masă/ Să văd ce-ai zice tu/ ...Să mor 
aş vrea întâiul/ Să văd ce-ai zice tu...” Poezia ne-a 
emoţionat foarte mult, până la lacrimi. Din poezie 
s-a născut iubirea noastră şi a durat 45 de ani, 
până când moartea nemiloasă mi l-a luat. 

Anii tinereţii, ai maturității mele ca om, chiar şi 
ca pedagog, au fost marcați de omul de lângă mine: 
mă ajuta, mă îndruma, mă orienta spre valori, căci 
era, aşa cred eu, unul din oamenii din spaţiul româ- 
nesc care a făcut cele mai multe lecturi, a citit toată 
Biblia, cu creionul în mână. Acasă sau la şcoală, 
dacă-mi apărea vreo întrebare, îl puteam suna la 
orice oră şi el avea răspunsurile gata. Ţin minte 
un detaliu când, la telefon, i-am adresat o întrebare 


care ţinea de Biblie şi el mi-a zis: azi îţi mai spun, dar, 


fii bună, şi fă lecturi... Aşa am făcut, şi azi mai citesc 
multe cărţi: de la bibliotecă, dar mai şi procur cărţi. 
În prezent am o bibliotecă bogată, bazele căreia 
le-am pus împreună cu Constantin Tănase. Deşi 
aveam multe cărţi, el deseori se ducea la Biblioteca 
„Transilvania”, aceasta fiind biblioteca noastră de 
cartier, căci locuiam în sectorul Ciocana al Capitalei. 
Ultima carte n-a reuşit s-o mai restituie, a fost un 

volum de poezie de Tudor 
Arghezi, am restituit-o eu. 

Viaţa mea a fost complexă, 
dar eram fericită, aveam un 
stâlp în casă, în viaţă. Îmi 
amintesc că ne-am căsătorit 
după trei ani de studenţie, 
eram tineri şi îndrăgostiţi. Am 
avut o nuntă de vis. După ce am terminat studiile 
universitare, am activat trei ani în satul Mingir, iar în 
1974 am venit la Chişinău. În oraş erau puţine şcoli 
cu învăţare în „limba moldovenească” de atunci, deci 
şi ore erau puţine şi foarte greu mi-a fost să-mi 
găsesc ceva de lucru, după specialitate. Abia în 1987 
am Început o activitate propriu-zisă, de profesoară 
de Limba Română, la şcoala ruso-moldovenească 
nr. 49, iar din 1997 am început să activez la Liceul 
nr. 2, din sectorul Ciocana, actualmente Liceul 
Teoretic „Gaudeamus”. Acolo am activat 25 
de ani, zi de zi, până am plecat din şcoală (la 
pensie eram demult), în perioada pandemiei. 
Din ceea ce îmi amintesc acum, anii de la Liceul 
„Gaudeamus” au fost cei mai prolifici, plini de 
proiecte, realizări şi... elevi buni. Repet, am 
activat în această instituţie 25 de ani. Sunt anii 
pe care îi ţin minte foarte bine, căci toate planu- 
rile mi se realizau şi din ele se năşteau altele... 

R.R.: Pentru toţi absolvenţii instituţiilor supe- 
rioare erau cei trei ani obligatoriu să muncească 
conform deciziei unei aşa-numite comisii de 
stat. Era şi un aspect pozitiv în această obliga- 
tivitate, măcar pentru scurt timp, copiii din sate 
se bucurau de profesori adevăraţi... 

A.T.: Venind în capitală, evident că am 
avut multe greutăţi, dar, subliniez, eram tineri 
şi fericiţi, căci aveam şi doi fii doriţi: Alexandru 
şi Constantin. 

R.R.: Le-aţi împrumutat prenumele... 

A.T.: Aveam cea mai frumoasă familie şi eram şi 
mai fericiţi, mai ales când s-a născut cel de-al treilea 
fiu, Silviu, în 1985. 

R.R.: Aşa aţi devenit ulterior „soacra cu trei 
nurori”. Dar până vor creşte băieţii ca să vă aducă 
nurori în casă sau să le ducă la casele lor, să mai 
zăbovim un pic la câteva aspecte biografice. Îmi 
spunea compozitorul Eugen Doga într-un interviu 
că „chiar şi pe timp de război copilăria tot copilărie 
rămâne, cu farmecul şi dulceaţa ei”. Cum a fost 
copilăria dumneavoastră? 

A.T.: Copilăria e ca o păpădie: frumoasă şi fragilă, 
este minunată, dar vine vântul timpului, o suflă şi 
nu-i, s-a dus. Am fost o norocoasă, am avut o familie 
minunată în casa părintească, unde am fost trei surori 
şi un frate. Părinţii au fost oameni simpli: tăticul era 
tâmplar, iar mama era infirmieră. Dar munceau mult 
şi la pământ, căci aveau grădină, vie şi ogoare. 

li ajutam şi noi. 

R.R.: Aţi avut părinţi gospodari adevăraţi şi dornici 
să-şi vadă odraslele cu studii superioare, ştiu acest 
lucru şi de la sora dumneavoastră, Nina... 

A.T.: Ceea ce vreau să remarc este un detaliu 
semnificativ: părinţii ne-au îndrumat spre carte, spre 
învăţătură şi toţi cei patru copii am studiat la facultăţi, 
astfel că avem în familie doi medici, o profesoară şi 
un inginer cu studii superioare. Părinţii ne-au educat 
corect, ne-au susţinut, ne-au ajutat şi, azi, noi le 
purtăm cinstea. 

R.R.: Aşa era în majoritatea familiilor cu părinți 
care n-au avut noroc să înveţe, de aceea investeau în 
copii, parcă împlinindu-şi un vis nerealizat, dorindu-le 
copiilor prin asta o viaţă mai uşoară. Şi proverbele 
populare stimulau învăţătura. Astăzi accentele s-au 
schimbat, toți vor funcţii care să le aducă mulţi bani, 
dar fără prea multe cunoştinţe profesionale... Îmi 
amintesc de fostul rector de la Universitatea de Stat 
din Moldova (USM), Gheorghe Rusnac, care spunea 
într-un interviu că atunci când a primit scrisoarea 
după examenele de admitere, a alergat la mamă-sa 
şi i-a strigat bucuros: mamă, am intrat la Universitatea 
de Stat! (unică pe atunci), la care dânsa i-a răspuns 
calm: foarte bine, dragul mamei, măcar tu să mai 
„stai”, că eu tare am mai „alergat” pe câmpurile 
colhozului... 


(În imagine, o fotografie a soţilor Tănase, de Ana 


Gabor, din august 2014.) 

A.T.: La fel am procedat şi noi, în cazul copiilor 
noştri. Fiii mei au studii bune, serioase, deoarece au 
învăţat în instituţii superioare de învăţământ din Ţară 
- România. Port în suflet dragoste specială față de 
România, care a dat studii mari fiilor mei. Acum îşi 
desfăşoară activitatea în mai multe ţări ale lumii. 

R.R.: Mezinul e lângă dumneavoastră... 

A.T.: Lângă mine..., dar nu chiar, fiecare îşi are 
cuibul său. Cu mezinul şi soţia lui ne vedem des, dar 
şi cu nepotul, care mă ajută să însuşesc tehnologiile 
informaţionale. 

R.R.: Cum era primul Abecedar, la fel de frumos 
ca Albinuţa? Cine a fost prima învăţătoare, cum 
v-a marcat? 

A.T.: Îmi amintesc, cam vag, cum am mers în 
clasa întâia, dar ţin minte că Abecedarul era colorat, 
era o carte mare şi am învăţat încet-încet literele, 
apoi am prins gustul lecturilor. A/binuţa lui Grigore 
Vieru este o carte genială, care a apărut la început 
cu litere ruseşti, mai târziu în grafie latină. A fost 
prima carte de căpătâi a primilor doi fii, care erau 
aproape de o vârstă, dar am fost nevoită, totuşi, 
să procur două exemplare, ca ei să nu se certe, căci 
din ea au învăţat a citi, la început le plăceau mai mult 
desenele colorate, cu sensuri educative. lar Silviu a 
fost mai norocos, căci, în timpul copilăriei lui, A/binuţa 
era de acum în straiul normal, cel românesc. Prima 
mea învăţătoare era tânără şi cam subiectivă, poate 
nu m-a acceptat, căci am fost (şi sunt) o fire încă- 
păţânată. Mai trăia anul trecut în satul meu de 


baştină, Năpădeni, şi avea 81 de ani. Îi mulțumesc 
că m-a învăţat o caligrafie extraordinară, care acum 
nu mai este necesară. 

R.R.: Care a fost prima carte citită? Când aţi 
cunoscut „crinii latini”? Când aţi intrat prima oară 
în bibliotecă? Ce sentimente v-au încercat? 

A.T.: Nu ţin minte cu exactitate care a fost prima 
carte, dar în memoria mea din copilărie a rămas 
morala şi educaţia pe care mi-au dat-o povestea lui 
lon Creangă Fata babei şi fata moşneagului, căci 
nu voiam să fiu niciodată fata babei. Poate din astă 
cauză m-am străduit să fiu harnică, să muncesc 
mult, să aduc folos multora din jurul meu. Regret, 
dar nu întotdeauna am fost apreciată. 

R.R.: Sunt sigură că nu doriţi să fiţi nici un alt 
personaj crengian — soacra, deşi, în realitate, sunteți 
soacră cu trei nurori... 

A.T.: Eu sunt soacra cea bună. Să revenim 
la firul discuţiei. Limba Română, prin cărţile lecturate, 
a pătruns în sufletul meu când am dat de o carte 
magică, Cartea Familiei, încă în casa părintească. 
Era ruptă, îi lipseau câteva pagini, dar era în Limba 
Română şi asta ne ajungea, căci tăticul ne citea 
din ea poezii de G. Coşbuc sau fabulele lui Grigore 
Alexandrescu. Cea cu câinele evreului o mai ţin 
minte şi acum. Cartea Familiei se dădea, pe timpul 
României Mari, la căsătoria tinerilor, iar părinţii mei 
s-au căsătorit în 1940. 

R.R.: Doamna Alexandra, eu cred că acum aveţi 
un prilej de mare bucurie, dublă, în legătură cu Limba 
Română. Actualul Parlament a corectat ceea ce 
trebuia de mult, a legiferat dreptul ei, astfel că în art. 
13 al Constituţiei R. Moldova nu mai figurează „limba 
moldovenească”, ci Limba Română. În documentele 
oficiale, peste tot va trona Limba Română. Acest tron 
cu adevărat i se cuvine, pentru că am luptat pentru 
asta. Spuneam dublă bucurie, pentru că meritul cel 
mai mare este al fiului dumneavoastră Alexandru 
care, cu zece ani în urmă, în calitate de preşedinte 
al Curţii Constituţionale a R. Moldova, a declarat că 
actul definitoriu de independenţă prevalează în faţa 
art. 13 al Constituţiei. Cu zece ani în urmă trebuia 
făcut acest lucru: să dăm Cezarului ce este al 
Cezarului, adică Limbii Române statutul ei adevărat. 

A.T.: Sunt total fericită, e foarte bine când copiii 


Anul XIV m  Nr.8(153) m August 2023 


merg mai departe decât părinţii, e o lege a evoluţiei. 
M-aţi întrebat când am mers prima oară la biblio- 
tecă... Când am început să citesc bine, am mers 
mai întâi la biblioteca şcolii, de unde luam cărţile 
recomandate de bibliotecară, apoi, la dorinţă. Ţin 
minte prin clasa a VIII-a, de acum citisem toate cărţile 
din biblioteca şcolară şi am început să citesc cărţi 
de la biblioteca sătească. În cărţile citite găseam 
răspuns la toate întrebările, mai ales la cele delicate, 
cum era iubirea, relaţia dintre bărbat şi femeie, 
trădarea etc. 

R.R.: Cui purtaţi recunoştinţă pentru ceea 
ce sunteţi? 

A.T.: Sunt om şi asta contează, iar cele mai 
bune lucruri le-am învăţat în familie: hărnicia, cinstea, 
respectul şi dragostea. Părinţii mei au fost primii şi cei 
mai buni îndrumători ai vieţii mele, căci m-au învăţat 
răbdarea şi iertarea. Asta m-a ajutat mult. Mama mă 
vedea la Medicină, după ce sora şi fratele mai mare 
au învăţat la Medicină, dar eu am vrut altceva, legat 
de literatură. Am încercat la Facultatea de Jurnalism, 
dar am ajuns la Facultatea de Filologie a Universităţii 
Pedagogice de Stat „lon Creangă”, având ca model 
profesorul meu de Limbă Română, Ştefan Nemţeanu, 
care ne pomenea şi de Limba Română, în ciuda 
restricţiilor. Era un om deosebit, vorbea în metafore, 
doar cei care făceau lecturi îl înțelegeau. Eu am fost, 
într-un fel, favorita lui şi... i-am urmat calea, şi nu 
regret. Am muncit peste 50 de ani în miezul Limbii 
Române (am început cu „limba moldovenească”), 


am citit sute de cărţi cu elevii mei, am scris diverse 
texte şi am verificat, cred, zeci de mii de lucrări 
de-ale elevilor mei. Nu oboseam niciodată, căci 
îmi era drag ceea ce făceam zi de zi. 

R.R.: Ce aţi mai putea adăuga despre oamenii 
care au avut o mare influenţă asupra destinului 
dumneavoastră? 

A.T.: E mai greu să fac o enumerare sau 
clasificare a oamenilor care m-au marcat sau 
a oamenilor care m-au influenţat în destinul meu 
de profesor şi de om integru. Am întâlnit în calea 
mea mulţi oameni frumoşi la chip şi la suflet care, 
cu bunătate şi milostenie, m-au ajutat să fiu un om 
de calitate. Despre părinţii mei am mai spus, că au 
fost un model de cinste, hărnicie şi cumsecădenie. 
Ei m-au îndrumat spre „cetirea cărţilor” şi spre 
„învăţare”. apoi au fost profesorii din şcoala din 
sat, printre care Eleonora şi Ştefan Nemţeanu, care 
îmi ziceau: Învață, că e mult mai uşor să mânuieşțti 
creionul decât sapa... Aşa, ca în vorba populară! 
La Facultatea de Filologie a Universităţii Pedagogice 
de Stat „lon Creangă” am avut un model de corecti- 
tudine, de cultură, de cunoaştere şi de predare: e 
vorba de amintitul Nicolae Mătcaş, decanul nostru, 
cel mai bun profesor la Lingvistica Generală. Multe 
materii se uită, cu anii, dar anumite momente de la 
acele ore, pe care le aşteptam cu multă nerăbdare, 
sunt şi astăzi în memoria mea. Reforma în educaţie 
tot de la domnul Mătcaş vine, când, după 1989, 
devine ministru al Educaţiei. Mai ţin minte că atunci 
la Ministerul Educaţiei se intra liber şi am fost la el, 
împreună cu Constantin Tănase, soţul meu, şi Vlad 
Pâslaru (coleg de facultate) şi ne-a primit cu zâmbetul 
său luminos, simplu şi fără ifose. Încearcă azi să 
ajungi la un ministru?! Nu vei reuşi! Sunt cu totul 
alte vremuri şi alţi oameni! 

R.R.: De unde vine marea dragoste faţă de Limba 
şi Literatura Română? 

A.T.: Făceam la început lecturi în „limba 
moldovenească”, aşa era atunci, dar, spre marea 
mea bucurie, au fost ani când am avut dreptul 
constituţional să avem cărţi în Limba Română, 
să facem lecturi din marii scriitori români şi mi s-a 
deschis gustul, undeva „conservat”, un fel de dor 
faţă de tot ceea ce e românesc. Un episod interesant 


de apropiere faţă de adevărata literatură română a 
fost încă în anii de la Facultate, când, la ordinul unui 
ministru al învăţământului, comunist, au fost aruncate, 
într-un subsol al căminului de la Universitatea 
Pedagogică de Stat „Ion Creangă” toate cărţile 

care erau scrise cu litere româneşti. Atunci, noi, 
curioşi, ne-am dus în subsol, am ales ceea ce era 
nedeteriorat şi le-am adus în camerele din cămin. 
Cărţile, cam umede, miroseau a mucegai, dar noi 
le-am înşirat pe sub pat, iar, uneori, chiar pe geam, 
la aer, la soare... Atunci am citit din volumele de 
poezie ale lui G. Bacovia, G. Topîrceanu, T. Arghezi... 
Când citeam, savuram şi ne bucuram, deseori citeam 
cu voce tare şi ne minunam că ştim Limba Română. 
De unde? Probabil, primisem această frumoasă 
limbă prin laptele mamelor noastre care, majoritatea, 
aveau şcoală puţină, temeinică însă, din timpul 
României Mari. 

R.R.: Vestitele „cele patru clase la români”, care 
le băteau pe „cele zece la sovietici”... Apropo, despre 
minunea Limbii Române. Eram pentru prima oară, 
împreună cu un grup de colegi de la Radio (unde-mi 
desfăşuram activitatea) într-o călătorie prin România, 
în anul 1990, luna martie (pe unele clădiri se mai 
vedeau urmele gloanţelor), când, la Ploieşti, la 
o florărie, una din doamnele noastre (Maricica 
Macovei), auzind cum vorbesc vânzătoarele de etnie 
romă, a exclamat cu duioşie: ce Limbă Română 
minunată vorbesc! Şi aşa era, confirm. 

M-am aliniat cu plăcere stilului dumneavoastră 


| Cartierul Ciocana din Chişinău 


de a scrie cu majuscule Limba Română, de fapt, 
acest lucru îl practic şi eu în materialele mele. Dar 
de unde vine dragostea faţă de România, când 
aţi admirat-o pe viu? 

A.T.: Vă spuneam că sunt născută în raionul 
Ungheni şi, fiind aproape de Prut, deseori mă 
gândeam, oare cum e acolo, în România? Noi nu 
aveam rude peste Prut, dar, de multe ori, veneau 
la alţi consăteni neamuri de pe acolo şi noi alergam 
la gard, ne uitam la ei, cum erau îmbrăcaţi, cum 
vorbeau, cum se uitau şi ne păreau tare-tare frumoşi. 
Asta, aşa, din amintirile copilăriei. Chiar am cores- 
pondat vreo trei ani cu o „pionieră" din Hârlău, căreia 
îi zicea Olga Puşcaş şi am făcut schimb de cravate, 
cărţi, ilustrate. 

R.R.: Foarte interesant moment! Şi eu în şcoală, 
cu ajutorul părinţilor, scriam scrisori unei eleve din 
Galaţi, spre ruşinea mea nu ţin minte numele. După 
ce unul din fraţi, primind moştenire casa părintească, 
a demolat-o, construind alta nouă, multe lucruri au 
fost aruncate la gunoi, între care şi corespondenţa 
mea din anii de şcoală, foarte bogată. Eram studentă 
şi mă aflam la Chişinău, nu le-am mai putut recupera. 
N-aţi încercat s-o găsiţi pe această Olga Puşcaş? 

A.T.: Nu. După revoluţia din 1989, în primăvara 
lui 1990, am fost pentru prima oară în Ţară. Îmi 
închipuiam că e cu totul altfel, dar mi-am zis: este 
exact ca la noi. Călătoria noastră, eram vreo zece 
inşi din Chişinău, a fost facilitată de premierul Mircea 
Druc, care ne-a dat un minibuz ca să vizităm Ţara. 
Pe la Huşi, ţin minte, am făcut un popas sub un 
zarzăr în floare şi s-a apropiat de noi un ţăran român, 
cu un cal, şi ne-a întrebat de unde venim, când i-am 
spus că din Moldova, s-a mirat: care Moldovă? Doar 
asta e Moldova! Cam aşa a fost... Acum e altfel, căci 
poţi merge în România când vrei şi poţi vizita orice 
monument de cultură, numai să doreşti. România 
este Ţara mea, căci ea, Ţara, a dat studii superioare, 
gratuite, pentru cei trei feciori ai mei, dintre care doi 
cu studii juridice făcute la Universitatea „Alexandru 
loan Cuza” din laşi, iar mezinul a făcut studii la 
Timişoara, la Facultatea de Informatică şi Comuni- 
care a Universităţii de Vest. 

ulţumesc României în fiecare oră pentru 

VI oportunităţile pe care le-a dat fiilor mei. 

Nu voi uita niciodată o călătorie la Bucureşti, tot 
în 1990, când românii, cetăţeni simpli şi bibliotecari, 
ne-au încărcat un TIR de carte românească. Când 
le puneam în maşină îmi fugeau ochii după volumele 
lui Marin Preda, Lucian Blaga, Tudor Arghezi, Magda 
Isanos etc. etc., dar şi multe Dicţionare. Le voiam pe 
toate... Acele cărţi au ajuns în bibliotecile de la sate, 
dacă îmi amintesc bine! 

Apoi, în timp, am fost de foarte multe ori în 
România, la odihnă, la sanatorii sau în excursii, 
şi de fiecare dată mă impresionau frumuseţile 
Patriei-mamă. 

R.R: Am luat drept cuvinte-cheie în această 
convorbire de suflet Cartea, Biblioteca, Dragostea, 
fiindcă acestea v-au fost preceptele de viață, ele au 
fost tot de ceea ce aţi dorit să vă înconjurați. De cărți 
bune nu duceţi lipsă. Mi-au spus unii care au fost 
în ospeţie la dumneavoastră că aveţi o bibliotecă 
personală bogată, chit că mai cumpăraţi şi acum 
volume care vă ispitesc la lectură. Cu biblioteca 
publică sunteţi în strânse relaţii de prietenie, am 
amintit de prezenţa la manifestări, deseori cu luări 
de cuvânt, dar şi cu recitaluri de poezie a elevilor- 
discipoli. La Biblioteca „Transilvania” din sectorul 
Ciocana, 15 ani aţi desfăşurat un interesant proiect, 
„Ceaiul de la ora patru”, despre şedinţele căruia 
am relatat nu o singură dată. La întâlnirile cu elevii 
dumneavoastră, cei mai buni, veneau personalităţi 
importante: acad. Mihai Cimpoi, scriitorul nonagenar 
Vladimir Beşleagă ş.a. Anul trecut, aţi iniţiat, la 
această vârstă nobilă pe care o aveţi, la aceeaşi 
bibliotecă, un alt proiect, „Lectură generoasă”, 
unde mai multe senioare şi câţiva seniori, alegând 
în prealabil o carte sau mai multe ale unui scriitor, 
fac schimb de opinii. De această recenzie colectivă 
autorii invitaţi sunt foarte încântați. Recunosc, chiar 
eu am rămas nu numai plăcut surprinsă, dar şi 
profund recunoscătoare pentru portretul de creaţie 
în baza cărţilor mele de autor, pe care mi l-au făcut 
participantele, ele descoperindu-mă mai altfel, cu 
mai multe plusuri decât îmi închipuiam eu că le am. 
Şi Dragostea... Se zice că trebuie să dai mai mult 
decât să primeşti. Dumneavoastră aţi oferit o mare de 
dragoste miilor de copii pe care i-aţi învăţat să învețe, 
bibliotecarilor, prietenilor, rudelor. Apropo, sunteți, 
după cum am mai spus, „soacra cu trei nurori”... 

A.T.: Voi răspunde pe rând. Începem cu Cartea... 
Reiterez: Cartea a ocupat un loc important în viaţa 
mea, dar şi a familiei mele, de aceea mi-am creat 
propria bibliotecă, destul de bogată, mai ales, acolo 
găseşti toate titlurile incluse în curriculum-ul la Limba 
şi Literatura Română, din clasele gimnaziale şi cele 
liceale. Dacă vreau să consult o carte, seara, cât 
de târziu, merg spre rafturi, iau cartea, citesc, 
mă documentez... apoi adorm liniştită. 

Cu Biblioteca „Transilvania” am o relaţie de mare 
dragoste, aici, cu mulţi ani în urmă, am văzut multe, 


multe cărţi scrise în Limba Română, aici am văzut, 
pe rafturi, bine rânduite, volumele lui L. Blaga şi 

I. Minulescu, T. Arghezi şi C. Petrescu, N. Stănescu 
şi |. Barbu. Cărţile lui G. Vieru, A. Busuioc, 

VI. Beşleagă etc., pe care le reciteam uneori, se 
găseau la „Transilvania”, dar şi în biblioteca mea. 

Când mi-a venit ideea să inaugurez un proiect de 
lectură, nu ştiam că va dura, dar am avut întâlniri cu 
oamenii cărţii timp de 15 ani. De ce nu am continuat? 

R.R.: Vă referiţi la „Ceaiul de la ora patru”? 

A.T.: Da. De ce n-am continuat? Am ieşit la 
pensie: scurt şi clar. „Ceaiul de la ora patru” a adunat 
în jurul Cuvântului zeci şi zeci de elevi, căci unii 
absolveau, iar din urmă veneau alţii şi aşa an de an. 
Aici i-am avut ca oaspeţi pe amintiţii deja acad. Mihai 
Cimpoi, VI. Beşleagă (de mai multe ori), dar şi Vasile 
Romanciuc, Leo Botnaru, lanoş Ţurcanu, Andrei 
Strâmbeanu, am făcut omagii pentru Steliana Grama, 
Petru Cărare, Grigore Vieru, Leonida Lari şi alţii. 

Au fost zile minunate ale Culturii Româneşti, 
omagiind-o, într-un eveniment de suflet, pe Maria 
Tănase, priveghetoarea cântecului românesc. 

De multe ori, ca moderator l-am avut pe regretatul 
om al cărţii Vlad Pohilă. Asta nu se uită. 

În continuare vreau să vorbesc de actualul proiect. 
Era septembrie 2021. Într-o zi am venit la Biblioteca 
„Transilvania” şi am luat vreo două cărţi cu împrumut, 
care mă interesau. Din vorbă în vorbă cu doamna 
Parascovia Onciu, şefa acestei biblioteci, am ajuns 
la ideea de a crea ceva pentru oameni ca mine, 
de vârsta a treia. De ce a treia? Care e prima? Care 
e a doua? Şi iată că acum, noi, un grup de oameni 
de vârsta a treia, ne adunăm o dată pe lună într-o 
sală frumoasă, printre cuvintele cărţilor scrise. 
Oamenii care vin aici sunt de diferite profesii, diferite 
gusturi, dar toţi citesc, când pot, cum pot şi încearcă 
să fie buni prin carte. Am citit şi am vorbit despre 
Ciuleandra lui L. Rebreanu, am citit cu plăcere 
romanul Lucreţiei Bârlădeanu Misterul de Est 
(doamna chiar ne-a dăruit şase cărţi), iar întâlnirea 
cu Vladimir Beşleagă, autorul cărţii Tata Vasile... 

a rămas în sufletul meu, dar şi al tuturor celor care 
au fost prezenţi. Am început lecturile la acest proiect 
cu romanul Cântecul mării de Oleg Serebrean, care 
ne-a marcat prin mesaj şi frumuseţe stilistică. Nu pot 
să nu vorbesc despre Claudia Partole, care a venit 

la întâlnirea noastră de la Biblioteca „Transilvania” 

cu multe cărţi, pe care ni le-a dăruit cu generozitate, 
iar noi am vorbit despre cartea ei Viaţa unei nopţi 
sau Totentanz — jurnalul unei menajere. La fel a 
procedat şi scriitorul Nicolae Rusu, când noi am ales 
să citim cartea Al şaptelea simţ. A venit la întâlnire cu 
noi şi ne-a dăruit cărţi de autor, el fiind profund mişcat 
de opiniile noastre. La una din şedinţele proiectului 
„Lectură generoasă” am omagiat o cititoare ferventă 
şi doamnă cu spirit analitico-critic. E vorba de Raia 
Rogac, care şi-a omagiat aniversarea aici, cu noi, 

la Biblioteca „Transilvania”. Din multele volume, 

din expoziţia propusă, fiecare a ales o carte şi 

a prezentat-o. Am descoperit un om nou, ca rezultat 


al lecturilor acestor cărţi, care conţineau cronici 
literare sau de la diverse evenimente culturale, 
interviuri cu diverse personalităţi ale literaturii 
româneşti de pe ambele maluri ale Prutului, eseuri, 
recenzii. Foarte interesantă a fost monografia despre 
satul Pelinia, satul natal al doamnei R. Rogac, care 
a fost prezentată de Nina Ursu, cu multă emoție 

şi trăire. Vreau să menţionez că dânsa e inginer 

de profesie. Fiecare a trăit sentimente de reîntoarcere 
în copilăria satelor noastre frumoase odată, acum 
avem altceva. Au fost şi flori... 

Ne-am implicat în Programul de Lectură „Chişinăul 
citeşte” al Bibliotecii Municipale „B.P. Hasdeu”, citind 
şi discutând romanul lui Val Butnaru Patimile lui lov, 
în prezenţa acestuia. 

Rămâne de neuitat pentru mine o întâlnire de 
suflet cu poetul, prozatorul, dramaturgul şi publicistul 
Aureliu Busuioc de la începuturile acestui proiect. 
Cartea pusă în discuţie a fost Hronicul găinarilor. 
Sala arhiplină, dornică de o întâlnire cu un scriitor 
adevărat, încântătorul Aureliu Busuioc. Cei care au 
citit cartea au venit cu analize de teme, mesaje şi 
învățături şi autorul se minuna, cu sclipiri de bucurie, 
că cititorii au înţeles mesajul cărţii, care ar fi: cei ce 
se nasc din găinari, rămân găinari, şi ceea ce sunt se 
transmite din generaţie în generaţie! Câtă actualitate 
pentru ziua de azi... 

Mi-amintesc că, în final, Aureliu Busuioc m-a 
chemat la el şi mi-a dat două pachete de cărţi, 
cu titlul O sumă de cuvinte. Şi astăzi pe un raft al 
bibliotecii mele se află acest volumaş de înţelepciuni 
livreşti, dar şi populare, după modelul celor O samă 
de cuvinte de loan Neculce. Am împărţit acele 
volumaşe elevilor mei, participanţi activi, altor 
persoane, prezente la eveniment. A mai adus 
cu sine Aureliu Busuioc şi o sacoşă cu bomboane, 
de tot felul, şi a dat celor care s-au apropiat de masa 
lui. Acest eveniment m-a marcat şi m-a implicat 
în acest proiect, de atunci până azi. 

R.R.: Şi ultima întrebare. Dacă ar fi ca unul din 
fiii dumneavoastră să elaboreze blazonul familiei 
Tănase, ce credeţi că ar putea acesta să cuprindă? 

A.T.: Numele Tănase este românesc, purtat de 
personalităţi celebre, amintim de Maria Tănase, de 
aceea e greu de spus ce am putea include în blazon. 
În familia noastră naturală a fost Constantin Tănase, 
filolog, lingvist, scriitor, jurnalist, care a ctitorit ziarul 
Timpul. Dar toate au pornit de la Cartea Cărţilor, 
Biblia, de la Cuvântul lui Dumnezeu, care exprimă 
Calea, Dreptatea şi Adevărul. 

Fiii mei fac lecturi, multe lecturi, mai nou, în limba 
engleză, şi nepoţii la fel. Deci, ar fi o carte lăsată 
deschisă, ca să poată citi şi urmaşii, ceea ce n-am 
reuşit să citim noi. Este o idee din poezia lui Gr. Vieru 
Legământ: „Ca băiatul meu ori fata/ Să citească mai 
departe/ Ce n-a dovedit nici tata”. 

R.R.: Mulţumesc mult pentru această sinceră 
şi frumoasă spovedanie. 


Poeme de jar — De la Nistru pân!” la Tisa 


Scrisoare din Basarabia 
Grigore Vieru 


Cu vorba-mi strâmbă şi pripită 
Eu ştiu că te-am rănit spunând 
Că mi-ai luat şi grai şi pită 

Şi-ai năvălit pe-al meu pământ. 


În vremea putredă şi goală 

Pe mine, frate, cum să-ţi spun, 
Pe mine m-au minţit la şcoală 
Că-mi eşti duşman, nu frate bun. 


Din Basarabia vă scriu, 

Dulci fraţi de dincolo de Prut. 
Vă scriu cum pot şi prea târziu, 
Mi-e dor de voi si vă sărut. 


Credeam că un noroc e plaga, 
Un bine graiul cel sluţit. 

Citesc azi pe Arghezi, Blaga — 
Ce tare, Doamne-am fost minţit! 


Cu pocăință nesfârşită 

Mă rog iubitului lisus 

Să-mi ierte vorba rătăcită 

Ce despre tine, frate, am spus. 


Din Basarabia vă scriu, 

Dulci fraţi de dincolo de Prut. 
Vă scriu cum pot şi prea târziu, 
Mi-e dor de voi şi vă sărut. 


Aflând că frate-mi eşti, odată 
Scăpai o lacrimă-n priviri 
Ce-a fost pe loc şi arestată 
Şi dusă-n ocnă la Sibiri. 


Acolo-n friguroasa zare, 
Din drobul mut al lacrimei 
Ocnaşii scot şi astăzi sare 
Şi nu mai dau de fundul ei. 


Din Basarabia vă scriu, 

Dulci fraţi de dincolo de Prut. 
Vă scriu cum pot şi prea târziu, 
Mi-e dor de voi şi vă sărut. 


Basarabia pe cruce 
Adrian Păunescu 


Se urcă Basarabia pe cruce 

Şi cuie pentru ea se pregătesc 

Şi primăvara jertfe noi aduce 

Şi plânge iarăşi neamul românesc. 


Noi n-avem niciun drept la fericire, 
Mereu în casă moare cineva 

Şi n-are ţara dreptul să respire 

Şi nici pe-acela, simplu, de-a visa. 


De-acolo unde s-a sfârşit pământul, 
Vin triburi, să ne ia pământ şi fraţi 
Şi-n faţa lor abia rostim cuvântul 
Şi, prin tăcere, suntem vinovaţi. 


Ce cale poate ţara să apuce? 
În tragica, neconvertită zi, 

Se urcă Basarabia pe cruce 
Şi nu ştim învierea când va fi. 

Curtea de la Argeş 


Seniori ai culturii 


culptor, pictor, grafician, 
S profesor, specialist în 
ceramică şi metaloplas- 
tie, publicist. S-a născut în 1945 
la Bucureşti. A absolvit Liceul 
de Arte Plastice „Nicolae Tonitza” 
în 1965 şi Universitatea de Artă 
„Nicolae Grigorescu” din Bucu- 
reşti în 1971. Lucrează în piatră, 
lemn sau bronz, sculptură de 
interior sau monumentală, de 
| exterior. Are lucrări şi în mozaic, 
pictură în ulei, acuarelă, pastel, 
„| frescă ori vitralii. 
| Membru al Uniunii Artiştilor 
Plastici din România, Filiala 
Bucureşti. 
Debutează la Festivalul bienal 
al Facultăţilor şi Şcolilor de Arte 
Plastice (1964). Din 1975 se stabileşte în Câmpulung Muscel. În anul 1988 
pleacă în SUA, unde lucrează la Excalibur Bronze Sculptury din New York, 
firmă profilată pe sculptură europeană. Concomitent semnează cronica 
plastică din ziarele Lumea Liberă şi Micro Magazin din New York, încurajând 
activitatea artiştilor români emigraţi în America. 

Repatriat în 1991, îşi continuă activitatea artistică şi pedagogică în 
Câmpulung Muscel. Din 1998 este lector la Universitatea „Spiru Haret”, iar 
în 2000 îşi dă doctoratul în arte vizuale şi devine profesor la Universitatea 
din Piteşti. 

Expoziţii personale în Bucureşti, Focşani, Piteşti, Câmpulung Muscel, 
Râmnicu Vâlcea etc. Participă la mai multe simpozioane de profil. În 
perioada 2003 — 2011 este iniţiatorul, organizatorul şi consilierul artistic 
al Simpozionului Naţional de Sculptură sponsorizat de Gheorghe Stan 


Radu Adrian 


în satul Miroşi, Argeş. Creează aici 12 sculpturi 
în marmură, de dimensiuni mari. 

Iniţiază şi organizează Simpozionul Naţional de 
Pictură Voina, care a avut loc, 11 ani la rând (2000 — 

2010), la cabana cu acelaşi nume din zona Muscel. 

Publică articole despre literatură şi artă în 
presa musceleană, în revista Argeş, în Bucureştiul 
Literar şi Artistic. Publică mai multe volume de : 
artă: Modelarea formei sculpturale în piatră (2004), 

Educaţia plastică la orice vârstă (2006), Ceramica 
- utilitar, estetic, simbol (2007), Cioplitul pietrei — 
tehnicitate, măiestrie (2008), Eugenia Enescu — 
Album Retrospectiv (2017), Fenomenul Cucuteni 
în culturile neolitice din spaţiul geografic locuit 
de români (2020). 

Are peste 30 de sculpturi monumentale din zi 
piatră, marmură sau bronz, amplasate în parcuri şi spaţii publice, în multe 
localităţi din ţară. 

Lucrări de importanţă civică: Basorelieful de la Mausoleul Mateiaş, 
Câmpulung Muscel — 1984, 1985, piatră; Monumentul lui Dinicu Golescu, 
Câmpulung Muscel — 1994, marmură; Bustul regelui Carol |, Şcoala Normală 
din Câmpulung Muscel — 2005, bronz; Troiţa Invăţătorilor Eroi, Şcoala 
Normală din Câmpulung Muscel — 2009, lemn; Bustul lui Mihai Eminescu, 
Curtea de Argeş — 2018, bronz; Monumentul Urmuz, Curtea de Argeş — 2022, 
piatră. 

Este cetăţean de onoare al oraşului Câmpulung Muscel (1994), fiu 
al Argeşului (2007), a primit mai multe diplome şi medalii. 

A fost prezentat în revistă în decembrie 2016, numărul respectiv fiind 
ilustrat cu lucrări ale sale. A dăruit oraşului Curtea de Argeş, pe lângă cele 
două lucrări de for public menţionate, şi chipurile-basorelief ale lui George 
Topîrceanu şi Urmuz, precum şi mai multe lucrări în marmură, aflate 
la Muzeul Municipal local. 


Reluăm în cele ce urmează prefața excepţionalei 
cărţii despre Fenomenul Cucuteni, lucrare unică în 
genul ei, prin documentare, ilustrație, profesionalism. 


Contemporanii noştri — cucutenienii 

Locuim, pe-un picior de plai, pe-o gură de rai, noi 
şi strămoşii noştri, dintotdeauna şi mereu împreună, 
alături de zei şi de Mioriţa, alături de Meşterul Manole 
şi de Luceafăr... 

Deschideţi cartea de faţă şi convingeţi-vă! 

Nu, nu e o carte de istorie, ci un album de artă. 
Realizat de un artist plastic, sculptor (printre altele, 
cu mai multe şi impresionante monumente de for 
public) şi pictor. De ani buni, un împătimit al ceramicii 
de Cucuteni, al fascinantei ceramici de acum 6-7 mii 
de ani care demonstrează că oamenii din Neolitic 
erau cu mult mai mult decât... oameni ai Epocii 
Pietrei... Erau rafinaţi, ştiau geometrie, erau artişti — 
ne semănau mult mai mult 
decât credem de obicei. Sau, 
ceea ce e acelaşi lucru, noi 
le semănăm lor. De-asta spun 
că ne sunt contemporani. Mai 
ales că motive decorative de 
pe vasele lor se regăsesc — 
cartea punctează acest lucru, 
fără a dezvolta, ar fi nevoie de 
o carte separată pentru asta — 
pe ceramica populară de 
mai ieri şi de azi, pe ţesături 


Radu Adrian 


cu religia predomină, cea de atunci, mai mult 
presupusă decât cunoscută, dar apar şi sugestii 
dinspre viaţa cotidiană, ba chiar consideraţii 
filosofice — împletite toate cu elemente de limbaj 
artistic şi cu simboluri dintre cele mai subtile. 
Metaforice sau prea profesioniste de-ar fi unele 
interpretări, dar ele tot demonstrează că vasele 
de Cucuteni sunt veritabile opere de artă, care 
pot susţine o lectură infinită, de-ar fi să-l imităm 
pe Umberto Eco. 

lar cultura Cucuteni este doar una dintr-o 
serie. Hamangia, Turdaş, Gumelnița, Dudeşti, 
Criş-Boian, Vădastra — şi câte altele, pentru 
că, mai ales în ultimii ani, de parcă timpul 
nu ar mai avea răbdare, oripeunde săpăm, 
apar vestigii, urme de case, urme de strămoşi... 
De la Nistru pân la Tisa, ba chiar şi dincolo de 
Tisa şi dincolo de Nistru, pe toate pământurile 
tracilor... şi pe- 
RADU ADRIAN plare sau destin 
comun?”, după 
cum se întreabă 
sinologul 
Constantin 


şi în chineză, în 
2019), până şi 


FENOMENUL CUCUTENI 


lasgilor... „Întâm- 


Lupeanu (în cartea 
Toţi oamenii sunt fraţi, 
apărută şi în română, 


ezlegând sensul 
B) acestor ornamente 

înţelegem că acea 
lume îşi desfăşura existenţa 
într-o armonie firească cu 
ambientul naturii-mame. 
Exista o gândire filosofică 
de largă deschidere care 
explica, printre altele, şi 
împletirea conştientă a 
destinului fiinţei umane 
cu voinţa divinității uranice 
supreme. Cum spunem 
astăzi, într-o formulare 
creştină, că omul reprezintă 
o parte importantă din 
Dumnezeire, pentru că 
este făcut după chipul şi 
asemănarea Domnului. Şi, 
întorcând în noi ochii minţii, 
am înţelege un adevăr de 
importanţă istorică. Anume 
că, de-a lungul timpului, 
începând cu roata olarului şi 
continuând cu invențiile din 
epoca metalelor, iar apoi cu noile forme de energie — 
electricitate, laser, telefonie — omul şi-a dezvoltat doar 
o tehnicitate prin care să-şi rezolve comod proble- 
mele unei vieţi tihnite. Spiritual însă n-am evoluat 
deloc. Juliete şi Romeo existau şi atunci, şi-şi trăiau 


şi cusături, pe ouăle înconde- 
iate, pe obiectele de lemn 
încrustate. 

Două sunt punctele tari ale 


CERAMICA 


utilitar, estetic, simbol 


ÎN CULTURILE NEOLITICE 
DIN SPAŢIUL GEOGRAFIC 
LOCUIT DE ROMÂNI 


aus poeta 


Urci treptele Mausoleului de la Mateiaş, de lângă 


în China ne găsim 
frați, ceramica de 
Yangshao având 


drama cu aceeaşi intensitate. Existau case mari şi 
mici, oameni bogaţi şi săraci, şi rafinamentul unei 
educaţii estetice care a produs o artă — credem noi — 
cu aceeaşi priză la mase ca cea a Egiptului Antic, 

: m a Greciei, a 
5*1 Bizanțului sau 


E E me E: 


Câmpulung Muscel, ca într-o lecţie de istorie săpată în 
piatră. Te opreşti în faţa unui basorelief de mari dimensiuni 
— 16 metri lungime, 3,5 metri înălţime — una dintre cele mai 
mari opere izbutite până acum la noi. În piatră de Albeşti 
este încrustat momentul unui atac la baionetă. Sunt 18 
personaje, 18 poziţii diferite, 18 portrete individualizate... 
Un amănunt demn de reţinut: iniţial, aici, a fost construit 
doar un zid de sprijin din beton, menit să preîntâmpine 
alunecările de pământ. Radu Adrian a transformat acest 
zid într-o tulburătoare operă de artă. (Dan Giurea, 1985) 


lucrării: pe de o parte, numărul şi calitatea ilustraţiilor 
(autorul a mers ani în şir prin muzee din ţară şi din 
Basarabia pentru a le obţine), pe de alta, analiza- 
interpretarea, i-aş zice chiar hermeneutica imaginilor. 
Cu experienţa de artist plastic şi, spuneam, pasiunea 
de decenii pentru subiect, el ne oferă explicaţii pe 
care un ochi „profan” nu le descoperă, dar care par 
aproape evidente după ce ni se propun. Atingerile 

cu cea de Cucuteni. Înclin, împreună 
cu seniorul sinolog, spre a doua 
alternativă... 

Pe scurt, o carte-album de colecţie, care mai 
are şi meritul de a avea textul românesc tradus 
şi în engleză, spre beneficiul cititorului... mai 
puţin contemporan cu cucutenienii... 

Felicitări şi mulţumiri dlui Radu Adrian (de-aş 
şti cum, s-ar cuveni s-o spun în limba tracilor...). 

(Gh. Păun, mai 2020) 


"|| a Renaşterii. 
>=] Aşa se face 
4] că citim cu 
„|| uimire epopeile 
: sanscrite 
ata Ramayana şi 
"a Mahabharata, 
cea babiloniană 
a lui Ghilgameş... şi ne regăsim spiritual, în cel mai 
fericit caz, la fel ca autorii acestora, care au trăit 
cu multe milenii în urmă. Purtătorii culturii Cucuteni 
gândeau şi simțeau la fel ca noi, sau, mai bine zis, 
noi la fel ca ei, apreciau deopotrivă efortul fizic al 
omului, efortul intelectual, talentul artistic, şi credeau 
în zeii lor aşa cum astăzi credem şi noi în Dumnezeul! 
Dar trăiau în alte timpuri şi condiţii şi au învins, într-o 
formă sau alta, aceleaşi greutăţi ca să poată supra- 
vieţui şi să-şi lase urmele lor în istorie. (Radu Adrian) 


bia primisem prin poştă, pe 

A: sfârşitul lunii mai, anul acesta, 
ediţia a doua, „revăzută şi 

adăugită”, a cărţii Ovidiu Bârlea, etnolog 

şi prozator, RCR Editorial, 2023, 309 p,, 

de lordan Datcu, că agenda marilor sărbă- 

tori ale folcloristicii/etnologiei româneşti ne 

aminteşte că autorul cărţii, strălucitul editor 

şi cercetător al folclorului românesc, 

împlineşte 90 de ani. 

Las deoparte faptul că, din câte ştiu, 
niciuna dintre instituţiile la care Domnul 
Datcu (n. 10 iunie 1933, la Băcăleşti, 
Teleorman) a muncit cu un devotament greu 
de egalat (Editura pentru Literatură, Editura 
Minerva, Institutul de Istorie şi Teorie literară 
„G. Călinescu” al Academiei Române, 
în calitate de membru în colectivul de 
coordonare şi revizie al Dicţionarului general 
al literaturii române) nu a organizat, repet, 
din câte ştiu eu, o festivitate de omagiere 
a unui mare om al culturii naţionale, dar 
nici în presa culturală, literară, cel puţin, nu 
mi-au căzut sub ochi (scriu asta la o zi după 
aniversare) menţiuni, măcar, ale acestui eveniment 
din viaţa unui contemporan de neignorat din corola 
intelectualităţii româneşti din a doua jumătate a 
secolului al XX-lea şi începutul celui de-al XXI-lea 
veac. 

Să fi rămas în memoria noastră culturală numai 
cu Dicţionarul etnologilor români. Autori. Publicaţii 
periodice. Instituţii. Mari colecţii. 
Bibliografii. Cronologie. Ediţia a 
II-a, revăzută şi mult adăugită, 
Editura Saeculum |. O,, 
Bucureşti, 2006 (alte ediţii, 
1998, 2001; precedate, sub 
titlul Dicţionarul folcloriştilor, |, 
1979 şi II, 1983), şi ar fi fost 
de ajuns pentru a fi ocupat 
un loc de prim rang în elita 
cercetătorilor români ai 
domeniului. Sigur că istoriile 
unor discipline, ca şi dicţio- 
narele de autori se opresc 
la anul încheierii elaborării şi 
publicării lor, aşa încât acestea 
nu sunt neterminate, ci doar 
deschise, fie că autorul îşi continuă opera, adăugând 
ceea ce s-a scris în timpul trecut de la data apariţiei, 
fie că alţi confraţi ar face aceasta — aici ar trebui să 
fim de acord că institutele de profil sunt acelea care 
ar trebui să-şi asume, programatic, continuarea, 
ducerea la sfârşit, up-gradarea unor astfel de 
proiecte. Afirmația rămâne valabilă atât pentru 
Dicţionarul etnologilor români, care este o operă 
de autor, cât şi pentru marele Dicţionar general al 
literaturii române, 6 vol., o operă colectivă, apărută 
sub egida Academiei Române, care ar trebui aduse 
la zi, periodic, ritmic, consecvent. 

adâncind-o, transformând unele fişe de 

dicţionar în studii monografice despre autori 
cuprinşi în lucrarea lexicografică, dar trataţi acum, 
cum am zis, monografic, precum Petru Caraman 
(1999), Gheorghe |. Neagu (2004), loan Şerb (2007), 
loana Andreescu (2009), Sabina-Cornelia Stroescu 
(2011), Ovidiu Bârlea (2013, 2023), Petru Ursache 
(2016), Constantin Eretescu (2017), G.T. Kirileanu 
(2021, 2022). Altora, dintre cei mari, precum Adrian 
Fochi, Al.|. Amzulescu, le alcătuieşte fişe complexe 
de receptare critică a operei, pe alţii îi înveşniceşte 
publicându-le corespondenţa (vezi volumul M-au 
onorat cu epistolele lor, 2019, cu sute de scrisori 
de la folclorişti şi scriitori ai vremii; separat, corespon- 
denţa cu Constantin Eretescu). Un volum omagial, la 
un secol de la apariţia cursului lui Ovid Densusianu, 

D): fapt, lordan Datcu şi-a continuat opera, 


Etnologi basarabeni, 
nord-bucovineni 
şi transnistrieni 


Curtea de la Argeş 


Un nonagenar viguros, 
folcloristul lordan Datcu 


Nicolae CONSTANTINESCU 


| 4] Folclorul. Cumtrebuie 
|] înțeles (2009). 
Numindu-l pe lordan 

Datcu, într-un articol 
| omagial, „etnologul 
edificator”, loana- 
Ruxandra Fruntelată, 
| conferenţiar la Facultatea 
de Litere, Universitatea 
din Bucureşti, unul dintre 
| comentatorii mai noi ai 
ilustrului editor, îl numea 
pe acesta „un monstru 
sacru” al mediilor 
etnologice autohtone, 
| considerându-l un „brand” 

| în etnologia românească, 
„adică o garanţie de 
| profesionalism pentru 
|] cunoscători”. Preluând 
"| o afirmaţie a noastră 
| conform căreia Datcu 
„valorează singur cât 
o instituţie”, universitara 
de la Bucureşti îl numeşte pe Datcu un „om provi- 
denţial al etnologiei româneşti contemporane”. 


u ştiu dacă este bine sau nu pentru 
N un critic şi istoric literar, pentru un exeget 
al cărţii de cultură populară ori savantă, 
pentru un editor şi comentator al scrisorilor, mărtu- 


it 


Toto: Dana Panait 


IORDAN DATCU 


Autori. Publicaţii periodice. Institații. 
Mari colecţii. Bibliografii. Cronologie 


N 


IORDAN DATCU 


pomii DATCU 

UN MIT - 

TOMA ALIMOȘ 
st 


Ed 
UNIVERSAL DAISI 


riilor, recuperărilor dintr-un veac plin de convulsii, 
negări, defăimări şi supraevaluări să primească 
adeziunea tuturor (a celor mai mulţi) dintre comen- 
tatorii săi. Cele două volume monumentale, Iordan 
Datcu sau a trăi printre şi pentru cărți, alcătuite de 
lulian Chivu, cu un „Cuvânt înainte” de acad. Eugen 
Simion, cuprinzând, „selectiv (n.n., N.C.), articole, 
recenzii şi câteva scrisori despre scrierile şi ediţiile 
publicate de lordan Datcu” între 1968-2011 (vol. |, 
2012, 576 p.) şi 2013-2018 (vol. II, 2018, 570 p.) 
arată că cei aproape 80 (vol. 1) şi peste 40 (vol. [l) 
de comentatori ai scrierilor lui Datcu sunt, în marea 
lor majoritate, în unanimitate, putem zice, de acord 
cu opiniile formulate de acesta, dovadă a creditului 
total, integral, pe care editorul, etnologul, istoricul 

FOLGLORISTILOR 
DICȚIONARUL 
ETNOLOGILOR & 
ROMÂNI 


ALTE REVELAȚII 
ALE LECTURII 


Seniori ai culturii 


literar îl are în lumea literară/ 
culturală românească. 

Ce fel de critică practică 
„patriarhul etnologiei”, cum l-a 
numit lulian Chivu? Doar că învățatul născut la 
Băcăleşti — Teleorman nu e doar etnolog, ca şi cum 
aceasta nu ar fi de ajuns (!), este editor, istoric literar, 
recuperator. De aici o caracteristică a criticii sale, o 
critică recuperatoare şi, dacă vreţi, întregitoare. Asta 
vine, desigur, din meşteşugul său de editor, adică de 
cititor atent şi responsabil, încât notele sale de lectură 
pot fi reţinute ca importante contribuţii de istorie 
literară de cea mai mare exactitate. 


ub autoritatea lui stau investigaţiile 
S minuţioase, meticuloase despre Etnologi 
basarabeni, nord-bucovineni şi transnistrieni 
(2014), cu o „cronologie selectivă” din „etnografia 
Basarabiei şi Bucovinei”, de la 1673, 26 octombrie, 
„Se naşte la laşi D. Cantemir” până la 2011, [apare 
la Chişinău] Gheorghe V. Madan, Scrieri..., ca şi 
recuperările din scrierile acestora (vezi, în acest 
sens, Nichita P. Smochină, Din literatura românilor 
de peste Nistru, 2015) şi multe altele. 
Nu trebuie trecute cu vederea ediţiile realizate 
de Datcu cu nedezminţita sa rigoare, admirabile 
modele demne de urmat, seriile de documente, 
scrisori, mărturii, pentru care istoria literaturii şi 
culturii româneşti nu poate să-i fie decât îndatorată 
şi recunoscătoare. 
În alte rânduri, nu atât informaţia nudă contează, 
ca de exemplu, în precizările făcute în legătură 
cu lrina G. Lecca, autoarea piesei de teatru S/uţica, 
sau despre ardelenismul lui Emanoil Bucuţa, în 
comentariul la corespondenţa lui Liviu Rebreanu 
publicată de Niculae Gheran, cât nuanțele de 
interpretare, ca, de pildă, în notele şugubeţe ale 
etnomuzicologului Marin Marian Bălaşa cu privire la 
relaţiile lui Mihai Pop („un şarmant şi un năzdrăvan”, 
„un crai al civilizaţiei socio-relaţionale levantino- 
româneşti”) cu colaboratorii săi, sau poziţionarea 
extremă a unei poete, eseiste, comentatoare de 
folclor, Delia Olguţa lordache, care publică un studiu, 
Deconspirarea poeziei magice (eseu pe propria 
răspundere) în care sunt emise păreri „pe propria 
răspundere” despre balada Toma Alimoş sau 
despre un dans popular numit 
„Alunelu”, amendate, elegant, 
de specialistul Datcu. De fapt, 
eleganța, delicateţa sunt tră- 
sături definitorii ale scrisului 
criticului. Ceea ce nu înseamnă, 
în niciun caz, un rabat de la 
exigenţă; dimpotrivă, comen- 
tatorul stă mereu de partea 
adevărului ştiinţific, chiar dacă 
Platon îi este (ca în cazul multor 
autori recenzați de el) prieten. 
Un „reproş” i se poate aduce 
autorului pe care îl comentăm 
aici: inepuizabila sa putere de 
muncă, mărturisind o capacitate 
de cuprindere a aproape tot ce intră în sfera sa de 
preocupări, de a reacţiona, cu extremă rapiditate, 
tuturor provocărilor ivite în câmpul vieţii culturale, 
literare, folcloristice. Viguros, informat, corect, exact, 
lordan Datcu stă ca un reper intelectual de primă 
mărime, un model greu de depăşit. 


IORDAN DATCU 


lui lordan Datcu sunt şi rămân repere 
documentar-ştiinţifice sigure, plăci de 
marmură şi de bronz în edificiul folcloristicii/etnologiei 
româneşti, căi sigure de urmat în cercetarea unui 
domeniu pe cât de vechi, pe atât de puţin cunoscut, 
încă, al spiritualităţii româneşti. 
La mulţi şi buni ani, Domnule Datcu! 


Pi profesioniştii domeniului, scrierile 

Urmuziana 


Lucian COSTACHE 


aleriu Butulescu 
publică în Biblioteca 
Revistei Curtea de la 


Argeş nr. 29 (Ed. Zodia Fecioarei, 
Piteşti, 2021), în volumul 
Teatru, trei piese: Urmuz 
(Dincolo de Zid), Bolyai (Ştiinţa 
] spaţiului) şi Decebal (Asediul). 

Urmuz s-a născut la Curtea de Argeş la 17 martie 
1883 şi a murit dramatic, împuşcându-se în cap 
cu un Revolver, la 23 noiembrie 1923. Am scris cu 
majusculă, pentru că Revolverul pare a fi un personaj 
important nu numai în piesă, ci şi într-unul dintre 
textele sale, căruia i se adresează, aşa cum aflăm 
dintr-o „Filă răzleaţă dintr-un caiet de Cugetări” 

(cum nota Saşa Pană): Revolverului, aproape de 
sinucidere: (lulie 1914) — „Suveran al lumii, trebuie 

să mă închin ţie, căci fără un creier care s-o ceară, 
Divinitatea nu mai poate avea rost; iar tu eşti cel 

care poate dispune cum vrei de acel creier... 
Tu eşti deci Zeul cel mai puternic!...” 

Valeriu Butulescu a înţeles foarte bine 
sensurile majore ale prozei lui Urmuz. Piesa 
de faţă este o operă complet originală, 
făcând legătura, discret, cu mijloacele 
literaturii, artei dramatice şi spectacolului 
dramatic, între epoca lui Urmuz şi frămân- 
tările proprii, transferate personajelor sale 
bizare, şi lumea de astăzi, readucându-l 
pe Urmuz în actualitatea politică, socială, 
morală, emoţională, nu numai în spaţiul 
românesc, ci şi universal. 

Lista personajelor ne introduce şi în 
„caracterul” lor dominant, dar şi în particu- 
larităţi ce ţin de psihic, de comportament 
şi atitudinea faţă de lumea înconjurătoare, 
de preocupări, cu duplicităţi şi complexe, 
urmând parţial modelul urmuzian ori hibri- 
dând caracteristici, aşa cum este personajul 
Cordelia, „casnică”, „devotată”, precum soţia 
„legitimă” a lui Stamate, dar şi provocatoare, cu 
gesturi şi voce seducătoare, precum sirena ori 
precum Pâlnia/pâlnia („singura fiinţă de sex femeiesc 
cu un tub de comunicaţie ce i-ar fi permis să satisfacă 
şi cerinţele dragostei, şi interesele superioare ale 
ştiinţei”). „Mitică e scriitor, grefier la Curtea de Casaţie 
şi are 40 de ani; Stamate: filosof, fost croitor, vârstă 
medie; Cordelia: casnică, voluptoasă, carnală — soţia 
lui Stamate; Turnavitu: politician cu faţă umană; se 
învârte abil şi se crede ventilator; Gayk: mitoman, 
general în rezervă; Dragomir: adolescent timid şi 
complexat, băiat de negustor; Polițistul: personaj 
ambiguu, dotat cu uniformă şi armă de foc; Vân- 
zătorul: comerciant ambulant de ziare, vârstă medie; 
Gil: prieten din copilărie al lui Mitică, personaj invizibil, 
fără replici verbale, care râde sonor în cele mai 
potrivite momente.” 


acest ultim personaj că pare un spectator din 
interiorul textului care reacţionează uneori 
amuzat, ironic, autoironic, persiflant şi parodic, alteori 
revoltat, nervos, atitudinal, critic. E un fel de voce în 
tonalităţile căreia se reflectă starea celorlalte perso- 
naje, un fel de cor antic redus substanţial, având rolul 
corului de amoraşi pe o singură voce, ca în Fuchsiada. 
Piesa e subintitulată, preluând integral subtitlul epo- 
peii urmuziene: „Fantezie bizară — eroică, erotică 
şi muzicală”. Punerea în scenă a textului a urmat, 
ca indicaţii de regie, aceste precizări. Elementele 
de deixis temporal şi spaţial sunt abundente, reflex 
auctorial ce vrea să impună mai multă rigoare şi 
precizie regizorală, autorul fiind conştient că orice 
abordare a unui subiect ce pleacă de la Urmuz pre- 
supune ceea ce am numit, cu o construcţie preluată 
de la Nicolae Apostolescu, /latențe interpretative. 
Decorul, pregătirea scenei în spectacolul dat 
de actorii Teatrului „Al. Davila” din Piteşti a reţinut 
doar parţial, poate chiar prea sumar, datele autorului. 
Nu e un reproş, cât o modestă şi respectuoasă 
recomandare, cunoscând constrângerile unui 
spectacol în deplasare. Un decor mai bogat, din 
punctul nostru de vedere şi în consens cu ceea ce 
a gândit dramaturgul, s-ar fi cuvenit. Ne confruntăm, 
astfel, cu un decor într-adevăr urmuzian, mai dens, 
în care amănuntele nu sunt niciodată întâmplătoare, 


Fc: să caracterizăm, am spune despre 

Curtea de la Argeş 


Urmuz (Dincolo de Zid) 


ci, dimpotrivă, foarte vorbitoare, aşa cum a înţeles şi 
dl Valeriu Butulescu. Mai mult, autorul încheie textul 
cu date suplimentare, creatoare de atmosferă, cu o 
coloană muzicală aferentă: „duetul vocal-instrumental 
(Cordelia şi Fuchs) devine dominant şi strălucitor”, 
căpătând „nuanţe triumfale” (precum ieşirea la rampă 
a lui Fuchs din epopeea urmuziană). 

Aşadar: „Acţiunea are loc în seara zilei de 23 
noiembrie 1923, la Bucureşti, pe o alee desprinsă 
din Şoseaua Kiseleff. În faţa unor boschete cu frunze 
îngălbenite sunt două bănci de lemn. Fiecare bancă 
e străjuită de un felinar aprins. In dreapta se văd 
înşirate mai multe firme: Bufet, Algazy & Grummaer, 
Băcănie etc. Partea stângă a scenei e dominată 
de un Zid masiv, compact şi înalt, din cărămidă 
netencuită. In Zid se văd contururile unor uşi şi două 
ferestre, toate trei zidite cu cărămidă. Pe uşă scrie 
cu litere mari: Familia Stamate. Tot în Zid, jos, bine 
încastrată, se vede Pâlnia. E o pâlnie mare, tip 
SA Melo Canalul orizontal al Pâlniei străpunge 
Zidul. E suficient de larg 
ca să permită trecerea 
unui om care se târăşte. 
| Ranforsat, capătul rotund al 
| Pâlniei se sprijină pe pavajul 
” Cum se vede, „autorul 


asigurând în spiritul 
lui Urmuz o densifi- 
care a obiectelor de 

decor, chiar de aglo- 
merare semnificativă, 
obositoare, agasantă în plan psihic. 


cena 1 e însoţită de alte precizări care 
ţin de personajul Mitică (alias Urmuz), cu 


trăsăturile scriitorului. Scenele 1 şi 2 sunt 

un lung monolog al acestuia, cu numeroase detalii 
de scenă, de interpretare, de atitudine, de sunete 
ce vin din eter. Mitică (Urmuz) vorbeşte despre 
Dumnezeu, despre Fuchs (pe care-l caută; autorul 
pare că îl caută în altă realitate decât în cea a 
ficţiunii), despre căutările literaturii, despre masculi- 
nitate şi femeie, despre călătoria lui Fuchs în Haos. 
Vorbeşte apoi cu Revolverul pe care-l scoate din 
buzunar şi căruia i se adresează cu „Majestate!” 
Esenţa scenei este remarcabilă şi e rezumată de 
personaj: „Mitică (serios): [...] Cum să mă judec? 
Eu pe mine? Ar fi un flagrant conflict de interese. 
Cum să dau eu o sentinţă radicală? Şi tot eu 
să o execut? Eu? Judecător, victimă şi călău.” 
(s. V.B.). Gil e un confesor căruia i se adresează, 
un fel de alter-ego rezonator, care comunică atitu- 
dini, impresii, stări, numai prin tonalităţile râsului. 

Odată cu scena a treia, intră şi celelalte per- 
sonaje: în scena 3, Polițistul; în scena 5, Gayk; în 
6, Turnavitu; în 9, Vânzătorul; abia în 12, Stamate 
(personaj aşteptat de cititor şi deosebit de complex, 
greu de interpretat, ca, de altfel, şi rolul lui Mitică 
sau cel al Cordeliei: în spectacol, Adrian Duţă, Gogu 
Preda, Alina Diaconu) şi Cordelia, în scena 14. Întâi 
se aude doar vocea indignată şi gravă a lui Stamate, 
de undeva din interiorul Pâlniei. Personajul şi autorul 
(Mitică) încearcă din răsputeri să se/să-l elibereze. 
Valeriu Butulescu creează o scenă memorabilă, 
esenţială pentru înţelegerea tuturor personajelor lui 
Urmuz, care trăiesc continuu într-o cuşcă familială, 
socială, istorică şi emoţională din care nu pot să 
iasă. E un sentiment acut ce duce la agresivitate, 
la violenţă şi asupra altora, dar şi, mai ales, asupra 
propriei persoane — Sinuciderea. E o stare continuă, 
acută, de încarcerare într-un mediu dacă nu ostil, 
măcar limitat şi fără perspectivă. Singura eliberare 

ar putea-o da dragostea sau arta, dar boala devine 
cronică, pentru că ea nu mai e a unui individ, ci 

a întregii comunităţi, e o boală socială şi istorică, 
revărsată universal — într-o lume gândită şi trăită 
ca „fără rost şi necesitate”. 


Fuchs, şi un rătăcitor prin „Haosul” existen- 

ţial. Butulescu construieşte impecabil starea 
lui Stamate, „confuz, înnebunit, dezagregat”, dar îi 
va adăuga câte ceva din stările confuze ale fiecăruia: 
Algazy, Grummer, Turnavitu, Cotadi, Dragomir, eroii 
din Plecarea în străinătate sau din După furtună. 
In scena 14, apare Cordelia, iar din scena 16, doar 
Vocea Cordeliei. Tensiunea dramatică se intensifică, 
apariţia femeii dă textului o altă turnură, pentru că se 
subminează permanent ideea femeii caste, legitime, 
casnice (cu expresia epocii, „menagiul casei”), în 
amestec cu comportamentul şi mentalităţile cartierului 
„celebru” şi „rău famat”. Nu e deloc întâmplător 
că în scenele acestea, de legături emoţionale, se 
intensifică şi acordurile muzicale însoţitoare. Replicile 
sunt străvezii, jucând parcă acordurile s/ujitoarelor 
plăcerii, dar şi provocările lascive, tentante, ale 
sirenei ori ale Afroditei: „Cordelia (în transă erotică): 
Nu te opri, Fuchs! Ah, ce bine te simt, scumpule! 
Doamne, cât poţi să fii de profund! Sol minor! Sol 
minor! Aşa, iubitule! Imaginează-ţi că 
sunt minoră... // (Fragmentul muzical 
atinge punctul culminant.) 

Scena aceasta, a 16-a, ne trimite 
direct la esenţa subtitlului, cuprinzând 
sensul fiecărui cuvânt: fantezie, bizară, 
eroică, erotică, muzicală. Constatăm 
unitatea comportamentală a fiecărui 
personaj de-a lungul întregului text, 
constituindu-se clar în individualităţi 
artistice, scenice, ceea ce poate permite 
actorilor să intre în pielea personajului, 
care are complexitate în cadrul unui 
caracter ferm, bine conturat. Nu ne 
propunem aici o caracterizare a lor, 
dar putem face observaţia că ele sunt 
încadrabile urmuzian şi, remarcabil, 
că, în personajul Mitică, dramaturgul 
a văzut bine persoana reală a lui Demetrescu-Buzău, 
cea din realitatea aievea, cea închipuită sau reală din 
datele sale biografice atât de diferite ca interpretare 
şi acel Urmuz ca voce auctorială în propriile ficțiuni. 


Fra e un excomunicat, asemenea lui 


creează spaţiul retrospectivării propriei vieţi, 
a propriilor stări, certificând o realitate trăită 
şi în consens cu cea gândită. Punctul de vedere 
exprimat de Nicolae Manolescu privind realismul 
operei lui Urmuz, de tip corintic, nu departe, ca 
trăire şi reprezentare a epocii, de proza Hortensiei 
Papadat-Bengescu şi de interesul pentru psihologie 
şi psihanaliză, pentru introspecţie, se regăseşte şi în 
numeroasele replici referitoare la istoria” vremurilor 
de atunci, şi care se repetă în istoria recentă, ca un 
blestem de care omul nu se poate elibera. Există însă 
o singură cale: ironia şi autoironia, „o rasă mai bună 
şi superioară de oameni” rămânând un deziderat pe 
care doar arta, muzica l-ar putea împlini. Oboseala 
acestei căutări, conştientizarea iluziei duc la o posibi- 
lă eliberare prin violenţă: asupra altora şi asupra pro- 
priei persoane. În piesă, ştirile din ziare contrastează 
cu dorinţele personajelor. E spectaculos contrastul 
celor două realităţi, una trăită şi cealaltă gândită, 
de o parte şi de alta a unui Zid real sau imaginar. 
Ce e Dincolo de Zid? Butulescu sugerează că acest 
dincolo e din orice parte ai privi, într-o lume a relativi- 
tăţilor, o lume care are „setea mulțimilor, a numărului, 
a distanțelor şi a iuțelilor mari, fără rost şi necesitate”. 
Presa e cea lucidă, cea care aduce informaţia la 
zi, uneori rece şi crudă, alteori indiferentă, situată 
mereu în prezent şi de aceea cinică, nu are amintiri 
şi nici speranţe, preocupată de faptul divers ori 
de cel senzaţional, şi de a crea opinii în consens 
cu interesele „de sus”. Vocea Vânzătorului anunţă 
„Ştiri proaspete”: „In Dealul Mitropoliei, un deputat 
a încercat să violeze noua Constituţie! Senzaţional. 
Scriitorul care s-a împuşcat a fost înmormântat 
la Cimitirul Bellu!” 

Mitică îi oferă scriitorului o trecere în revistă 
a preocupărilor şi întâmplărilor cotidiene de 
interes minor pentru Mitică: averea şi sărăcia, gura 
lumii, zvonistica, invidiile în necunoştinţă de cauză. 
Dincolo de un Zid imaginar, Mitică discută despre 
sine, trecut parcă pe partea cealaltă a zidului, un 
fel de dedublare, de dialog cu propria „umbră”, de 
multiplicare, de retrăire a vieţii lui şi a personajelor 
sale. Nedumerit, Vânzătorul de ziare întreabă: 
„Dacă eşti Demetrescu, ce cauţi aici? De ce nu 
eşti la Bellu?”/ Mitică: „Am ieşit în oraş, să cumpăr 
ziare!” Dialogul devine halucinant, iar interlocutorul 
tremură şi recunoaşte că „a auzit multe nerozii în 
viaţa lui”, dar că „asta le întrece pe toate! Nu pot 
să cred!; (Blocat) Va să zică, matale eşti mort?/ 
Mitică: Da, Dom'le! Aşa scriu ziarele!” 

După ce face inventarul propriei averi (textul 
piesei înregistrează constatările din procesul-verbal 
al lui N. Dezideratu, polițistul care a găsit în realitate 
cadavrul grefierului Demetrescu, între care şi „un 
ceas de aur fără capac, suma de lei 943 şi una 
bucată revolver marca STM, cu cinci cartuşe 
netrase”. Citind ziarul, află cu exactitate şi locul 
din cimitir. Meditează asupra morţii şi somnului, 
considerând că „Moartea e o performanţă la 
îndemâna oricui. Somn din care nu te mai trezeşti... 
Somn fără vise e moartea.” Tema morţii devine 
punctul culminant al textului şi se împlineşte o 
altă coordonată a scrisului urmuzian, pe care 
dramaturgul o intuieşte pe deplin. Aşa cum am 
încercat să demonstrez că Plecarea în străinătate 
e plecarea în „Marea străină” — Moartea. 

Ultimele scene densifică dialogul cu teme şi 
motive de actualitate, de la dragoste, amor, la 
prostituție şi perversitate, la reputaţie, viaţa de acasă 
(în orice sens), comerţ, cum se vinde şi se cumpără 
amorul, satisfacția imediată, conversaţia ademeni- 
toare şi ipocrită, jocul cochetăriei ispititoare. Cordelia 
îi spune lui Dragomir o poveste tristă, despre un 
Zmeu, nimic altceva decât o prăbuşire a idealului 
de dragoste în mocirla cotidiană (o altă 
temă urmuziană majoră), ca a tuturor 
idealurilor. Textul nu cade în ridicol, pentru 
că intenţia autorului este de a cobori de pe 
soclu, din icoană, făptura femeii oarecare, 
şi e nevoie de ridiculizarea personajului, 
de ironie şi amuzament, pentru a susţine 
contrastul dintre naivitatea oarbă a lui 
Dragomir şi luciditatea rece a Cordeliei, 
care se devoalează prin limbaj (cu nicio 
nuanţă de misoginism însă). Dragomir 
e asemenea lui Bufty, fiul gras şi blazat 
al lui Stamate, cu deficit de inteligenţă 
şi escesiv hormonal, iar Cordelia e copia 
Pâlniei, dar şi un fel de hibridare cu 
nevasta legitimă a filosofului de la consiliul 
comunal. Scena 23 pregăteşte deznodă- - 
mântul şi echilibrează scena anterioară a derizoriului: 
Mitică, Dragomir şi Cordelia discută despre libertate. 
Replica lui Mitică, intrat în „transa monologului” 
cu care începe scena, ar trebui reprodusă integral, 
pentru că rezumă o întreagă filosofie de viaţă, 
aşa cum aflăm din Puţină metafizică şi astronomie 
şi din Însemnările „răzleţe”, surprinsă magistral 
de dramaturg. 


Sa pare a fi singurul univers al omului, 


D: lasi dintre Vânzătorul de ziare şi 


dar numai cu condiţia de a-şi conştientiza 

existenţa până la cel din urmă amănunt. 
A se cunoaşte pe sine este echivalent cu a cunoaşte 
întreaga lume şi pentru care e nevoie de sinceritate 
şi curaj. Eul e asemenea unui Demiurg de la care 
porneşte lumea, aşezat în centrul lumii, de unde 
porneşte propriul univers. Deplasat în afara lui, îl 
poate conştientiza şi contempla. Se desfiinţează 
astfel orice cenzură interioară, ajungându-se la 
libertatea absolută, care desfiinţează şi instinctul de 
conservare şi produce recunoaşterea Revolverului 
ca „Zeul cel mai puternic”, „suveran al lumii”, „cel 
care poate dispune cum vrea de acel creier”: Timpuri 
bizare! ne spune scenariul lui Valeriu Butulescu. Atâta 
luciditate e însă obositoare şi pentru creier şi pentru 
suflet (înţeles ca psihic) şi primejdioasă pentru sin- 
gura certitudine -— trupul. E în acest monolog disputa 
dintre „comeseni”, de o parte, metafizica (religia, 
teologia, credinţele, filosofia), şi de alta, astronomia 
(fizica, ştiinţa); de partea cealaltă, în stradă, plebea 
naivă, credulă, ideologă, protestatoare. Un alt Zid, 
al treilea, Dincolo de Zid, de o parte şi de alta. 

Se pare că singura certitudine e Frumosul, 


muzica, arta, opuse oricărui alt lucru: minciuna, jugul, 
injustiţia, lipsa Justiţiei. Textul piesei construieşte 

aici ideea altui Zid, venind în/din actualitatea trăită. 
Se sugerează actul creaţiei în sine, facerea operei, 
laboratorul, atelierul manuscriselor (vezi acad. lon 
Pop, În atelierul lui Urmuz): „Mitică (absent, îşi pipăie 
tâmplele şi fruntea; monolog somnambulic): Ce 
coşmar! De câte ori mă trezesc, dau de mine... 
Omniprezent! De unde atâta eu? Eu şi iar eu! Mereu 
la datorie. Nonsens cu inflexiuni logice... Trăiesc din 
plin măreţia secundei. Mica veşnicie dintre două bătăi 
ale inimii. (Tare.) Timpuri bizare! Netotul crede că 
ştie totul! Că ştiinţa încape în mintea lui netoată! 

Au personificat misterul şi i-au spus Dumnezeu. Tot 
ce nu înţeleg fizic introduc în metafizică. Dar neştiinţa 
lor a făcut o ştiinţă. (Scrie iar şi şterge, în manuscris. 
Râde.) Un semn de întrebare am aruncat în Oceanul 
Certitudinii! Şi ce furtună a urmat! Şi ce mai valuri! 
(Spre sală.) Vezi Gil? Oamenii tânjesc după libertate. 
Însă puţini o înţeleg. Libertatea nu elimină lanţurile. 
Le transformă în datorie şi obligaţii. Jugul conjugă 
forţele. Nu înjugă şi nu subjugă. Fără ham, cu toată 
bunăvoința cailor, căruţa e greu de urnit! Dar ce 
folos? Puşi să tragă la ham, oamenii liberi au 
randament mizerabil! (Tare.) Nimeni nu vrea să 


vâslească. Toţi vor timona.. 
o solidaritate morbidă. La noi, mentalitatea hoţească 


. Complicitatea aa fă 


e mai gravă decât hoţia... În curând vor fura şi 
oamenii cinstiţi, ca să fie în pas cu moda! Dreptatea 
are tâlharii ei, înfofoliţi în robe, iar dreptul e strâmb! 
La piaţă se cumpără şi se vând sentinţe. Mă tem de 
zeiţa Justiţiei! O femeie care învârte sabia legată la 
ochi e imprevizibilă şi periculoasă... (Pauză.) Ţara 
geme de hoţi potenţiali! Ei nu fură! Nu au suficient 
curaj. Statistic, ei îngroaşă rândurile oamenilor 
drepţi. Dar urăsc legile. Şi sunt mereu solidari cu 
hoţii de succes... E naiv să crezi că un stat corupt 
va combate corupţia! Un popor nu se va ridica nici- 
când prin vot popular. Că societatea reală e alcătuită 
matematic. Mulțimea iraţională este partea ei cea mai 
consistentă... (Pauză.) Din cărţi necitite, impostura 
îşi face piedestal... (Oftează.) Unele lucruri sunt 
prea mari pentru a le vedea. Şi prea adânci pentru 
a fi înţelese. (Patetic.) Uitaţi-mi numele! Ştergeţi-mi 
chipul! In aceste gânduri nu-s eu. E un strop din 
gândirea veacului meu.” Un adevărat rechizitoriu 
asupra actualităţii, prelungit în timp, în trecut 

ca şi în viitor, ca un dat permanent al istoriei. 


cenele devin din ce în ce mai muzicale şi 
S mai expresive: Nocturna nr. 15 de Chopin, 

Sonata Lunii de Beethoven, până la 
vocalizele Cordeliei din spatele Zidului, „Pa — Pa — 
Pa” din Flautul fermecat, cu „replicile lui Papaghenio 
redate instrumental, la pian, de Fuchs”. „Duetul vocal- 
instrumental devine dominant şi strălucitor”, în timp 
ce din boschetele din spatele băncii se aude o 


împuşcătură puternică. Magistral punct final, care 

îmbină finalul Fuchsiadei cu un eveniment biografic. 
De fapt, această îmbinare de ficţiune cu realitatea 
biografică a lui Urmuz, cu realitatea lumii dintotdea- 
una, de epocă şi de actualitate, cu inserţiile muzicale 
fascinante şi cu elementele de decor extrem de 
sugestive, conferă teatrului lui Valeriu Butulescu aura 
de spectacol dramatic inedit, fermecător, fie că citim 
textul, fie că acesta devine spectacol de scenă. 
Mitică repetă gestul eroului din După furtună: se 
suie într-un copac, îşi numără gologanii şi aşteaptă 
sosirea dimineţii. Concluzionează că tot ce s-a 
întâmplat e din cauza „acestei Pâlnii nenorocite”, 
dramaturgul invitându-ne la mai multă atenţie 
psihanalitică, freudiană. Chiar dacă piesa se încheie 
cu un deznodământ „aproape” previzibil, finalul este 
deschis şi, asemenea operei urmuziene, conţine 
numeroase latenţe interpretative. În ultimele replici, 
e de văzut, între numeroase alte sugestii, şi disputa 
dintre Algazy şi Grummer: „...tot ce rămăsese bun 
în literatură fusese consumat şi digerat. Lipsit astfel 
pe viitor de orice hrană a lui mai aleasă, Algazy...” 
Cel care citeşte textul pare a avea un câştig în plus, 
dramaturgul îi furnizează, dincolo de dialog, detalii de 
înţelegere superioară a textului: „Pâlnia a dispărut din 
scenă. În locul unde era Pâlnia, Zidul este compact. 
Visul s-a terminat.” Pentru orice regizor sau pentru 
cel care se ocupă de decor, unele detalii sunt dificil 
de împlinit, ceea ce face din piesa lui Valeriu 
Butulescu un text exemplar, care necesită perfor- 
manţă la punerea în scenă, ca spectacol dramatic. 


u ocazia Simpozionului Internaţional 
Urmuz 140-100, Curtea de Argeş, 


România, 17-19 Martie 2023, Teatrul 
„Al. Davila” din Piteşti a pus în scenă piesa dra- 
maturgului, jucată pe scena Centrului de Cultură şi 
Arte „G. Topîrceanu” din urbea domnească şi regală 
a Argeşului. Cu roluri dificil de jucat, actorii teatrului 


| din Piteşti au oferit un spectacol memorabil. Am 
| remarcat pentru cele mai complexe roluri, ce au 


necesitat o interiorizare specială, profundă, inter- 
pretarea de excepţie a lui 
Adrian Duţă, în rolul lui 
Stamate, a lui Gogu Preda, 
în rolul lui Mitică, a Alinei 
Diaconu, în rolul Cordeliei 
(rolurile principale, cele mai 
delicate, necesitând nuanţare 
emoţională şi, cum indică 
autorul, situate între „starea 
de transă”, „somnambulie”, 
“| „transa monologului”, „transa 
erotică”, „ieşirea din transă”. 
În celelalte roluri au fost 
distribuiţi Petrişor Diamantu, 
Turnavitu; lonuţ Oanţă, 
Polițistul; Robert Tudor, Gayk; 
Mihai Savu, Dragomir, cu 
interpretări exacte în spiritul propus de dramaturg şi 
construite adecvat, ca spectacol dramatic, de regizor. 
Punerea în scenă, regia artistică, aparţine Monei 
Gavrilaş, scenografia, Mirunei Varodi. Coregrafia este 
semnată de Florin Fieroiu. Apreciem efortul întregii 
echipe care a încercat să pună în scenă un text 
de complexitate maximă, personal fiind adeptul 
respectării vocii auctoriale şi mai puţin a „găselniţelor” 
dincolo de litera textului, cu improvizații provocate 
din lipsa fondurilor pentru un decor aşa-zicând 
„clasic”, sugerat de textul scris şi de epocă. 
Conceput ca spectacol din îmbinarea textului 
vorbit, interpretare muzicală vocală şi instrumentală 
şi coregrafie, cu inserţii deictice de puternică sugestie 
analitică, de ficţiune şi date ale realului biografic, de 
epocă şi de actualitate —, punerea în scenă a dat 
sensul cuvenit fanteziei eroice, erotice (fără pudori 
inutile, dar şi fără nicio urmă de vulgarizare) şi muzi- 
cale (un omagiu adus celui îndrăgostit de muzică, de 
concerte şi de pian, de compoziţia muzicală), bizare 
prin însăşi această compoziţie integrală, amestec de 
arte diferite şi prin numeroasele sensuri prezente în 


fiecare replică de-a lungul întregului text. 


Piesa lui Valeriu Butulescu nu este o dramatizare 
a prozei urmuziene, ci o piesă originală, „incitantă 
şi mult recompensatoare pentru cititor” (Gh. Păun, 
neeuclidiană, prefața la carte, p. 8), 
dar şi pentru spectatorul luminat în interior şi nu 
numai de reflectoare. Poate că a considera piesa 


o epopee dramatică (în sensul dublu al încadrării) 


nu e o exagerare, ci un omagiu adus amândurora. 


(În imagini, scene din piesă, în interpretarea 


Teatrului „Al.Davila” din Piteşti, martie 2023.) 

reliminarii. 
Fenomen spiritual 
de o evidentă 


complexitate, avangarda 
literară indică în esenţă o 
schimbare profundă în modul 
de a concepe şi a structura obiectul literaturii. Prin 
acţiunea sa ofensivă şi polemică, avangarda impune 
definitiv o altă atitudine faţă de lumea formelor 
literare, reprezentând „modul cel mai vizibil de revoltă 
împotriva unei situaţii constituite, pentru a o răsturna 
şi a o dezorganiza” (Umberto Eco). „Obiectul şi 
metoda «agresiunii» avangardiste, de diferite tipuri 

şi grade de violenţă, constata Adrian Marino, este 
opoziţia, contestarea, cu un termen consacrat: 
ruptura..." (1) Formă de insurecție totală, „distructivă” 
şi „ireductibil iconoclastă”, avangarda este definită, 

în general, prin două atitudini tipice extreme: (a) 
negarea radicală a tradiţiei cultural-literare şi situarea 
în afara oricăror tipare moştenite; (b) aspiraţia către 

o absolută înnoire a limbajului, „recuperarea purității 
originare” (Adrian Marino). 

Termenul de avangardă e cuprins în cele mai 
extreme variante ale modernismului: expresionism, 
dadaism, cubism, suprarealism etc., mişcări în 
măsură să ilustreze o stare de criză prin actele 
anarhice şi revoluţionare, spectaculoase. „Mişcare 
de şoc”, de ruptură şi de deschidere, în acelaşi timp, 
în definitiv, „avangarda înseamnă libertate” 
(Eugen Ionescu). 


C limat. Reprezentanţi. Printr-o 
rapidă adaptare la propunerile 
de înnoire artistică, contextul 
cultural românesc de la începutul secolului 
al XX-lea s-a dovedit deschis tuturor 
reprezentărilor avangardiste din alte ţări. 
Semne ale unei asemenea participări la 
efervescenţa literară novatoare a epocii 
se pot descoperi începând cu anul 1912, 
când adolescenţii S. Samyro (Samuel 
Rosenstock), Tristan Tzara, |. lovanaki (lon 
Vinea) şi Marcel lancu editează la Bucureşti 
„revista modernistă” Simbolul (26 oct. — 
25 dec., în total patru numere). La 14 iulie 
1916, Tristan Tzara şi Marcel lancu organizează 
la Zurich primul spectacol DADA, „insurecția de la 
Zurich” punând bazele cunoscutei mişcări dadaiste. 
Deşi abia un adolescent, în anii 1914-1915, Tristan 
Tzara compunea poeme şi mature şi moderne pe 
atunci, în care simbolismul se amesteca fericit cu 
tradiţia autohtonă. De la Minulescu la B. Fundoianu, 
de la Adrian Maniu la Bacovia, de la lon Pillat la 
Camil Baltazar, adică tot ce s-a realizat în acest sens 
încă din acea vreme sau ulterior în lirismul românesc, 
sună convingător din versurile lui Tristan Tzara: semn 
neîndoios al unei personalităţi excepţionale, menită 
oricum să-şi realizeze cele mai derutante trăsături. 
Prin Tristan Tzara, literatura română confirmă avan- 
gardismul „programatic” al lui Urmuz, situându-se 
cu succes în fruntea avangardei europene. 

Avangarda românească se manifestă destul de 
unitar, ca formă de expresie şi ca program teoretic. 
Aspectul particular i-l conferă, în acest sens, accentul 
dominant negativ, de ruptură şi opoziţie, în numele 
acelei libertăţi şi „disponibilităţi absolute”. Negaţia 
este extremă şi fără drept de apel: „Numai contrastul 
ne leagă de trecut” (Tristan Tzara); „Să ne ucidem 
morţii!” (Contimporanul); „Arde maculatura biblio- 
tecilor” (unu); „Am rupt orice legătură cu arta 
trecutului, căci secolul nostru de emoţii puternice 
şi fulgerătoare are nevoie de forme noi pentru 
manifestările lui de artă” (Punct); „Lumea trebuie 
reinventată” (75 H.P). Mişcare, şi nu şcoală literară 
sau artistică, avangarda literară se caracterizează 
prin activism şi spirit de frondă, deopotrivă, „în 
perspectiva eliberării de coduri şi canoane către 
o nouă autenticitate a creaţiei”. (2) „A fi distrugător, 
iconoclast, terorist, nihilist tinde aşadar să se 
confunde cu esenţa însăşi a avangardei.” (3) 

În finalizarea unor astfel de iniţiative” şi 
experimente novatoare, programatice, în spaţiul 
românesc interbelic se vor ilustra, cu deosebire, 

Proza de avangarda 
(Schiţă orientativă) 


următoarele reviste de avangardă: Contimporanul, 
cu program constructivist; apare săptămânal (3 iunie 
1922 — 7 iulie 1923), apoi lunar (apr. 1924 — ian. 
1932) la Bucureşti, sub îndrumarea lui lon Vinea, 
avându-i printre colaboratori, printre alţii, pe Felix 
Aderca, Tristan Tzara, Tudor Arghezi, Ilarie Voronca, 
Camil Petrescu, lon Pillat, lon Barbu, lon Vinea, 

V. Eftimiu, N. Davidescu. Contimporanul este 
continuat în forme mai violente, de Integral, revistă 
de sinteză modernă, una dintre cele mai importante 
publicaţii ale avangardei, Bucureşti (1925-1928), 
redactori F. Brunea, M.H. Maxy şi Ilarie Voronca, 

şi, cu deosebire, de revistele 75 H.P (1924), Punct 
(1924-1925), Urmuz (1928), Alge (1930-1933) 

şi Meridian (1934-1936). 


gătorul” (Geo Bogza). Motivele esenţiale 

ale doctrinei avangardiste pot fi identificate 
cu deosebire în opera literară a lui Urmuz (Demetru 
Demetrescu-Buzău, 1883—1923), căruia T. Arghezi 
îi tipărise primele proze avangardiste (Pâlnia şi 
Stamate, Ismail şi Turnavitu) în revista Cugetul 
românesc (nr. 2 şi 3, 1922), alte trei schiţe (Emil 
Gayk, Plecarea în străinatate, Cotadi şi Dragomir) 
fiind publicate, postum, în revista Punct (nr. 9, 10 
şi 11, 1925). La iniţiativa lui T. Arghezi, revista 
Bilete de papagal îi va retipări microromanul Algazy 


Pi de avangardă. „Urmuz premer- 


şi Grummer (nr. 16 din 1928), în acelaşi an, revista 
Contimporanul (nr. 84, 1928) publicându-i schiţa 
După furtună. Mai târziu, în 1930, în colecţia Editurii 
Unu, Saşa Pană va edita volumul de scrieri intitulat 
Urmuz, incluzând, alături de celelalte şapte schiţe 
şi de celebra pseudofabulă Cronicari, şi proza 
Fuchsiada, volum reeditat în 1970 (Pagini bizare), 
sub îngrijirea aceluiaşi editor. 

Etape ale receptării. Întâmpinată la început 
mai ezitant, opera lui Urmuz va beneficia treptat de 
comentarii tot mai elogioase, îndeosebi în cercurile 
avangardei, care au văzut în autorul ei „un simbol 
al revoltei împotriva convențiilor literare şi un mare 
premergător, anunțând mişcarea dadaistă şi supra- 
realistă” (4). Ştefan Roll, de exemplu, descoperă 
în autorul Paginilor bizare un „Jarry român [...] 
răsturnător mai temerar de calcule mondiale”; Ilarie 
Voronca intuieşte în opera acestuia însăşi esenţa 
mişcării avangardiste, „prevestirea prăbuşirii 
convențiilor, identificarea scrisului cu o existenţă 
neconcesivă”, iar Geo Bogza îl plasează pe Urmuz 
printre „poeţii blestemaţi”, numindu-l deschizător 
de drumuri, spre „o nouă geografie a sensibilităţii”. 
Peste ani, Eugen Ionescu, un alt celebru avangardist, 
descoperea în Urmuz „unul dintre premergătorii 
revoluţiei literare universale, unul dintre profeţii 
dislocării formelor sociale, ale gândirii şi ale limbajului 
din lumea asta”. Mai puţin obişnuită cu un asemenea 
gen de literatură, critica literară reţinea iniţial doar 
dimensiunea comică a Paginilor bizare. G. Călinescu, 
de exemplu, evidenția „inteligenţa vie” şi umorul 
„inocent şi rafinat” al prozatorului, numind însă aceste 
scrieri doar „simple elucubraţii premeditate, fără 
un sens mai înalt” (5) sau „nişte false automatisme, 
parodiind academismul prozei curente” (6). Mult 
mai exact, Perpessicius recunoştea în cele câteva 
„schiţe fantastice”, „jocul voluntar şi amuzant al unui 
temperament prin excelenţă satiric”, suficient pentru 

„a marca o dată în istoria scrisului nostru contem- 
poran” (7). 

Disoluţia epicului şi a personajului. „Lumea 
pe dos”. Intitulat, ironic, „roman în patru părţi”, Pâl/nia 
şi Stamate subminează, prin caracterul său polemic, 
structurile consacrate ale speciei romaneşti (stiluri 
consacrate, tipuri de personaje şi situaţii etc.), 
constituindu-se astfel într-o parodie „redusă la 
câteva toposuri îngroşate, caricate, deturnate de 
la funcţionalitatea lor ratificată de experienţa acestui 
tip de comunicare” (8). În ciuda conţinutului extrem 
de concentrat şi redus la esenţă, Pâlnia şi Stamate 
respectă, aparent, forma tradiţională a unei opere 
epice, cu toate elementele aşezate într-o ordine 
firească: partea |: descrierea „balzaciană” a aparta- 
mentului familiei Stamate; apariţia familiei Stamate; 
partea a II-a: prezentarea personajelor; statut social; 
caractere, raporturi; partea a Ill-a: desfăşurarea 
acţiunii propriu-zise (drama lui Stamate şi a membrilor 
familiei sale; seducerea şi căderea lui Stamate); 
partea a IV-a: conflictul final; deznodământul. 

Debutul conţine incipitul oricărui roman „clasic”, 
balzacian, atent la descrierea cadrului, manieră brusc 
contrazisă prin „rupturile de nivel!” din fraza a doua. 
Dintr-o astfel de perspectivă, scriitorul sugerează că 
literatura tradiţională, prin întregul său mecanism de 
formule stereotipe, nu se mai adresează spiritului, 
devenind, prin urmare, imposibil de 
asimilat: „În antiprozele sale, Urmuz are 
pentru prima dată conştiinţa critică acută 
că sistemul de convenţii al literaturii 
acceptate a intrat în criză şi este necesară 
i o dinamizare a acestuia. Literatura ca 
«hrană spirituală» nu mai este suficientă 
în dozele tradiţionaliste, fiind iminentă o 
| distrugere a acesteia şi o recuperare în 
alţi termeni.” (9) În privinţa viziunii social- 
estetice, poziţia critică a autorului faţă de 
societate şi faţă de estetica momentului 
se concentrează asupra preocupării 
pentru înlocuirea realului evocat în operă 
(bazat pe rațiune, ordine, motivaţie etc.) 
cu ficţiunea, eliberată de asemenea limite. 


sa denaturată şi exclude rigoarea structurii 

tradiţionale a enunţurilor, coerenţa şi 
cauzalitatea acţiunii, motivaţia personajelor, structura 
psihologică convenţională. În acest context, naratorul 
omniscient menţine mărcile consacrate ale statutului 
său, iar naraţiunea mimează progresia (evoluţia) ep- 
icului: „Naratorul, este de părere Nicolae Manolescu, 
respectă cu sfinţenie, cum vedem, forma clasică de 
roman pe care o goleşte însă de vechiul conţinut, în 
sensul că rigidei caroserii, cu părţile ei componente 
de totdeauna, nu-i mai corespund o acţiune coerentă 
şi nici personajele logic motivate, ca în romanul 
realist.” (10) Titlurile prozelor lui Urmuz satirizează 
formele şi formulele epicului tradiţional, structurile 
deja cunoscute ale acestuia (subtitlurile şi structura 
textelor; stiluri narative, tipuri de personaje şi situaţii; 
ideea de mesaj etc.). Convenţiile epicului tradiţional 
devin anulate prin parodiere, evidenţiindu-li-se astfel 
banalitatea mecanismului de funcţionare în opera 
literară, prin ducerea lor la absurd. Atingerea zonei 
absurdului la nivelul structurilor literare reflectă, 
prin parodiere, şi absurdul lumii pe care acestea 
o evocă. În literatura română, Urmuz este considerat 
un precursor al literaturii absurdului; el denunţă, prin 
structurile literare opuse celor consacrate, lipsa de 
sens a existenţei moderne, sufocate de convenţii 
şi şabloane estetice, anticipând „în mod tulburător 
dicteul automat al suprarealiştilor, care urmărea, 
în literatură, surprinderea spontană, nepervertită 
de controlul raţiunii, a impresiilor sosite din zona 
adâncă a subconştientului”. (11) 


N oul discurs estetic îi contrapune forma 


(În imagini, scene din URMUZ va fi numele său, 
o biografie poetică după viaţa şi opera lui Urmuz 
alcătuită — şi regizată — de Gavriil Pinte, iunie 2023, 
Teatrul Dramaturgilor Români, Bucureşti.) 


Curtea de la Argeş 


Urmuziana 


modernă asemenea schimbări radicale şi 

în privinţa statutului personajelor. Construite 
la limita dintre uman şi non-uman, „acţionând, în 
consecinţă, ca nişte mecanisme ori făpturi primare 
supuse celeilalte mecanici, a instinctelor”, eroii 
(„anti-eroii”) lui Urmuz „transformă în parodie şi farsă 
gesturi, atitudini, situaţii existenţiale fundamentale, 
încălcând la tot pasul logica realului”. (12) 

Caracteristici ale personajelor. Păstrând o serie 

de semne zoomorfe sau mecanomorfe, personajele 
lui Urmuz posedă calitatea de metamorfozare în cele 
mai insolite înfăţişări (făpturi neobişnuite); prezintă 
automatisme de gândire şi limbaj şi manifestă un 
înalt grad de agresivitate. Acestea sunt prezentate 
în formă directă, nu în desfăşurare, fiind reduse 
la animalic şi, în consecinţă, lipsite de atribute 
psihologice. În fond, făpturile create de Urmuz, 
dimpreună cu lumea lor grotescă şi absurdă, „sunt, 
pentru prima oară în literatura română, nişte măşti 
şi un univers «visceral» legate de substanţa şi 
mişcarea limbajului ce se constituie ca text.” (13) 
Faţă de problema existenţei, Al. Piru observa că 
eroii lui Urmuz „nu au sentimentul absurdităţii, nu se 
revoltă împotriva absurdului, ci capitulează în faţa lui. 
Transcendenţa lor e nimicul, vidul, formele sacrului 
fiind şi ele golite de orice substanţă sau sens.” (14) 
În proza lui Urmuz, „individualitatea s-a atrofiat cu 
totul. A rămas mecanismul implacabil al supraindivi- 
dualității. Fiinţele şi-au pierdut nu doar interioritatea, 
dar chiar şi omenescul. lar marja lor de libertate 
(umană) a lăsat locul celei mai depline manipulări. 
Marionete, automate, aceste făpturi sunt tocmai în 
măsura în care mâna care trage sforile este surdă 
la glasul lor. Sunt nişte fiinţe proteice, reificate...” 
(15) Sub un înveliş comic, mai degrabă „agresiv, 
obscen sau macabru” (16), „Urmuz atrage atenţia 
asupra crizei pe care o cunoaşte însăşi noţiunea 


Pr lui Urmuz aduce în literatura română 


de literatură. Şi cum literatura este, înainte de toate, 
o artă a cuvântului, e firesc ca principalele răsturnări 
ale autorului să aibă loc în sfera limbii.” (17) De 
remarcat, în acest sens, utilizarea unor asociaţii 
lexicale insolite, incompatibile; anularea logicii 
comune; ambiguizarea termenilor. Înnoirile aduse 
de Urmuz sunt vizibile în interiorul clişeului, prin 
golirea textului de mesajul lui tradiţional. „În detaliu, 
totul e absurd, în ansamblu coerenţa e perfectă.” 
(18) Umorul negru are ca sursă tehnica surprizei, 
produsă prin asocieri ilogice de termeni fără legătură, 
înşelarea aşteptării cititorului prin devierea enunţului 
de la previzibil la inedit sau ilogic, devierea bruscă 
de la contextul cu sensuri proprii la sensul figurat. 


C oncluzii. Prin negarea violentă a formelor 
de artă consacrate, avangarda urmăreşte 
eliberarea prozei şi a poeziei de „captivi- 
tatea” normelor şi a artei convenţionale prin: (a) 
excluderea preocupărilor pentru artă (dadaismul 
proclamă că reprezintă „antiliteratură”, „antipoezie”, 
„antipictură”); (b) eliminarea constrângerilor raţiunii, 
compoziţiei, stilului şi a gramaticii, promovând 
subconştientul (suprarealismul); (c) limitarea frontie- 
relor dintre arte, prin asocierea lor (constructivismul). 
Prin menţinerea unor astfel de structuri, devine 

tot mai evident faptul că „sub formele nihiliste şi 
extravagante ale avangardei se joacă o adevărată 
dramă existenţială: a absolutului şi relativului, 
libertăţii şi necesităţii, purității şi corupţiei, acţiunii 

şi pasivităţii”. (19) 

Creator modern de texte, Urmuz pătrunde dincolo 
de membrana de convenţii a veacului, aşezându-se 
de partea înnoitorilor, a fanteziştilor, printre puţinii 
avangardişti ai prozei. Gândirea sa novatoare şi 
nonconformistă, atât de evidentă în limbaj şi în 
tehnica narativă a textului, defineşte structura 
esenţială a acestui scriitor. Prin caracterul radical 


şi violent al negaţiilor sale, Urmuz îşi depăşeşte 
epoca, anunțând o serie de nume de prestigiu 
ale literaturii de avangardă, precum Franz Kafka, 
Eugen lonescu, Samuel Beckett sau F. Arrabal. 

Dumnezeul Caragiale şi diavolul Urmuz 


Rodica LĂZĂRESCU 


altele) epigramist marcarea momentului printr-un volum de catrene — 
George Corbu, Caragiale versus Urmuz (Editura Leviathan, Bucureşti, 
2023), căci, declară autorul, „[in s-apar în protocoale/ Dând onorul lui Urmuz!” 
Nu e o premieră pentru autorul Corbigramelor (ne amintim Urmuzeul poetic. 
Epigrame în manieră absurdă, din 2013, şi ediţia adăugită şi cu versiunea în limba 
franceză asumată de Paula Romanescu, din 2020). Acum însă epigrama — „gen 
difuz/ Şi-ndeobşte enervant” — capătă valenţe noi, neaşteptate, fie că cizelează 
„efigii” (în formularea autorului), fie că devine „un reflex al istoriei literare”, 
o „modalitate de investigare” a operei unor umorişti (loan 
Buzaşi), fie că e „capabilă să îmbrăţişeze şi să exemplifice 
absurdul” (epigrama „în manieră absurdă” de care pome- 


A nul Urmuz 2023 i-a prilejuit unui foarte cunoscut şi apreciat (printre 


neşte Costin Tuchilă, prefaţatorul şi editorul volumului). 
După cum anunţă chiar titlul volumului, subiectul şi 
obiectul micilor bijuterii sunt I.L. Caragiale şi Urmuz. 


Derutantă în titlu este doar prepoziţia latină versus, tentaţi 
fiind, la primul contact cu cartea, s-o interpretăm numai 


cu unul dintre sensurile ei — împotriva, opus. 


Spirite complementare, contrazicând presupusa opoziţie 
din titlu, cele două personalităţi, „valori perene”, singurii 
„răstigniţi întru humor” dintre umoriştii români, sunt creatorii 
unui alt tip de individ pe scara evoluţiei umane: „Mărire ţie, 
Caragiale,/ Şi ţie, bravule Urmuz,/ Români ce-aţi plămădit 


din jale/ Pe homo humoristicus!” 
Inceput şi sfârşit, Alfa şi Omega („Dacă-l începi cu 
Caragiale,/ Urmuz încheie alfabetul!”), planetă unul şi 


galaxie celălalt („Diferenţa este netă;/ În această ierarhie/ 
Caragiale-i galaxie,/ lar Urmuz este planetă!”), preşedinte 

şi prim-ministru „într-un circ «corect confuz»”, în ierarhia 
nobiliară „Caragiale-i Maiestate,/ lar Urmuz este Alteță”, 

în vreme ce, la curtea domnească a humorului, „Caragiale-i, 
de departe,/ Voievod întru humor”, pentru ca Urmuz să fie 
„mare dregător”, în registru arhitectonic, primu-i piramidă, 

al doilea-i „o splendidă statuie”, pe când, în regim culinar, 


„Caragiale e fistic,/ lar Urmuz e o bomboană”, în cel 


meteorologic „Primu-i crivăţ — aspru spus —,/ lar al doilea — 


alizeu”, în termeni de alimentaţie publică sunt puse în 
ecuaţie „Berăria «Caragiale»/ Şi bistroul «La Urmuzy”, 


în fine, cu sugestii christice, „Umorist pur-sânge, iată-l,/ 


Caragiale este tatăl/ Care, desluşind târziul,/ În Urmuz 


văzut-a fiul!” Pe scurt, „Se-ntâmplă,-n fond, un fapt banal/ 
Pe care-ncerc să îl explic:/ Caragiale-i colosal,/ Urmuz e un 
colos mai mic!” Sau, în alţi termeni, „Caragiale-i Dumnezeu, / 


Pe când dracul e Urmuz!” 


„Periplu difuz” prin universul celor „doi români” (difuz 
doar declarativ, în fond, bine organizat, în ramă, cu des- 
chidere şi epilog, cu o prozodie aproape de perfecţiune), 


George Corbu: G.C.: 
Caragializând constant, 
Propun — şi nu admit refuz! — 
Să ne întoarcem la Urmuz 
Şi, dacă mai e timp, la Kant! 
Paula Romanescu: P.R.: 
Nu ştiu dacă mai e azi timp 

De Caragiale sau de Kant, 

Dar de Urmuz, gândesc, estimp 
Ar fi —- dacă-l citeşti pe cant... 


G.C.: 

Întreb în orice berărie 

Sperând să dau de Caragiale; 
La fel, la Judecătorie, 

Dar nici Urmuz nu-mi iese-n cale. 


G.C.: 


P.R.: 

La tribunal sau berărie 

Dai astăzi doar de haimanale; 
Cum crezi c-ar putea ei să ştie 
De un Urmuz, de-un Caragiale! 


P.R.: 


G.C.: 


G.C.: (Unui critic anume) 
Oricât te-ai umila în pene 
Nu poţi ca să-i scoţi din uz: 
Sunt, să ştii, valori perene 
Caragiale şi Urmuz! 


P.R.: 

Cel umilat în pene critic 

A mai încercat odată 

Şi pe Bard din 'nalt să-l scoată, 
Dar căzu-n adânc, ridicul... 


Anul XIV m 


P.R.: 


De eşti vesel sau ursuz, 
Pradă unor legi fatale, 

Te amuzi cu Caragiale, 
Cazi pe gânduri cu Urmuz. 


Poţi fi vesel sau mofluz 
Legile-s azi imorale. 
Râdem noi cu Caragiale, 
Dar ce facem cu Urmuz? 


Viziuni catastrofale 

Din principiu nu refuz: 
Nu mă tem de Caragiale 
Însă tremur de Urmuz. 


Poţi glumi cu Caragiale 
Dar n-ar fi îndeajuns 

Să ţinteşti în haimanale 
Fără glonţul lui Urmuz! 


Domnule Caragiale, 

Ca şi-n cazul unui rus, 
Din mantaua dumitale 
A ieşit nu doar Urmuz. 


Nu din manta, Caragiale 

A croit (că nu e rus!), 

Ci din pana-i, mangafale, 
Dar şi-un diamant — Urmuz! 


întreprins cu mijloace mai puţin obişnuite pentru o astfel de călătorie (spectacu- 
loasele artificii şi inofensivele săgeți ale speciei numite epigramă), volumul lui 
George Corbu este nu doar un omagiu adus precursorilor literaturii absurdului, 
ci şi o critică pe dedesubt a „lumii de prost-gust”, a vremurilor sub care ne aflăm 
de vreo trei decenii, a prezentului degradat şi a viitorului incert („Românie,-n 
ev obtuz/ Scufundându-te agale...”). 

Este, în acelaşi timp, şi o subtilă artă poetică şi o profesiune de credinţă 
a autorului Corbigramelor: „Într-o lume-arzând de jale,/ Căutând un călăuz,/ 
Mă botez întru Urmuz/ Dar mă-nchin lui Caragiale!” Aferim! 


Paula ROMANESCU, Replici lui George Corbu, pornind de la Caragiale versus Urmuz 


G.C.: 

Vreau demult să le propun 
Şi să-i rog să vină: 
Caragiale la dejun 

Şi Urmuz la cină. 


P.R.: 

Ce te faci dacă... te iartă 
De deranj, primind să vină, 
De să-ţi stea în gât, şi cină, 
Şi dejun, oaspeţi de piatră? 


G.C.: 

Încă-mi stăruie-n auz 
Crezul dascălului meu: 
„Caragiale-i Dumnezeu, 
Pe când dracul e Urmuz!” 


P.R.: 

O fi zis dascălul tău 

Ce zici c-a zis, însă avu 

Şi dreptate? Oare tu 

Cât eşti drac, cât Dumnezeu? 


G.C.: 

Dac-ar vedea Caragiale 
Cum îi merge ţării sale 
Cu Urmuz multiplicat, 
Ar simţi că-i răzbunat. 


PR.: 

Şansa țării de-a mai fi 

E că tot mai ştim zâmbi 

Şi sub urmuziene hoarde 
Pristandalizând stindarde... 

In memoriam 


rin 1962-63, la uşa unei 
pi din Liceul (azi, Colegiul 
Naţional) „Mihai Viteazul!” din 

Bucureşti, un grup de profesori care 
aşteptau să intre la examenul oral de 
definitivat, comentau agitaţi o problemă 
de geometrie prea grea, care li se 
dăduse la lucrarea scrisă şi niciunul nu 
reuşise să o termine. Atunci, un profe- 
sor cu 15-20 de ani mai în vârstă ca ei, 
care şi el aştepta să tragă un bilet de 
examen, spre surprinderea întregului 
grup, schiţează, în câteva rânduri, 
o soluţie care face să se aştearnă 
o uimitoare linişte admirativă. Imediat, 
în şoaptă, s-a răspândit telegrafic 
zvonul: Domnul este Alexandru 
Popescu Zorica, fostul asistent al 
marilor matematicieni Octav Onicescu 
şi Dan Barbilian. Rămânea însă fără 
răspuns întrebarea de ce dă examenul 
de definitivare în învăţământ aşa târziu 
(la peste 40 ani), când acesta se dă 
la 2-3 ani de la absolvirea facultăţii? 

Alexandru Popescu Zorica s-a 
născut la data de 28 martie 1920, în 
Bucureşti, tatăl său, Nicolae Popescu 
Zorica, fiind un înstărit avocat, descen- 
dent al unei familii, de asemenea 
înstărită, din Buzău. Familia Popescu 
Zorica s-a gândit să investească în 
educaţia copiilor ei şi a angajat o 
institutoare franţuzoaică (Arlette Dugas, 
1889-1968), care fusese în Rusia, 
la curtea țarilor, companioana unei 
doamne de onoare a țarinei, şi care, cu 
greu, după revoluţia din 1917, a reuşit 
să se refugieze în România, unde, din 
1933, a fost în serviciul familiei Zorica, 
asimilată şi considerată o membră 
a familiei, până la sfârşitul vieţii ei. 
Alexandru Popescu Zorica, în perioada 
1926-1930, a urmat cursurile primare 
la Colegiul Arhiepiscopal „Sfântul losif”, 
iar în perioada 1930-1938, cursurile 
liceale ale aceluiaşi colegiu. În toţi 
aceşti 12 ani, a fost un strălucit elev, 
şi-a format o vastă cultură generală, 
dar a fost înzestrat şi cu o delicateţe 
sufletească deosebită. lată cum 
descria, în 2015, la 95 de ani, impre- 
siile sale de copil, după Primul Război 
Mondial. Ei, colegii mei (unii dintre 
ei) nu mai aveau tată, pentru că îşi 
pierduseră viaţa pe câmpul de luptă. 
Figurile acelor văduve necăijite, acele 
umbre înnegrite în veşmintele lor îmi 
trezeau un sentiment pe care sufletul 
neîntinat al copilăriei îl adulmecă cu 
totul altfel decât atunci când eşti în 
maturitate. E simţirea pură şi, în cadrul 
simţirii pure, păstrez amintirile despre 
care vă vorbesc. Sau: După ce am 
văzut în parcul Carol tunica generalului 
Dragalina găurită de gloanţe şi însân- 
gerată, cu imaginea asta am crescut. 


in 1935 şi tot restul vieţii 
D) lui, până la 95 de ani, Sandu 
Zorica, cum i se spunea, a 
iubit Gazeta Matematică, iar ca elev 
a participat la concursurile de matema- 
tică, aşa că, în 1938, când a intrat la 
Facultatea de matematică a Universi- 
tăţii Bucureşti, toţi marii matematicieni 
îl cunoşteau şi preţuiau. La nici două 


săptămâni de la începerea 
cursurilor universitare, în octombrie 
1938, marele matematician Dan 
Barbilian (poetul lon Barbu) este 
aşa de impresionat de ce ştia 
studentul său, Alexandru Popescu 
Zorica, că îi spune lui Gheorghe Mihoc, 
viitorul preşedinte al Academiei Române: 
Vino, dragă, să-ţi arăt ceva. Şi iată ce 
spune Sandu Zorica: Nu eram un geniu, 
dar eram un iubitor de ce învăţasem. 
Parcă-i văd în sala nr. 1 de la Universi- 
tate, cum el (Barbilian) şi Mihoc stăteau 
rezemaţi de zidurile ferestrei, iar eu 

la tablă. A fost o conversaţie între mine 
şi Domnul Barbilian nemaipomenită, 
aşa de grozavă a fost, încât domnul 
Barbilian m-a iubit până la sfârşitul 
vieţii şi concomitent domnul Mihoc. 

Că nu am promovat (în carieră), 

au fost vicisitudinile politice prin 

care am trăit. Am făcut şi temniţă. 

Inainte de a lămuri cum s-a putut 
rupe cursul unei vieţi pline de pasiune 
pentru matematică, să vedem ce mai 
aflăm din spusele lui Sandu Zorica, 
din anii de facultate (1938-1942) şi 
din perioada în care a fost asistentul 
lui Octav Onicescu şi Dan Barbilian. 

Pasiunea pentru geometrie a lui 
Dan Barbilian şi Al. Popescu Zorica 
le acapara toate discuţiile. În interviul 
acordat de Al. Popescu Zorica, în 
aprilie 2015, directorilor Liceului Mizil, 
Victor Minea şi Laurenţiu Bădicioiu, 
aceştia îl întreabă cu vădită curio- 
zitate: Ştim că odată v-a luat la ora 
9 de la cursuri, la cofetăria Nestor, 
şi v-a ținut până la 11 noaptea, când 
a venit chelnerul cu nota de plată. Ce 
ați discutat? Probabil se aşteptau să 
le spună vreo escapadă erotică. Insă 
Zorica răspunde: Numai matematică. 
Şi repetă: Numai matematică. 

In 1939 prin decesul lui Gheorghe 
Tiţeica, se eliberează catedra de geo- 
metrie la care cele mai mari merite le 
avea Dan Barbilian şi care şi-o dorea 
aşa de mult că îmbrăcase în facultate, 
de complezenţă, şi cămaşa verde. 
(Eu cu ochii mei l-am văzut în septem- 
brie 1940, spune Zorica.) Dar apare un 
alt candidat redutabil, Gh. Vrănceanu, 
cu doctorate în Italia (sub îndrumarea 
lui Levi-Civita) şi la Harvard, în faţa 
căruia Dan Barbilian se resemnează. 
Abia în 1942 Dan Barbilian devine 
profesor la catedra de axiomatică, 
teoria numerelor şi algebră, domenii 
la care avea contribuţii extraordinare. 

n 

n acea perioadă, Dan Barbilian, 

| Gh. Vrânceanu şi Al. Popescu 

Zorica locuiau toţi trei în cartierul 
Cotroceni şi nu prea departe unul de 
altul, încât unele discuţii matematice 
se continuau şi după cursuri. Astfel, 
studentul celor doi savanţi a devenit 
depozitarul unor informaţii valoroase. 
De exemplu, el susţine că Gh. 
Vrănceanu i-a mărturisit că în drum 
spre Harvard s-a oprit la Gâttingen, 
unde s-a împrietenit cu Robert 
Openheimer, care avea să joace rolul 
principal în crearea bombei atomice. 

Că studentul Alex. Zorica iubea 
adevărurile matematice rezultă şi 
dintr-o afirmaţie a lui despre o teoremă 
a geometrului grec Pappus (sec. 4 
d.Hr.): Frumoasă propoziţie, superbă! 
Superbă pentru că a făcut deliciul 
tuturor gânditorilor de-a lungul seco- 
lelor. Reuşea să surprindă evoluţia 


Anul XIV m 

Popescu Alexandru Zorica, 


marele matematician care ar fi putut să fie 
Olimpia IORGA-POPESCU, Andrei VERNESCU 


unor făpturi matematice, cum le zicea 
Petre Sergescu, făcea o hartă a 
matematicii europene despre care 
spunea: Este atât de clară, atât de 
limpede şi am iubit-o atât de mult din 
prima tinereţe, m-am informat de ea 
de la 15 ani în continuare. Deci sunt 
80 de ani de când mă tot instruiesc. 
Nicolae Popescu Zorica, tatăl 
strălucitului matematician, a fost printre 
fondatorii Partidului Naţional Ţărănesc, 
prefect de Ilfov, iar în septembrie 1940 
a fost şi consilier regal. Rareori Alex. 
Zorica reuşea să povestească despre 
eroismul tatălui său din Primul Război 
Mondial fără să-i dea lacrimile, despre 
cele trei răni grave avute în luptele 


de la Mărăşeşti, ca şi despre glonţul, 
înţepenit în os, pe care l-a scos după 
30 de ani, la deshumarea acestuia, 

şi să spună: Cum se poate să fiu 
posesorul unei asemenea amintiri? 
Pentru eroismul său în luptele de 

la Mărăşeşti, satul Goaga, comuna 
Prisăcaru, pădurea Străjescu, tatăl 
matematicianului a fost cavaler al 
Ordinului „Mihai Viteazul”, iar Maurice 
Poincare i-a înmânat, din partea pre- 
şedintelui Franţei, Raymond Poincare, 
Legiunea de Onoare. Aceste două 
decoraţii au fost triumful vieţii sale până 
la venirea comuniştilor, când, în iulie 
1947, a fost arestat şi în ianuarie 1948 
eliberat, la intervenţia lui C.I. Parhon, 
an în care a şi decedat. 

In acelaşi an, 1948, s-a curmat toată 
ascensiunea matematică a tânărului 
Alex. Popescu Zorica. În septembrie 
1948, cu toate rugăminţile lui Octav 
Onicescu, Gh. Mihoc şi Dan Barbilian 
ş.a., a fost exclus din Facultatea de 
matematică a Universităţii Bucureşti. 


ani, se consola cu gândul că 

secretarul de partid din facultate 
de atunci, văzând falimentul comu- 
nismului din Europa de Est, i-a spus 
că îi pare rău de ce a făcut atunci. 
In perioada 1948-1951 a dus-o foarte 
greu şi a trăit din vânzarea unor bunuri, 
iar în 1951 a fost condamnat la 5 ani 
de închisoare pentru omisiune de 
denunţ. Motivul era că a fost vizitat 
de un prieten despre care n-a ştiut că 
era urmărit. De altfel, acel prieten mai 
vizitase încă cinci familii şi toate au fost 
arestate. lată cum povesteşte el acea 
perioadă. A fost şi grea şi riscantă 
la adresa vieţii mele. Numai un destin 
m-a salvat. Neavând o formă fizică 
deosebită, mă prăbuşeam sub greu- 
tatea tărgilor de beton. Căram câte 
300 de târne pe zi, ca normă. |i rugam 

pe deţinuţii torționari, că erau şi deținuți 
torționari: „Puneţi-mi mai puţine lopeţi 
ca să nu pierd beton pe drum”. Când 
vă uitaţi la barajul care traversează 
Bistriţa, la digul de beton, acolo sus 

în partea dreaptă, să ştiţi că acolo sunt 
şi tărgile mele. A fost salvat de faptul 
că şefii coloniei de muncă de la 
Dodeni, cu 3.000 de deţinuţi, văzând 
că a fost asistent universitar de mate- 
matică, l-au trecut la Pontaj, unde ştia 
pe de rost situaţia fiecărui condamnat. 
Cel mai dureros era faptul că unii dintre 
ei, istoviţi, nu se puteau feri din calea 
vagonetelor şi mureau striviţi de 
acestea, iar el trebuia să dea această 
tristă veste rudelor lor. 

A fost eliberat în iulie 1954, dar, timp 
de doi ani, a dus o viaţă plină de lipsuri 
şi nu s-a putut angaja nicăieri. Abia 
în 1956, la intervenţia unuia dintre 
cei mai buni foşti miniştri ai Educaţiei 
şi preşedinte al Academiei Române, 
Ilie Murgulescu, şi a academicienilor 
Simion Stoilow, Gh. Mihoc, Nicolae 
Teodorescu, a fost încadrat ca profe- 
sor la Colegiul „Mihai Viteazul” din 
Bucureşti. (Dan Barbilian şi Octav 
Onicescu, care îl doreau în facultate, 
cu greu erau menţinuţi şi ei în 
universitate.) A fost promovat apoi 
conferenţiar la Institutul Central de 
Perfecţionare a Cadrelor Didactice, 
post unde si-a relevat cunoştinţele 
şi măiestria sa ştiinţifică şi didactică. 
Deşi aceste cursuri erau privite pe 
atunci ca o corvoadă, la expunerile lui 
veneau şi unii profesori neprogramaţi. 
După desfiinţarea acestui institut, până 
la pensionare, a predat la Colegiul 
Naţional „Sf. Sava” din Bucureşti. 


profesori de matematică i-au 

admirat expunerile, după elibe- 
rare a scris cărţile: Probleme din 
Gazeta Matematică (în colaborare, 
Ed. Tehnică, 1984), Curbe algebrice 
şi invarianţii lor topologici (Ed. Rafet, 
Rm. Sărat, 2010), Mistuiri răscolite 
(Ed. Sitech, Craiova, 2013), ca şi 
numeroase articole care sunt conside- 
rate adevărate bijuterii matematice. 
Incomparabil cu ce ar fi scris dacă atât 
de promiţător începută carieră nu i-ar 
fi fost afectată de vicisitudini politice. 

Alexandru Popescu Zorica ne-a 

transmis imaginea acelor mari profesori 
care l-au îndrumat şi admirat şi care 
l-au iubit şi atunci când s-a dorit înlă- 
turarea lui din domeniul matematicii. 
Aşa, spre exemplu, Gh. Mihoc, care 
a ajutat mulţi mari matematicieni să nu 
fie îndepărtați din învăţământ, spune 
că a zis: Domnule Zorica, generaţiile 
viitoare vor fi geloase pe noi că am fost 
contemporani cu Barbilian. Şi am fost. 


AR 
| n afară de faptul că mii de 

(În imagine, Popescu Alexandru 
Zorica, la tablă, https://mwww.youtube. 
com/watch?v=yAgp2jbT1Tc, postare 
din octombrie 2012.) 

La microfon, Pan Vizirescu! 


din nou pe undele Radioului Naţional. Azi 

vă voi vorbi despre... — şi vorba curge 
domol, aşezat, ca Oltul la Slatina, în „mersul, mereu 
sporit, al apelor sale” (apud Geo Bogza). Şi chiar 
ascult această voce blândă, sub care presimt o 
tensiune bine strunită, pulsând mai ales din sensurile 
cuvintelor rostite. O ascult într-un interviu al Agenţiei 
Rador (a Societăţii Române de Radiodifuziune) luat 
scriitorului Pan M. Vizirescu, în anul 1996, de către 
Silvia Iliescu. Un minut şi exact 31 de secunde, 
vibrând sonor, alături de textul scris. Ascult — şi 
mă gândesc cum va fi sunat/răsunat această voce 
în deceniul 1933-1943, când scriitorul-ziarist Pan 
Vizirescu s-a aflat de mai multe ori la microfonul 
Radioului Bucureşti, într-o emisiune specială. 

Dar dacă vocea n-o putem auzi decât imaginân- 
du-ne-o, despre cele spuse în acele emisiuni putem 
afla din recentul volum Pan M. Vizirescu — la micro- 
fonul Radiodifiziunii Române, Editura Arena Artelor, 
2022, semnat de scriitorul-ziarist şi editor Dumitru 
Sîrghie, pe care criticul Răzvan Ducan îl numeşte 
(într-un articol din revista Vatra veche, nr. 5/mai 2023) 
„scriitorul care scoate din valiza cu molii a nedreptei 
uitări un gândirist de elită din perioada interbelică”. 

Volumul conţine două mari secţiuni: Note 
biografice şi bibliografice; Originea, familia, părinții, 
Exilul de taină şi alte întâmplări şi La microfonul 
Radiodifuziunii Române; O Românie a spiritului. 
Reiau câteva astfel de date, importante pentru 
cunoaşterea şi devenirea scriitorului-ziarist. 

Pan M. Vizirescu s-a născut la 16 august 1903, 
în comuna Brăneţ, judeţul Olt, din părinţii Marin 
Vizirescu şi Maria (născută Pietreanu) — ţărani. Tatăl, 
analfabet, a învăţat singur să scrie şi să citească — şi 
şi-a îndemnat copii la învăţătură, susţinându-i pe cât 
i-a fost în putinţă. După şcoala primară în satul natal, 
Pan a urmat gimnaziul şi liceul la Craiova şi Slatina, 
Facultatea de Litere şi Filosofie la Bucureşti, 1929, 
Doctoratul în 1938, Magna cum laude, cu teza Poezia 
specificului naţional, conducător C. Rădulescu-Motru. 

Debutează ca poet în 1921, la vârsta de 19 ani, 
în Universul literar (condus de Nicolae Iorga), iar din 
1929 publică în revista Bilete de papagal (a lui Tudor 
Arghezi). Din 1931 devine colaborator statornic la 
Gândirea lui Nichifor Crainic, vreme de 15 ani. Se 
alătură şi se călăuzeşte după idealurile naţionale ale 
confreriei din care fac parte Nicolae lorga, Dimitrie 
Gusti, Nae lonescu, Pamfil Şeicaru, Nichifor Crainic, 
Radu Gyr, Emil Cioran, Vasile Voiculescu, lon Pillat, 
C. Rădulescu-Motru, Petre Pandrea. Între timp, 
publică şi la Revista Fundațiilor Regale, Universul, 
Floarea de foc, Sfarmă-Piatră, Muncitorul Român. 


D ragi ascultători, mă bucur să ne întâlnim 


Propagandei, Pan Vizirescu a fost şef de 

cabinet. Din anul 1940 şi până în 1945, a fost 
director-adjunct al Societăţii Române de Radio- 
difuziune. 

A făcut parte din grupul celor 14 jurnalişti jude- 
caţi în mai-iunie 1945 şi condamnaţi pe 4 iunie, 
pentru „crimă de contribuţie la dezastrul ţării” (între 
acuzatori, Alexandra Sidorovici, soţia lui Silviu 
Brucan). Între cei 14: Pamfil Şeicaru (directorul 
Curentului), Stelian Popescu (directorul Universului), 
Nichifor Crainic (diriguitorul/mentorul Gândirii), 
Romulus Dianu, Radu Gyr, Al. Hodoş, Ilie Rădulescu 
(şef la Porunca Vremii), Aurel Cosma, Gabriel 
Bălănescu, Grigore Manoilescu. Pamfil Şeicaru 
şi Grigore Manoilescu, fugiţi din ţară, au fost 
condamnaţi la moarte, în contumacie. Pan M. 
Vizirescu (neprezentându-se la proces) a primit 
condamnarea la închisoare pe viaţă; la fel, Stelian 
Popescu şi Nichifor Crainic. 

După un scurt peregrinaj pe la rude, Pan Vizirescu 
se ascunde în podul casei surorii sale din Slatina, 
pe Sopot, strada George Poboran (în care locuia şi 
mama sa). Timp de 23 de ani a stat ascuns în acest 
pod, cu teama că ar putea fi descoperit şi arestat. 
lar ca să supravieţuiască acestei stări de tensiune 
permanentă, a scris încontinuu: poezie, teatru, eseuri, 
însemnări, inclusiv valorosul roman Păcătoasa, 


N 
| n timpul când Nichifor Crainic era ministrul 


o spovedanie în faţa lui Dumnezeu. 

În anul 1967, casa a fost înconjurată de securişti; 
îl turnase un paznic de la o unitate SMT (Staţiunea 
de Maşini şi Tractoare). La sediu, şeful Securităţii 
i-a spus că e liber; era liber de trei ani (conform 
legii din 1964 privitoare la deţinuţii politici). 

Urmează ani dificili, de adaptare, de viaţă, timp 
în care încearcă să publice, să reintre în rândul 
breslei. Târziu, Editura Eminescu îi publică volumele 
de poezie Poeme, 1982, Sunet pe culmi, 1985, 
şi Călătorie de taină, 1988 — toate cu sprijinul 
Cellei Delavrancea şi al lui Şerban Cioculescu. 

În 1995, Curtea Supremă de Justiţie rejudecă 
procesul celor 14, hotărăşte achitarea lor şi 
înapoierea averilor confiscate; din păcate, în sală 
se află un singur supravieţuitor: Pan M. Vizirescu. 


Dumitru Sîrghie se face vorbire despre 23 de 


N 
| n cea de-a doua parte a cărţii editate de 
conferinţe (au fost mult mai multe) ale lui Pan 


Vizirescu, rostite la microfonul Radioului public, între 
anii 1933 şi 1943. Merită reţinut momentul declanşării 
acestui demers — important atât pentru Pan, cât şi 
pentru cultura/viaţa culturală românească. Tânărul 
scriitor-ziarist se afla împreună cu Nichifor Crainic, 
când în biroul acestuia intră poetul Vasile Voiculescu, 
director la Radio România Cultural, plângându-se de 
nepunctualitatea unor colaboratori. Imediat, Crainic 
i-l arată pe Pan: omul potrivit! Adjudecat. Şi astfel 
începe colaborarea care avea să ţină un deceniu 
de urmare neabătută a „direcţiei naţionalismului 
românesc, teoretizat de Eminescu şi consolidat de 
lorga, Dimitrie Gusti, Constantin Rădulescu-Motru, 
Vasile Voiculescu, Nichifor Crainic, alături de ceilalţi 
mari autohtonişti de la Gândirea” — în care îi va avea 
companioni de microfon pe însuşi Nicolae lorga (cu 
„Sfaturi pe întuneric”) şi V. Voiculescu (conferinţe). 
Consemnează Sîrghie: „În ziua de 3 decembrie 
1933, Pan M. Vizirescu comemorează, la microfonul 
Radiodifuziunii Române, 70 de ani de la naşterea 
lui Andrei Mureşanu (Mureşianu) „poetul revoluţiei 
de eliberare a românilor îngenuncheaţi în robia 
maghiară” — prima conferinţă dintr-o amplă suită, 
în care se succed şi câte patru-cinci pe an. Andrei 
Mureşanu, autorul textului ce avea să devină imnul 
naţional Deşteaptă-te, române (această Marseilleză 
a românilor, cum l-a numit Nicolae Bălcescu). 
Conferinţa Satul spiritual debutează cu o definiţie- 
axiomă: „Satul este vatra strămoşească în care 
s-au grupat cei legaţi prin veriga aceluiaşi sânge”. 
Precizând, mai încolo, că sufletul românesc rural este 
al unui „popor de plugari, latin prin sânge şi ortodox 
prin credinţă”. Ceea ce-l face pe Dumitru Siîrghie 
să afirme: „Paşoptism, junimism, sămănătorism, 
poporanism, gândirism, iată linia tradiţionalismului 
nostru literar românesc, cu menţiunea că gândirismul 
capătă o notă aparte privind funcţia pe care trebuie 
s-o aibă credinţa ortodoxă în viaţa literară şi socială 
a unui popor”. 


Cărţi şi autori 


lon ANDREIŢĂ 


n 

n concepţia lui Pan 

| Vizirescu, cele patru 

mituri fundamentale 
ale poporului român sunt 
Mitul jertfei (al creaţiei; mitul 
estetic); Mitul mioritic (sau 
al transhumanţei); Mitul erotic 
(sau puberal); Mitul etnoge- - 
nezei. Legenda Mănăstirii Argeşului — din cadrul 
conferinţei Legenda Curţii de Argeş, ţinută pe 6 
ianuarie 1936, orele 19 — se înscrie în acest Mit 
al jertfei. Sacrificiul lui Manole (şi al Anei, desigur) 
pentru a asigura trăinicie construcţiei — deşi este 
un mit întâlnit şi la alte popoare sud-dunărene — 
cunoaşte semnificaţii, profunzime şi amploare la 
români, urcând din poezia populară în sfera literaturii 
culte. Folcloristul Gheorghe Vrabie sublinia — în 
volumul Gândirismul — Istoric, Doctrină, Realizări 
din 1940: „Blestemul de a nu putea dura nimic trainic 
decât prin jertfa a ceea ce-ţi este mai drag izvorăşte 
şi în Meşterul Manole al lui Blaga şi în Meşterul lui 
Adrian Maniu, din tot ce poate fi mai plin de înţeles 
legendar, din mistic şi nelămurit, din pedeapsă şi 
blestem dumnezeiesc”. Ceea ce-l conduce pe Pan 
Vizirescu către o concluzie mai puţin obişnuită: 
„Ana rămâne biruitoarea întunericului, şipotul 
de lumină constructivă, purificatoare”. 

O conferinţă dragă inimii şi minţii lui Pan Vizirescu 
este Peisaj şi suflet bucovinean, rostită la data de 
19 aprilie 1936, care prefaţează o altă conferinţă, 
Cernăuţi — capitala Bucovinei, susţinută de Vizirescu 
doi ani mai târziu, tot la microfonul Radioului: 
„Bucovina, Ţara Fagilor şi a Zimbrului Moldovenesc, 
nu e numai un pământ bun de locuit, e o întreagă 
istorie, un loc legendar şi un mit al mitului nostru 
românesc”. El cunoştea foarte bine locul şi oamenii, 
deoarece fusese şapte ani, între 1930 şi 1937, 
profesor de Limba şi Literatura Română la Liceul 
Militar din Cernăuţi, participase din plin la viaţa 
culturală şi socială, colaborând frecvent la ziarul 
Crainicul Bucovinei. 

Alte întâmplări vin să ateste ataşamentul profund 
patriotic al lui Pan Vizirescu faţă de pământul şi 
poporul românesc. Pentru documentarea conferinţei 
Stalingrad, a devenit un veritabil reporter de front, 
făcând o incursiune pe câmpul de luptă, ca trimis 
special al Guvernului, de unde s-a întors cu informaţii 
la zi privind mersul războiului şi sacrificiul ostaşilor 
români. Conferinţa a fost difuzată în ziua de 20 iunie 
1943, orele 17. Următoarea întâmplare aminteşte 
de integritatea şi demnitatea personalităţii sale. 
Citez din cartea în discuţie: „Când Regele Mihai | 
a transmis, la 23 august 1944, acel mesaj fatidic 
către ţară, de întoarcere a armelor împotriva 
Germaniei fasciste, alături de Uniunea Sovietică, 
Pan M. Vizirescu, care îndeplinea funcţia de sub- 
director la Radiodifuziunea Română, i-a spus 
directorului general Alexandru lonescu, fără teamă 
şi fără undă de laşitate: «Domnule Director General, 
din seara asta eu nu mai fac parte din Societatea 
de Radio. Vă rog să mă consideraţi demisionat. 

Nu vreau să slujesc un stat trădător.»” 


Di secţiunea a doua a cărții, 


Dumitru Sîrghie precizează, din capul 
locului: „Textele în posesia cărora am 
intrat, citite la microfonul Radiodifuziunii române 
de către Pan M. Vizirescu, datate şi aprobate de 
Vasile Voiculescu şi de conducerea de atunci, sunt 
următoarele”... — şi le înşiră pe cele 23 de conferinţe 
(din multele încă, rămase în Fonoteca Radio ori prin 
alte instituţii) pe care nu le mai înşir şi eu aici, ele 
putând fi consultate în carte. Altceva aş dori să spun. 
Aş vrea să-i fac o sugestie bravului editor, deţinătorul 
multor documente Vizirescu, primite de la urmaşii 
acestuia: să publice (are editură proprie!) textul 
integral al acestor conferinţe. Ar fi un lucru onorant 
pentru el — şi foarte util pentru cercetător şi cititori. 
Altfel, rămânem doar cu puţinele fragmente citate 
de el — şi cu singura lui interpretare. Pe care n-o pun, 
Doamne fereşte, la îndoială (dimpotrivă; se poate 
observa şi din meritatele laude aduse mai sus) 
dar este prea puţin. lar Pan M. Vizirescu merită 
mult mai mult. 

Cărţi şi autori 


umitru Siîrghie 
scoate, la Editura 
Arena artelor din 


Slatina, cu sprijinul primăriei 
Municipiului Slatina şi al 
| Consiliului Local, o foarte 

i”) i documentată carte despre 

—— - “ viaţa şi opera lui Pan M. 
Vizirescu (Pan M. Vizirescu -— la microfonul Radio- 
difuziunii române), scriitorul slătinean care ne 
impresionase înainte de 1989, pe unii ziarişti mai 
tineri care ne nimeream în preajma sa, cu exilul 
său de taină dintre 1944-1967. Trecuseră 3 ani 
de la graţierile lui Dej din 1964 şi Pan M. Vizirescu 
încă nu ieşise din podul casei unde şedea ascuns 
din 1945, când fusese condamnat la muncă silnică 
pe viaţă de către Tribunalul Poporului în lotul celor 
14 ziarişti consideraţi de extremă dreaptă. Noroc cu 
un ţigan care l-a reclamat în speranţa că-i va obţine 
casa şi astfel l-a găsit Securitatea şi l-a arestat până 
la sediul din Slatina, unde i-a comunicat că este liber 
de trei ani... Ascultându-l, ne miram, dar îi înţelegeam 
firea de poet: nu-l mai interesa presa, radioul, comu- 
nicarea în general, se baricadase într-o casă cu 
grădină, ieşea din când în când noaptea să se 
plimbe... Din monografia de azi a d-lui Dumitru 
Sîrghie aflăm că mai ştia de recluziunea lui un medic, 
un preot, câţiva prieteni apropiaţi — şi chiar Tudor 
Arghezi, care păstrase cu sfinţenie secretul şi-i 
ajutase cu bani familia într-o împrejurare mai dificilă. 
Pan M. Vizirescu a avut norocul unei vieţi lungi, şi 
în 1995 a apucat să vadă rejudecarea acelui proces 
şi exonerarea (de vină) a celor 14 ziarişti acuzaţi 
în 1945. Era singurul în viaţă, Nichifor Crainic, Radu 
Gyr, Pamfil Şeicaru, llie Rădulescu, Romulus Dianu, 
Romulus Seişan şi ceilalţi îşi găsiseră de mult 
obştescul sfârşit. A fost, desigur, repus în drepturi, 
primind numeroase onoruri — până în anul 2000, 
când a decedat la venerabila vârstă de 97 de ani 
(născut în 1903). Astăzi Uniunea Ziariştilor Profe- 
sionişti onorează cu numele său filiala din Slatina, 
iar municipiul îl cinsteşte cum se cuvine organizând 
lansări de carte, conferinţe despre personalitatea 
sa şi, iată, sponsorizând chiar studii precum 
acesta al dlui Dumitru Sîrghie. 


ămâne, totuşi, de discutat: acest 
FR rain (slătinean) este la locul lui, n-ar 
fi şi în centru loc pentru Pan M. Vizirescu? 
Activitatea lui ziaristică interbelică este, într-adevăr, 


incomodă; din decenţă se reţine că a fost adjunctul 
lui Nichifor Crainic la Gândirea, dar nu se mai aduce 


Călăuză în labirintul cărţilor 


Mihaela Albu, autoare a unei opere 

impresionante: istorie şi critică literară: 
Citind la New York scriitori români (2002), Iscusită 
zăbavă (2004), Literatura pentru copii. Discursul epic 
(2007), Cultură şi identitate (2008), Memoria exilului 
românesc: ziarul Lumea liberă din New York (2008), 
Presa literară din exil. Recuperare şi valorificare 
critică, I-II (2009, 2011), În labirintul cărților, | (2014), 
în 2015, În labirintul cărţilor, || şi Un uomo universale: 
Ion Biberi, până la Din exil... acasă, cu Eminescu 
de mână, Jurnalism cultural românesc, N.I. Herescu 
un aristocrat al literaturii române, În labirintul cărţilor, 
IV, apărute în 2021; altele în colaborare cu Dan 
Anghelescu: Revistele literare ale exilului românesc. 
Luceafărul: Paris — o restituire (2009), Mircea 
Popescu, un scriitor, un ziarist, o conştiinţă (2014), 
Estetica lui Vintilă Horia — deschideri către trans- 
disciplinaritate (2015), Estetica unui fost săgetător. 
Vintilă Horia (2016), Mircea Popescu — o conştiinţă 
a exilului românesc (2019), L.M. Arcade — un scriitor 
român în exilul parizian (2020), Necunoscutul scriitor 
Virgil lerunca (2020); poezie: Între două porţi (2002), 
Ca o dragoste târzie... (2005), Catharsis. Poems 
(2006, apărută simultan la Bucureşti şi Montreal), 
Lumină înlumită, Poezia (2011), Timpul din ceasuri 
(2017), Armoarul cu poeme (2019), 10 Poeme 


Pica a: vizibilă a contemporaneităţii, 


Curtea de la Argeş 


Pan M. Vizirescu, ultimul gândirist 


Nicolae GEORGESCU 


în discuţie Sfarmă-Piatră, de pildă, la care a fost 

cel puţin la fel de activ, şi alte publicaţii de dreapta, 
destul de multe, unde a dezvoltat curentul unui 
naționalism ardent, excesiv, pe măsura timpului. Este, 
în fond, problema atâtor şi atâtor scriitori din perioada 
interbelică a căror ziaristică este lăsată deoparte ori 
drastic cenzurată pentru a putea fi salvaţi cel puţin 

ca nume, cel puţin cu opera estetică ce nu „răneşte”. 
La urma urmei este o procedură în consens cu 
ideologia lui „corect politic” şi, în loc să dezbatem 
principiile, am face mai bine să căutăm şi să publi- 
căm cât mai multe lucrări „frumoase” ale înaintaşilor 
noştri, după formula tradiţională „cele bune să 
se-adune, cele rele să se spele”. Nici ruşii nu publică 
prea des publicistica atât de acidă a lui Dostoievski, 
nici nemţii pe cea a lui Karl Marx. 


Sîrghie: nu citează in extenso, alege cu 

penseta expresii convenabile din scriitură, 
comentează la tot pasul ceva ce e mai mult bănuit. 
Aproape o sută de pagini din carte sunt dedicate 
activităţii lui Pan M. Vizirescu în cadrul Radiodifuziunii 
Române. Autorul monografiei deţine textele a 23 de 
conferinţe ţinute la radio de Pan M. Vizirescu — dar 
nu redă niciuna dintre ele, în schimb le comentează 
pe fiecare în parte. lată, ca exemplu, conferinţa din 
1933 despre Andrei Mureşanu: „În verbul său /al 
lui Pan M. Vizirescu/ se simte o impresionantă 
necesitate a mântuirii neamului românesc, o teză 
a salvării unei naţii, în spiritul ortodoxismului, ultimul 
nostru gândirist fiind dominat, precum toţi scriitorii 
acestei grupări naţionaliste, de nostalgia paradisiacă 
a raiului pierdut...” (dacă punea o virgulă, ca pentru 
apoziţie, era aproape corect; aşa, e aproape 
tautologic). Era mai simplu să dea textul — ca şi 
în cazul celorlalte 22 de conferinţe. Desigur, este 
lăudabilă această atitudine de colecţionar (autorul 
declară că deţine mai multe manuscrise ale lui Pan 
M. Vizirescu), cu totul stimabilă comentarea generală 
a operei sale, admirabilă de-a dreptul biografia cu 
insistența pe atitudinea naţională a scriitorului — 
dar mi se pare că acest car pus înaintea boilor 
este excesiv de decorativ, un fel de car de flori ca 
în folclorul oltenesc. Opera, cu ea se ară ogorul 
literaturii, al culturii, ea trebuie mai înainte de toate. 

Ca amintire personală, pentru că Dumitru 

Sîrghie apelează insistent la cei care l-au cunoscut, 
pot spune că Pan M. Vizirescu activa în cenaclul 
G. Călinescu al Academiei Române, condus de 
poetul lon Magnea Potopin şi patronat de Şerban 
Cioculescu (Directorul Bibliotecii Academiei până 


E sia de prudent mi se pare şi dl Dumitru 


(2020), Nisiparniţa (2021), la care se adaugă romanul 
Je ne regrette rien (2012), jurnale: în 2009, Et in 
America... (Jurnal 1999-2005), urmat, în 2010, de 
Et in America. Lumi în oglindă (1999-2005), Întâlniri 
cu Aurora (2021), interviuri, conturează o operă în 
care şi-a lăsat gândurile, idealurile, sufletul. 

Cititor pasionat, profesionalizat în lectura apre- 
hensivă şi comprehensivă, cu o mare capacitate de 
analiză şi sinteză, Mihaela Albu nu este un prizonier 
în labirintul cărţilor, ci o călăuză pentru cel care vrea 
să o urmeze. 


etafora labirintul cărţilor pe care o alege 
pentru a-şi defini aventura conştiinţei în 


călătoria de-o viaţă în universul cărţii 
devine titlu pentru o serie de volume, În labirintul 
cărților ajungând, acum, la volumul al patrulea 
(Colecţia Critică şi istorie literară, Editura Bibliotheca, 
Târgovişte, 2022). 

Construită ca un diptic, pe două mari compar- 
timente, Studii şi eseuri, care cuprinde 11 sinteze: 
Exilul românesc anticomunist sau despre cuvânt în 
libertate, Societatea europeană la sfârşitul secolului 
al XX-lea în viziunea lui Vintilă Horia, Eugen lonesco: 
exilul şi limba română, Exilul şi nostalgia originilor. În 
căutarea locului pierdut („salvarea temeliilor”), Exilul — 
o temă recurentă în poezia lui Ştefan Baciu, Presa 

în 1978; lon Magnea Potopin avea un post mai mult 
onorific de şef la cabinetul de muzică), unde eram 
îngăduiţi şi noi, bibliotecarii. Pan, cum îi ziceam, 
venea des să consulte colecţiile, mai ales revistele 
vechi în care publicase, şi pentru aceasta avea 
nevoie de ajutorul informal al unora dintre noi (se 
obținea greu permis de acces, trebuia să dovedeşti 
că eşti student sau cercetător, să ai recomandări cu 
ştampilă etc.), astfel că pătrundea direct în depozite 
şi citea pe alese ce voia... Desigur că s-a întâlnit, 
aici, cu vechii prieteni care veneau cam cu aceleaşi 
gânduri (mulţi dintre ei — sau, ca să fiu mai exact, unii 
dintre ei) aveau lame de ras în buzunar cu care tăiau 
articolele pe care le scriseseră înainte de 1944, astfel 
că şi azi se văd colecţii de periodice cu tăieturi din 
loc în loc: ştiau ei ce fac, pentru că aceste colecţii 
erau răsfoite şi „profesiona!” de către cei plătiţi să 
întocmească bibliografiile necesare procuraturii 
pentru procesele politice... 


deci a afirmării, şi mergea des pe la reviste, 
unde-l reîntâlneam când am lucrat la 
Luceafărul, mai ales după 1980. Trebuie să spun 
că aici era de plătit un preţ greu de către poeţi: 
ţi se publica un grupaj de poeme numai dacă unul 
sau două dintre ele era(u) dedicat(e) regimului. Acest 
şantaj sentimental încurcă, azi, multe biografii, pentru 
că bărbaţi intransigenţi cu principiile a trebuit să 
dea Cezarului ce e al Cezarului ca să-şi menajeze 
creativitatea... Nu insist; Pan M. Vizirescu a publicat 
trei volume de versuri înainte de 1989, toate trei 
la Editura Eminescu unde Valeriu Râpeanu făcea, 
între atâtea altele, şi legătura dintre cenacliştii de 
la Academie şi secţiile de propagandă ale regimului 
care aprobau/acceptau publicările. Poeziile sale 
nu au nicio notă insurgentă. 

Multe lucruri interesante a scris despre el scriitorul 
lon Lazu. Rămân, oricum, ciudaţi aceşti trei ani din 
viaţa lui Pan M. Vizirescu, intervalul dintre 1964 şi 
1967. Graţiat, deci liber, fără să ştie acest lucru, 

a continuat să stea ascuns. Cine poate să explice? 
Era secret acest decret ce privea intelectualitatea 
întregii naţiuni? N-a avut încredere în el ca act de 
justiţie? S-a ţesut în jurul lui o plasă de oameni care 
să i-l ascundă? Sârguinciosul biograf al lui Pan M. 
Vizirescu, dl Dumitru Sârghie, va găsi, desigur, un 
răspuns şi la această întrebare — după ce se va 
achita, însă, de greaua sarcină a editării lucrărilor 
lui Pan M. Vizirescu, cel puţin a acelora pe care 
declară că le deţine. 


P: M. Vizirescu avea pasiunea scrisului, 


Ana DOBRE 


românească din exil — un 
model de consens cultural, 
Continuări publicistice ale 
exilului în postcomunism, 
Printre cărți şi printre oameni 
(de ieri şi de astăzi) sau 
despre ce (mai) înseamnă 
(acum) identitate românească, i 
Pagini din relaţiile epistolare ale exilului, Mărturisirile 
scriitorului „incomod” Bujor Nedelcovici — un protest 
împotriva uitării şi Prezentul şi trecutul — a lumii 
două feţe. Realitate şi ficţiune în opera lui I.D. Sirbu; 
şi Cronici literare, recenzii, cuprinzând 13 analize 
dedicate unor cărţi care au ca autori pe Sanda 
Golopenţia, lordan Datcu, Stan V. Cristea, Al. 
Ciorănescu, Constantin Eretescu, Pavel Chihaia, 
Costache Olăreanu, Ştefan |. Ghilimescu, Adrian 
Dinu Rachieru, Nicolae Florescu, lucrarea abordează 
tematica şi problematica exilului, temă redundantă 
a cercetării Mihaelei Albu, care e, deopotrivă, istori- 
cul, cronicarul şi interpretul/comentatorul acesteia, 
temă urmărită în complexitatea nuanţelor culturale 
pe parcursul celor aproximativ 50 de ani care au 
constituit şi conturat, prin cultivarea şi promovarea 
limbii române, în primul rând, a spiritualităţii româ- 
neşti, o „ţară de dincolo” de hotarele ţării natale. 
—> 


Curtea de la Argeş 


Cărţi şi autori 


Numărând banii miresei 


Rodica LĂZĂRESCU 


n tinereţe, domnul lon Andreiţă visa să se 
| facă poet. Toată viaţa a „prestat” ca jurnalist. 

La senectute se dovedeşte a fi... prozator. 
ÎI mai ajută şi poetul, mai scoate capul printre rânduri 
şi gazetarul, dar, fără niciun fel de dubiu, domnul lon 
Andreiţă e prozator, trăgându-şi sevele din Sudul 
cuprins între extremitatea lui mehedinţeană în vest şi 
cea teleormăneană în est, tărâm de veste-poveste ce 
ni i-a dat pe Marin Preda şi Zaharia Stancu, pe Marin 
Sorescu şi Gala Galaction, pe Nicolae Dan Fruntelată 
şi Ştefan Mitroi. 

O dovedeşte romanul Banii miresei, recent apărut 
la Editura Eikon (2023). Scris la persoana a treia, 
în regim mnezic-ficţional (protagonistul s-a născut 
în ziua de 11 iunie 1939, aidoma autorului), este 
monografia unui loc (satul din câmpia olteană numit 
aici Perileşti, pe harta reală Perieţii de Olt, de la 
perii lui Eţu, cum umblă vorba) şi a unui timp (cel 
de după Al Doilea Război Mondial, vreme a „cotelor”, 
a prefacerilor cu semn negativ — colectivizarea 
şi industrializarea forţată, a stricării unor rosturi 
seculare, a degradării satului şi a oamenilor). 

Este şi istoria unui personaj, unii ar putea zice 
a lui Marin Antoniţă, funcţionarul model al satului, 
notarul din pătura vechii intelectualităţi rurale, 

„băgat pe nedrept la chiaburi de către noii stăpâni, 
pentru cele opt hectare de pământ udate cu sânge 
la Mărăşeşti”, personaj in absentia şi totuşi foarte 
prezent, a cărui existenţă o recompune feciorul 

său din amintiri, ale lui şi ale altora, din istorisiri, 
din actele descoperite în „lada de campanie” ş.a.m.d. 
Eu zic Emil Antoniţă, proiecția narativă a autorului, 
corespondentul uman al căii ferate (unul dintre cele 
două laitmotive ale romanului), dar şi executorul 
testamentar al celor 12 apostoli (cel de-al doilea 
„motiv” al naraţiunii). 

Dacă, după schimbarea postbelică de regim, satul 
rămâne pe loc (ne amintim că satul lui Ştefan Mitroi 
din Goarna lui Tuturuz plecase în bejenie!), Emil, 
la cei „17 ani şi-o viaţă” ai săi, porneşte să-şi caute 
drumul, să dea un sens existenţei sale. Şi ce putea 
fi mai promiţător decât şantierul — „ca un astru orbitor 
— şantierul”! Mirajul e total! Acolo se construia o cale 
ferată, la care se lucrează de zor, deşi nimeni nu 
ştie nici de unde vine, nici încotro se duce acel drum 


la jumătatea secolului al XX-lea, devenind, cum subliniază Monica 

Lovinescu, „o trăsătură caracteristică a istoriei noastre” abia după 
1945, exilul a fost forţat de teroarea istoriei, determinând expatrierea forţată, ca 
act asumat, voit prin liber-arbitru, aşa cum o formula N.I. Herescu: „Expatrierea 


C: „un fenomen nu foarte caracteristic poporului român” până 


de fier, „părea că porneşte de nicăieri şi se îndreaptă 
spre nicăieri; fără staţii, fără semnalizări — numai şină, 
traverse şi piatră”. Cale ferată al cărei rost oamenii 
nu-l înțelegeau („Nici maistrul, nici inginerul /.../ nu 
se înghesuiau să le explice. Totul plutea într-o taină 
mai mult absurdă, decât misterioasă”) şi nu-l vor 
înţelege nici când pe ea vor circula trenurile, oricât 
se străduiau să priceapă („Prin gara aceea nu 
treceau decât două trenuri: unul venea din sus, 
dinspre munte - celălalt venea din jos, dinspre 
câmpie”), semnificativ în acest sens fiind titlul primei 
şi ultimei secvenţe, din cele nouă ale romanului — 
Încotro, numai că în a doua sa apariţie, adverbul este 
pus sub semnul întrebării. Astfel încât, „tot alergând 
de la un peron la altul” şi neştiind să răspundă 
încotro, protagonistul ratează ambele trenuri. 


a perioadei de tranziţie prin care a trecut 
societatea românească după cea de-a doua 
conflagrație mondială, în drumul ei de la capitalism 
spre comunism, prelungită apoi vreme de jumătate de 
secol (pentru ca, după 1989, să intre în altă tranziţie, 
cu o direcţie la fel de nebuloasă, ducând spre o ţintă 
total străină de firea şi de aspiraţiile poporului român). 
Laitmotivul căii „care venea de niciunde şi se îndrepta 
spre nicăieri” revine obsedant de-a lungul romanului. 
Încet-încet, satul „se depărta tot mai mult de 
poveste”, se „sminteşte”, se degradează fizic („Parcă 
nici casa părintească n-o mai cunoscu pe cât s-ar 
fi cuvenit; a îmbătrânit mult, a început să coboare 
în pământ — şi ca să nu se arate lumii aşa, obosită 
şi şubredă, arborii au acoperit-o cu crengile lor 
ocrotitoare”). Dar, mai ales, se dizolvă vechile 
tradiţii, dispar din mentalul colectiv „toate minunile 
ce se petrecuseră în satul lui”, se stinge mitologia 
străveche, aceea cu comori aflate „prin jurământ, 
în puterea unor duhuri care vegheau asupra lor”, 
cu Sânziene, zmei şi Feţi-Frumoşi, locul haiducilor 
lui Eţu şi al hoţilor lui Mutălău e luat de alte „modele” 
şi „valori”, eroi ai timpurilor noi — „Vrem să fim şi noi 
ca voi,/ Vrem ca Oleg Coşevoi”! 
Sunt uitate descântecele — „mesaje venite 
de departe, din taina marilor preoţi tămăduitori, în 
lumina hiperboreică”, doinele rămân doar în caietele 


A ceastă cale ferată e expresia metaforică 


scriitorilor este un act voit. Au ieşit ca să poată continua să fie scriitori. Ţara 


lor a fost cotropită, străinul o stăpâneşte.” Urmarea a fost constituirea, dincolo 
de hotarele ţării a unui microcosm românesc, „reprezentând cu destulă fidelitate 
trăsăturile caracteristice ale macrocosmului originar”. Plecarea lor, accentuează 
şi, într-o mare măsură, 
„salvarea culturii autentice”. Modul lor de a trăi evenimentele istoriei ating cotele 
tragicului, căci ei văd patria ameninţată şi gândesc modalităţi de a o salva. 
Exilul/diaspora (1945-1989) reprezintă principala tematică în această călătorie 


Mihaela Albu, a însemnat „pe lângă salvarea fizică 


îngălbenite rătăcite prin lăzi de zestre ori prin 
cotloanele din podurile caselor, nu se mai aud nici 
„clanareta lui Chercea”, nici strigătele căluşarilor — 
„Hăi!... Hăi!... Hălăişa!... Hălăi! Hălăi!... Hălăişa! 

Se cristalizează, „din nevoie”, altele noi, cântece pe 
care satul le creează „din durerea lui nouă” ori pentru 
a fi intonate de „brigada artistică de agitaţie”, în care 
„Plugul, strungul şi condeiul/ S-au pornit să chiuie”, 
iar foaie verde e înlocuită de munca politică. De 
sărbători se umblă cu o altfel de capră, venită din alte 
zări, „Asta-i capra din Rusia,/ Ne-a adus democraţia!” 


pătrundă dincolo de stratul facil de decriptat 
al autobiograficului, de valiza cu acte şi de 
caietul cu producţii literare folclorice, şi să ajungă la 
miezul simbolic al construcţiei romaneşti imaginate 
de lon Andreiţă, de la însuşi titlul romanului până 
la cei doisprezece apostoli. De fiecare dată alţii, 
dar totdeauna 12 („Suntem tot 12. Cum se face că 
Dumnezeu ne potriveşte mereu ca pe apostolii lui?”), 
„aşezaţi pe buturugi, pe bucăţi de traverse rupte 
ori pe câte-un pietroi mai dolofan, alcătuiau, fără 
să-şi dea seama, o horă, o masă rotundă şi scundă, 
ca aceea de acasă, de care se despărţiseră — şi 
o purtau cu ei, în suflet. Măi, oameni buni — avu 
o revelaţie Sacara al lui Vasăzică, după ce-i numără — 
parcă-am fi cei 12 apostoli ai lui lisus Hristos”. 
Refugiaţi în anonimatul şantierului, „aceşti apostoli 
strânşi în sobor erau ultimii care mai puteau da 
socoteală de viaţa dusă a acelui tărâm”. Sacara 


(O paun trebuie să decojească povestea, să 


umeri — şi cuvântă: E devreme, eu zic să mai auzim 
o veste-poveste, că de-aia ne-am adunat aici [s.m.]'. 
E o adunare mai tragică decât cea de la sadove- 
nianul Han al Ancuţei. În aşteptarea Mântuitorului 
(„Aşteptăm şi tragem nădejde c-o veni şi Mântu- 
itorul”), fiecare povestitor îşi „deşartă sacul cu viaţă 
trăită ce nu-l mai încape în suflet”, îşi spun poveştile, 
precum cronicarul — „să să ştie”: „Ascultă şi bagă la 
cap, ţine minte”, îl îndeamnă Sacara al lui Vasăzică 
pe „mânz”. Cu alte cuvinte, ţine minte şi transmite 
mai departe povestea. 

Este ceea ce face domnul lon Andreiţă în romanul 
său de senectute, Banii miresei. 


împotriva laşităţii, împotriva oportunismului, împotriva dictaturii, împotriva 
comunismului, dar şi împotriva amneziei”. 

Scriitura critică însăşi a Mihaelei Albu este una împotriva amneziei, a uitării, 
o antilethe, după termenul lui Vintilă Horia, preluat ca nume al revistei în care 
autoarea şi-a propus readucerea lor acasă, în literatura română. 


în viziunea ei, cititul profesionalizat presupunând „lectura unei cărţi 

în conexiune cu alta”, în care „informaţiile se includ într-un lanţ 
dezvăluitor de mesaje”, dar face, inevitabil, mai mult decât atât: oferă o viziune 
critică proprie asupra fenomenului cultural al exilului şi propune o modalitate de 
abordare, deschizând uşa unor ulterioare abordări critice, prin care acest fenomen 
cultural specific secolului al XX-lea românesc să-şi dezvăluie toate aspectele — 


VI ihaela Albu dă o sugestie transparentă despre ceea ce înseamnă, 


pe care Mihaela Albu o propune în labirintul cărţilor, urmărind clarificarea ter- 
menului — concept, contextualizare, proiectându-l pe fundalul istoriei de după Al 
Doilea Război Mondial, exemplificarea prin personalități române ale exilului: Vintilă 
Horia, Eugen lonescu, Nicolae Stroescu-Stânişoară, Antoaneta lordache-Bodisco, 
Ştefan Baciu, completate de studii asupra presei din exil şi a corespondenței, tot 
atâtea modalităţi de a intra în intimitatea fenomenului, scrisorile având dublul rol 
de a spune ceva esenţial despre corespondenţi, dar şi despre epoca lor, despre 
problemele acesteia. 

Obsesia desțăraţilor (termenul lui Aron Cotruş) este identitatea românească, 
iar efortul lor tenace, perseverent, îndârjit este orientat în această direcţie 
a menţinerii, a supravieţuirii, a recuperării ei, cu tot ceea ce implica acest fapt. 
De aceea, atitudinea desțăraţilor, activitatea lor, are o dimensiune cultural-politică, 
afirmând ca valoare supremă patriotismul. 

Luându-l ca model pe Dante („Mi se pare că scriitorii români din exil (...) ar 
trebui să îşi amintească mai mult de Dante şi mai puţin de Ovidiu. Pe Dante să 
ni-l luăm de model. Să încercăm, după puterile noastre, să stăpânim bărbăteşte 
dorul, nostalgia după peisajele şi beatitudinile lăsate în Ţară. Să ne silim să 
valorificăm desţărarea, considerând-o o grea şi lungă încercare iniţiatică, menită 
să ne purifice şi să ne transforme. Să nu ne sperie expresia încercare iniţiatică. 
Orice mare suferinţă poate deveni o iniţiere; adică poate facilita autorevelarea 
unor realităţi de ordin superior, inaccesibile condiţiei profane. Orice îndelungă 
rătăcire prin întuneric (de orice natură ar fi acest «întuneric»), echivalează cu o 
rătăcire în labirint; adică, pe plan religios, unui drum spre Centru, unei iniţieri.”), 
imperativ punctat de Mircea Eliade încă din 1952 în revista Îndreptar, perso- 
nalităţile din exil au transformat experienţa tragică într-o victorie spirituală, 
pledând pentru dreptate, pentru idealurile dintotdeauna ale omului ca fiinţă 
absolutamente liberă, lupta lor ducându-se „împotriva cenzurii din ţară, 

de sens, de atitudine critică şi patriotică a personalităţilor — adevărate modele 
exemplare pentru modul în care au ales şi înţeles să promoveze valorile culturii 
româneşti în lume. 

Trăind peste mări şi ţări, fiecare dintre ei au purtat în sufletul lor țara, partea 
lor de cer, rămânând, în ciuda vicisitudinilor, cu riscul (a se vedea cazul lui N... 
Herescu, intelectualul care şi-a riscat cariera profesională, întrucât a refuzat să 
renunţe la cetăţenia română) nerealizării profesionale la nivelul potenţialului 
intelectual. 

Aceşti oameni nu au trădat niciodată ţara din care plecaseră, dorul lor 
concretizându-se în speranţa că, prin activitatea lor cultural-politică, vor contribui 
la eliberarea ţării ocupate şi vor putea, astfel, să se întoarcă acasă. Ei au fost 
soldaţii care au luptat până la capăt pentru spiritualitatea românească, pentru 
afirmarea ei în lume. Modelul Dante se împlineşte, în cazul lor, până la capăt, 
întrucât, asemenea florentinului, nici în cazul celor mai mulţi dintre ei, întoarcerea 
nu a mai fost posibilă. Mihaela Albu intenţionează, prin tot ceea ce întreprinde, 
o întoarcere a spiritului lor, aşa cum a fost transfigurat şi reţinut în cărţile în care 
şi-au sigilat destinul. 

Semnificaţia exilului se multiplică prin investigația operei lui |.D. Sîrbu, un 
exilat în propria ţară, un scriitor care şi-a conştientizat condiţia tragică pe care 
a formulat-o simbolic în Lupul şi Catedrala, în această meditaţie: „Nu de ziduri 
ale plângerii avem nevoie, ci de ziduri unde ne-am putea urla nefericirea, deruta, 
disperarea, foamea şi frigul, frica şi teroarea”. 

În labirintul cărților, IV, călăuzit de spiritul critic investigativ, responsabil în 
fixarea valorilor al Mihaelei Albu, cititorul cucereşte, odată cu ea, un teritoriu 
al ideilor, din care poate reţine că, în vremuri tulburi, rezistenţa prin cultură este 
o soluţie existenţială, iar curiozitatea cunoaşterii, a investigării tărâmului infinit 
al ideii, o modalitate de a se salva ca individualitate unică şi irepetabilă. 

Curtea de la Argeş 


Vecina mea, Africa 
Secolul Patriarhului 


l Nicolae MELINESCU 


/e 
n toamna lui 1996, cu 


doar două luni înaintea 
alegerilor prezidenţiale, 
Henry Kissinger, fost consilier 


secretar de stat al preşedinţilor 
Richard Nixon şi Gerald Ford, 
a acceptat să-mi acorde 
un interviu la sediul firmei sale de consultanţă 
de pe 5th Avenue, New York, pentru Televiziunea 
Română. După ce a evocat cele patru vizite oficiale 
în România, inevitabil cursul discuţiei s-a îndreptat 
şi spre campania electorală ajunsă în punctul de 
fierbere, alimentat cu stăruinţă de presa americană, 
mare regizor şi interpret al spectacolelor politice. 
Scrutinul acelui an avea o caracteristică prin care 
devenea şi mai interesant. Pentru prima dată un 
candidat democrat de 50 de ani, fost guvernator 
al modestului stat Arkansas (al 29-lea ca întindere), 
William Jefferson Clinton, se confrunta cu un 
politician cu o carieră politică de 38 de ani, seniorul 
republican, lider al majorităţii republicane din Senat, 
Bob Dole, veteran la celui de-Al Doilea Război 
Mondial. 

Ritmul tot mai sacadat al finalului de campanie 
a fost explicat de distinsul meu interlocutor 
cu un singur cuvânt: puterea. Rivalii politici 
parcurgeau sprintul final spre sediul puterii — 
Casa Albă. Pentru un diplomat cu o 
experienţă vastă, cercetător şi analist al 
relaţiilor internaţionale (doctor în ştiinţe 
politice, Harvard, 1954) şi cu o cunoaştere 
de invidiat a meandrelor cercului suprem 
de decizie politică la nivel planetar, viziunea 
lui Henry Kissinger explică paradigma 
acelei perioade, dar şi convingerile şi 
comportamentul oficial al unui expert 
în studiul vieţii internaţionale. 

Anul acesta, în luna mai, Henry Kissinger 
a împlinit o sută de ani. O bună parte din 
activitatea sa publică la Casa Albă şi în 
lumea politicii internaţionale a susţinut 
viziunea sa originală despre putere aşa 
cum o prezentase lapidar şi în interviul 
pe care mi-l acordase. Foarte prezent în 
planul diplomaţiei Statelor Unite în relaţia cu 
Uniunea Sovietică, cu China comunistă, cu Orientul 
Mijlociu, cu aliaţii europeni, cu România, fostul 
diplomat a avut o contribuţie consistentă în 
formularea realpolitik americane în perioada 
Războiului Rece. 


ca un cordon de siguranţă temporal trecut 
peste decenii ca descrieri ale doctrinei 

sale despre putere şi guvernare. În voluminoasa 
sa lucrare autobiografică Years of Upheaval (Little, 
Brown and Company, Boston, Toronto, 1982), care 
sintetizează cei opt ani petrecuţi la Casa Albă şi la 
Departamentul de Stat, Henry Kissinger a făcut şi 
o descriere a protagonistului major din jocul puterii. 
El aprecia că omul de stat construieşte cu adevărat 
numai dacă simte cursul evenimentelor şi plasează 
această percepere în slujba obiectivelor sale. „Dacă 
se mulţumeşte să meargă în pas cu acest curs, el 
devine nerelevant în scurt timp... Marii oameni de 
stat şi-au propus scopuri măreţe şi au evaluat lucid 
calitatea materialului uman şi psihic cu care au 
fost nevoiţi să lucreze. Conducătorii mărunți se 
mulţumesc cu eliminarea fricţiunilor sau a lucrurilor 
stânjenitoare. Decidenţii politici excepţionali creează, 
conducătorii circumstanţiali consumă. Aceştia din 
urmă se mulţumesc cu mici corecturi ale mediului 
apropiat, nu atacă transformarea lui. Omul de stat are 
o viziune clară şi forţa care să-i inspire pe cei din jur.” 

Sunt principii care i-au consolidat abordarea ţărilor 
Africii încinsă de Războiul Rece şi de lupta pentru 
dominație absolută şi extinderea sferei de influenţă 
a Uniunii Sovietice şi a Statelor Unite, condimentată 
de chibiţii de la mantinelă — China comunistă şi 
Coreea de Nord. Susținerea politicii externe realiste 
a lui Nixon şi Ford l-a implicat pe Henry Kissinger 
în misiuni din care nu a ieşit doar cu merite, ci şi cu 
critici brutale. Venerat pentru experienţa sa, el a fost 
menţinut în mediul politicii africane. În 1976, înainte 


[Dina sale pot fi descrise acum 

să-i predea diplomaţia americană lui Cyrus Vance, 
Kissinger a patronat unele dintre primele tentative 
de depăşire a crizei rhodesiene, declanşată de 
guvernul minoritar al albului lan Smith prin procla- 
marea unilaterală a independenţei faţă de coroana 
britanică în 1965. Faptul că adusese la masa tratati- 
velor în Republica Federală Germania ambasadori, 
experţi şi pe prim-ministrul guvernului sud-african, 
John Vorster, ca să discute accesul majorităţii afri- 
cane la guvernare, a fost în egală măsură dovada 
convingerilor sale, cuprinse şi în citatul de mai sus, 
dar şi o sursă de critici abrazive, operaţiunea fiind 
privită de unii ca extras al cinismului secretarului 

de stat american. Ceea ce nu a diminuat participarea 
lui Kissinger la tentativele de rezolvare a unor crize 
prelungite în Angola, Etiopia, Mozambic, Africa de 
Sud şi Namibia. „Intervenţiile lui în Africa au concen- 
trat atenţia politicienilor şi a presei nu numai pentru 
misiunile care au cunoscut succesele din negocierile 
cu sovieticii sau cu Mao, ci şi pentru eşecurile multi- 
ple provocate de o abordare marcată de înşelăciune, 
secretomanie şi intimidare, precum şi pentru conse- 
cinţele periculoase de lungă durată ale eforturilor 
sale.” (https:/mwww.guardian.com?global-develop 
ment/ 2023/may/henry-kissinger-100-strategic - 
nenius-or-damaging-diplomacy-held-back-africa) 


a fost prima vizită a unui secretar de stat 

american în Africa de Sud, ţara apart- 
heidului, aflată sub embargou ONU, la 30 de ani 
după terminarea celui de-Al Doilea Război Mondial. 
Henry Kissinger a fost acuzat că a legitimat regimul 
rasiştilor albi în timpul marilor mişcări populare 
declanşate de masacrul de la Soweto, oraşul dormitor 
din apropierea Johannesburgului. Adversarii politici 
mai susţin ca Henry Kissinger a furnizat susţinere 
morală şi diplomatică incursiunilor forţelor armate 
sud-africane în războiul pentru independenţă din 
Angola (Operaţiunea Savana). Donald Easum, fost 
asistent pentru Africa al secretarului de stat american, 
descrie prima sa întâlnire cu noul şef al diplomaţiei, 
instalat în toamna lui 1973. „După salutul conven- 
ţional, Kissinger m-a întrebat: «Câţi ani ai?» l-am 
spus că eram de vârsta lui. Mi-a dat să înţeleg 
că s-ar putea să mă intereseze «să faci mai mult 
decât orice ai fi făcut până acum pe unde ai mai fost 
(Burkina Faso, D.E.). Ce ar fi să organizezi un birou 
geografic?» (regional, n.m.). Kissinger îi ignora 
şi-i neglija de obicei pe ambasadorii trimişi în Africa. 
EI desconsidera Africa.” (americandiplomacy.web. 
unc.edu/2010/06/hard-times-for-the-africa-bureau- 
1974-1976/) 

Totuşi, Kissinger a devenit tot mai atent la 
mutaţiile din regiunea sub-sahariană şi din cauza 
presiunii sovietice şi chineze. După căderea dictaturii 
portugheze Estado Novo, în Angola a apărut ame- 
ninţarea marxist-leninistă, care a declanşat războiul 
civil şi a adus la putere ceea ce s-a numit Mişcarea 
Populară pentru Eliberarea Angolei, MPLA, susţinută 
de Uniunea Sovietică. Kissinger a angajat diplomaţia 
(şi nu numai) cu ambiția descrisă de fostul amba- 
sador Earum: „Era hotărât să folosească această 
situaţie din Angola ca pe o ocazie de manifestare 
a puterii Americii şi a lui Henry Kissinger. El credea 


| | na dintre mişcările sale controversate 

că înfrângerea MPLA, considerată pro-sovietică, 
poate să îndepărteze imaginea descurajării Americii 
după Vietnam. Mai mult, era convins că poate să 
obţină totul mult mai ieftin cu ajutorul colaborării 
clandestine a CIA. Curând s-a dovedit că se înşelase 
amarnic.” (the guardian.com) 

Fostul consilier prezidenţial pentru securitatea 
naţională şi secretar de stat se temea că Angola, 
sprijinită de trupele cubaneze şi de aviatorii est- 
germani, ar fi rupt zăgazul unei adevărate mareei 
roşii pe coasta vestică a Africii, până în Namibia, 
Africa de Sud şi Rhodesia, teritorii pe care se agitau 
grupări naţionaliste (SWAPO în Namibia, Congresul 
Naţional African în Africa de Sud, ZANU şi ZAPU 
în Rhodesia). Nancy Mitchell remarca: „Se bucura 
de renumele unui geniu, dar dacă privim atent ceea 
ce a făcut în Angola şi în Rhodesia, apare manifes- 
tarea slăbiciunii întregii sale politici, nu numai în 
Africa, ci şi în Orientul Mijlociu şi în Vietnam. El a 
descifrat greşit situaţia din Angola de la bun început. 
Nu se aştepta la intervenţia cubanezilor.” (/dem) 


actualitatea sub-sahariană printr-un turneu 

intempestiv în Tanzania, Zambia şi Africa 
de Sud. Fiecare dintre acestea putea să-i ofere o 
deschidere regională asupra unor puncte fierbinţi 
care amenințau controlul american în propria zonă 
de influenţă. Discuţiile cu preşedintele tanzanian 
Julius Nyerere şi cel zambian Kenneth Kaunda 
s-au concentrat pe contribuţiile ţărilor „din prima 
linie” (Botswana, Zambia, Tanzania, Angola, 
Malawi, Mozambic), angajate în combaterea 
regimurilor minoritare rasiste din Rhodesia şi 
din Africa de Sud. În plus, în Botswana, Zambia 
şi Tanzania îşi aveau reprezentanţe mişcările 
naţionaliste din Namibia, Rhodesia şi din Africa 
de Sud. Mitchell şi-a continuat analiza caustică 
constatând: „El (Kissinger) a ignorat întregul 
continent african şi a aşteptat să obţină anumite 
avantaje prin intervenţia în Angola. Dar el nu 
a studiat Africa aşa cum se cuvine. A intervenit 
cu rasismul tipic al vremurilor lui, cu disprețul faţă 
de ţările în curs dezvoltare. El credea că poate 
să obţină o victorie facilă de care avea nevoie 
după prăbuşirea Vietnamului de Sud.” (/dem) 
Argumentaţia este cel puţin răutăcioasă din cauză 
că, după semnarea acordului cu Vietnamul comunist 
de încheiere a războiului şi restaurare a păcii în 
Vietnam, Henry Kissinger, împreună cu negociatorul 
vietnamez Le duc Tho, a primit Premiul Nobel pentru 
pace, în decembrie 1973. Dar o asemenea condam- 
nare vine firesc din partea unei cercetătoare demo- 
crate de la Centrul Jimmy Carter atunci când aceasta 
analizează activitatea unui republican cu o statură 
impresionantă în viaţa internaţională. Dar doamna 
Mitchell nu este singurul cenzor cu pretenţii de 
judecător suprem. Peter Vale de la Universitatea 
Pretoria a fost şi mai categoric: „Interesul lui Kissinger 
pentru Africa sub-sahariană s-a concentrat în anii 
1970 pe ideea că echilibrul politic ar fi putut fi resta- 
bilit dacă erau reabilitate interesele celor puternici. 
El nu a înţeles că lupta pentru dreptate schimbă 
lumea şi diplomaţia însăşi.” (/dem) 

Chiar dacă sunt formulate după o perioadă de 
timp menită să amortizeze partizanatul politic, aseme- 
nea atacuri ignoră faptul că diplomaţia africană a lui 
Henry Kissinger s-a manifestat în plin proces al deco- 
lonizării şi al construirii noilor state independente, 
iar demersurile sale nu alimentau nici oficial şi nici 
confidenţial numeroasele focare violente din zonă. 
Hans Welton jr. şi colectivul de cercetare pe care l-a 
condus au constatat că fostul secretar de stat cunoş- 
tea în profunzime cerinţele stabilităţii în Africa în 
condiţiile războaielor civile sângeroase din Angola, 
Namibia, Rhodesia şi Mozambic. (Hanes Walton jr., 
The African policy of the Secretary of State Henry 
Kissinger, Lexington Books, Lanham, Maryland, 2007) 


n 
| n 1976, Henry Kissinger a vrut să sondeze 


(În imagine, întâlnirea Kissinger-Ceauşescu 
din 3 noiembrie 1974, reluare de la https://mwww.ziua 
veche. ro/exclusiv-zv/dosare-ultrasecrete-exclusiv- 
zv/dosare-ultrasecrete-stenograma-discutiei- 
ceausescu-henry-kissinger-3-noiembrie-1974- 


257233.html.) IRI 


In Egipt, la 


recuse Paştele anului 2023 şi trupurile 
| noastre, primenite proaspăt cu o nouă 
înviere, îşi cereau o înălţare adăugată 
înţelesurilor lumii, pe care avem datoria să o dăm 
trăirii noastre, încă vremuind calea, înmulţind talantul. 
Cum să dăm socoteală stihiilor care ne compun 
cu... aer, apă, foc şi pământ, puse de-a împreună 
în complicata noastră alcătuire? Mitologia tuturor 
ne îndemna către zeitățile tărâmurilor partajate să le 
facem închinări prin templele lor din propriile regate 
împărăţite. Istoria va fi constatat că vieţuirea are 
prezentul acţiunii, dar şi viaţa de apoi a repausului, 
adică o continuitate (fără sfârşit... ar fi semnificat-o 
Brâncuşi!). Apoi că ceea ce a fost, trebuie să se 
mărturisească durabil şi aici nu doar artele cu limbaj 
simbolic, ba chiar şi documentele judecăților de apoi 
au nevoie de scribi pricepuţi şi mărturii durabile. 
Căutarea fiind durata hărăzită marilor înălţări — cum 
atestă atâtea ghesuri iraționale, cu pelerinaje, cu 
închinări (înclinări celor de afară, cu toate simţurile 
din dotare... să punem în aşteptare mintea, dar să-i 
permitem inimii să-şi facă rostul credinţei!), ne-a ispitit 
gândul, chiar azi de lnălţare (într-o Joi a lui Jupiter... 
probabil chiar supremul Zeus, Horus cel Mare... 
oricum mare judecător prin cerurile cu balanţele care 
cântăresc inimile trecătorilor între vieţi!) să rememo- 
răm motivele vizitei/excursie/pelerinaj a seniorilor 
vâlceni prin Egipt. Având în vedere 
că excursioniştii noştri au fost 
în majoritatea lor dascăli, ne-am 
intitulat povestea noastră, în nota 
unui concept modern (7?!) al 
învăţământului românesc. 
Ca să alegem locul preumblării, 
tocmai în Egipt, va fi fost apriori 
o dorinţă, un motiv care aştepta 
momentul. Ne-am hotărât imediat 
ce a apărut oferta, deşi prin 
vecinătatea sudică, tot pe cursul 
Nilului, în Sudan, se pornise o : 
răzmeriţă cu mari vărsări de sânge, iar o atenţionare 
grijulie, oficială, nu ne recomanda plecarea. Intre 
30 aprilie şi 8 mai, 2023 (reperele plecării şi revenirii 
în Râmnic), iată-ne cursanţi la o „şcoală altfel”, 
despre al cărei motiv povestim aici. 


in şcoala generală, pe vremea când se 
învăţa cu temei şi istoria antică, aflasem 


despre Egipt. Apoi, două din cele şapte 
minuni ale lumii vechi, Piramida lui Keops şi Farul 
din Alexandria, erau semnalate pe acolo. Cartea 
Bibliei — în sine o bibliotecă (ce bibliotecă fabuloasă 
şi cea din Alexandria!) — face nenumărate trimiteri 
la Egipt, ca la un pământ al multor începuturi. Cos- 
mogponia, mitologia, istoria (în toate domeniile ei 
de interes, inclusiv ale artei, religiilor), filosofia etc., 
susţinute de arheologie şi mărturiile atâtor lucruri 
durabile, prezente în relief de mii de ani, au făcut 
din Egipt un respectat trezorier al istoriei umanităţii, 
un martor al evoluţiei societăţii omeneşti, venind 
de departe. Aflasem despre în/peşterirea picturilor 
rupestre ale primilor oameni dedaţi... evoluţiei, apoi 
că oamenii, supuşi credințelor într-un creator, făcură 
chiar ei Munţii/Piramide, acolo unde aceştia nu erau 
în relief, pe platoul de lângă NII, de la Giseh (regatul 
timpuriu, de acum vreo 5000 de ani), să se dea vieţii 
de apoi, cu altfel de picturi, cum vor fi părut hierogli- 
fele, până la descifrarea lor de Champollion, după 

milenii de aşteptare. Vom fi aflat, tot ca pe o mare 
provocare, că vreo 63 de faraoni îşi vor fi mutat 
cimitirul/necropola, săpându-şi mormintele în munţii 
existenţi şi dotându-le cu cele necesare vieţii de apoi. 
Mare descoperire mormântul lui Tutankamon, desco- 
perit prin 1922, în complexul de la Valea Regilor, o 
reală comoară de taine, puse la păstrare peste 3500 
de ani, în circa 5000 de obiecte povestind lumea 
veche. Fascinat de atâtea lucruri aflate, iubitor de 
istorie, cum să nu-ţi imaginezi o asociere cauzală 

a reliefului şi o posibilă evoluţie a climei planetei? 
Cum să nu le punem în raport cauzal cu inerentele 
modificări în mersul vieţii oamenilor şi de aici cu 

o nouă aşezare socială din ce în ce mai structurată 
politico-administrativ? Aici vorbim despre politică 

în general, cu înţelesul puterilor de tot felul, între 

care religia, ca putere informală în societate, este 

în determinismul balanței între iraţionalul inimii simţi- 
toare şi raţiunea minţii cu îndoieli şi multă cercetare. 
Despre NII, ca fluviul cu apa vieţii, şi deşert, ca un 
imens sarcofag, ascunzând sub dunele măcinate, sub 
munţii pârjoliţi de prea soare, viaţa de dinainte, doar 
morarul Cronos şi barcagiul Caron puteau să ne 
transmită poveştile-mituri, răbojurile în dodii adresate 
doar ochilor minţii! Ştiam de la mitologia greacă că 
cei ai Argusului se vor fi dedat şi ei păunului, pedep- 
siţi frumos de Hera, pentru necuprinderea celor ascunse. 


m văzut în cele cunoscute despre Egipt 
chiar umanitatea în căutare de sine, într-o 


perpetuă adaptare la condiţiile prielnice 
vieţii, o emancipare continuă a organizării sociale, tot 
mai cuprinzătoare, ba chiar şi competiţia cu natura 
zeificată şi dominatoare, chiar ea cu panteonul ei 
într-o permanentă reformare. Urcuşul în trepte spre 
înalt (cea mai veche piramidă a Egiptului este cea în 
treptel/şi săptămâna genezei are vreo şapte, precum 
prima piramidă de la Sakara!), va fi generat şi înălţa- 
rea structurii social-politice, tot mai lărgită, pentru şi 
mai sus. Drumul cel lung al curgerii omeneşti, pentru 
emanciparea lui, întru umanitatea de azi, are perso- 
nificată mărturia fluviului cel mare al planetei: Nilul. 
EI, zeificat fiind, cu crocodilii săi (vezi Sobek, zeul 
Crocodil), curgându-şi apa vie, izvorâtă dinspre 
mijlocul ecuatorial al Africii, străbătând spre nord 
aprigul deşert al tropicului sub un soare şi el foc viu 
(şi EI zeificat în Ra), a adunat de nevoie, cum vor 
fi făcut şi alte fluvii mari ale planetei, oamenii înce- 
putului să-şi organizeze vieţuirea în din ce în ce 
mai pricepute şi ierarhizate organizări socio-politice. 
Marea şansă a umanităţii, cu meandrele curgerii 
sale, uneori uitucă, poate doar cu albia majoră spăla- 
tă de marile viituri, să-şi afle copilăria timpurie, una 
dovedită consistent, prin mărturiile durabile rămase 
vederii, ori puse sub mâl, sub nisip, în piramide, 
în munţi, de zeii naturii şi de oameni, o reprezintă 


Vecina mea, Africa 
O „şcoală altfel”... (1) 

Egiptul, Nilul, piramidele, 
hieroglifele descifrate şi spiritul 
cercetător al omului modern, 
preocupat de căutarea vieţii 
sinelui său nemuritor. Omul şi 
EI, precum toţi zeii puşi la un 
loc, ai tuturor timpurilor, ascultă 
legea primordială inatacabilă... 
de neabrogat!, a Parcelor/Ursitorilor. În urdinişul- 
ciclicitate, între vieţile de aici şi de dincolo, un balans 
continuu aproape matematic însămânţează poten- 
ţialitatea să rodească viaţa trăirii în mişcare. 


C urmarea, precum zborul în înalt al 
evaporării solare, va plânge metronomic 
ploile izvoarelor unui Nil, să reverse undele 
fertilizatoare. Din nou şoimul/Zeul Horus cel Mare, cu 
sugestia zborului, cu ochiul său ager, îndumnezeit, 
privindu-ne din cerul însorit, ne va fi lăsat moştenirii 
pasărea-duh şi soarele dreptăţii, să putem fi creştinii 
mântuiţi şi închinători Tatălui actualizat putere 
supremă. Aici, pentru taina din noi, care are porunca 
credinţei fără cercetare, suntem supuşii puterii 
iraționale. Dar noi, seniori, în slujba raţiunii pentru 
care am cercetat îndelung, nu putem să nu observăm 
Omul care vrea să se elibereze, precum Prometeu, 
precum cel care învinge Sfinxul, precum Heracles, 
precum atâţia temerari slujitori ştiinţei, militanţi 
eliberărilor din neputinţele ignoranței. lată un motiv 
pentru care noua ştiinţă, egiptologia, putea să ne 
invite „la clasă”, poate în cea mai renumită, la Muzeul 
din Cairo. Apoi, „pe teren! pentru cu adevărat 
„şcoala altfel”, să pipăim cu mâinile Apostolului Toma, 
să vedem icoanele evanghelistului Luca, sculpturile 
leului Marcu, dar şi apa de botez a reformatorului 
biblic Moise, ba chiar şi muntele minune a lumii: 
Piramida cea mare şi păzită, o întreagă lume de apoi 
(sălăşluită la Giseh/Giza), de imensul Sfinx, taină 
„pătrunsă de înţeles” (cum îl va fi văzut geniul emi- 


- nescian!), învins, cu preţul orbirii, altfel cugetătoare, 


a lui Oedip. lată-ne, convinşi acum că Planeta şi-a 
asumat o conştiinţă a ei, prin oamenii ei iniţiaţi în 
adevărurile recuperate prin muncă asiduă. Aceştia, 
să-i numim, conform ştiinţei recuperatoare, egiptologi, 
au reconstituit mijloacele călătoriei în timp, ca să 
ne redea tuturor calea redesenată a marelui labirint, 
cu atâtea cotloane culturale şi civilizaţii. Instituţional 
chiar, UNESCO se va fi arătat o conştiinţă a păstrării 
averii imateriale, cu probele materiale atent conser- 
vate şi puse la dispoziţie tuturor celor iniţiaţi în 
căutarea scărilor înalte ale sinelui colectiv. 

Ochii văd şi atunci inima cere! Este aici o 
reciprocitate mântuitoare între ochii privitori şi cei 
ai minţii, care îţi pot da o stare de bine pe măsura 
răspunsului procurat mirărilor şi întrebărilor care îşi 
aşteptau adevărul căutat. Aşa s-a născut hotărârea 
excursiei/pelerinaj iniţiatic/răspuns întrebărilor, de-a 
merge în Egipt! Nu spre acest tărâm enigmatic 
plecase biblicul losif, fiul lui lacov/Israel să devină 
mare administrator Egiptului? Nu de aici cel scăldat 
de NII, crescut de faraoni, Moise, va fi iniţiat marea 
tranziţie către monoteism, luat de sămânță de aici 
şi pus în pământul făgăduinţei, după o revoluţionară 
centralizare a puterii iraționale? Nu aici, după „fuga” 
mântuitoare, va fi ucenicit cunoaşterea revoluţionară 
lisus Cristos, ca apoi să ne dea iubirea creştină? 


Vor fi fost şi alte chemări profesionale. 
— 


de o singură personalitate, oricât de reprezentativă şi influentă ar fi ea. 

După o viaţă de un secol şi după o activitate publică de aproape şapte 
decenii, Henry Kissinger poate să tragă o linie verticală precum Robinson Crusoe 
după naufragiu şi să inventarieze bunele şi relele. Cei care-i studiază politica, 
doctrina şi lucrările sale pot să procedeze la fel. Cei imparţiali vor găsi analize 
de valoare elaborate din interiorul şi cu participarea directă a celui care a stat la 
masa tratativelor, admiratorii săi vor descoperi modele, iar pizmaşii vor afla câte 
ceva de criticat. In spaţiul larg african, fostul secretar de stat a condus diplomaţia 
bilaterală cu statele de interes pentru America pentru ca să formuleze şi să 
sublimeze permanent o politică multilaterală pentru continentul negru, nu totdea- 
una în folosul partenerilor, dar totdeauna în interesul Statelor Unite, ceea ce este 
până la urmă o datorie şi o misiune permanentă. În cazul diplomaţiei regionale 
africane, evenimentele au urmat o logică proprie, influențate de contextul regional 
şi de cel internaţional, precum şi de jocul de putere practicat de cei doi hegemoni 
globali. 

În ianuarie 1970, Henry Kissinger, la acea vreme asistent pentru afaceri de 

O: de ansamblu a Africii sub-sahariene nu poate fi ancorată 


securitate naţională al preşedintelui, i-a recomandat preşedintelui Richard Nixon 
ca liniile directoare ale „operaţiunii 2” din Memorandumul de Studiu al Securităţii 
Naţionale (National Security Study Memorandum — NSSM) „să fie urmate în 
relaţiile cu Africa australă”. Premisa acestei opţiuni era construită pe permanenţă 
şi chiar pe acceptarea regimurilor supremaţiei albe din sudul Africii. Opţiunea, 
cunoscută şi sub numele de „Tar-Baby” (Pruncul de smoală, n.m.), presupunea ca 
Statele Unite să „sprijine un aranjament politic şi mai puţin accesul majorităţii la 
guvernare”. În ciuda succesului mişcărilor naţionaliste din Guineea-Bissau, Angola 
şi Mozambic, autorii memorandumului au considerat că violenţa nu le va aduce 
africanilor niciun drept politic. Ca secretar de stat, Henry Kissinger a adoptat 
această recomandare. „Eşecul politicii lui Kissinger în Angola, provocat în parte 
de lipsa sprijinului Congresului american şi de poziţia critică adoptată de presă 
faţă de eşecurile administraţiei [Nixon] în afacerile africane au provocat această 
tornadă diplomatică a «dragostei» sale pentru Africa, în general, şi pentru Africa 
de Sud, în special. Această revizuire (poate prima şi cea mai profundă) a politicii 
sale africane, a rezultat într-o modificare de bază a gândirii şi a declaraţiilor lui.” 
(https://journals.sagepub.com/doi/10.1177/001132557801000204) 

Ars longa... 


(Urmare de la pag. 32) 


artiste asupra oamenilor. Oamenii pictaţi 
de ea au ceva extraterestru, au capetele 
ţuguiate, par rupţi din desenele animate, dar ceea 
ce fac nu este deloc naiv, ca în Babel Tower, unde 
îi vedem adunaţi în jurul unei mese pline cu pahare 
de sticlă aranjate în formă piramidală. E aici poate 
un simbol al Moldovei, unde oamenii stau toată ziua 
cu paharul la gură. Eu am făcut un film cu studioul 
Moldovafilm, dar nu veneau actorii la filmare. 
Şi l-am întrebat pe Emil Loteanu, care era atunci 
preşedintele Uniunii cineaştilor moldoveni, care 
e cauza, ce trebuie să fac? Cică să pun filmările 
înainte de ora 9 dimineaţa, fiindcă după nouă 
nu te mai poţi înţelege cu ei. Dar am filmări de 
seară, i-am zis. O nenorocire!, schimbă scenariul, 
pune-le în zori! Aşa că imaginea creată de Valery 
(cum îşi semnează ea pânzele) se potriveşte 
şi cu aceea a Turnului Babel basarabean 
pe care l-am cunoscut direct. 
Un alt tablou, We need one more player, 
parcă ar fi rupt din Jucătorii de cărți, tabloul 
lui Cezanne. Formele curbilinii ale personajelor 
au însă trăsături din linia lui Picasso şi Matisse, 
mă refer în special la Blouse roumaine, opera 
emblematică a lui Matisse, care a făcut celebră 
ia românească, la imboldul prietenului său, 
Brâncuşi, care i-a vorbit de portul românesc, 
în escapadele lor americane. 


ar formele curbilinii ale tablourilor 
Du Glib au sorgintea în ogivele 
bisericilor, în formele lor circulare, care 
le conferă un vertij năucitor. Paradoxul este că 
tablourile tinerei artiste sunt pe cât de figurative, 
pe atât de abstracte. Cum este lucrarea care 
face referire la Mendeleev's Periodic Table, care îi 
place, asemenea altei teorii care trădează o înclinare 
spre ştiinţă, Like Newton's Theory. Ca şi o ţestoasă, 
căreia îi dă virtuţi cosmice: X and O. Elementul 
SF este mereu prezent, fiindcă impresia generală, 
prin existenţa oamenilor spectrali, este de natură 
extraterestră. Dar mereu ceva tăinuit se petrece, 


D) ar ceea ce domină sunt viziunile tinerei 


valorificarea potenţialului hidroenergetic al marelui fluviu. La Assuan, 
în cataractele Nilului, prin 1964-1971, se construise un mare baraj (ca o 

veritabilă piramidă, pusă zăgaz apei), care semăna cu barajul de anrocamente 
pus şi el pentru o minune a hidroenergeticii la Vidra, pe Lotru, iar centrala elec- 
trică de pe Dunărea noastră, de la Porţile de Fier, aidoma celei de la Assuan 
(de la „porţile de granit”), avea aceeaşi putere instalată, în cele 12 hidrogenera- 
toare. Pe Nilul din aval de Assuan, o nouă barare pentru navigaţie şi energie avea 
ecluzele cu echipamentele montate de colegii români de la Energomontaj! Motive 
vor mai fi fost şi altele, dacă punem la socoteală experienţa primei descinderi 
prin deşert, atingerea piramidei şi mai ales ofertele speciale cuprinse în program. 
Refacerea unei lumii, reconstituind-o stihial; în zile cu zbor; plutiri şi scufundări 
în ape; călătorii pe şi sub pământ; sub un soare mânat pe boltă de marele 
scarabeu, apoi la ora de clasă a Muzeului, cât tot Egiptul. 

Am fost, am văzut, am pipăit Egiptul şi am plutit pe Nil. Taman după Paşte 
şi, înainte de ziua consacrată victoriilor, eram pe pământul ca o grădină înverzită, 
deja acasă. Am luat după cursul „şcolii altfel” multe teme pentru acasă. Timpul 
rezolvării înţelesului celor cunoscute nu poate fi cel al doar... Inălţării (azi este 
ziua din calendar consacrată doar prezentării celor săvârşite pe calea primită 
în dar, la înalta instanţă din Cer). Să ne oferim răgazul decantării, punerii lor 
pe balanţă, apoi pogorârea sentinţei cu acoperirea descifrării, când, de Rusaliile 
roşii ca trandafirii ori ca soarele răsărind de la Marea Roşie, peste deşertul roşu, 
ne va înflăcăra amiaza cu limbi de foc şi noul duh al descifrării ni se va da pe faţă, 
lecţie însuşită la şcoala altfel, aici una relaxată, ca o meritată vacanţă de vară! 


| n ceea ce ne privea, pe câţiva dintre noi, dedaţi ingineriei, ne interesa 


redundantă cumva, ne-a întărit-o numita noastră excursie/şcoală altfel 

prin Egipt. De la lecţia de istorie ni se spusese, din vremea copilăriei 
cu şcoală „pe bune”, că marea civilizaţie a Egiptului antic s-a datorat condiţiilor 
prielnice de trai oferite de lunca Nilului. Vom fi aflat mai apoi că Herodot (484-425 
î.Hr., „părintele istoriei”), care cunoscuse la faţa locului Egiptul, afirmase demult 
că Egiptul este un dar al Nilului! Am aflat apoi că Hipocrat (460-370 î.Hr.), Platon 
(427-347 î.Hr.), Arhimede (287-212 î.Hr.) (să ne referim la ştiinţă!) se vor fi 
perfecţionat prin Egipt; că Alexandru Macedon (356-323 î.Hr.), lulius Cezar 
(100-44 î.Hr.), Napoleon Bonaparte (1769-1821 d.Hr.) (mari conducători de oşti!) 
îşi vor fi căutat gloria, adăugând stăpânirii şi Egiptul; că zeitățile vechi, precum 
Zeus/Jupiter/Dumnezeu, vor fi surclasat puterea celorlalţi zei, să dea forţă 
centralizării puterii (vezi Olimp, Panteon), dar că va fi existat şi un faraon al 
Egiptului monoteist. Concluzia la care ne referim este o extensie a afirmației 
făcută de Herodot, privind Egiptul ca dar al Nilului, azi constatându-l un dar 
făcut umanităţii, din care lumea şi-a aflat, prin dovezi pipăibile, propriul început 
în urcuşul civilizaţiei sale. Umanitatea şi-a aflat cheia vieţii, prezentă ca însemn/ 
simbol hieroglific, omului trecător, dar nemuritor, din perspectivă informală. 
S-a dumirit asupra evoluţiei social politice în tandem cu natura prielnică şi/sau 
potrivnică. Evoluţia nivelului Nilului (nilometrul), controlat în temple, dădea 

E stire Cu adevărat dar al Nilului făcut umanităţii! O concluzie, 


ca în Our Mission, cu îngerii din fundal, care conferă 
sacralitatea necesară. Şi cât de uluitor este tabloul 
picassian Lost in, care are şi varianta Indoială. 
Tăieturile cubiste sunt evidente. lar un tablou numit 
Seduction (Seducere) este categoric o replică la 
faimosul Sărut al lui Gustave Klimt. Deşi declară că 
nu a văzut încă niciun mare muzeu al lumii, Valeria 
se foloseşte de internet, pe care îl consideră o 

cale vastă de comunicare. Şi nu este de mirare 

că personajele ei, implicit culorile, amintesc de mari 
artişti, în special de Chagall. Ca în imaginile de circ, 
cum este evadarea în curbilinii din seria Escape, 
sau acvatice, precum este Like the Fish! 


ulorile sunt vii, explozive, abundă vege- 
talul, ca într-o invazie de verdeață, o 


entropie florală, ca la Baimaclia, care 
exprimă o stare crazy, dar şi o stare de iubire 
platonică, precum în Platonic Love, imaginile meta- 


forice au ceva din mişcarea liniilor ameţitoare 

ale lui Van Gogh, cum este lucrarea Tiger Hunting 
(Vânătoare de tigru). Dar există şi o goană spre 
aglomeraţie, spre un vertij cu multe personaje, ca în 
Three Graces, un fel de apocalipsă, în maniera lui 
Bosch, ca în Horses of Apocalyse (Caii apocalipsei). 
Cred că Valeria i-ar putea imita magistral pe toţi 


clasicii picturii mondiale. Baza artei acestei supra- 
dotate artiste este linia, desenul, apoi ea pictează 
pe pânză, în special cu acrilic, dar şi cu ulei. 

Şi balansează între vis şi bufonadă, ca Chagall. 
Valeria încearcă să realizeze prin personajele 
sale aceeaşi distorsiune nelumească, dar care este 
proprie picturii bisericeşti, ce se caracterizează prin 

naivitate, prin prezentarea pocită, schimonosită, 

a sfinţilor, foarte aproape de caricatură. Pictorul 

de icoane murale nu edulcorează, el crede că liniile 
sale fac parte din realitatea sacră. Sacrul autentic are 
ceva caricatural în el. Şi se pare că însuşi omul este 
aşa, adică nu este o fiinţă prea perfectă. Ce sugestiv 
este chipul distorsionat albastru, purtând pe cap o 
diademă de flori în cruce care sunt o replică la spinii 
din coroana lui lisus. In loc de spini, flori! Şi poziţia 
capului, aplecată, vine din iconografia bizantină. Un 
studiu al oamenilor de ştiinţă a demonstrat chiar că 
însuşi chipul lui lisus era distorsionat (vezi această 
imagine reală pe coperta | a romanului meu 
Mesia ne bate la uşă), nu aşa cum l-au idealizat 
Leonardo (Salvator Mundi) şi alţi pictori. 


într-o lucrare numită semnificativ Back 
to the Future (Înapoi în viitor). Este 
o utopie în care viitorul păstrează în el urme 
emblematice ale trecutului, cum ar fi Discobolul 
antic, Sărutul lui Brâncuşi, dar şi vasul de toaletă 
a lui Marcel Duchamp. Aşadar, în viitor, Valeria 
vede reperele istoriei artei. Dacă vei căuta 
numele ei pe internet, vei afla cât de repede 
se mişcă. Are deja tablouri la licitaţiile Artmark, 
ca mâine le va avea şi la Sotheby's. Nu mă 
îndoiesc că Valery lucrează în prezent la cum 
să vadă cât mai în profunzime pădurea viitorului! 
Ca un Superman al picturii. 
Tablourile sale expuse la Galeria Kulterra 
au sclipiri de geniu. Asemenea lucrări nu se află 
în galeriile americane şi cred că ele vor stârni 
un mare interes dacă vor ajunge acolo. 


| | luitor cum vede Valeria Glib viitorul, 


(Imagini preluate de la https://propagarta.ro/ 
imagini-video/re-flourish-expozitia-valeriei-glibiciuc- 
de-la-kulterra-art-gallery/) 


fiscalitatea administraţiei şi predicția asupra anilor graşi sau slabi (vezi scriptura 
biblică, cu trimitere la Iosif). Egiptul, ca dar material pentru puterile geopolitice 

ale lumii, a fost o ţintă. Condiţiile existenţiale interne l-au arătat: când în căutarea 
de sine de-a lungul Nilului mănos (centralizarea, prin unirea celor două ţări/pă- 
mânturi: din zona Deltei de jos, Egiptul Roşu şi, de pe cursul superior, din Sud, 
Egiptul Alb), când în apărarea statului, aflat la răscrucea drumurilor pe uscat 

şi pe mare, ale continentelor şi mărilor, adică la asaltul permanent al punctelor 
cardinale. O cronică — reconstituită din cele rămase, artefacte, inclusiv scrise şi 
descifrate cu mare precizie (vezi lista dinastiilor identificate, vreo 30, şi precizarea 
perioadelor de acum aproape 5 milenii), ne arată în posesia unui tezaur informal 
excepţional. Conştiinţa planetară, prin oamenii ei iniţiaţi şi în serviciul umanităţii 
fără frontiere, a văzut în patrimoniul material şi imaterial al Egiptului un dar pentru 
întreaga umanitate şi o provocare făcută oamenilor să se cunoască pe sine, 
învățând lecţia scrisă şi valabilă perpetuu. Nu într-o doară am făcut trimitere la 
Hipocrat, care va fi dat Jurământul, ca pe un cod etic medicinii, valabil şi azi, după 
milenii; principiul lui Arhimede şi invențiile lui, valorificând legile fizicii, în folosul 
tuturor; Platon, discipolul lui Socrate (469-399 î.Hr.), care îndemna la cunoaşterea 
de sine, cu sentinţa uitată, când se invocă doar prima parte: „Cunoaşte-te pe tine 
şi... vei fi!” Ce l-a determinat pe Alexandru Macedon să împace continentele şi să 
promoveze ştiinţa şi cultura în Egipt, în măsură să reverse elenismul unui sincre- 
tism benefic? (să nu fi fost acolo şi gândul cultivat de marele Aristotel, 384-322 
î.Hr., un alt mare geniu al umanităţii?); lulius Cezar, apropiindu-şi Egiptul, cu 
spiritul elenistic al Ptolemeilor, să ducă, prin spiritul greco-roman, o civilizaţie 
strălucitoare trăirii umanităţii. Pe Cezar, care în centralizarea imperială, autocrată, 
vedea interesul, de orice fel, imboldul permanent la acţiune al omului, al oameni- 
lor, în toate agregările şi culorile posibile. Apoi, inspiraţia generalului, viitor împă- 
rat, Napoleon Bonaparte, în luptă cu mamelucii islamului, să trimită oamenii de 
ştiinţă să cerceteze (în spiritul laicităţii, tocmai impusă de Revoluţia Franceză), 

să se lămurească lumea despre taina scrierii nedescifrate încă. Să nu-l observăm 
pe Napoleon |, ca pe un vizionar politic, imitând altfel (doar laic) pe Carol cel Mare, 
inspiratorul Europei Unite? Al revederii codurilor juridice, instituind în locul zeită- 
ţilor din ceruri, politica corectă, a forţei de impunere a Omului, pe cont propriu. 


cultural-civilizaţională există. Ea este instituţia UNESCO, care, ca 
exponent al ONU (ţările lumii, aproape toate împreună, cu atributul 
naţiunilor!), are însărcinarea să gestioneze patrimoniul umanităţii, între care cel 
al Egiptului (inclusiv al celui risipit prin marile muzee ale lumii, dar şi prin pieţele 
unor centre vremelnice ale puterilor geopolitice). La şcoala noastră altfel prin 
Egipt, vom fi aflat, la tot pasul, implicarea UNESCO. Ne-am convins imediat că 
o conştiinţă planetară a înţeles că Nilul a făcut, nu doar Egiptului, ci întregii lumii, 
darul unei comori inestimabile. În această calitate de români, europeni, seniori 
cu conştiinţa apartenenţei unei umanităţi fără prejudecăţi, am căutat Egiptul, 
în căutare de noi înşine. Am fost, am văzut şi ne-am permis concluzia... 
(Va urma.) 


Piu lumea globală de azi, o conştiinţă a umanităţii din perspectiva 

Valery, artistă cu 
de geniu 

u o dată am scris despre artiştii basarabeni 
N care trec prin România. Am scris o carte 

despre Artişti români la New York, de ce 
"| n-aş scrie una şi despre basarabenii care expun curent 
în România? Încă nu cunosc prea mulţi, dar suficient 
ca să-mi dau seama de fenomen, pe care l-am aflat 
tot la New York, în zona Chelsea, de la o galeristă 
din România, cu nume caragialesc, care expunea 
îndeosebi moldoveni, cică sunt cei mai talentaţi, iar 
| pentru ei România nu este decât o poartă de trecere 
spre Occident, spre America. Este adevărat. Dar 
contează rădăcinile. Brâncuşi a ajuns universal fără 
să-şi renege rădăcinile, dimpotrivă, ele l-au făcut 
mare. Nu poţi fi universal dacă nu-ţi tragi seva de undeva, dacă îţi pierzi 
matca ancestrală. Nu o dată i-am spus lui Adrian Ghenie că nu poate 
să fie universal fără să fie naţional. Adică rămâne spânzurat de crengile 
unui arbore rătăcit. Nimic din opera lui nu trădează că este român. 
EI s-a îmbogăţit prin 
copiere, imitând moda. 
Ba îl imită pe Francis 
Bacon, ba pe Georg 
Baselitz. Ori reasam- 
blează clasicii, ca seria 
în care remodelează 
autoportretele lui Van 
Gogh. Pecetea lui 
naţională, specifică, 
nu se vede. Ceea ce 
demonstrează că nu-l 
interesează să-şi arate 
rădăcinile. Păcat! 

Cu basarabenii însă 
nu este aşa. Ei vor mereu 
să-şi arate rădăcinile, 
dar să aducă şi ceva nou 
pe firmamentul plasticii 
mondiale. Au această 
ambiţie. Aşa este cazul 
artistei lrina Greciuhina, care a expus 
la Galeria „Arbor”, o galerie de pe str. 
Transilvaniei din Bucureşti, înfiinţată 
cu scopul integrării în spaţiul cultural 
românesc a artiştilor moldoveni. Lucrarea 
reprezentativă a Irinei este o parafrază la 
Cina cea de taină, în care personajele 
emblematice ale lui Leonardo sunt femei. 
Se sugerează chiar că „apostoliţele” stau 
la o cină şi joacă cărţi. E un tablou de mari 
dimensiuni, 3/2 metri. Nu mai ştiu istoria 
acestei lucrări, dar cred că a cucerit 
Occidentul. 


i-era dor să mai văd lucrări 
VI de-ale basarabenilor. Şi surpriza 

a venit de la MoBuU, primul târg 
internaţional de artă din România, unde am 
văzut în activitate o artistă din Republica 
Moldova, Valeria Glibiciuc (nume imposibil, era suficient Valeria Glib, 
dar însăşi coada lui, acest inconfundabil „iciuc”, arată de unde se trage). 
Ea expunea tablouri abstracte de mari dimensiuni la Galeria Kulterra 
(o Terra a culturii), al cărei proprietar, Ştefan Vezure, este şi unul dintre 
fondatorii MoBU. Şi, ca surpriza să aibă acoperire perfectă, Ştefan m-a 

sclipiri 


invitat la sediul galeriei sale, 
să văd expoziţia completă 

a artistei. Galeria Kulterra 

se află pe str. Ştirbei Vodă, 
aproape de Cişmigiu, şi are un 
sediu impresionant, o clădire 
care concurează cu MARe, 
muzeul donquijotesc din 
Primăverii. Arată ca marile 
galerii americane, un sediu 
multifuncțional, având la subsol un spaţiu care pune în valoare orice 
lucrare, mai ales lucrări de mari dimensiuni, cum sunt cele ale Valeriei 
Glibiciuc. Expoziţia include peste 20 de astfel de lucrări. 


Cos este Valeria? O tânără de 20 de ani, fiică a unui pictor de 


biserici, născută în satul Baimaclia, raionul Cantemir. A studiat 
la Şcoala de arte din satul natal, dar mai târziu a absolvit Colegiul 
de arte „Alexandru Plămădeală” din Chişinău 
şi se pregăteşte să-şi ia zborul, via România, 
spre Olanda. De mic copil, ea a trăit în atmosfera 
picturală bisericească. Sigur că tatăl ei a învăţat-o 
să dea cu pensula, dar şi cu bidineaua sau 
mistria. Se vede acest lucru în tablourile sale, 
"| care au o patină murală. Parcă ar fi picturi 
5 | smulse de pe pereţii de la Voroneţ. Dar nu domină 
albastrul, ci roşul şi rozul. Ea şi-a numit expoziţia 
"| Re-Flourish (Reiînflorit), ca un elogiu adus naturii, 
florilor. Şi are ca motto: Nu văd pădurea din cauza 
copacilor. Da, e modestă, fiindcă încă priveşte 
firul de iarbă, nu s-a înălţat să vadă întregul. 
Desigur, sunt multe tablouri în care natura 

respiră în toată puritatea ei, ca acasă, la ţară, ca 
în tabloul Mather Nature, simbolizat de berze care 
îşi hrănesc puii, dar mai ales în seria Blooming/ 
y | Înflorit, circa 10 lucrări, care sunt portrete florale, 
în stilul lui Arcimboldo, dar mult mai inocente. 

O adevărată explozie de puritate. Ca să vadă 

=4 pădurea, e musai s-o cunoască pe regina abso- 
lută a florilor, Georgia O'Keeffe, să se cufunde în magicul ei spectacol 
erotic floral. 
(Continuare la pag. 31) 

